NOTICE

This accessible media has been made available to people with bona fide disabilities that affect reading. This notice tells you about restrictions on the use of this accessible media, which could be a book, a periodical, or other content.

Copyright Notice

Title: Social Science 8th Standard Rajasthan Board

Author: Rajasthan State Textbook Board

Copyright 2016 by State Institute of educational Research and Training

This notice is not part of the copyrighted work, which begins below after the phrase "Begin Content".

Bookshare distributes this accessible media as the third party agent of an authorized organization and under restrictions set forth pursuant to and in accordance with the provisions of Section 52(1)(zb) of the Indian Copyright Act, 1957. This accessible media is intended solely for the use of persons with print disabilities. If you are not a person with a print disability, or an organization serving people with print disabilities, you should not use this accessible media and should destroy this content. If you are a person with a print disability, you are permitted under this restricted license to use this digital copy for your own personal use. You are not allowed to redistribute content derived from this accessible media to anybody else, with one exception: we allow hardcopy Braille books prepared from accessible media to be provided to other blind people to the extent required for private or personal use, educational purpose, or research. Any further reproduction, distribution, or any commercial usage requires the express, prior consent of the copyright holder. We have the right to stop the supply of further works in accessible media to you if we believe that you have distributed the accessible media in violation of these restrictions. You will also be liable for such other legal consequences as are applicable.

Access to accessible media through Bookshare is a valuable right and privilege. Protect this access for the print disabled community by complying with these restrictions!

You, your parents, or your school (or agency) signed a Bookshare agreement. For the full text of the current version of the Member Agreements, please visit www.bookshare.org/Agreements. This information in this accessible media file does not in any way change the terms of your Agreement with Bookshare.

Limitation of Liability

Most authors and publishers do not have control over the content available through Bookshare. By downloading and using this material, you agree that neither Bookshare nor the authors or original publishers of the materials shall be financially responsible for any loss or damage to you or any third parties caused by the failure or malfunction of the Bookshare website (www.bookshare.org) or because of any inaccuracy or lack of completeness of any content that you download from the website.

BOOKSHARE, AND THE AUTHORS, PUBLISHERS, AND COPYRIGHT OWNERS OF THE MATERIALS, SHALL NOT IN ANY CASE BE LIABLE FOR DIRECT, INDIRECT, SPECIAL, INCIDENTAL, OR CONSEQUENTIAL DAMAGES, WHETHER BASED ON CONTRACT, TORT, OR ANY OTHER LEGAL THEORY, IN CONNECTION WITH OR ARISING OUT OF THE FURNISHING OF CONTENT, THE FUNCTIONING OF THE WEB SITE, OR ANY OTHER ASPECT OF YOUR USE OF THE WEB SITE AND THE CONTENTS PROVIDED HEREUNDER.

Digital Rights Management

This material contains digital watermarks and fingerprints designed to identify this material as a Bookshare digital material that was specifically downloaded by you. It is a violation of the terms of your Member Agreement, and may be illegal, to delete or modify these watermarks and fingerprints. Your Member Agreement expressly authorizes us to include these security devices, solely for this use, as an express exception to current and future privacy laws relating to protection of personal information data. Should any future privacy law or regulation preclude the use of this personal data for purposes of tracking the downloading and use of these materials and enforcing the limitations of relevant copyright law or the Member Agreement, your right to use these materials will terminate on the effective date of any such law or regulation.

This material was downloaded by hemant patel and is digitally fingerprinted in the manner described above.

Book Quality

Bookshare is interested in improving book quality over time, if you can help us by providing any book quality feedback, we'll work hard to make those changes and republish the books.

Report book quality issue

See all reported book quality issues

Begin Content

सामाजिक विज्ञान

कक्षा 8 के लिए पाठ्यपुस्तक

राजकीय विध्यालयों में निःशुल्क वितरण हेतु

राजस्थान राज्य शैक्षिक अनुसंधान एवं प्रशिक्षण संस्थान, उदयपुर

प्रकाशक
राजस्थान राज्य पाठ्यपुस्तक मण्डल, जयपुर

संस्करण: 2016

© राजस्थान राज्य शैक्षिक अनुसंधान एवं प्रशिक्षण संस्थान, उदयपुर

© राजस्थान राज्य पाठ्यपुस्तक मण्डल, जयपुर

मूल्य:

पेपर उपयोग: आर.एस.टी.बी. वोटरमार्क, 80 जी.एस.एम. पेपर पर मुद्रित

प्रकाशक: राजस्थान राज्य पाठ्यपुस्तक मण्डल 2-2ए, झालाना डूंगरी, जयपुर

मुद्रक:

मुद्रण संख्याछ

सर्वाधिकार सुरक्षित

प्रकाशक की पूर्व अनुमति के बिना इस प्रकाशन के किसी भाग को छापना तथा इलैक्ट्रानिकी, मशीनी, फोटोप्रतिलिपि, रिकोर्डिंग, अथवा किसी अन्य विधि से पुन:प्रयोग पद्धति द्वारा उसका संग्रहण अथवा प्रसारण वर्जित है।

इस पुस्तक की बिक्री इस शर्त के साथ की गई है कि प्रकाशक की पूर्व अनुमति के बिना यह पुस्तक अपने मूल आवरण अथवा जिल्द के अलावा किसी अन्य प्रकार के व्यापार द्वारा उधारी पर, पुनर्विक्रय या किराए पर न दी जाएगी, न बेची जाएगी।

इस प्रकाशन का सही मूल्य इस पृष्ठ पर मुद्रित है। रबड़ की मुहर अथवा चिपकाई गई पर्ची (स्टिकर) या किसी अन्य विधि द्वारा अंकित कोई भी संशोधित मूल्य गलत है तथा मान्य नहीॆ होगा।

किसी भी प्रकार का कोई परिवर्तन केवल प्रकाशक द्वारा ही किया जा सकेगा।

पाठ्यपुस्तक निर्माण वित्तीय सहयोग : यूनिसेफ राजस्थान, जयपरु

प्राक्कथन

बदलती हुइ परिस्थितियों के अनुरुप शिक्षा में परिवर्तन होना जरुरी है, तभी विकास की गति तेज होती है| विकास में सहायक कइ तत्त्वों के अलावा शिक्षा भी एक प्रमुख तत्त्व है| विद्यालयी शिक्षा को प्रभावशाली बनाने के लिए पाठ्यचर्या को समय-समय पर बदलना एक आवश्यक कदम है|

वर्तमान में राष्ट्रीय पाठ्यचर्या की रुपरेखा 2005 तथा नि:शुल्क एवं अनिवार्य बाल शिक्षा अधिकार अधिनियम 2009 के द्वारा यह स्पष्ट है कि समस्त शिक्षण क्रियाओं में ‘बालक' केन्द्र के रुप में हैं|

हमारी सिखाने की प्रक्रिया इस प्रकार हो कि बालक स्वयं अपने अनुभवों के आधार पर समझ कर ज्ञान का निर्माण करें| उसके सीखने की प्रक्रिया को ज्यादा से ज्यादा स्वतंत्र्ता दी जाए, इसके लिए शिक्षक एक सहयोगी के रुप में कार्य करे| पाठ्यचर्या को सही रुप में पहुँचाने के लिए पाठ्यपुस्तक महत्त्वपूर्ण साधान है| अत: बदलती पाठ्यचर्या के अनुरुप ही पाठ्यपुस्तकों में परिवर्तन कर राज्य सरकार द्वारा नवीन पाठ्यपुस्तक तैयार कराइ गइ है|

पाठ्यपुस्तक तैयार करने में यह धयान रखा गया है कि पाठ्यपुस्तक सरल, सुगम, सुरुचिपूर्ण, सुग्राह्य एवं आकर्षक हो, जिससे बालक सरल भाषा, चित्रें एवं विभिन्न गतिविधियों के माधयम से इनमें उपलब्ध ज्ञान को आत्मसात कर सके, साथ ही वह अपने सामाजिक एवं स्थानीय परिवेश से जुड़े तथा एेतिहासिक एवं सांस्कृतिक गौरव, संवैधानिक मूल्यों के प्रति समझ एवं निष्ठा बनाते हुए एक अच्छे नागरिक के रुप में अपने आप को स्थापित कर सके|

शिक्षकों से मेरा विशेष आग्रह है कि इस पुस्तक को पूर्ण कराने तक ही सीमित नहीं रखें, अपितु पाठ्यक्रम एवं अपने अनुभव को आधार बना कर इस प्रकार प्रस्तुत करे कि बालक को सीखने के पर्याप्त अवसर मिले एवं विषय शिक्षण के उद्देश्यों की प्राप्ति की जा सके|

राजस्थान राज्य शैक्षिक अनुसंधान एवं प्रशिक्षण संस्थान (एस.आइ.इ.आर.टी.) उदयपुर पाठ्यपुस्तक विकास में सहयोग के लिए उन समस्त राजकीय एवं निजी संस्थानों, संगठनों यथा एनसी. इ.आर.टी., नइ दिल्ली, राज्य सरकार, भारतीय जनगणना विभाग, आहड़ संग्रहालय उदयपुर, जनसंपर्क निदेशालय जयपुर, राजस्थान राज्य पाठ्यपुस्तक मण्डल जयपुर, विद्या भारती, अखिल भारतीय शिक्षा संस्थान जयपुर, विद्याभवन संदर्भ केन्द्र पुस्तकालय, उदयपुर एवं लेखकों, समाचार पत्र्-पत्र्किाओं, प्रकाशकों तथा विभिन्न वेबसाइट्स के प्रति आभार व्यक्त करता है, जिन्होंने पाठ्यपुस्तक निर्माण में सामग्री उपलब्धा कराने एवं चयन में सहयोग दिया है| भूगोल विषय के लेखन कार्य में सहयोग देने के लिए श्री रुपनारायण मालव, प्रधानाचार्य, राउमावि, मादलिया, कोटा एवं श्रीमती हेमलता चौधारी, व्याख्याता, राबाउमावि, धाोरीमन्ना, बाड़मेर का भी आभार व्यक्त करता है| हमारे प्रयासों के बावजूद किसी लेखक, प्रकाशक, संस्था, संगठन और वेबसाइट का नाम छूट गया हो तो हम उनके आभारी रहते हुए क्षमा प्रार्थी हैं| उनका नाम पता चलने एवं इस संबंधा में जानकारी प्राप्त होने पर आगामी संस्करणों में उनका नाम शामिल कर लिया जाएगा|

पाठ्यपुस्तकों की गुणवत्ता बढ़ाने हेतु श्री कुंजीलाल मीणा, शासन सचिव, प्रारंभिक शिक्षा, श्री नरेशपाल गंगवार, शासन सचिव, माधयमिक शिक्षा एवं आयुक्त राष्ट्रीय माधयमिक शिक्षा परिषद् - श्री बाबूलाल मीणा, निदेशक प्रारंभिक शिक्षा एवं श्री सुवालाल, निदेशक माधयमिक शिक्षा, श्री बी. एलजाटावत, आयुक्त, राजस्थान प्रारम्भिक शिक्षा परिषद्, जयपुर, राजस्थान सरकार से सततमार्गदर्शन एवं अमूल्य सुझाव संस्थान को प्राप्त होते रहे हैं| अत: संस्थान हृदय से आभार व्यक्त करता है|

इस पाठ्यपुस्तक का निर्माण यूनीसेफ के वित्तीय एवं तकनीकी सहयोग से किया गया है|

इसमें सेम्युअल एम., चीफ यूनिसेफ राजस्थान जयपुर, सुलग्ना रॉय शिक्षा विशेषज्ञ एवं यूनीसेफ से संबंधित अन्य सभी अधिकारियों के सहयोग के लिए संस्थान आभारी है| संस्थान उन सभी अधिकारियों एवं कार्मिकों का, जिनका प्रत्यक्ष एवं अप्रत्यक्ष रुप से इस कार्य संपादन में सहयोग रहा है, उनकी प्रशंसा करता है|

मुझे इस पुस्तक को प्रस्तुत करते हुए प्रसन्नता हो रही है, साथ ही यह विश्वास है कि यह पाठ्यपुस्तक विद्यार्थियों एवं शिक्षकों के लिए उपयोगी सि) होगी और अधययन-अधयापन एवं विद्यार्थी के व्यक्तित्व विकास की एक प्रभावशाली कड़ी के रुप में कार्य करेगी|

विचारों एवं सुझावों को महत्त्व देना लोकतंत्र् का गुण है| अत: राजस्थान राज्य शैक्षिक अनुसंधान एवं प्रशिक्षण संस्थान उदयपुर सदैव इस पुस्तक को और श्रेष्ठ एवं गुणवत्त्तापूर्ण बनाने के लिए आपके बहुमूल्य सुझावों का स्वागत करेगा|

निदेशक
राजस्थान राज्य शैक्षिक अनुसंधान
एवं प्रशिक्षण संस्थान, उदयपुर

पाठ्यपुस्तक निर्माण समिति

संरक्षक - विनीता बोहरा, निदेशक राराशैअप्रस, उदयपुर

मुख्य समन्वयक - नारायण लाल प्रजापत, उपनिदेशक तथा विभागाधयक्ष, शिक्षाक्रम एवं मूल्यांकन विभाग, राराशैअप्रस उदयपुर

समन्वयक -

1. डॉ. देवेन्द्र सिंह चौहान, व्याख्याता, राउमावि, पीलादर, उदयपुर (भूगोल)

2. डॉ. योगेश कुमार शर्मा, व्याख्याता, राराशैअप्रस, उदयपुर (सामाजिक एवं राजनैतिक जीवन)

3. सूर्यकान्ता पंचाल, वरिष्ठ व्याख्याता, राराशैअप्रस, उदयपुर (इतिहास)

लेखकगण (भूगोल)

1. पन्नालाल शर्मा, व्याख्याता, आदर्श राउमावि महावीर नगर-प्प्प्, कोटा (संयोजक)

2. डॉ. देवेन्द्र सिंह चौहान, व्याख्याता, राउमावि, पीलादर, उदयपुर

3. रामपद पारीक, अधयापक, राउप्रावि, बदनपुरा, सांगानेर, जयपुर

लेखकगण (सामाजिक और राजनीतिक जीवन)

1. देवलाल गोचर, शैक्षिक प्रकोष्ठ अधिकारी, जिशिअ (प्रा.) कोटा (संयोजक)

2. सतीश कुमार गुप्ता, प्रधानाचार्य, राउमावि, बूढ़ादीत, कोटा

3. जयदीप कोठारी, व्याख्याता, राउमावि फलासिया, उदयपुर

4. अब्दुल करीम टाक, व्याख्याता, राउमावि, मुण्डारा, पाली

5. रामावतार यादव, व्याख्याता, राउमावि, सोहेला, टोंक

6. राजेश कुमार वशिष्ठ, अधयापक, राउमावि द्वारिकापुरी, जयपुर

लेखकगण (इतिहास)

1. ब्रजमोहन रामदेव, सेवानिवृत्त जिला साक्षरता एवं सततशिक्षा अधिकारी, जैसलमेर (संयोजक)

2. डॉ. के. एस. गुप्ता, सेवानिवृत्त प्रोफेसर, मो.ला.सु. विश्वविद्यालय, उदयपुर

3. मनोहर सिंह राजपूत, प्रधानाचार्य, राउमावि, धार, उदयपुर

4. आदर्श पालीवाल, प्रधानाधयापक रामावि चैनपुरिया, चित्तौड़गढ़

5. दिनेश चंद्र बंसल, व्याख्याता, राउमावि, नाहरमगरा, उदयपुर

6. डॉ. पुनाराम, व. अ. राउमावि, भीमाना, सिरोही

7. सुखदेव चारण, प्रधानाचार्य, आदर्श वि.म.मा.वि, कालन्द्री, सिरोही

8. शैलेजा पुरावत, अधयापिका, रामावि लोहागल, अजमेर

आवरण एवं सज्जा - डॉ. जगदीश कुमावत, व्याख्याता, एस. आइ.इ.आर.टी., उदयपुर

चित्रंकन - निर्मल कुमार टेलर, उदयपुर

तकनीकी सहयोग - हेमन्त आमेटा, व्याख्याता, एस.आइ.इ.आर.टी, उदयपुर

अभिनव पण्ड्या, क.लि., एस.आइ.इ.आर.टी, उदयपुर

गोपाल लोहार, उदयपुर

कम्प्यूटर ग्राफिक्स - अविनाश कुमावत, शब्द संसार प्रकाशन, जयपुर

शिक्षकों के लिए

राजस्थान राज्य शैक्षिक अनुसंधान एवं प्रशिक्षण संस्थान, उदयपुर द्वारा सामाजिक विज्ञान शिक्षण हेतु तैयार की गइ पाठ्यपुस्तक में उन सभी भौगोलिक, आर्थिक, सामाजिक, राजनीतिक तथा एेतिहासिक तथ्यों एवं घटनाओं का समावेश किया गया है, जिनकी वर्तमान में विद्यार्थी के सर्वांगीण विकास के लिए महती आवश्यकता है| इससे बालक का सततएवं व्यापक मूल्यांकन किया जा सकेगा|

पाठ्यपुस्तक को मुख्य रुप से तीन भागों में विभाजित किया गया है| भूगोल, सामाजिक एवं राजनीतिक जीवन तथा इतिहास| साथ ही शिक्षकों से अपेक्षा है कि अधयायों को इकाइ वार विभाजित कर क्रमानुसार सभी भागों को नियमित रुप से सम्मिलित करते हुए अधययन कार्य करावें| पाठ्यपुस्तक में सम्मिलित चित्रें, मानचित्रें, घटनाओं का भरपुर उपयोग करें, ताकि छात्रें की तार्किकता में वृद्धि हो सके| यथा संभव बालकों को शैक्षिक भ्रमण पर ले जावें और वहाँ की वस्तु स्थिति से अवगत करावें|

भ्रमण के बाद विद्यालय में आकर समूह परिचर्चा करते हुए प्रतिवेदन तैयार करें|

अध्याय में दी गइ गतिविधियों को करवाते हुए छात्रों का भरपूर सहयोग लें तथा उन्हें सीखने का अवसर प्रदान करें| बालकों को रटने की प्रवृति की जगह अपने विवेक का प्रयोग करते हुए आगे बढने के अवसर प्रदान करें| अध्याय के अंत में दिए गए प्रश्र्नों के उत्तर भी वह अपने विवेकानुसार लिखने का प्रयास करें| छात्रों को ध्यान में रखते हुए बहुचयनात्मक, रिक्त स्थान पूर्ति, अतिलघुत्तरात्मक, निबंधात्मक प्रश्नों का समावेश किया गया है|

पाठ्यपुस्तक में वीरपुरुषों एवं वीरांगनाओं की जीवनियों को भी बालक को केंद्र में रखते हुए सम्मिलित किया गया है, साथ ही सततएवं व्यापक मूल्यांकन पद्धति को भी धयान में रखा गया है| अधयाय के अंत में शब्दावली दी गइ है जिसमें अधयाय में आए कुछ कठिन शब्दों के सरल भाषा में अर्थ दिए गए हैं| शिक्षकों से आशा है कि विद्यार्थियों को इनसे अवगत करावें| राष्ट्रीय पाठ्यचर्या रुपरेखा 2005, सततएवं व्यापक मूल्यांकन की अवधारणा के कारण पाठ्यपुस्तक में यथा स्थान स्थानीय उदाहरण एवं पर्याप्त गतिविधियाँ दी गइ हैं| इससे विद्यार्थी को विषय की कठिन अवधारणाओं को समझने में आसानी रहेगी| अधययन-अधयापन प्रक्रिया का मुख्य उद्देश्य है विद्यार्थी की समझ को विकसित करना| इसके लिए अधयाय के दौरान दी गइ गतिविधियों एवं उदाहरणों के अतिरिक्त शिक्षक अपने विवेक से अन्य गतिविधियों को भी आयोजित करवा सकते हैं| विषयवस्तु को समझने हेतु अन्य स्थानीय उदाहरण भी दिए जा सकते हैं|

शिक्षकों से अपेक्षा है कि शिक्षण कार्य कराने से पूर्व पाठ्यपुस्तक के साथ अन्य संदर्भ पुस्तकों एवं पत्र-पत्रिकाओं का भी सहयोग लें, जिससे विद्यार्थियों को अद्यतन जानकारी दी जा सके|

पाठ्यपुस्तक की विषय-वस्तु से संबंधित अधिक जानकारी प्राप्त करने के लिए विद्यार्थियों को पुस्तकालय की पुस्तकों को पढ़ने के लिए प्रेरित करना चाहिए| शिक्षण के साथ-साथ छात्रें से प्रोजेक्ट कार्य भी करवाए जावें, यथा-चित्रें का संग्रह करना, मानचित्र् बनाना एवं स्थानों को चिहिृत करना, महापुरुषों की जीवनियाँ लिखवाना, घटनाओं को तिथि क्रम के अनुसार लिखना आदि| इससे विद्यार्थियों में ‘करके सीखने' की आदत बनेगी| इसी तरह वाद-विवाद प्रतियोगिताएँ, भाषण, एकांकी, परिचर्चा, क्विज, भ्रमण आदि विधाओं का प्रयोग करने से विद्यार्थियों का सीखना सरल, सुबोधा एवं रुचिपूर्ण होगा| अध्याय में आइ कुछ गतिविधियों में एेसे कार्य भी हैं, जिन्हें विद्यार्थी अपने स्तर पर नहीं कर सकेंगे| एेसी स्थिति में शिक्षक द्वारा विद्यार्थियों को मदद करने की अपेक्षा की गइ है| विद्यार्थी परिवार एवं परिवेश से ज्यादा सीखता है अत: शिक्षक का दायित्व बनता है कि उसका विद्यार्थी के परिवार से निकट का संबंधा रहे| इससे विद्यालय में कराए गए शिक्षण पर अनुकूल प्रभाव पड़ेगा|

अनुक्रमणिका

अध्याय सं. | अध्याय का नाम | पृष्ठ संख्या
भाग-1 भूगोल
1 | हमारा भारत | 02-11
2 | राजस्थान : एक सामान्य परिचय | 12-20
3 | जल संसाधान | 21-29
4 | भूमि संसाधान और कृषि | 30-36
5 | खनिज और उर्जा संसाधान | 37-45
6 | औद्योगिक परिदृश्य | 46-52
7 | जनसंख्या | 53-62
8 | पर्यटन और परिवहन | 63-71
भाग-2 सामाजिक और राजनीतिक जीवन
9 | समकालीन भारतीय समाज | 73-78
10 | सामाजिक न्याय | 79-84
11 | विकास की अवधारणा | 85-89
12 | हमारा संविधान | 90-94
13 | हमारे मौलिक अधिकार एवं कर्त्तव्य | 95-98
14 | संघीय सरकार | 99-107
15 | कानून एवं भारतीय न्यायपालिका | 108-116
16 | राश्ट्रीय सुरक्षा | 117-122
भाग-3 इतिहास
17 | मुगल साम्राज्य का पतन एवं 18वीं सदी का भारत | 124-128
18 | 1857 का स्वतंत्र्ता संग्राम | 129-138
19 | आधाुनिक भारत में होने वाले वैचारिक परिवर्तन एवं समाज सुधार | 139-145
20 | भारत की अर्थव्यवस्था पर अंग्रेजी शासन का प्रभाव | 146-151
21 | ब्रिटिश कालीन भारतीय शासन व्यवस्था | 152-156
22 | राष्ट्रीय आंदोलन | 157-167
23 | आजादी के बाद का भारत | 168-179
24 | हमारे गौरव | 180-188

भाग-1 भूगोल

1. हमारा भारत

भारतीय उपमहाद्वीप

भारत एशिया महाद्वीप के दक्षिण में स्थित एक अलग ही स्वतंत्र् भौगोलिक प्रदेश के रुप में नज़र आता है| इसके उत्तर-पश्चिम में किर्थर, सुलेमान और हिन्दुकुश पर्वत श्रृंखलाए  हैं, जहाँ से उत्तर-पूर्व तक हिमालय पर्वत श्रृंखला विद्यमान है| उत्तर-पूर्व में आराकान योमा की पहाडि़याँ जो पश्चिम म्यांमार में बंगाल की खाड़ी के तट के साथ-साथ दक्षिण से उत्तर की ओर बढ़ते हुए हिमालय से मिल जाती है| ये उँची और दुर्गम पर्वत श्रंखलाए शेष एशिया से भारतीय उपमहाद्वीप को अलग करती हैं| दक्षिणी भारत एक प्रायद्वीप विस्तार है जिसके पूर्व में बंगाल की खाड़ी, पश्चिम में अरब सागर तथा दक्षिण में हिन्द महासागर है| दक्षिण एशिया के इस प्रदेश की हर दिशा अभेद्य और दुर्गम्य होने से इस क्षेत्र् को भारतीय उपमहाद्वीप कहा जाता है|

एेसा सततविस्तृत भू-भाग जो प्राय: चारों ओर से विशाल जलराशि से घिरा हो महाद्वीप के नाम से जाना जाता है| जबकि महाद्वीप में ही स्थित एेसा प्रदेश जो भौगोलिक, सांस्कृतिक या पर्यावरणीय दृष्टि से स्वत: पूर्ण हो, उपमहाद्वीप कहलाता है| नीचे दिये गए मानचित्र् में भारतीय उपमहाद्वीप की पहचान कीजिए|

एशिया महाद्वीप में भारतीय उपमहाद्वीप की स्थिति

उपर्युक्त मानचित्र् से यह स्पष्ट हो जाता है कि भारतीय उपमहाद्वीप भौगोलिक रुप से एशिया महाद्वीप का एक विशिष्ट प्रदेश है| इसकी भौगोलिक स्थिति और बनावट ने इसे एक विशिष्ट मानसूनी जलवायु प्रदान की है| इस कारण से इसे ‘मानसूनी प्रदेश' भी कहा जा सकता है|

उत्तर में हिमालय की उँची पर्वत श्रंृखलाएँ भारतीय उपमहाद्वीप में वर्षा कराने में सहायक है| साथ ही साइबेरिया से आने वाली ठंड़ी हवाओं से हमारी रक्षा करती हैं| हिमालय और हिंदुकुश पर्वत श्रृंखलाआेंं की अनुपस्थिति में भारतीय उपमहाद्वीप एक विस्तृत मरुस्थल होता| इन्हीं पर्वतों से निकलती नित्यवाही नदियों से गंगा-सिंधु और ब्रह्मपुत्र् के विस्तृत मैदानों की रचना हुइ हैं, जिनके आँचल में प्राचीन सिंधाु और गंगा घाटियों की सभ्यताओं का विकास हुआ|

भारतीय उपमहाद्वीप के उत्तर-पश्चिम और उत्तर-पूर्व में उँची पर्वत श्रृंखलाओं के बीच कई  संकरी घाटियाँ या दर्रे मौजूद हैं| इन्हीं दर्रों के रास्ते से विभिन्न कालों में विदेशी मानव भारतीय उपमहाद्वीप पहुँचा|

इनमें खैबर व बोलन प्रमुख दर्रे हैं| उत्तर में स्थित दरों से तिब्बत के रास्ते खुले| पूर्वोत्तर के दरों द्वारा म्यांमार के श्यान पठार से विदेशी मानव उत्तर-पूर्वी क्षेत्रें में आया और बाद में भारत के अन्य क्षेत्रें में फैल गया|

अलग-अलग समय में विभिन्न मानव समुदाय अपनी-अपनी संस्कृतियों के साथ भारतीय उपमहाद्वीप में आते रहे| कुछ अपने से पहले बसे समुदायों के साथ घुल-मिल गए और कुछ दूसरों ने अपनी पहचान अलग से बनाये रखी| अलग-अलग संस्कृतियाँ, बोलियाँ, धार्मिक विश्वास व काम करने के तरीकों का प्रभाव कालांतर में एक दूसरे पर पड़ता रहा| इस तरह भारतीय उपमहाद्वीप में संस्कृतियों के विकास के साथ जहाँ सांस्कृतिक अनेकता का सिलसिला बना, वहीं प्रभावशाली सभ्यताओं ने विभिन्न संस्कृतियों के बीच आदान-प्रदान के द्वारा इन्हें एक सू़त्र् में बाधांने का काम भी किया|

विश्व मानचित्र पर भारत की स्थिति

भारत विश्व में उत्तरी-पूर्वी गोला) में स्थित है| दक्षिण से उत्तर की ओर भारत की मुख्य भूमि का अक्षांशीय विस्तार 8 ° 4` उत्तर से 37 ° 6` उत्तरी अक्षांशों के बीच है| पश्चिम से पूर्व तक भारत का देशान्तरीय विस्तार 68 ° 7` पूर्व से 97 ° 25` पूर्वी देशान्तरों के बीच है| भारत का देशान्तरीय विस्तार लगभग 29 ° होने के कारण इसके पूर्व व पश्चिमी भाग के स्थानीय समय में लगभग दो घण्टों का अन्तर पड़ता है| आप जानते हैं कि 82 ° 30` पूर्वी देशान्तर रेखा से भारत का मानक समय माना जाता है जो इलाहाबाद के निकट से गुजरती है|

क्या आप जानते हैं?
जनसंख्या की दृष्टि से भारत चीन के बाद विश्व का दूसरा बड़ा देश है| जहाँ विश्व की कुल जनसंख्या का लगभग 17.5 प्रतिशत (लगभग 121.01 करोड़) भाग पाया जाता है|

भारत विश्व में क्षेत्र्फल की दृष्टि से सातवाँ बडा देश है| हमारे देश का कुल क्षेत्र्फल 32.9 लाख वर्ग किलोमीटर है, जो सम्पूर्ण विश्व के स्थल भाग के 2.47 प्रतिशत भाग पर फैला है| भारत का विस्तार उत्तर में जम्मू-कश्मीर से दक्षिण में कन्याकुमारी (तमिलनाडु) तक 3214 किलोमीटर एवं पूर्व में अरुणाचल प्रदेश से पश्चिम में गुजरात तक 2933 किलोमीटर है| भारत में क्षेत्र्फल की दृष्टि से राजस्थान सबसे बड़ा राज्य है जबकि गोवा सबसे छोटा राज्य है|

प्रशासनिक क्रियाकलापों को सुविधाजनक बनाने के लिए देश को 29 राज्यों एवं 7 केन्द्रशासित प्रदेशों में बाँटा गया है| दिल्ली भारत की राजधानी है| 2 जून 2014 को आन्धा्रप्रदेश का विभाजन कर 29 वाँ राज्य ‘तेलंगाना' बनाया गया है| प्रशासनिक कायों को सुविधाजनक बनाने के लिए राज्यों को पुन: जिलों में विभाजित किया गया है|

आओ करके देखें-

उपर्युक्त भारत के मानचित्र को देखकर निम्नलिखित प्रश्नों के उत्तर दीजिए|

1. भारत के रुपरेखा मानचित्र में सभी राज्यों व केन्द्र शासित प्रदेशों सहित दर्शाइए|

2. अपने शिक्षक की सहायता से सभी राज्यों व केन्द्र शासित प्रदेशों की राजधानी का पता लगाइए|

3. भारत के तटवर्ती क्षेत्र में स्थित राज्यों की पहचान कर उनकी सूची बनाइए|

4. भारत के पड़ौसी देशों की सूची बनाइए|

भारत के भौतिक प्रदेश

भारत एक विशाल देश होने के कारण इसमें अनेक भौतिक विविधाताएँ विद्यमान हैं| कहीं उँचे पर्वत तो कहीं समतल मैदान, कहीं असमान पठार तो कहीं तटीय मैदान, कहीं मरुस्थल तो कहीं द्वीप समूह स्थित हैं| अत: भारत को छ: प्रमुख भौतिक प्रदेशों में बाँटा जा सकता है, जो निम्नलिखित हैं-

1. उत्तरी और उत्तरी-पूर्वी पर्वतीय प्रदेश (हिमालय पर्वत)

2. गंगा का मैदानी प्रदेश

3. दक्षिण का प्रायद्वीपीय पठार

4. तटीय मैदान

5. थार का मरुस्थल

6. द्वीप समूह

इनमें से तटीय मैदानों का अध्ययन हमनें कक्षा 7 के अधयाय-7 ‘विभिन्न परिवेशों में मानव जीवन' में किया है तथा थार के मरुस्थल का अधययन हम अगले अधयाय में करेंगे| आइए! अन्य प्रदशों का अधययन हम इस अधयाय में करते हैं|

उत्तरी और उत्तरी-पूर्वी पर्वतीय प्रदेश- भारत के उत्तर और उत्तरी-पूर्वी भाग में लगभग 2500 किलोमीटर लम्बी हिमालय पर्वत श्रृंखला  स्थित है| यह विश्व की सबसे उंँची व नवीन पर्वत श्रृंखला  है| विश्व का सबसे उँचा पर्वत शिखर भी यहीं स्थित है| उँचाइ के कारण इसका अधिकांश भाग बर्फ से ढका रहता है| इसलिए इसे हिमालय (हिम+आलय अर्थातबर्फ का घर) कहा जाता है| हिमालय पर्वत दक्षिण से उत्तर की ओर क्रमश: तीन समानांतर श्रेणियों शिवालिक, मधय हिमालय या हिमाचल और सबसे उत्तर में हिमाद्री या वृहत हिमालय में बँटा हुआ है| उत्तर-पश्चिम से लेकर पूर्व में अरुणाचल प्रदेश तक विस्तृत हिमालय की श्रेणियाँ दक्षिण दिशा में मुड़कर पूर्वोत्तर की असम-म्यांमार पर्वत श्रेणी की पटकोइ और नागा पहाडि़यों में मिल जाती हैं|

क्या आप जानते हैं?
हिमालय में तिब्बत व नेपाल की सीमा पर स्थित माउंट एवरेस्ट विश्व की सबसे उँची पर्वत चोटी है जिसकी उँचाइ औसत समुद्र तल से 8848 मीटर है|

हमारे देश में कृषि और अन्य आवश्यकताओं हेतु सततजलापूर्ति के लिए इन पर्वत श्रेणियों का महत्वपूर्ण योगदान है| हिमालय और पूर्वोत्तर पर्वत श्रृंखलाओं की स्थिति और बनावट हिन्द महासागर से आने वाली आर्द्र मानसूनी पवनों को रोक कर भारत में वर्षा कराने में सहायक है| भारत के अधिकांश भू-भाग पर मानसूनी पवनों से वर्षा होती है| इन पर्वतीय प्रदेशों में उत्तर और पूर्वोत्तर भारत की सभी सदानीर नदियों का उद्गम स्थल है| जल संसाधन से संपन्न ये पर्वतीय प्रदेश कई  बहुउद्देशीय नदी-घाटी परियोजनाओं के जनक हैं, जिनसे बिजली, सिंचाई  और सघन जनसंख्या वाले शहरों के लिए जल का प्रबंधान होता है| यहाँ की वन सम्पदा अभूतपूर्व जैविक विविधाता संजोये हुए है| इनकी ढलानों पर चाय और फलों के विस्तृत बागान हैं तो निम्न घाटियों में फूलों और सब्जियों के खेत हैं| यहाँ पाई  जाने वाली ज़ड़ी.बूटियों की मांग समस्त विश्व में है| पर्यटन के प्रमुख केंद्र यहाँ स्थित हैं| इस क्षेत्र् के निवासियों की आजीविका यहाँ की जल और वन संपदाओं पर निर्भर है|

इन प्रदेशों में वनों की अंधाधुंध कटाई और अन्य संसाधानों के अतिदोहन के कारण यहाँ भू-स्खलन, मृदा का तीव्र अपरदन आदि से पारिस्थितिकी तन्त्र् पर प्रतिकूल प्रभाव पड़ा है| प्राकृतिक और मानवीय सम्पदाओं से संपन्न ये प्रदेश अनियोजित और विचारहीन मानवीय क्रियाकलापों के कारण विभिन्न प्रकार के प्राकृतिक और पर्यावरणीय अवनयन से ग्रसित हैं|

आओ करके देखें-
अपने शिक्षक की सहायता से भारत के भौतिक मानचित्र् में देखकर क्रमश: दक्षिण से उत्तर की ओर हिमालय की श्रेणियों को पहचानिए और इन श्रेणियों में से सबसे दक्षिण एवं सबसे उत्तर में स्थित श्रेणियों के नाम लिखिए|

गंगा का मैदानी प्रदेश-हिमालय के समानान्तर दक्षिण में उत्तर का विशाल मैदानी प्रदेश स्थित है| यह गंगा-सतलज व ब्रह्मपुत्र और उनकी सहायक नदियों के द्वारा हिमालय से बहाकर लाइ गइ मिट्टी से बना है| नवीन जलोढ़ मिट्टी के कारण यह भारत का सबसे उपजाउ भू-भाग है| भारत में सर्वाधिक कृषि इसी मैदान में की जाती है| इसे भारत का ‘अन्न भंडार' भी कहा जा सकता है| इस मैदान में स्थित अपेक्षाकृत उँचे भाग जहाँ प्रतिवर्ष बाढ़ का पानी नहीं पहुँचता है वहाँ पुरानी जलोढ़ मिट्टी पाइ जाती है, उसे ‘बांगर' कहा जाता है| इसके उदाहरण मुख्यत: मैदान के पश्चिमी हिस्से में देखें जा सकते हैं| इसके विपरित एेसे नीचले भाग जहाँ प्रतिवर्ष बाढ़ का पानी पहुँच कर नवीन जलोढ़ मिट्टी बिछाता है, उसे ‘खादर' कहा जाता है| इसके उदाहरण मुख्यत: मैदान के पूर्वी हिस्से में हैं| हिमालय के पर्वतपदीय क्षेत्र् में कंकड़ पत्थर से निर्मित पतले मैदानों को ‘भाबर' एवं दलदली मैदानों को `तराई ' कहा जाता है|

प्राचीन काल में विभिन्न नदी-घाटी सभ्यताओं की उत्पत्ति और विकास इन्हीं मैदानों में हुआ है| समतल, उपजाउ मिट्टी, अनुकूल और पर्याप्त वृष्टि के कारण भारत की सर्वाधिक जनसंख्या इन मैदानी भागों में रहती है| इस मैदानी भू-भाग में परिवहन व उद्योगों का काफी विकास हुआ है|

क्या आप जानते हैं?
दक्षिण का प्रायद्वीपीय पठार भारत का सबसे बडा, सबसे प्राचीन व सबसे कठोर भौतिक प्रदेश है| विश्व की सबसे पुरानी अरावली पर्वत श्रृंखला इसी पठार का हिस्सा है|

दक्षिण का प्रायद्वीपीय पठार-गंगा के मैदान के दक्षिण में त्र्भिुजाकार आकृति में दक्षिण का पठार स्थित है जिसे भारत का प्रायद्वीपीय पठार भी कहते हैं| इसकी उत्तरी सीमा पर विन्धय पर्वत श्रेणी, उत्तर-पश्चिम में अरावली, पश्चिम में पश्चिमी घाट की पहाडि़याँ, (सह्याद्री) स्थित हैं| पूर्व में पूर्वी घाट की पहाडि़यों के अपरदित अवशेष हैं| दक्षिण में नीलगिरी और अन्नामलाई  पर्वत स्थित हैं| पथरीले व उबड-खाबड़ धारातल वाले इस क्षेत्र् में कई  छोटे पठार जैसे दक्कन और छोटानागपुर के पठार व पर्वत स्थित हैं| भारत की अधिकांश खनिज सम्पदा इसी पठार में पाई  जाती है| दक्कन के लावा पठार की उपजाउ मिट्टी हमारे देश में कपास के उत्पादन के लिए महत्त्वपूर्ण है|

प्रायद्वीप भारत के तटीय इलाकों में दक्षिणी पठारी प्रदेश के दोनों ओर तटीय मैदान स्थित हैं| जिनका निर्माण यहाँ की विभिन्न पर्वत श्रेणियों से निकली नदियों और समुद्री क्रियाओं द्वारा हुआ है| इस क्षेत्र् की महानदी, गोदावरी, कृष्णा, कावेरी और नर्मदा आदि नदियों ने लगातार अपरदन और निक्षेपण क्रियाओं द्वारा अपनी घाटियों में विस्तृत मैदानों का निर्माण किया है|

पठार के आंतरिक क्षेत्रें में वर्षा की कमी और अनियमितता के कारण कृषि पर प्रतिकूल प्रभाव पड़ता है| फि़र भी जल संचयन की पारंपरिक पद्धति, सिंचाई के साधानों के विकास तथा शुष्क कृषि के वैज्ञानिक तकनीक में विस्तार के कारण यहाँ कृषि की वर्षा पर निर्भरता धाीर-धाीरे समाप्त हो रही है| फलस्वरुप कृषि उत्पादन में आशातीत वृद्धि हुइ है|

प्रदेश के कुछ इलाकों में घनी वन संपदा है| रबड़, चाय, र्काफी के बागान के अलावा यह प्रदेश मसालों के लिये मशहूर है| मधयकाल से ही भारत के प्रचुर मात्र में उपलब्ध मसालों ने पश्चिमी एशिया और यूरोप के व्यापारियों को आकर्षित किया है| देश की अधिकतर जनजातीय आबादी विन्धयांचल, सतपुड़ा, मैकाल, छोटानागपुर और सह्याद्री की पहाडि़यों तथा वनों में रहती है|

आओ करके देखें-
भारत के गंगा के मैदान एवं प्रायद्वीपीय पठार में स्थित राज्यों की पहचान कर उनकी सूची बनाइए|

द्वीप समूह-अरब सागर एवं बंगाल की खाड़ी में भारत के द्वीप समूह स्थित है| बंगाल की खाडी में स्थित 247 द्वीपों का समूह अंडमान एवं निकोबार कहलाता है| उत्तरी द्वीपों के समूह को अंडमान एवं दक्षिणी द्वीपों के समूह को निकोबार कहा जाता है| अंडमान के बैरन द्वीप पर भारत का एकमात्र् सक्रिय ज्वालामुखी स्थित है| निकोबार में स्थित इंदिरा पॉइन्ट भारत का सबसे दक्षिणी द्वीप है| अरब सागर में स्थित 36 द्वीपों के समूह को लक्षद्वीप कहते हैं| लक्षद्वीप का अर्थ है एक लाख द्वीप| पर्यटन की दृष्टि से ये द्वीप बहुत प्रसिद्ध) हैं|

सांस्कृतिक परिदृश्य

कश्मीर से कन्याकुमारी तक और गुजरात से अरुणाचल प्रदेश तक भारत एक अनूठा और विविधाताओं से भरा देश है|                      मानव के जीवन जीने के ढंग को संस्कृति कहा जाता है| सभ्यता मनुष्य के भौतिक क्षेत्र् की प्रगति का सूचक है, जबकि संस्कृति मानसिक क्षेत्र् की प्रगति का द्योतक| अर्थात हमारे रहन-सहन, सोच-विचार, पहनावा, खान-पान, नृत्य-संगीत, धार्मिक विश्वास, दर्शन, भाषा एवं साहित्य आदि का मिला-जुला तानाबाना ही संस्कृति है| यह सांस्कृतिक विविधता ही हमारी विरासत है|

भाषा

भारत में 2001 की जनगणना के अनुसार 122 भाषाएँ और 234 मातृभाषाएँ हैं| इनमें से 22 भाषाओं को संवैधानिक दृष्टि से अनुसूचित भाषाओं का दज़ा दिया गया है| प्राय: ये भाषाएँ देश के विभिन्न प्रान्तों और समुदायों की प्रमुख भाषा हैं| मातृभाषा वह भाषा है जिसका उपयोग व्यक्ति की माँ ने व्यक्ति के बचपन में बात करने के लिए किया है|

हमारे देश के अलग-अलग प्रदेशों में अलग-अलग भाषाएँ बोली जाती हैं| जैसे पंजाब में पंजाबी, ओडिशा में उडि़या, तमिलनाडु में तमिल, महाराष्ट्र में मराठी, गुजरात में गुजराती आदि| कई भाषाएँ बहुत छोटे समुदायों द्वारा बोली जाती हैं| देश में भाषाई विविधता को देखते हुए आज़ादी के बाद अधिकतर राज्यों को भाषा के आधार पर पुनर्गठित किया गया ताकि हर राज्य अधिकारिक रुप से प्रदेश की आम जनता की भाषा में सरकारी काम-काज कर सकें|

आओ करके देखें-
उपर्युक्त भारत के मानचित्र् को देखकर निम्नलिखित प्रश्नों के उत्तर दीजिए|
1. कौनसी भाषा सर्वाधिक राज्यों में बोली जाती है? राज्यों के नाम लिखिए|
2. भारत में बोली जाने वाली भाषाओं की राज्य के अनुसार सूची बनाइए|

धर्म

भारत में विश्व के प्राय: सभी धार्म और धार्मिक सम्प्रदायों के अनुयायी रहते हैं| इनमें प्रमुख हिंदू (78.8%), मुसलमान (14.2%), ईसाई (2.3%), सिक्ख (1.7%), बौद्ध (0.7%) और जैन (0.4%) हैं| हिंदू, जैन और सिक्ख धार्मों के अनुयायी मुख्यत: भारत में ही निवास करते हैं| विश्व की कुल मुसलमान आबादी का एक बड़ा भाग भारत में रहता है| भारत कई धामों का जन्म स्थल भी है जैसे हिंदू, बौद्ध, जैन, सिक्ख आदि| विभिन्न धार्मावलंबियों की उपस्थिति भारत की सांस्कृतिक विविधाता को समृद्ध बना देती है|

जनजाति समूह

आदिकाल से जब विभिन्न मानव समुदाय भारतीय उपमहाद्वीप में पहुँचे और धीरे-धीरे समस्त भारत में विसरित हुए तब भारत के विस्तृत और विविधा भौगोलिक परिस्थितियों और एेतिहासिक घटनाक्रमों के कारण कुछ समुदाय दुर्गम स्थानों में जाकर बस गए| ये दुर्गम स्थान पहाड़ और जंगल में स्थित थे| कालांतर में प्राकृतिक दुर्गम्यता के कारण उन पर नदी-घाटियों में विकसित हो रही सभ्यताओं का आंशिक प्रभाव पड़ा| इसके कारण सामाजिक विकास की प्रक्रिया में वे मैदान में बसे कृषक और नगरीय समाज के मुकाबले पिछड़ गए| एेसे समुदाय जो दुर्गम इलाकों में रहते हैं उन्हें भारत में जनजाति कहते हैं| गोंड, भील, संथाल, ओरांव, सहरिया, नागा, मिरी, आदी, डाफला आदि कइ जनजातीय समूह पश्चिम में गुजरात और राजस्थान से लेकर पूर्व में पश्चिमी बंगाल तक तथा पूर्वोत्तर राज्यों में रहते हैं| मैदानी क्षेत्रें में इनकी उपस्थिति नगण्य है| सामाजिक और आर्थिक दृष्टि से यह देश का सबसे कमज़ोर समुदाय है|

विविधता में एकता

भारत में अनेक सांस्कृतिक विविधताएँ हैं, फिर भी ज़रुरत इस बात की है कि हम चाहे किसी भी मजहब, भाषा, जाति या समुदाय के हों, दूसरों की संस्कृति का सम्मान करें| भारत में इतनी अधिक भौगोलिक एवं सांस्कृतिक विविधताएँ होने के बावजूद भी यह एकता के सूत्र में पिरोया हुआ है| इसीलिए कहा जाता है कि ‘अनेकता में एकता, भारत की विशेषता'|

शब्दावली

प्रदेश - समान विशेषताओं वाले विस्तृत क्षेत्र्|

दुर्गम्यता - जहाँ आसानी से जाया ना जा सके|

धर्मावलंबी - किसी धर्म विशेष को मानने वाला|

आजीविका - जीवन निर्वाह के लिए किया गया कार्य|

बहुउद्देशीय - अनेक उद्देश्यों को पूरा करने वाला|

अभ्यास प्रश्न

1. सही विकल्प को चुनिए-

(i) निम्नलिखित में से किस देश की सीमा भारत से नहीं मिलती है-

(क) नेपाल (ख) भूटान (ग) इरान (घ) म्यांमार ( )

(ii) जनसंख्या की दृष्टि से विश्व का दूसरा सबसे बड़ा देश है-

(क) चीन (ख) भारत (ग) अमेरिका (घ) जापान ( )

2. रिक्त स्थान की पूर्ति कीजिए-

अ. भारत विश्व में क्षेत्र्फल की दृष्टि से ........................ बड़ा देश है|

ब. सन् 2014 में आन्धा्रप्रदेश का विभाजन कर 29 वाँ राज्य ....................... बनाया गया है|

स. अरब सागर में 36 द्वीपों के समूह को ...................... कहते हैं|

द. हिमालय विश्व की सबसे उंँची एवं .................... पर्वत श्रंृखला है|

3. भारत को उपमहाद्वीप क्यों कहा जाता है? कारण बताइए|

4. नदी घाटी परियोजनाओं को बहुउद्देश्यीय क्यों कहा जाता है?

5. भारत की जलवायु पर हिमालय के प्रभाव बताइए|

6. भारत के प्रमुख धार्म कौन-कौन से हैं? सूची बनाइए|

7. भारत को कितने भौतिक प्रदेशों में बाँटा गया है? उनकी विशेषताएँ बताइए|

8. भारत को अनेकताओं में एकता वाला देश क्यों कहा जाता है? समझाइए|

2. राजस्थान : एक सामान्य परिचय

हमने पिछले अधयाय में हमारे देश भारत के बारे में पढ़ा| भारत के उत्तरी-पश्चिमी भाग में हमारा राज्य राजस्थान स्थित है| क्षेत्रफल की दृष्टि से राजस्थान भारत का सबसे बड़ा राज्य है| क्या आप जानते हैं कि राजस्थान में भौतिक प्रदेश कितने हैं? जिलों की संख्या कितनी है? यहाँ की जलवायु कैसी है? आइए हमारे राज्य से सम्बंधित इन सभी प्रश्नों के उत्तर इस अधयाय में खोजते हैं|

भारत - राजस्थान की स्थिति

आओ करके देखें-

भारत के उपर्युक्त मानचित्र् को देखकर पता लगाइए कि-
1. राजस्थान की सीमा किस एकमात्र् देश से मिलती है?
2. राजस्थान के पड़ौसी राज्यों के नाम बताइए -

क. उत्तर में ..................................................
ख. पूर्व में ................................................
ग. दक्षिण-पूर्व में ........................................
घ. दक्षिण में ........................................

राजस्थान - राजनीतिक मानचित्र

आओ करके देखें-

राजस्थान के उपर्युक्त मानचित्र् को देखकर निम्नलिखित प्रश्नों के उत्तर दीजिए-
1. राजस्थान के सभी जिलों की सूची बनाइए|
2. राजस्थान के सबसे उत्तरी, दक्षिणी, पूर्वी व पश्चिमी जिलों के नाम लिखिए|
3. राजस्थान के कौन-कौन से जिले पाकिस्तान की सीमा पर स्थित हैं?
4. राजस्थान के पड़ौसी राज्यों के साथ सीमा बनाने वाले जिलों की पहचान कीजिए|

वर्तमान राजस्थान स्वतंत्र्ता से पूर्व 19 रियासतें, 3 ठिकाने और 1 केन्द्र शासित प्रदेश में विभक्त था| सन् 1948 से 1956 तक राज्य की तत्कालीन सभी रियासतों, ठिकानों एवं केन्द्र शासित प्रदेश का एकीकरण कर आज के राजस्थान राज्य का निर्माण किया गया| इसके विषय में विस्तार से आप इतिहास के अधयायों में पढ़ेंगे|

राजस्थान - भौतिक प्रदेश

भौतिक स्वरुप

हमारा राज्य देश के एक विस्तृत भू-भाग पर फैला है| राजस्थान का भौतिक स्वरुप अत्यंत विविधता युक्त है| राज्य में स्थित अरावली पर्वत विश्व के प्राचीनतम पर्वतों में से एक है तो वहीं दूसरी ओर उत्तरी-पूर्वी भाग में स्थित चंबल नदी द्वारा निर्मित मैदान नवीनतम भू-भाग है| भू-संरचना के आधार पर राजस्थान को चार भौतिक भागों में बाँटा जा सकता है, जो निम्न प्रकार से हैं-

थार का मरुस्थल- भारत के पश्चिम में पाकिस्तान की सीमा से लेकर मधय राजस्थान में अरावली तक राजस्थान के पश्चिमी भाग में विशाल थार का मरुस्थल स्थित है| यह राज्य के 12 जिलों में लगभग 61 प्रतिशत भाग पर फैला हुआ है| यहाँ राजस्थान की लगभग 40 प्रतिशत जनसंख्या निवास करती है| इसका ढाल पश्चिम में पाकिस्तान की ओर है| यह मरुस्थल विश्व के सभी मरुस्थलों की तुलना में अधिक जन घनत्व, पशु घनत्व, वर्षा, खनिज विविधाता, वनस्पति, कृषि, सिंचाई के साधान, सर्वाधिक जैव विविधाता पाई जाती है इसलिए इसे विश्व का सबसे धनी मरुस्थल कहा जाता है|                                                                        बाड़मेर, जैसलमेर एवं बीकानेर में स्थित मरुस्थलीय भाग को भारतीय महामरुस्थल (Great Indian Desert) कहा जाता है| इस क्षेत्र् में रेतीली मिट्टी एवं रेत के टीले पाये जाते हैं जो हवा के साथ अपना स्थान बदल देते हैं| इन टीलों को `बालुका स्तूप' या स्थानीय भाषा में `धाोरे' कहते हैं| यहाँ मरुस्थलीय वनस्पति पाइ जाती है, जिनकी लम्बाई कम, पत्तियाँ छोटी एवं मोटी, तना छोटा, जडे़ गहरी होती हैं| प्रमुख वृक्षों में रोहिडा, (इसका फूल राजस्थान का राज्य पुष्प है) खेजड़ी, (राजस्थान का राज्य वृक्ष है) पीलू आदि हैं| कैर, आक, थोर, लाणा, फोग, आरणा आदि प्रमुख झाडि़याँ हैं तथा सेवण, धामण, करड़ आदि प्रमुख घासें हैं| थार के मरुस्थल का अधिकांश भूमिगत जल खारा है| इंदिरा गांधाी नहर से सतलज नदी के पानी को यहाँ पहुंचा कर क्षेत्र् में जल संकट को दूर करने का प्रयास किया गया है|

अरावली पर्वत-राजस्थान के मधय भाग में दक्षिण-पश्चिम से उत्तर-पूर्व दिशा में राज्य के लगभग 9 प्रतिशत भाग पर अरावली पर्वत फैला है| यह विश्व के सबसे प्राचीन पर्वतों में से एक है, जो दक्षिण में गुजरात के खेडब्रह्मा से उत्तर में दिल्ली तक 692 किलोमीटर लंबा है| अरावली पर्वत राजस्थान को दो प्रमुख भागों में विभाजित करता है-पूर्वी व पश्चिमी राजस्थान| अरावली क्षेत्र् ही राजस्थान का सबसे उँचा क्षेत्र् है|

राज्य के खनिज संसाधान, मरुस्थल के पूर्व की ओर प्रसार को रोकना, अधिकांश नदियों का उद्गम स्थान, सर्वाधिक वनस्पति और अधिकांश वन्य जीव एवं जड़ी-बूटियों की उपस्थिति, मानसून को रोककर पूर्वी एवं दक्षिणी राजस्थान में वर्षा करवाना आदि कारणों से अरावली को राजस्थान की `जीवन रेखा' कहा जाता है| राजस्थान में अरावली पर्वत की सबसे उँची पर्वत चोटी गुरुशिखर (1722 मीटर) है जो सिरोही जिले में स्थित है|

पूर्वी मैदान-राजस्थान का पूर्वी मैदानी भाग चंबल, बनास, बाणगंगा एवं उनकी सहायक नदियों द्वारा निर्मित है, जो विस्तृत रुप में गंगा के मैदान का ही हिस्सा है| राज्य के लगभग 23 प्रतिशत भाग पर फैले इस मैदान का चंबल नदी के आसपास का क्षेत्र् नाली अपरदन के कारण अत्यधिक उबड़-खाबड़ हो गया है, जिसे चंबल के बीहड़ या डांग या उत्खात भूमि (Bad Land Topography) के नाम से जाना जाता है| ये बीहड़ चंबल नदी के सहारे कोटा से धाौलपुर तक विस्तृत है| राजस्थान के सबसे उपजाउ एवं सर्वाधिक जनघनत्व वाले इस क्षेत्र् में राजस्थान की लगभग 40 प्रतिशत जनसंख्या निवास करती है|

राजस्थान के दक्षिणी भाग में बाँसवाड़ा व प्रतापगढ़ जिलों में माही और सहायक नदियों द्वारा निर्मित कुछ भाग मैदानी हैं जिसे माही का मैदान कहा जाता है| इस मैदानी क्षेत्र् में छप्पन गावों एवं छप्पन नदी-नालों का समूह है जिसे `छप्पन का मैदान' कहा जाता है|

दक्षिणी-पूर्वी पठार या हाडौती का पठार-राजस्थान के दक्षिणी-पूर्वी भाग को प्राचीन काल में हाड़ा वंशी शासकों का क्षेत्र होने के कारण हाड़ौती का पठार भी कहा जाता है| राज्य के लगभग 7 प्रतिशत भाग में फैले इस पठारी क्षेत्र् की अधिकांश मिट्टी लावा निर्मित मधयम काली है, जो काफी उपजाऊ  मिट्टी है| राजस्थान के अन्य पठारों में उडि़या, आबू, भोराट, मेसा, उपरमाल और लसाडि़या का पठार आदि हैं| 

आओ करके देखें-

राजस्थान के मानचित्र् को देखकर भौतिक प्रदेशों तथा उनमें स्थित प्रमुख जिलों के नाम लिखिए-

भौतिक प्रदेश का नाम | उसमें स्थित प्रमुख जिलों के नाम
1----------- | -------
2----------- | -------
3----------- | -------
4----------- | -------

जलवायु व ऋतु चक्र

राजस्थान की जलवायु पर भारत की मानसूनी जलवायु का स्पष्ट प्रभाव है| प्रदेश की अक्षांशीय स्थिति और भारतीय उपमहाद्वीप में उत्तर-पश्चिमी स्थिति, समुद्र से दूरी, अरावली पर्वत की स्थिति और प्रदेश के विस्तार के कारण राजस्थान देश का एकमात्र् प्रदेश है जहाँ पाँच प्रकार की जलवायु परिस्थितियाँ पायी जाती हैं| जहाँ राज्य के पश्चिम में लगभग 61 प्रतिशत भाग में शुष्क और अर्द्वशुष्क मरुस्थलीय जलवायु हैं, वहीं अरावली के पूर्व में जयपुर एवं उत्तरी-पूर्वी जिलों में उपआर्द्र जलवायु, सवाइ माधाोपुर से लेकर उदयपुर तक आर्द्र जलवायु एवं दक्षिण में बांसवाड़ा व दक्षिण-पूर्व के झालावाड़ जिलों में अति आर्द्र जलवायु पाई जाती है|

राजस्थान की औसत वार्षिक वर्षा लगभग 57.51 सेमी. है, जबकि प्रदेश के मरुस्थलीय क्षेत्र् में यह 50 से.मी. से भी कम है| जलवायु की औसत अवस्थाओं के आधार पर यह कहा जा सकता है कि राजस्थान भारत के अन्य प्रदेशों की तुलना में अधिक शुष्क है|

राजस्थान में वर्षभर मुख्यत: तीन ऋतुएँ ग्रीष्म ऋतु (मार्च से जून), वर्षा ऋतु (जुलाइ से सितम्बर) और शीत ऋतु (अक्टूबर से फरवरी) तक होती है|

ग्रीष्म ऋतु-इस ऋतु में तापमान सामान्यत: 30 से 40 डिग्री सेण्टीग्रेड के ऊपर रहता है| पश्चिमी राजस्थान में विशेषकर जैसलमेर, बाड़मेर, बीकानेर, जोधापुर, श्रीगंगानगर, चूरु, आदि जिलों में 40 से 45 डिग्री सेण्टीग्रेड तक तापमान हो जाता है| थार मरुस्थल भारत का अत्यधिक गर्म प्रदेश है, जिसका कारण है रेत| क्योंकि रेत जल्दी गर्म होती है एवं जल्दी ठण्डी होती है| अत: मरुस्थल में इस ऋतु में दिन का तापमान बहुत बढ़ जाता है और रात में कम हो जाता है| जिससे दैनिक एवं वार्षिक तापान्तर भी अधिक रहता है| इस ऋतु में राजस्थान का सबसे ठंडा स्थान माउंट आबू रहता है क्योंकि इसकी उँचाई अधिक है|

क्या आप जानते है?

राजस्थान में ग्रीष्म ऋतु में चलने वाली अत्यंत गर्म धाूलभरी पवनों को `लू' कहा जाता है|
कभी-कभी इनकी गति 140 किमी. प्रति घंटा तक हो जाती है|

राजस्थान - वार्षिक तापमान

राजस्थान - औसत वार्षिक वर्षा

वर्षा ऋतु- राजस्थान की 90 से 95 प्रतिशत तक वर्षा इस ऋतु में होती है, जो मानसूनी पवनों से जुलाई से सितम्बर के मधय होती है| यहाँ अरब सागर और बंगाल की खाड़ी दोनों शाखाओं के मानसून से वर्षा होती है| लेकिन बंगाल की खाडी के मानसून से राजस्थान में अधिक वर्षा होती है जो अधिकांशत: पूर्वी राजस्थान में होती है| अरब सागर के मानसून से अधिकांश वर्षा दक्षिणी राजस्थान में होती है| सर्वाधिक वर्षा झालावाड़ जिले (लगभग 100 से.मी.) में होती है जिसे राजस्थान का सबसे आर्द्र जिला माना जाता है| सबसे कम वर्षा जैसलमेर जिले (लगभग 10 से.मी.) में होती है| सबसे अधिक वर्षा प्राप्त करने वाला स्थान माउंट आबू है जहाँ औसत वर्षा 150 से.मी. होती है| राजस्थान के दक्षिणी-पूर्वी भाग से उत्तरी-पश्चिमी भाग की ओर वर्षा लगातार कम होती जाती है| अरावली के पूर्व में 50 से.मी. से अधिक और पश्चिम में 50 से.मी. से कम वर्षा होती है| अत: अरावली के सहारे 50 से. मी. समवर्षा रेखा राजस्थान को दो भागों में विभाजित करती है|

शीत ऋतु-राजस्थान में शीत ऋतु में तापमान धीरे-धीरे कम होता जाता है| पश्चिमी राजस्थान में रेत के अत्यधिक ठंडी हो जाने से तापमान 0° सेण्टीग्रेड तक चला जाता है| ऊँचाई   के कारण ही इस ऋतु में माउंट आबू राजस्थान में अधिक ठंडा रहता है| इस ऋतु में आकाश साफ रहता है और मंद-मंद गति से पवनें चलती हैं| हिमालय कि ओर से आने वाली ठंडी पवनों को `भीत लहर' कहा जाता है|

क्या आप जानते हैं

भारत में शीत ऋतु में होने वाली वर्षा को `मावठ' या `पश्चिमी विक्षोभ' कहा जाता है| ये चक्रवात भूमध्य सागर से आकर राजस्थान सहित उत्तरी-पश्चिमी भारत में वर्षा करते हैं| इस वर्षा से गेहूँ की फसल को लाभ मिलता है|

अकाल और मरुस्थलीकरण

राजस्थान में वर्षा सामयिक, अपर्याप्त, अनिश्चित एवं अनियमित होती है तथा वर्षा का वितरण भी असमान है| अत: राज्य को बार.बार अकाल और सूखे की स्थिति से निपटना पड़ता है| पश्चिमी राजस्थान का अधिकांश क्षेत्र् प्रतिवर्ष सूखे का सामना करता है| इसी सूखे के कारण पशु-पक्षियों के लिये चारा, पानी, मनुष्यों के लिए अनाज व पेयजल की कमी की स्थिति हो जाती है जिसे अकाल कहा जाता है| कम वर्षा यहाँ की जलवायु का प्राकृतिक स्वभाव है, लेकिन मानवीय स्वाथों ने जिस तरह विवेकहीन ढंग से वनों की कटाइ की है, भूमिगत जल का अतिदोहन किया है, पारंपरिक जल संसाधान प्रबंधान की उपेक्षा की है उसका प्रतिकूल प्रभाव प्रदेश के पारितंत्र् पर पड़ा है|

भौतिक एवं मानवीय कार्यो द्वारा जब  उपजाऊ  भूमि बंजर एवं रेतीली मिट्टी में परिवर्तित हो जाती है तो उस क्रिया को मरुस्थलीकरण कहते हैं| राजस्थान के पश्चिमी भाग में लगातार मरुस्थल का विस्तार हो रहा है, फिर भी पंक्तिबद्ध वृक्षारोपण कर वर्तमान में इसे कम करने के प्रयास किये जा रहे हैं|

आओ करके देखें-

1. आपका जिला किस भौतिक प्रदेश में स्थित है? पहचान कर उस भौतिक प्रदेश की प्रमुख विशेषताओं को लिखिए|

2. अपने शिक्षक की सहायता से राजस्थान के रुपरेखा मानचित्र में समवर्षा रेखाओं द्वारा वर्षा के वितरण को दर्शाइए|

शब्दावली

बंजर - अनुपजाऊ 

भू-गर्भिक - पृथ्वी के अन्दर

अतिदोहन - अधिक उपयोग

बीहड़ (उत्खात भूमि) - नदी जल के कटाव से बनी उबड़-खाबड़ भूमि

समवर्षा रेखा - मानचित्र् पर समान वर्षा वाले स्थानों को जोड़ने वाली काल्पनिक रेखाएँ

अभ्यास प्रश्न

1. सही विकल्प को चुनिए-

(i) राजस्थान को कितने भौतिक प्रदेशों में विभाजित किया जाता है-

(क) चार (ख) पाँच (ग) तीन (घ) दो ( )

(ii) राजस्थान में माउंट आबू के सबसे ठंडा रहने का प्रमुख कारण है-

(क) पथरीला धारातल (ख) अधिक  ऊँचाई (ग) अधिक वर्षा (घ) जल स्रोत ( )

2. रिक्त स्थान की पूर्ति कीजिए-

अ. राजस्थान की जलवायु पर भारत की ........................ जलवायु का स्पष्ट प्रभाव है|

ब. बालुका स्तूप को स्थानीय भाषा में .......................कहते हैं|

स. थार के मरुस्थल का अधिकांश भूमिगत जल........................ है|

द. राजस्थान में अरावली पर्वत की सबसे ऊँची पर्वत चोटी ............................. है|

3. `लू' क्या है? समझाइए|

4. मावठ किसे कहते हैं? इससे हमें क्या लाभ है?

5. उत्खात भूमि कहाँ स्थित है? इसकी प्रमुख विशेषताएँ बताइए|

6. मरुस्थलीकरण को रोकने के उपाय बताइए|

7. राजस्थान की ऋतुओं का वर्णन कीजिए|

8. राजस्थान के भौतिक प्रदेशों के नाम लिखते हुए उनकी प्रमुख विशेषताएँ बताइए|

3. जल संसाधन

प्रकृति में जल से ही जीवन संभव है| जल के कारण ही मानव सहित समस्त जीव-जन्तुओं के क्रियाकलाप संपादित होते हैं| जल का उपयोग पेयजल, घरेलू उपयोग, सिंचाइ विद्युत उत्पादन, नौकायन, मनोरंजन, उद्योग आदि कार्यों में किया जाता है| जल के वे स्रोत जो मानव के लिए उपयोगी हो या जिनके उपयोग की संभावना हो, को जल संसाधान कहते हैं| राजस्थान के मुख्य जल स्रोतों में झीलें, नदियाँ और उन पर बने बाँधा व नहरें, तालाब, कुएँ एवं नलकूप आदि हैं| आइए हम इस अधयाय में राजस्थान के जल संसाधानों एवं अपवाह तंत्र् का विस्तार से अधययन करते हैं|

अपवाह तंत्र

किसी मुख्य नदी तथा उसकी सहायक नदियों द्वारा निर्मित जल प्रवाह की विशेष व्यवस्था को अपवाह तंत्र या प्रवाह प्रणाली कहते हैं| यह धरातलीय बनावट और भू-गर्भिक संरचना से प्रभावित होती है| हम जानते हैं कि जल का सामान्य स्वभाव है-ढाल की ओर बहना| विद्वानों के अनुसार यह माना जाता है कि आज से लगभग 3000 वर्ष पूर्व सतलज, यमुना और प्रागैतिहासिक कालीन सरस्वती नदी राजस्थान से होकर बहती हुई  गुजरात में भरुच के पास अरब सागर में गिरती थी लेकिन भू-गर्भिक हलचल और जलवायु परिवर्तन के कारण वैदिक संस्कृति की पोषक यह सरस्वती नदी लुप्त हो गई |

जल विभाजक रेखा-दो अपवाह क्षेत्रों के मधय की उच्च भूमि जो वर्षा जल को विभिन्न दिशाओं में प्रवाहित करती है| उसे जल विभाजक रेखा कहते हैं, जैसे-राजस्थान में अरावली पर्वत|

क्या आप जानते हैं?

एेसी छोटी नदियाँ जो अपने क्षेत्र् का जल आगे ले जाकर बड़ी नदियों में उड़ेलती है| उन्हें सहायक नदियाँ कहा जाता है|

राजस्थान का अपवाह तंत्र

राजस्थान के अपवाह तंत्र को तीन भागों में बाँटा जाता है-

1. बंगाल की खाड़ी का अपवाह तंत्र -अरावली पर्वत से पूर्वी भाग में बहकर अपना जल बंगाल की खाड़ी में ले जाने वाली चम्बल, कालीसिंधा, पार्वती, बनास, बेड़च एवं इनकी सहायक नदियों को बंगाल की खाड़ी का अपवाह  तंत्र कहते हैं|

2. अरब सागर का अपवाह तंत्र -अरावली पर्वत से दक्षिणी-पश्चिमी भाग में बहकर अपना जल अरब सागर में ले जाने वाली माही, लूनी, साबरमती, पश्चिमी बनास एवं इनकी सहायक नदियों को अरब सागर का अपवाह तंत्र  कहते हैं|

3. आंतरिक अपवाह तंत्र -एेसी नदी जो किसी समुद्र तक ना पहुँच कर स्थल भाग में ही विलुप्त हो जाए या किसी झील में मिल जाए तो उसे आंतरिक या भूमिगत अपवाह तन्त्र वाली नदी कहते हैं| राजस्थान में बहने वाली घग्घर, बाणगंगा, कांतली, साबी, रुपारेल, मेंढा आदि नदियाँ आंतरिक अपवाह तंत्र   के उदाहरण हैं|

राजस्थान - उच्चावच एवं अपवाह तंत्र्

राजस्थान की प्रमुख नदियाँ

चम्बल-इस नदी का उद्गम स्थल मधयप्रदेश में विंधयांचल पर्वत के जनापाव से है| यह राजस्थान की सबसे लंबी एवं एकमात्र वर्षभर बहने वाली नदी है| राजस्थान में यह नदी भैंसरोड़गढ़ से प्रवेश कर कोटा, बूंदी, सवाई  माधाोपुर, करौली एवं धाौलपुर जिलों में बहने के बाद उत्तरप्रदेश में यमुना नदी में मिल जाती है| इसकी प्रमुख सहायक नदियाँ बनास, बेड़च, कोठारी, कालीसिंधा, पार्वती आदि हैं| राजस्थान की `औद्योगिक नगरी' कोटा इस नदी के किनारे स्थित है|

बनास-यह चम्बल की एक प्रमुख सहायक नदी है| राजसमन्द जिले में खमनौर की पहाडि़यों से निकलती है| यह राजसमन्द, चित्तौड़गढ़, भीलवाड़ा, टोंक जिलों में बहकर सवाइ माधाोपुर में रामेश्वर के निकट चम्बल नदी में मिल जाती है| इसका जल ग्रहण क्षेत्र राजस्थान में सर्वाधिक है और पूर्णत: राजस्थान में बहने वाली यह सबसे लम्बी नदी है| इसकी लम्बाई  लगभग 480 किलोमीटर है| बनास, बेड़च और मेनाल नदियों का संगम स्थल जिसे त्रिवेणी के नाम से जाना जाता है बीगोद (भीलवाड़ा) के पास स्थित है| टोंक व सवाई  माधाोपुर बनास नदी के किनारे पर स्थित हैं| बनास की अन्य सहायक नदियाँ कोठारी, गंभीरी, खारी, मोरेल आदि हैं|

लूनी-अजमेर जिले में गोविंदगढ़ के निकट सरस्वती व सागरमती नामक दो धाराओं के मिलने से इस नदी का उद्गम होता है| अजमेर, नागौर, पाली, जोधापुर, बाड़मेर, जालोर जिलों में बहने के बाद यह नदी कच्छ की खाड़ी में मिल जाती है| बाड़मेर जिले के बालोतरा तक इस नदी का जल मीठा होता है इसके बाद जल खारा हो जाता है| इसकी सहायक नदियों में जोजरी, बांडी, जवाई , मीठड़ी, खारी, सूकड़ी, सागी, गूहिया आदि हैं|

माही-मधयप्रदेश में विंधयांचल पर्वत में अमरोरु नामक स्थान इस नदी का उद्गम स्थल है| यह नदी राजस्थान में बाँसवाड़ा एवं प्रतापगढ़ जिलों मे बहने के बाद खंभात की खाड़ी मे मिलती है| बाँसवाड़ा जिले में इस नदी पर माही बजाज सागर बाँधा बनाया गया है| इसकी प्रमुख सहायक नदियाँ सोम एवं जाखम हैं|

बाणगंगा-इस नदी का उद्गम जयपुर जिले में स्थित अरावली की बैराठ पहाड़ी से होता है| इस नदी का पानी भरतपुर में घना पक्षी राष्ट्रीय उद्यान में भूमिगत होकर नम भूमि का निर्माण करता है| इसे `अर्जुन की गंगा' भी कहा जाता है|

घग्घर-इस नदी का उद्गम हिमाचल प्रदेश में हिमालय पर्वत की शिवालिक श्रेणी से होता है| उत्तरी राजस्थान में यह नदी हनुमानगढ़ में प्रवेश कर श्रीगंगानगर में भूमिगत हो जाती है| इस नदी को प्राचीन सरस्वती नदी की सहायक माना जाता है| यह राजस्थान की आंतरिक प्रवाह वाली सबसे लंबी नदी है|

क्या आप जानते हैं?

सिंचाइ के उद्देश्य से प्राकृतिक जल बहाव की दिशा को परिवर्तित करने के लिए जल स्रोत में बनाए गए बाँधा को बैराज कहा जाता है|

किसी मुख्य नहर का एेसा हिस्सा जहाँ से पानी का कोइ उपयोग नही किया जाता है उसे फीडर कहते हैं|

राजस्थान की प्रमुख नदी घाटी परियोजनाएँ

नदियों पर बाँधा बनाने से जल विद्युत उत्पादन, सिंचाइ, पेयजल, वृक्षारोपण, भूमिगत जल स्तर में वृद्धि, बाढ़ नियन्त्र्ण, मृदा अपरदन और पर्यटन आदि कइ प्रकार के उद्देश्य पूरे होते हैं| इन्हीं कारणों से इन्हें बहूद्देशीय परियोजनाएँ भी कहा जाता है|                                                                                                                                                                                                                                        भारत के प्रथम प्रधानमंत्री  पंडित जवाहर लाल नेहरु ने इन नदी घाटी परियोजनाओं के महत्व को देखते हुए इन्हें `आधाुनिक भारत के मंदिर'(Temples of Modern India) कहा है| राजस्थान से संबंधित प्रमुख नदी घाटी परियोजनाओं का विवरण इस प्रकार  है-

चम्बल परियोजना-यह परियोजना राजस्थान और मधयप्रदेश राज्यों की संयुक्त परियोजना है| इस परियोजना के अंतर्गत कुल चार बाँधा बनाए गए हैं| इनमें से एक गाँधाी सागर बाँधा है जो मधयप्रदेश के मंदसौर जिले में है| अन्य तीन बाँधा राजस्थान में राणा प्रताप सागर बाँधा चित्तौड़गढ़ जिले में, जवाहर सागर एवं कोटा बैराज बाँधा कोटा जिले में बनाए गए हैं| इस परियोजना से दोनों राज्यों को मुख्यत: जल विद्युत एवं सिंचाई  की सुविधाएँ मिलती हैं|

राणा प्रताप सागर बाँध, माही बजाज सागर बाँध

माही बजाज सागर परियोजना-बाँसवाड़ा में माही नदी पर यह परियोजना स्थित है| यह राजस्थान और गुजरात राज्यों की सम्मिलित परियोजना है| इससे दोनों राज्यों में सिंचाइ और पेयजल की सुविधाएँ उपलब्धा हो रही हैं| जल विद्युत का उत्पादन भी इस परियोजना में हो रहा है|

बीसलपुर परियोजना-राजस्थान के टोंक जिले के टोडारायसिंह नगर के पास बीसलपुर गाँव में बनास नदी पर मुख्यत: पेयजल के उद्देश्य से इस परियोजना का निर्माण किया गया है| इस परियोजना से राज्य के जयपुर, अजमेर, टोंक सहित कइ अन्य क्षेत्रें को पेयजल उपलब्धा कराया जा रहा है|

सरदार सरोवर परियोजना-गुजरात, मधयप्रदेश, महाराष्ट्र और राजस्थान राज्यों की इस संयुक्त परियोजना का निर्माण गुजरात में नर्मदा नदी पर किया गया है| इस परियोजना से राजस्थान के दक्षिण-पश्चिम में एक नहर बनाकर लाए गए जल से बाड़मेर तथा जालोर जिलों में सिंचाई  एवं पेयजल सुविधा मिलती है|

इनके अतिरिक्त राज्य में विकसित अन्य नदी घाटी परियोजनाएँ पाली जिले में जवाई  नदी पर जवाई परियोजना, डूँगरपुर जिले में सोम नदी पर सोम कमला आम्बा परियोजना, उदयपुर जिले में मानसी वाकल तथा प्रतापगढ़ जिले में जाखम नदी पर जाखम परियोजना आदि हैं|

आओ करके देखें

1. नदी पर बने बाँधों से होने वाले लाभों की सूची बनाइए|
2. क्या आपके जिले में कोइ बाँध परियोजना है? यदि हाँ तो उससे सम्बंधित जानकारी एकत्र कीजिए|
3. राजस्थान के रुपरेखा मानचित्र में राजस्थान की प्रमुख नदियों को दर्शाइए|

प्रमुख नहरें

गंगनहर-राजस्थान में नहरों द्वारा जलापूर्ति का कार्य स्वतंत्र्ता से पहले ही आरंभ हो गया था| बीकानेर के तत्कालीन महाराजा गंगा सिंह जी ने पंजाब में सतलज नदी पर फिरोजपुर के निकट एक बाँधा बनवाया और वहाँ से 1927 ई. में एक नहर बनाकर पश्चिमी राजस्थान में पानी लाया गया| यह राजस्थान की पहली नहर है| वर्तमान में इस नहर से श्रीगंगानगर जिले में सिंचाई  होती है|

इंदिरा गांधाी नहर- राजस्थान के रेगिस्तानी क्षेत्रें में जल उपलब्धा कराने के उद्देश्य से इस नहर को बनाने का सुझाव सर्वप्रथम 1948 ई. में बीकानेर के तत्कालीन सिंचाइ इंजीनियर कँवर सेन ने दिया था| केंद्र सरकार की स्वीकृति के बाद 1952 ई. में पंजाब में सतलज एवं व्यास नदी के संगम पर हरिके बैराज नामक बाँधा का काम शुरु हुआ| हरिके बैराज से हनुमानगढ़ के मसीतावली तक 204 किमी. फीडर नहर है| मुख्य नहर की लंबाइ 649 किमी. तथा वितरिकाओं की लंबाई  8000 किमी. से भी अधिक है, जिनसे लगभग 19 लाख हेक्टर क्षेत्र् में सिंचाई  होती है| नहर का अंतिम बिंदु वर्तमान में बाड़मेर के गडरा रोड तक है| यह एशिया की सबसे बडी़ नहर प्रणाली है जिसे `मरुगंगा' भी कहा जाता है| यदि इस नहर को आगे बढा़ कर गुजरात में कंडला बंदरगाह तक जोड दिया जाए तो इसमें छोटे जहाजों एवं नावों का संचालन किया जा सकता है|

थार के मरुस्थल का ढाल पश्चिम में होने के कारण पूर्वी भाग में पानी लाने के लिए अब तक कई उत्थापक (लिफ्ट) नहरें बनाई  गयी हैं| इंदिरा गांधी नहर के कारण क्षेत्र में कृषि विकास, मरुस्थल प्रसार पर रोक, सूखे एवं अकाल पर नियंत्रण, पेयजल, जलविद्युत उत्पादन, पशुधन विकास, मत्स्य पालन एवं पर्यटन विकास आदि संभव हुआ है|

इंदिरा गांधी नहर व कमाण्ड क्षेत्र, इंदिरा गाँधी नहर में जल प्रवाह

आओ करके देखें-

इंदिरा गांधी नहर के मानचित्र को देखकर बताइए-
1. हरिके बैराज के पास किन दो नदियों का संगम हो रहा है?
2. इंदिरा गांधाी नहर से राजस्थान के किन-किन जिलों में सिंचाई  सुविधा मिल रही हैं?
3. राजस्थान के रुपरेखा मानचित्र में इंदिरा गांधी नहर को दर्शाइए|

भरतपुर नहर- पश्चिमी यमुना नहर से इस नहर का निर्माण किया गया है| भरतपुर नहर से राजस्थान के केवल भरतपुर जिले में ही सिंचाइ होती है|

इन नहरों के अतिरिक्त विभिन्न छोटे-बड़े बाँधों, एनीकटों, तालाबों, कुओं एवं नलकूपों से भी राजस्थान में सिंचाइ होती है| वर्तमान में सिंचाइ के लिए फव्वारा एवं बूँद-बूँद सिंचाइ प्रणाली का विकास हो रहा है|

आओ करके देखें-

क्या आपके जिले या आसपास के क्षेत्र् में कोइ नहर है? यदि हाँ तो उसकी जानकारी एकत्र् कीजिए एवं उनसे होने वाले लाभों की सूची बनाइए|

जल संरक्षण और प्रबन्धान

साधारण अर्थ में सुरक्षित करके रखना संरक्षण कहलाता है अर्थात संसाधनों का सावधानीपूर्वक प्रबंधान तथा रखरखाव, जिससे उसके दुरुपयोग अथवा अनावश्यक क्षति को रोका जा सके, संसाधान संरक्षण कहलाता है| जल एेसा प्राकृतिक संसाधान है जिस पर न केवल मानव अपितु वनस्पति एवं संपूर्ण जीव जगत निर्भर है|                                                                                                                                 वर्तमान में औद्योगिक आर्थिक वातावरण, बढ़ती उपभोगवादी संस्कृति, अत्यधिक जनसंख्या वृद्धि, सिंचित भूमि में लगातार वृद्धि होने के कारण जल के विदोहन में तीव्र गति से वृद्धि हो रही है| अत: प्रादेशिक एवं विश्व स्तर पर सभी देशों में स्वच्छ जल की मात्र को संरक्षित करने की आवश्यकता है ताकि आने वाली पीढि़यों को स्वच्छ जल मिल सके|

जल संरक्षण के उपाय

जल संरक्षण के लिए हर नागरिक, समाज और प्रशासन को एक साथ मिलकर कदम उठाने की आवश्यकता है| मुख्य रुप से जलाशयों में घरेलू और औद्योगिक अपशिष्ट न डालना, पेयजल के स्रोतों के निकट स्नान एवं कपडे़ न धाोना, जल में उत्पन्न खरपतवारों को हटाना शामिल हैं| जल का पुनर्वितरण करना अर्थातअधिक वर्षा वाले क्षेत्रें से जल को नहरों के द्वारा कम वर्षा वाले क्षेत्रें में पहुँचाकर जन-जीवन और उद्योग के लिये अनुकूल परिस्थितियाँ उपलब्धा कराकर क्षेत्र्ीय और सामाजिक विषमता को कम किया जा सकता है| इनके साथ-साथ जल संचयन, जनसंख्या नियंत्र्ण, सिंचाई  की उन्नत विधियों के प्रयोग, वनावरण में वृद्धि, भूमिगत जल का विवेकपूर्ण उपयोग और जल की पुनरावृत्ति आदि प्रयत्नों से जल की कमी और अवनयन की स्थिति में सुधार लाया जा सकता है|

राजस्थान के लगभग हर क्षेत्र् में कई  प्रकार के जल स्रोत पाए जाते हैं| प्राचीन काल में इन जल स्रोतों से लोगों को जल उपलब्धा होता था| इनकी अच्छी तरह से देखरेख की जाती थी| राज्य के विभिन्न जिलों में पाए जाने वाले तालाब, झीलें, कुएँ, बावडि़याँ आदि इसके उदाहरण हैं| तत्कालीन राजा-महाराजाओं ने जल संचयन और जल संरक्षण के लिए कई  उपाय किए| इसी तरह के प्रयास उदयपुर के शासकों द्वारा भी किए गए जिनकी संक्षिप्त जानकारी यहाँ दी जा रही है|

उदयपुर में एेतिहासिक जल प्रबंधान प्रणाली : एक अधययन

राजस्थान में जल संरक्षण की विचारधारा बहुत प्राचीन है| यहाँ के राणाओं (शासकों) ने कइ झीलों का निर्माण करवाया है| जयसंमद झील इसका अच्छा उदाहरण है जिसका निर्माण मेंवाड़ के महाराणा जय- सिंहजी ने सन् 1687 से 1691 इतक गोमती नदी पर करवाया जो विश्व की मीठे पानी की सबसे बड़ी मानव निर्मित झील मानी जाती है| जल संरक्षण के लिए नदी को मोड़ने एवं जोड़ने तथा झीलों को जोड़ने के विश्व के सबसे पुराने उदाहरण भी मेवाड़ में देखे जा सकते हैं|

जयसंमद झील

उदयपुर शहर के पश्चिमोत्तर में 6 किलोमीटर दूरी पर स्थित चिकलवास गाँव के समीप आहड़ नदी पर महाराणा फतेहसिंह जी द्वारा एक बाँधा बनाकर वर्षा ऋतु में प्रवाहित अतिरिक्त जल को फतहसागर पहुँचाने के लिए चिकलवास नहर का निर्माण किया| इस नहर निर्माण से फतहसागर में आहड़ नदी का पानी 118 वर्ष पहले पहुँचा दिया गया|

470 वर्ग किलोमीटर में फैली घाटी में क्रमब) जलाशयों का निर्माण तथा नदियों को आपस में जोड़कर यहाँ के तत्कालीन शासकों ने स्थानीय स्तर पर उपलब्धा वर्षा जल प्रबन्धान एवं संरक्षण का प्रशंसनीय कार्य जनहित में किया था| जो आज भी सुचारु रुप से चल रहा है|

उदयपुर बेसिन में गोवर्धान सागर, दूध तलाई , पिछोला झील, अमर कुण्ड, कुमारिया तालाब, रंग सागर, स्वरुप सागर तथा फतहसागर जलाशयों का निर्माण जल प्रबन्धान की दृष्टि से विश्व भर में सर्वोच्च उदाहरण है| वर्षा ऋतु में जब जलाशय पानी से भर जाते हैं तो इन सभी जलाशयों का जल स्तर एक समान हो जाता है एवं पानी आपस में मिल जाता है| उदयपुर बेसिन में विभिन्न छोटे-बड़े जलाशय सिंचाई , पेयजल एवं पर्यटन विकास हेतु जल प्रबन्धान के उत्तम उदाहरण हैं|

महाराणा राजसिंहजी प्रथम द्वारा नदी बहाव को कृत्र्मि रुप से मोड़ कर उसे स्थायित्व प्रदान किया| मेवाड़ का प्रसिद्धि तीर्थ स्थल, उभयेश्वर क्षेत्र में वर्षा ऋतु में बहने वाली नदी को मोड़कर मोरवानी नदी में मिला दिया| इस प्रकार उभयेश्वर क्षेत्र के जल को जनासागर तथा फतहसागर में पहुँचा दिया गया| उभयेश्वर के जल को मोरवानी नदी के साथ मिलाने का कार्य सन् 1670-85 के बीच किया गया|

उदयपुर में नदी संगम एवं झील संगम

आओ करके देखें-

क्या आपके जिले में प्राचीन समय के शासकों द्वारा किसी झील, नहर, बावड़ी या अन्य किसी जल स्रोत का निर्माण किया गया है? उनकी वर्तमान स्थिति एवं संबंधित अन्य जानकारियाँ एकत्र कर कक्षा में उसकी चर्चा कीजिए|

शब्दावली

अपवाह - नदी जल का बहना (प्रवाह)

अवशेष - बचा हुआ

अपशिष्ट - अनुपयोगी पदार्थ

संरक्षण - सुरक्षित रखना, रखरखाव

अभ्यास प्रश्न

1. सही विकल्प को चुनिए-

(i) बनास व बेड़च किस नदी की सहायक नदियाँ है?

(क) चम्बल (ख) लूनी (ग) बाणगंगा (घ) माही ( )

(ii) सोम कमला आम्बा परियोजना स्थित है-

(क) बाड़मेर में (ख) डूँगरपुर में (ग) उदयपुर में (घ) कोटा में ( )

2. रिक्त स्थान की पूर्ति कीजिए|

अ. ..................नदी का पानी भरतपुर में घना पक्षी राष्ट्रीय उद्यान में नम भूमि का निर्माण करता है|

ब. ............................. एशिया की सबसे बड़ी नहर प्रणाली है जिसे मरुगंगा भी कहा जाता है|

स. विश्व की मीठे पानी की सबसे बड़ी मानव निर्मित झील..........................को माना जाता है|

द. पंडित जवाहर लाल नेहरु ने नदी घाटी परियाजनाओं को................................................कहा है|

3. जल विभाजक रेखा से आप क्या समझते हैं?

4. बनास की प्रमुख सहायक नदियों के नाम लिखिए|

5. राजस्थान की प्रमुख नदी घाटी परियोजनाओं के नाम लिखिए|

6. चम्बल परियोजना पर लघु निबंधा लिखिए|

7. जल संरक्षण से आप क्या समझते हैं? जल संरक्षण कैसे किया जा सकता है?

4. भूमि संसाधन और कृषि

प्रकृति ने हमें अनेक प्राकृतिक संसाधान नि:शुल्क उपलब्धा कराएँ हैं, उनमें से भूमि भी एक अत्यंत महत्त्वपूर्ण संसाधान है| विश्व के कुल क्षेत्र्फल का लगभग 11 प्रतिशत भाग ही एेसा है जहाँ कृषि होती है| विश्व के विभिन्न भागों में जनसंख्या के वितरण में समानता नहीं है, क्योंकि सभी क्षेत्रो में भूमि और जलवायु में पर्याप्त भिन्नता पाई जाती है| उबड़-खाबड़ भू-आकृति, पर्वतीय ढाल, दलदली निम्न भाग, रेतीला क्षेत्र, सघन वन क्षेत्र् आदि में जनसंख्या कम निवास करती है, जबकि नदियों द्वारा निर्मित उपजाउ जलोढ़ मैदानों में कृषि कार्य के लिए उपयुक्त भूमि उपलब्धा होने के कारण अधिक जनसंख्या पाई जाती है|

स्वामित्व के आधार पर भूमि को दो भागों में विभाजित किया जाता है-निजी और सामुदायिक भूमि| जनसंख्या वृद्धि के साथ भूमि पर दबाव बढ़ता जाता है, क्योंकि भूमि संसाधान सीमित है| स्थान के अनुरुप भूमि की गुणवत्ता में अन्तर होता है, इसीलिए भूमि के उपयोग में भी अन्तर पाया जाता है| मानव प्राचीन समय में जिस भूमि पर चारागाह, सामुदायिक वन और औषधाीय जड़ी-बूटियों को एकत्र करता रहा है| आज इस भूमि पर व्यापारिक गतिविधियाँ, नगरीय क्षेत्र् में आवास एवं ग्रामीण क्षेत्रें में कृषि करने हेतु अनाधिकृत हस्तक्षेप प्रारम्भ हो चुका है| इसे ही हम भूमि उपयोग परिवर्तन कहते हैं|

एक खेत में लहलहाती गेहूँ की फसल, थार रेगिस्तान में बकरियाँ चराता किसान

आओ करके देखें-

ऊपर दिए गए दोनों चित्रों को देखकर इनमें भूमि उपयोग के अंतर को स्पष्ट कीजिए|

भूमि संसाधन की उपयोगिता उस क्षेत्र में पाई जाने वाली मिट्टी की प्रकृति पर निर्भर करती है| स्थल रुपों के अनुसार मिट्टी का प्रकार भी बदल जाता है| मिट्टी का निर्माण चट्टानों से प्राप्त खनिजों, जैव पदार्थों और भूमि पर पाये जाने वाले कई अन्य तत्त्वों से होता है| यह बड़ी चट्टानों के छोटे-छोटे बारीक टुकडों में बँटने की प्रक्रिया से बनती है| खनिज पदार्थो एवं ह्यूमस का सही मिश्रण मिट्टी को उपजाऊ बनाता है|

क्या आप जानते हैं- धरातल पर पाई जाने वाली असंगठित पदार्थों की ऊपरी परत, जिसमें ह्नयूमस भी मिला होता है, को मिट्टी कहा जाता है| वनस्पति एवं जीवों के सडें गले अंश को ह्यूमस कहते हैं|

राजस्थान - मिट्टीयों का वितरण

आओ करके देखें-

राजस्थान के उपर्युक्त मिट्टी वितरण मानचित्र का अध्ययन कर बताइए-
1. आपके जिले में किस प्रकार की मिट्टी पाई जाती है?
2. रेतीली मिट्टी राजस्थान के किन-किन जिलों में मिलती है?
3. कछारी मिट्टी किन-किन जिलों में पायी जाती हैं?
4. हाड़ौती के पठारी प्रदेश में कौनसी मिट्टी पायी जाती है?

मिट्टी को सामान्यत: दो आधारों पर वर्गीकृत किया जा सकता है| पहला रंग के आधार पर जैसे-काली मिट्टी, लाल मिट्टी, पीली मिट्टी, भूरी मिट्टी आदि| दूसरा मिट्टी की प्रकृति के आधार पर जैसे -दोमट (जलोढ़) मिट्टी, रेतीली मिट्टी, लवणीय मिट्टी, क्षारीय मिट्टी आदि|

हमारे राज्य के उत्तरी-पूर्वी मैदान में जलोढ़ मिट्टी का जमाव अधिक है तो वहीं पश्चिमी राजस्थान के थार मरुस्थल में रेतीली मिट्टी पायी जाती है| दक्षिण-पूर्व के हाड़ौती प्रदेश में काली मिट्टी की अधिकता है| अरावली पर्वतीय प्रदेश में लाल-लोमी एवं लाल-काली मिट्टी मिलती है| नहरी क्षेत्रो में क्षारीय मिट्टी की अधिकता है|

आओ करके देखें-

1. अपने शहर/गाँव के आस-पास के खेतों की अलग-अलग मिट्टी के नमूने एकत्र कर अपने शिक्षक की सहायता से रंग के आधार पर उनमें अन्तर कीजिए|

2. अगर आपको कभी अपने क्षेत्र से बाहर जाने का मौका मिले तो वहाँ की मिट्टी को ध्यान से देखकर उसके रंग की पहचान कीजिए और पता लगाइए कि उसमें कौन-कौन सी फसलें उगाई जाती हैं|

कृषि

मिट्टी में फसल उगाने की कला को कृषि कहा जाता है और जिस भूमि पर फसलें उगाई जाती है वह कृषि भूमि कहलाती है| राजस्थान की अर्थव्यवस्था को कृषि प्रधान माना जाता है, क्योंकि राज्य में कृषि सबसे अधिक लोगों के रोज़गार और आजीविका का स्रोत है| जनसंख्या वृद्धि के कारण किसानों के पास कृषि भूमि की जोत का आकार बदल रहा है, जिसका प्रमुख कारण पिता की सम्पत्ति का सभी संतानों में समान बँटवारा है| इससे एक खेत भाइयों की संख्या के अनुसार कई टुकड़ों में बँट जाता है|

कृषि एक प्रकार का प्राथमिक क्रियाकलाप है, क्योंकि प्राथमिक क्रियाओं में उन सभी गतिविधियों को सम्मिलित किया जाता है जिनका सम्बन्ध प्राकृतिक संसाधनों के उत्पादन और उपभोग से है| कृषि में फसल, फल-फूल एवं सब्जियाँ उगाना और पशुपालन व्यवसाय को सम्मिलित किया जाता है| कृषि उत्पादन के लिए अनुकूल जलवायु, स्थलाकृति और उपजाऊ मिट्टी की आवश्यक होती है|

कृषि के प्रकार

विश्व के विभिन्न भागों में कृषि भिन्न-भिन्न तरीकों से की जाती है| भौगोलिक दशाओं, उत्पाद की माँग, श्रम और तकनीकी के विकास के आधार पर कृषि को दो मुख्य प्रकारों में विभाजित किया जा सकता है-जीवन निर्वाह कृषि और वाणिज्यिक कृषि|

जीवन निर्वाह कृषि- वह कृषि जो किसान अपने परिवार के भरण-पोषण के उद्देश्य से करता है, उसे जीवन निर्वाह कृषि कहा जाता है| इसमें मानवीय श्रम अधिक एवं मशीनरी का उपयोग कम ही किया जाता है| जीवन निर्वाह कृषि को पुन: आदिम निर्वाह कृषि तथा गहन निर्वाह कृषि में विभाजित किया जाता है| निर्वाह कृषि में स्थानान्तरित कृषि और चलवासी पशुचारण सम्मिलित है|

स्थानान्तरी कृषि- मुख्यत: आदिम जनजातियों द्वारा की जाती है| इसमें किसी स्थान के जंगलों को काटकर खेत बनाया जाता है और कटे हुए जंगलों को जला दिया जाता है, ताकि राख से मिट्टी उपजाऊ हो जाती है| एेसे खेतों में दो या तीन वर्ष तक कृषि की जाती है उसके बाद मिट्टी में उर्वरता कम हो जाने पर उस खेत को छोड़कर किसान किसी नए खेत पर कृषि करने लगता है| इस प्रकार की कृषि को दक्षिणी राजस्थान में `वालरा' एवं उत्तरी-पूर्वी भारत में `झूम' कहा जाता है|

गहन निर्वाह कृषि में किसान एक छोटे भूखण्ड पर साधारण औजारों और अधिक परिश्रम से खेती करता है| इसमें वर्ष के दौरान एक ही खेत से दो या तीन फसलें भी उगाई जाती हैं| यह कृषि सघन जनसंख्या वाले मानसूनी प्रदेशों में अधिक प्रचलित है|

चलवासी पशुचारण कृषि मेंं पशुचारक अपने पशुओं के साथ चारे तथा जल के लिए एक स्थान से दूसरे स्थान पर घूमते हैं| एक स्थान पर चारा एवं जल के कम हो जाने पर वे अपने पशुओं के साथ दूसरे स्थान पर चले जाते हैं| पशुचारक मुख्यत: भेड़, बकरी, ऊँट, याक आदि पालते हैं| इन पशुओं से पशुचारकों के परिवारों को दूध, मांस, ऊन, खाल और अन्य उत्पाद मिलते हैं जिनसे वे अपने परिवार का पालन-पोषण करते हैं| यह कृषि सामान्यत: शुष्क एवं अर्द्धशुष्क प्रदेशों में मध्य एशिया और भारत के कुछ भागों जैसे जम्मू-कश्मीर एवं पश्चिमी राजस्थान में प्रचलित है|

वाणिज्यिक कृषि- इस कृषि का मुख्य उद्देश्य फसल और पशु उत्पादों को बाजार में बेचना होता है| इसमें विस्तृत कृषि क्षेत्र अर्थातबडे़-बड़े खेतों में कृषि की जाती है जिसमें अच्छे बीज एवं खाद और अधिक पूँजी का प्रयोग किया जाता है| इस प्रकार की कृषि में अधिकांश कार्य नवीन तकनीक एवं मशीनों की सहायता से किया जाता हैं| यह कृषि भी तीन प्रकार की होती है-वाणिज्यिक फसल उत्पादन, मिश्रित कृषि और बागाती कृषि|

वाणिज्यिक फसल कृषि में मुख्यत: एेसी फसलों को उगाया जाता है जिन पर उद्योग-धंधे निर्भर होते हैं जैसे-कपास, गन्ना, तिलहन, तंबाकू आदि एवं गेहूँ, मक्का, चावल, दालें आदि प्रमुख खाद्यान्न फसलें भी उगाई जाती हैं| मिश्रित कृषि में भूमि का उपयोग अनाज एवं चारे की फसलें उगाने और पशुपालन के लिए किया जाता हैं| बागाती कृषि वाणिज्यिक कृषि का ही एक प्रकार है, इसमें अधिक पूँजी एवं श्रम की सहायता से बड़े-बड़े उद्यानों में एक ही प्रकार की कृषि की जाती है, जैसे-चाय, कॉफी, रबड़ आदि|

मानव अपने भोजन की आवश्यकता को पूरा करने के लिए अनेक प्रकार की फसलें उगाता हैं| कृषि कई प्रकार के उद्योगों के लिए कच्चा माल भी उपलब्ध कराती है जैसे सूती वस्त्र उद्योग के लिए कपास एवं शक्कर उद्योग के लिए गन्ना आदि| गेहँू, चावल, बाजरा और मक्का प्रमुख खाद्य फसलें हैं| चना, अरहर, उड़द, मूंग आदि दलहनी फसलें हैं| सरसों, मूंगफली, सोयाबीन आदि तिलहनी फसलें हैं| कपास और जूट रेशेदार फसलें हैं| कहवा और चाय पेय फसलें हैं|

आओ करके देखें-

आपके क्षेत्र के किसान मुख्य रुप से वर्षा ऋतु, शीत ऋतु एवं ग्रीष्म ऋतु में कौन-कौन सी फसलें उगाते हैं? उनकी सूची बनाकर कक्षा में सहपाठियों की सूची के साथ उसकी तुलना कीजिए|

कृषि ऋतुएँ

राजस्थान में मुख्यत : तीन कृषि ऋतुएँ हैं- खरीफ (वर्षा ऋतु), रबी (शीत ऋतु) और जायद (ग्रीष्म ऋतु)| यहाँ जलवायु के अनुसार बाजरा, मक्का, ज्वार, मूंगफली, चावल आदि खरीफ की तथा गेहूँ, जौ, चना, सरसों आदि रबी तथा फल, सब्जी, रजगा, बरसीम आदि जायद की फसलें हैं| राजस्थान की खाद्यान्न फसलों में गेहूँ, जौ, ज्वार, बाजरा, मक्का और दालें हैं|

सिंचाई की सुविधाओं में प्रसार होने के बाद व्यापारिक फसलों पर किसानों का विशेष ध्यान गया है|

पिछले दो दशकों में राज्य में खाद्यान्न फसलों का क्षेत्रफल घट गया जबकि तिलहन का क्षेत्रफल बढ़ गया है|

व्यावसायिक कारणों से वर्तमान में सोयाबीन की खेती बढ़ रही है|

आज के संदर्भ में फसलों को उपर्युक्त दो हिस्सों में बाँटना सर्वथा उचित नहीं है, क्योंकि वर्तमान में किसान गेहँू, चावल, ज्वार, बाजरा, मक्का, कपास, तंबाकू, चना, तिलहन, दलहन आदि, सभी फसलों का उत्पादन करने लगा है| अन्तर सिर्फ इतना है कि किसान अपने उपभोग के लिये अनाज की पैदावार का कुछ भाग रख लेता है और शेष बेच देता है, लेकिन व्यापारिक फसलों जैसे कपास, गन्ना, तम्बाकू और तिलहन की समस्त पैदावार को बेच दिया जाता हैं|

राज्य की प्रमुख फसलें

गेहूँ- यह राज्य की एक प्रमुख खाद्यान्न फसल है| बोते समय मध्यम तापमान और कटाई के समय तेज धूप की आवश्यकता होती है| इसके लिए जलोढ़ मिट्टी उपयुक्त रहती है| राजस्थान में गेहूँ शीत ऋतु में उगाया जाता है| राजस्थान के प्रमुख गेहँू उत्पादक जिलें श्रीगंगानगर, हनुमानगढ़, कोटा, बाराँ, बूंदी, सवाई माधोपुर, करौली, चित्तौड़गढ़, उदयपुर, भीलवाड़ा, टोंक, पाली, अजमेर, डूँगरपुर, बाँसवाड़ा आदि हैं| भारत में गेहूँ का सर्वाधिक उत्पादन उत्तरप्रदेश से होता है| चीन के बाद विश्व में गेहूँ उत्पादन में भारत का दूसरा स्थान है|

बाजरा- पश्चिमी राजस्थान की शुष्क जलवायु एवं रेतीली मिट्टी बाजरे की कृषि के लिए उपयुक्त है, क्योंकि यह कम वर्षा एवं उच्च तापमान वाले क्षेत्रों में उगाया जाता हैं| बाजरा राज्य का एक प्रमुख खाद्यान्न भी है| यह राज्य में सर्वाधिक क्षेत्रफल पर बोई जाने वाली फसल है| पश्चिमी राजस्थान एवं जयपुर, दौसा, भरतपुर, करौली, सवाई माधोपुर आदि जिलों में बाजरा पैदा किया जाता है| भारत का सर्वाधिक बाजरा उत्पादन राजस्थान से होता है|

चावल- यह विश्व में सर्वाधिक खाया जाने वाला अनाज है, जो उपोष्ण एवं उष्ण कटिबन्धीय प्रदेशों में रहने वाले लोगों द्वारा उगाया जाता है| इसके लिए उच्च तापमान, अधिक आर्द्रता और वर्षा की आवश्यकता होती है| चीका युक्त जलोढ़ एवं काली मिट्टी जिसमें जल को रोकने की क्षमता हो, सर्वोत्तम मानी जाती है| चीन चावल उत्पादन में अग्रणी देश है उसके पश्चातभारत का विश्व में द्वितीय स्थान है| राजस्थान में यह एक खरीफ की फसल हैं| चावल का उत्पादन हनुमानगढ, श्रीगंगानगर, बाँसवाड़ा, डूँगरपुर, , कोटा, बूंदी, झालावाड़, बाराँ, उदयपुर और चित्तौड़गढ आदि जिलों में होता है|

मक्का- मक्का राजस्थान और विशेषकर मेवाड़ का प्रमुख भोजन है, जिसे सर्दी की ऋतु में बड़े चाव से खाया जाता है| इसके लिए अधिक तापमान एवं वर्षा की आवश्यकता होती है तथा उपजाऊ लाल-काली मिट्टी उपयुक्त रहती है| चित्तौडगढ़, उदयपुर, भीलवाड़ा, राजसमंद, बाँसवाड़ा, डूँगरपुर आदि प्रमुख मक्का उत्पादक जिले हैं|

चना- यह एक प्रमुख दलहन फसल है| चने के लिये हल्की रेतीली मिट्टी उपयुक्त होती है| चने का सर्वाधिक उत्पादन हनुमानगढ़ और श्रीगंगानगर जिलों में होता है| इसके अलावा अलवर, भरतपुर, जयपुर, दौसा, टोंक, करौली, सवाई माधोपुर, उदयपुर, बाँसवाड़ा, कोटा, झालावाड़ आदि जिलों में इसकी कृषि होती हैं| चने के अलावा मूंग, मोठ, उड़द और अरहर अन्य दलहन हैं जो राज्य में उत्पादित होते हैं|

सरसों- राजस्थान देश का सबसे बड़ा सरसों उत्पादक राज्य हैं, इसलिए इसे `सरसों प्रदेश' भी कहा जाता है| भरतपुर जिले के सेवर में राष्ट्रीय सरसों अनुसंधान केंद्र स्थित है| प्रमुख उत्पादक जिले भरतपुर, अलवर, धौलपुर, सवाई माधोपुर और करौली हैं| उत्तरी जिलों में श्रीगंगानगर, हनुमानगढ़ और बीकानेर प्रमुख स्थान रखते हैं|

मूंगफली- मूंगफली एक तिलहनी एवं वाणिज्यिक फसल है, जिसे खरीफ ऋतु में उगाया जाता है| यह फसल अधिकतर वर्षा पर निर्भर है और राज्य के लगभग तीन लाख हैक्टेयर भूमि में इसकी खेती होती है| कुछ वषों में बीकानेर में मूंगफली की खेती का काफी प्रसार हुआ हैं अन्य जिले श्रीगंगानगर, हनुमानगढ़, चित्तौड़गढ़, जयपुर आदि हैं|

कपास- यह एक प्रमुख औद्योगिक फसल है| पारंपरिक सूती वस्त्र उद्योग से लेकर आधुनिक सूती वस्त्र उद्योग के कारखानों में कच्चे माल की आपूर्ति इसी से होती है| यह राज्य के पारंपरिक सूती वस्त्र उद्योग के लिये बहुत लाभदायक है| कपास का उत्पादन मुख्यत : श्रीगंगानगर, हनुमानगढ़ के साथ ही मेवाड़ एवं हाड़ौती क्षेत्रों में भी होता है|

आओ करके देखें-

1. आप अपने दैनिक जीवन में किन-किन फसलों का उपयोग करते हैं? सूची बनाइए|

2. राजस्थान की प्रमुख खाद्यान्न, दलहन एवं तिलहन फसलों एवं उनके उत्पादक जिलों की सूची बनाइए|

कृषि विकास

राजस्थान में कृषि विकास का सम्बन्ध बढ़ती जनसंख्या की मांग की पूर्ति के लिए कृषि उत्पादन में वृद्धि की दिशा में किए जाने वाला प्रयास है| कृषि विकास के लिए उन्नत किस्म के बीजों का उपयोग, बोये गये क्षेत्र में विस्तार, सिंचाई सुविधाओं का विकास, उर्वरकों एवं कीटनाशक दवाओं का प्रयोग तथा कृषि का मशीनीकरण आदि महत्त्वपूर्ण उपाय हैं| इन उपायों द्वारा कृषि में विकास कर खाद्य सुरक्षा को बढ़ाया जा सकता है| कृषि उपज आधारित विभिन्न उद्योगों का विकास करके रोजगार के अवसर उपलब्ध कराने के प्रयास भी सरकार द्वारा किए जा रहे हैं|

आधुनिक कृषि फार्म : सूरतगढ़

श्रीगंगानगर जिले के सूरतगढ़ नामक स्थान पर एक मशीनीकृत कृषि फार्म स्थापित किया गया है| यहाँ कृषि फसलों पर नये-नये प्रयोग एवं उन्नत पशु नस्ल विकसित करने का कार्य किया जा रहा है| इस फार्म में कई प्रकार की फसलों एवं फलों का भी उत्पादन किया जाता है| यहाँ सिंचाई की सुविधा इंदिरा गांधी नहर द्वारा उपलब्ध कराई गयी है|

आओं करके देखें-

1. राजस्थान का एक रुपरेखा मानचित्र लेकर उसमें राजस्थान की विभिन्न मिट्टियों के वितरण को दर्शाइए|
2. कृषि पर आधारित उद्योगों की सूची बनाइए|
3. राजस्थान में चलवासी पशुचारण की जानकारी एकत्र कीजिए|

शब्दावली

क्षारीय मिट्टी - खारी मिट्टी

निर्वाह - निर्वहन, जीवन यापन

बरसीम - एक प्रकार की घास

अभ्यास प्रश्न

1. सही विकल्प को चुनिए-

(i) निम्नलिखित में से कौनसी एक खरीफ की फसल है -

(क) गेहूँ (ख) मक्का (ग) चना (घ) सरसों ( )

(ii) निम्नलिखित में से कौनसी तिलहन फसल है-

(क) मक्का (ख) गेहूँ (ग) सरसों (घ) चना ( )

2. रिक्त स्थान की पूर्ति कीजिए-

अ. कपास एक प्रमुख ................................. फसल है|

ब. सर्वाधिक सरसों के उत्पादन के कारण राजस्थान को ............................प्रदेश भी कहा जाता है|

स. कृषि के दो मुख्य प्रकार-जीवन निर्वाह कृषि और........................................... कृषि है|

द. खनिज पदार्थो एवं ह्यूमस का सही मिश्रण मिट्टी को................................... बनाता है|

3. वाणिज्यिक कृषि किसे कहते हैं?

4. राजस्थान की प्रमुख कृषि ऋतुओं एवं उनकी प्रमुख फसलों की सूची बनाइए|

5. राजस्थान में पाई जाने वाली मिट्टीयों के नाम लिखिए|

6. राजस्थान की प्रमुख व्यापारिक फसलें कौन-कौनसी हैं? ये किन-किन जिलों में पैदा होती हैं?

7. मिट्टी निर्माण को प्रभावित करने वाले तत्वों का प्रवाह चार्ट बनाइए|

8. राजस्थान की प्रमुख खाद्यान्न फसलों के एवं उनके उत्पादक जिलों की सूची बनाइए|

5. खनिज और ऊर्जा संसाधन

मानव जीवन पूर्णत: प्रकृति पर निर्भर है| हमारे चारों ओर विस्तृत प्रकृति ने हमें प्राकृतिक संसाधनों के रुप में अनेक अमूल्य उपहार दिए हैं| खनिज एेसा ही एक अत्यंत महत्त्वपूर्ण उपहार हैं जो हमारी वर्तमान की जीवन शैली का अभिन्न अंग हैं| जरा सोचिए! हमारे घर में कितनी वस्तुएँ एेसी हैं जिनका निर्माण खनिजों द्वारा हुआ है| क्या हम उन वस्तुओं के बिना हमारा जीवन जी सकते हैं?

आओ करके देखें-

हमारे जीवन में खनिजों के महत्त्व पर पाँच वाक्य लिखिए|

खनिज का अर्थ

हम अपने दैनिक जीवन में एेसी अनेक वस्तुएँ हमारे आस-पास देखते हैं जो विभिन्न खनिजों से मिलकर बनी है तथा हमारे लिए उपयोगी है| खेतों में फसल उत्पादित करने वाले औजारों से लेकर हमारे घर में दैनिक उपयोग में आने वाले बर्तनों तक सबमें खनिज हैं| अब प्रश्न उठता है कि खनिज क्या है? खनिज प्राकृतिक रुप से उपलब्ध एेसी वस्तु हैं जिसकी एक निश्चित आंतरिक तथा रासायनिक संरचना होती है| सामान्य अर्थ में हम यह भी कह सकते हैं कि जमीन से खोदकर निकाली जाने वाली वस्तुओं को खनिज कहते हैं| हमारी पृथ्वी का स्थलमंडल एवं उस पर पाई जाने वाली चट्टानें अनेक खनिजों के मिश्रण से बनी हैं| कुछ चट्टानें अनेक खनिजों का मिश्रण तो कुछ चट्टानें एक ही खनिज से बनी हो सकती हैंए जैसे चूना पत्थर| इन्हीं चट्टानों से हम खनिज प्राप्त करते हैं जो हमारे लिए अत्यंत उपयोगी हैं|

खनिजों के प्रकार

अपने गुणों के आधार पर खनिजों को कई भागों में वर्गीकृत किया जा सकता है| जरा सोचिए आपकी माँ या किसी अन्य के द्वारा पहने जाने वाले गहने किससे बने हैं? उन धातुओं के नाम बताइए| ये धातु भी हमें खनिजों से ही प्राप्त होती हैं|

खनिजों के प्रकार

धात्विक खनिज वे खनिज होते हैं, जिसमें मूल रुप से धातु विद्यमान रहती है और जो कठोर होते हैं, जैसे- लोह अयस्क, मैंगनीज, सीसाए जस्ता, ताँबा, सोना चाँदी आदि| सामान्यत: ये खनिज हमें अयस्कों के रुप में मिलते हैं, जिनके साथ कई अन्य अवयव भी मिले हुए होते हैं| इन अवयवों में से रासायनिक क्रियाओं द्वारा धातुओं को अलग किया जाता है| खनिज तथा अन्य अवयवों के इस मिश्रण को ही अयस्क कहते हैं, जैसे हैमेटाइट, मेग्नेटाइट, लिमोनाइट तथा सिडेराइट आदि लोह धातु के अयस्क हैं| इसी प्रकार बॉक्साइट से एल्यूमिनियम प्राप्त किया जाता है| अधात्विक खनिज वे होते हैं जिनमें धातु का अंश बिलकुल नहीं पाया जाता है, जैसे संगमरमर या इमारतों में उपयोग में लाया जाने वाले पत्थर जैसे ग्रेनाइट, बलुआ पत्थर आदि| अन्य अधात्विक खनिजों में अभ्रक, घीया पत्थर, जिप्सम, चूना पत्थर आदि हैं|

कुछ खनिज एेसे भी होते हैं, जिन्हें हम ऊर्जा के साधन के रुप में उपयोग में ला सकते हैं| हमारे परिवहन के साधन, घर में जलता चूल्हा या घरों एवं गलियों को रोशन करती ट्यूब लाइट एवं बल्ब सभी ऊर्जा से ही चलते हैं| जिन खनिज़ों से हमें ऊर्जा की प्राप्ति होती है वे ऊर्जा खनिज कहलाते हैं, जैसे कोयला, पेट्रोलियम, प्राकृतिक गैस, यूरेनियम, थोरियम आदि|

आओ करके देखें-

1. अपने आसपास की एेसी वस्तुओं की पहचान कर सूची बनाइए जिनका निर्माण किसी खनिज से हुआ हो|

2. निम्नलिखित में से धात्विक तथा अधात्विक खनिजों को छाँट कर सूची बनाइए| लोहा, अभ्रक, ताँबा, सीसा, जिप्सम, संगमरमर, चूना-पत्थर, जस्ता, सोना, घीया पत्थर, चाँदी, ग्रेनाइट, बलुआ पत्थर|

खनन की विधियाँ

पृथ्वी पर खनिजों का वितरण असमान है| इनके मिलने की गहराई भी अलग-अलग है| कहीं वे सतह के ऊपर आसानी से प्राप्त हो जाते हैं, कहीं धरती या समुद्र की गहराई से उन्हें खोदकर कर निकालना पड़ता है| इस प्रकार अलग-अलग अवस्था में मिलने वाले खनिजों को भिन्न-भिन्न रुप से निकाला जाता है|

खनिज निकालने की सामान्य प्रक्रिया खनन कहलाती है| कई खनिज सतह से कुछ नीचे ही मिल जाते हैं तो कई खनिज गहराई मेंं स्थित होते हैं, जिन्हें खुदाई करके गहरे कूपों से निकाला जाता हैं| जब खनिज सतह के पास ही मिल जाता है और उसे निकालने के लिए केवल ऊपरी परत को हटाना पड़ता है| खनन की इस विधि को विवृत खनन कहते हैं| इसी प्रकार जब खनिज कुछ गहराई में स्थित हो और उस तक पहुँचने के लिए कूपों का सहारा लेना पड़े तो उसे कूपकी खनन कहते हैं| पेट्रोल तथा प्राकृतिक गैस धरातल की अत्यंत गहराई से प्राप्त होते हैं, इसलिए प्राप्त करने के लिए ड्रिल्लिंग अथवा प्रवेधन विधि का उपयोग किया जाता हैं| वहीं कुछ खनिज जैसे मिट्टी आदि सतह पर ही प्राप्त किये जा सकते हैं, तो इस विधि को आखनन कहते हैं|

समुद्र की गहराई से प्रवेधन विधि से पेट्रोल खनन

किसी स्थान पर खनिज के उपलब्ध होने का अर्थ यह नहीं है कि वहाँ खनन क्रिया होगी| खनन से पहले यह देखा जाता है कि खनन में कितना व्यय आएगा, उसकी गुणवत्ता कैसी है तथा उसका मूल्य क्या है| सामान्यत: खनन लाभदायक स्थिति में ही किया जाता है|

आखनन

कूपकी खनन

खनिज संसाधन

पृथ्वी पर हजारों खनिज विद्यमान हैं, प्रश्न यह है कि क्या हर खनिज हमारे लिए संसाधन है? संसाधन का अभिप्राय उन वस्तुओं से हैं जो मानव की किसी आवश्यकता की पूर्ति करती हो अर्थातहमारे लिए उपयोगी हो| कोई खनिज हमारे लिए संसाधन कब बनता है, आइए एक उदाहरण से इसे समझते हैं| पृथ्वी पर कोयला अत्यंत प्राचीनकाल से ही विद्यमान था लेकिन भाप इंजन के आविष्कार के बाद ही यह खनिज संसाधन बन सका| उसके उपरान्त बड़े पैमाने पर कोयले का खनन तथा उपयोग किया जाने लगा| उसी प्रकार जब तक हमारे पास अणुओं को विखंडित कर उनसे ऊर्जा प्राप्त करने की कोई तकनीक नहीं थी| यूरेनियम तथा थोरियम केवल खनिज ही थे, खनिज संसाधन नहीं|

राजस्थान के प्रमुख खनिज

राजस्थान में कई प्रकार के खनिज पाए जाते हैं इसीलिए इस राज्य को `खनिजो का अजायबघर' कहा जाता है| झारखण्ड के बाद भारत में सर्वाधिक खनिजों का भंडार राजस्थान में ही पाया जाता है| वोलेस्टोनाइट तथा जस्पर खनिजों का उत्पादन तो भारत में केवल राजस्थान से ही होता है|

सारणी संख्या-1 को देखिए| इसमें राजस्थान में उत्पादित प्रमुख खनिज दिए गए हैं| आप इसे देखकर बता सकते हैं कि एेसे कौन-कौन से खनिज हैं जिनमें भारत का 90 प्रतिशत या उससे ज्यादा उत्पादन राजस्थान में होता है|

क्या आप जानते हैं

विश्व के सात आश्चर्यों में से एक `ताजमहल' का निर्माण राजस्थान के नागौर जिले में स्थित मकराना की खानों से निकले संगमरमर से किया गया था|

उर्जा संसाधान :

वोलेस्टोनाइट | भारत के कुल उत्पादन का :
जस्पर | 100
जस्ता | 100
फ्लोराइट | 99
जिप्सम | 96
मार्बल | 93
एसबेस्टस | 90
घीया पत्थर | 89
सीसा | 87
रॉक फॉस | 80
रॉक फॉस्फेट | 75

आओ करके देखें-

दी गई सारणी संख्या 1 को देखकर बताइए|                                                                             1. राजस्थान के एकाधिकार वाले खनिज कौन-कौन से हैं?

2. राजस्थान में देश के 80 प्रतिशत से अधिक उत्पादन वाले खनिजों के नाम लिखिए|

3. विभिन्न खनिजों के नमूनों अथवा चित्रों का संकलन कर उनकी आपस में तुलना कीजिए|

राज्य के प्रमुख धात्विक एवं अधात्विक खनिज निम्नलिखित हैं-

सारणी संख्या-2

खनिज का नाम | संबंधित प्रमुख जिले
धात्विक खनिज
सीसा-जस्ता | भीलवाड़ा, उदयपुर, राजसमंद
ताँबा अयस्क | झुंझुनू, सीकर, अलवर, डूँगरपुर
लोह अयस्क | जयपुर, झुंझुनू, उदयपुर, भीलवाड़ा
टंगस्टन | नागौर, सिरोही
चाँदी | भीलवाड़ा, उदयपुर, राजसमंद

अधात्विक खनिज
रॉक फॉस्फेट | उदयपुर, जैसलमेर, जयपुर
चूना पत्थर | चित्तौड़गढ़, सिरोही, नागौर, कोटा, बूंदी, जैसलमेर
अभ्रक | भीलवाड़ा, अजमेर, उदयपुर, जयपुर
जिप्सम | बीकानेर, जैसलमेर, नागौर, बाड़मेर
घीया पत्थर | उदयपुर, भीलवाड़ा, डँगू रपुर, दौसा
वोलेस्टोनाइट | सिरोही, अजमेर, उदयपुर, पाली
लिग्नाइट (कोयला) | बीकानेर, बाड़मेर, नागौर
संगमरमर | राजसमंद, नागौर, उदयपुर, जयपुर, बाँसवाड़ा
ग्रेनाइट | जालोर, जैसलमेर, पाली, सिरोही
बलुआ पत्थर | जोधपुर, बूंदी, भीलवाड़ा, धौलपुर, कोटा, चित्तौड़गढ़

आओ करके देखें-

राजस्थान के रुपरेखा मानचित्र पर सारणी संख्या 2 में दिए गए खनिजों के नाम संबंधित जिलों में दर्शाइए|

हम प्रतिदिन देखते हैं कि शाम के बाद अंधेरा हो जाता है, लेकिन हमारे घर में बल्ब/ट्यूबलाइट आदि जलाकर इस अंधेरे को दूर कर देते हैं| गर्मी लगने पर पंखा/कूलर आदि चला लेते हैं| जल्दी खराब होने वाली वस्तुओं को फ्रीज में रख देते हैं| अब सोचिए की ये सब किससे चलते हैं? इन सब को चलाने के लिए ऊर्जा की आवश्यकता होती है, जिसे हम बिजली भी कहते हैं| ठीक इसी तरह खाना बनाने के लिए चूल्हे से लेकर हमारे यातायात के साधन, जैसे-मोटर साईकिलें, बसें, रेल, कार, हवाई जहाज आदि सभी ऊर्जा से ही चलते हैं जिन्होंने हमारे जीवन को बेहद आरामदायक बनाया है| किसी भी स्थिर वस्तु में गति पैदा करने के लिए ऊर्जा की आवश्यकता होती है और ये ऊर्जा हमें इसके विभिन्न स्रोतों से प्राप्त होती है|

आओ करके देखें-

आपके घर में बिजली से चलने वाले उपकरणों एवं उनके उपयोगों की सूची बनाइए और सोचिए कि उनके अभाव में हमें किन-किन कठिनाइयों का सामना करना पड़ता?

ऊर्जा संसाधनों का वर्गीकरण
नवीनीकरण के आधार पर | परम्परा के आधार पर
नव्यकरणीय | अनव्यकरणीय | परम्परागत | गैरपरम्परागत
एेसे ऊर्जा संसाधन जिन्हें मानव प्रकृति में उपलब्ध चीजों द्वारा अपने प्रयासों से बार-बार बना सकता है| अर्थातजिनकी उपलब्धता पर्याप्त है और जिनका नवीनीकरण हो सके, जैसे-जल विद्युत, सौर ऊर्जा, पवन ऊर्जा, बायोगैस, बायोमास, ज्वारीय ऊर्जा आदि | | एेसे ऊर्जा संसाधन जिन्हें मानव अपने जीवन में कभी भी पुन: नहीं बना सकता है| इसमें सभी प्रकार के खनिज सम्मिलित किए जाते हैं, जैसे कोयला, खनिज तेल, प्राकृतिक गैस, यूरेनियम, थोरियम आदि| | एेसे ऊर्जा संसाधन जिनका उपयोग हम प्राचीन समय से ही कर रहे हैं, परम्प रागत ऊर्जा संसाधन कहलाते हैं, जैसे कोयला, खनिज तेल, प्राकृतिक गैस, जल विद्युत आदि| | एेसे ऊर्जा संसाधन जिनका विकास पिछले कुछ दशकों से ही हुआ है या वर्तमान में उनका विकास किया जा रहा है, जैसे सौर ऊर्जा, पवन ऊर्जा, बायोगैस, बायोमास, ज्वारीय ऊर्जा, परमाणु ऊर्जा आदि|

कोयला खनन

कोयला : इसे चार प्रकारों में बाँटा गया है-एन्थ्रेसाइट, बिटुमिनस, लिग्नाइट तथा पीट| एन्थे्रसाइट सर्वश्रेष्ठ गुणवत्ता वाला कोयला होता हैं जिसमें 80 प्रतिशत से अधिक कार्बन होता है तथा ये कम धुआँ छोड़ता है| राजस्थान में सर्वश्रेष्ठ किस्म का लिग्नाइट पाया जाता है, जिसका खनन बीकानेर के बरसिंहसर एवं पलाना और बाड़मेर के जालीपा, कपुरडी एवं गिरल से किया जाता है| लिग्नाइट का उपयोग विद्युत ऊर्जा तैयार करने में किया जाता है| राजस्थान के प्रमुख तापीय ऊर्जा संयत्र कोटा तथा सूरतगढ़ में स्थित हैं, लेकिन यह पर्यावरण के लिए अच्छा नहीं माना जाता है, क्योंकि इससे अत्यधिक मात्रा में प्रदूषण फैलता है|

पेट्रोलियम या खनिज तेल

इसका उपयोग हमारे यातायात के साधनों को चलाने एवं ऊर्जा उत्पादन मे किया जाता है| लालटेन या स्टोव में जलता केरोसिन भी पेट्रोलियम का ही उप उत्पाद है| यह एक महत्वपूर्ण खनिज है जिसके भंडार कम स्थानों पर ही हैं| भारत में खनिज तेल सर्वप्रथम असम में खोजा गया था| वर्तमान में भारत का प्रमुख तेल उत्पादक क्षेत्र बॉम्बे हाई है जो अरब सागर में स्थित है| राजस्थान में खनिज तेल तथा पेट्रोलियम पश्चिमी भाग में बाड़मेर में मंगला, सरस्वती ऑइल फील्ड, जैसलमेर में घोटारु, तनोट, मनीहारी टिब्बा आदि स्थानों पर तथा बीकानेर, जालोर जिलों में पाया जाता है क्योंकि यहाँ अवसादी चट्टानें पायी जाती हैं| पेट्रोलियम के साथ-साथ प्राकृतिक गैस भी पाई जाती है जिसका उपयोग ईंधन के रुप में किया जाता है| राज्य में प्राकृतिक गैस का खनन जैसलमेर से किया जाता है| ये भी अत्यधिक प्रदूषण फैलाने वाले ऊर्जा संसाधन है|

मानव द्वारा किए गए अंधाधुंध खनन और अतिउपयोग के कारण कोयला, खनिज तेल, प्राकृतिक गैस आदि ऊर्जा संसाधन लगातार कम होते जा रहे हैं| यदि हम इसी प्रकार अविवेकपूर्ण तरीके से इनका दोहन करते रहे तो ये संसाधन जल्द ही समाप्त हो जायेंगे| सोचिए, इनके अभाव में हमारा भविष्य कैसा होगा?

जल विद्युत

यह एक अच्छा ऊर्जा संसाधन है, क्योंकि इससे प्रदूषण नहीं फैलता है| साथ ही यह कभी समाप्त होने वाला ऊर्जा संसाधन नहीं है| वर्षा द्वारा नदियों में जल प्रतिवर्ष आता रहता है| भारत में प्रमुख जल ऊर्जा संयत्र भाखड़ा-नाँगल परियोजना, दामोदर घाटी परियोजना, हीराकुंड परियोजना आदि हैं| राजस्थान की प्रमुख जल विद्युत परियोजनाएँ चम्बल एवं माही बजाज सागर हैं| साथ ही छोटे-बड़े कई बाँधों से जल विद्युत का उत्पादन किया जाता है|

ऊर्जा के परंपरागत स्रोतों की सीमितता तथा बढ़ती मानवीय ज़रुरतों ने हमें नए-नए ऊर्जा के स्रोत खोजने पर बाध्य किया है| कुछ एेसे ही नवीन खोजे गए ऊर्जा संसाधन इस प्रकार हैं-

सौर ऊर्जा

सौर ऊर्जा पैनल

यह एक एेसा ऊर्जा संसाधन है, जो कभी समाप्त नहीं हो सकता है| हम चाहे जितना भी इसका उपयोग कर लें, अगले दिन हमें उतना ही प्रकाश फिर से मिल जाता है| एेसे स्थानों पर जहाँ सूर्य की रोशनी तथा ऊष्मा प्रचुर मात्र में उपलब्ध होती है वहाँ सौर ऊर्जा का उपयोग विद्युत निर्माण में भी किया जा सकता है| भारत जैसे उष्ण कटिबंधीय देश में सौर ऊर्जा के विकास की पर्याप्त सुविधाएँ उपलब्ध हैं क्योंकि वर्ष के अधिकांश महीनों में यहाँ सूर्य की किरणें मिलती हैं| बिजली के अलावा इसका उपयोग सौर कूकर, सौर तापक आदि के रुप में भी किया जा सकता है| पश्चिमी राजस्थान जहाँ आसमान प्राय: साफ़ रहता है तथा सूर्य की किरणें अधिकांश महीनों में उपलब्ध रहती है, सौर ऊर्जा के विकास की अच्छी संभावना है|

पवन ऊर्जा

पवन ऊर्जा चक्की

पवन ऊर्जा का तात्पर्य है पवन चक्कियों को चलाकर बिजली उत्पादन करना| भारत में मुख्यत: तटीय क्षेत्रों में इसके विकास की संभावनाएँ अधिक हैं| पश्चिमी राजस्थान में पवन चक्कियाँ स्थापित की गयी हैं, जो बिजली उत्पादन में सलंग्न हैं| जैसलमेर एवं प्रतापगढ़ में पवन ऊर्जा के विकास की प्रबल संभावना है| जहाँ सौर ऊर्जा आधारित पावर प्लांट स्थापित किये जा रहे हैं|

परमाणु ऊर्जा

यूरेनियम तथा थोरियम रेडियो सक्रिय खनिज हैं| भारत में यूरेनियम प्रमुख रुप से झारखण्ड तथा राजस्थान में पाया जाता है| साथ ही केरल की मोनोजाईट मिट्टी में भी थोरियम उपलब्ध है| राजस्थान में कोटा के निकट रावत भाटा में एक परमाणु ऊर्जा संयत्र स्थापित हैं|

रावतभाटा परमाणु बिजली घर

किसी भी क्षेत्र का औद्योगिक विकास वहाँ पाये जाने वाले खनिज तथा ऊर्जा संसाधनों पर निर्भर करता है| खनिज तथा खनन क्रियाएँ न केवल रोज़गार के अवसर पैदा करती है, बल्कि वे उद्योगों के लिए कच्चा माल उपलब्ध करा के औद्योगिक पृष्ठभूमि को भी सहारा देती हैं| दूसरी तरफ ऊर्जा की निश्चित उपलब्धता विकास के रथ को गति देने में सहायता करती है| अत: हमें समझना होगा कि अधिकांश संसाधन अनव्यकरणीय हैं| एक बार खत्म होने की सूरत में उनका पुन: विकास असंभव है| अत: हमें इनका न्यायसंगत उपयोग करते हुए गैर परंपरागत नवीन संसाधनों की खोज करनी चाहिए|

आओ करके देखें-

1. आप अपने दैनिक जीवन में किस-किस रुप में ऊर्जा का उपयोग करते हैं? ये ऊर्जा हमें कहा से प्राप्त होती है?
2. आपके घर में भोजन पकाने के लिए किस ईंधन का उपयोग किया जाता है? चर्चा कीजिए|

शब्दावली

ऊर्जा - शक्ति

आखनन - धरातल पर ऊपरी खनन

अयस्क - कच्ची धातु

नव्यकरणीय - पुन: उपयोग योग्य

अभ्यास प्रश्न

1. सही विकल्प को चुनिए-

(i) निम्नलिखित में से अधात्विक खनिज है-

(क) संगमरमर (ख) लोहा (ग) सोना (घ) तांबा ()

(ii) किस राज्य को 'खनिजों का अजायबघर' कहा जाता है-

(क) झारखण्ड (ख) उड़ीसा (ग) राजस्थान (घ) कर्नाटक ()

2. रिक्त स्थानों की पूर्ति कीजिए-

अ. राजस्थान की प्रमुख जल विद्युत परियोजनाएँ ................एवं ....................................... हैं|

ब. कोयले के चार प्रकारों के नाम 1. ....................... 2. ......................... 3. ........................ 4..........................

स. किसी भी चलायमान वस्तु को..........................की आवश्यकता होती है|

द. खनिज निकालने की प्रक्रिया .............................................. कहलाती है|

3. खनिज किसे कहते हैं? उदाहरण सहित इनका वर्गीकरण कीजिए?

4. परम्परागत एवं गैरपम्परागत ऊर्जा संसाधनों में अंतर स्पष्ट कीजिए|

5. खनन की प्रमुख विधियाँ कौन-कौन सी हैं? वर्णन कीजिए|

6. राजस्थान को खनिजों का अजायबघर क्यों कहा जाता है? राजस्थान की खनिज सम्पदा के संदर्भ में संक्षिप्त लेख लिखिए|

7. ऊर्जा संसाधन किसे कहतें हैं? राजस्थान के प्रमुख ऊर्जा संसाधनों को उदाहरण सहित समझाइए|

6. औद्योगिक परिदृश्य

हम प्रात: उठने से लेकर रात को सोने तक प्रतिदिन अनेक वस्तुओं का उपयोग करते हैं जैसे- टूथब्रश व टूथपेस्ट, साबुन, कपड़े, पेन, कागज, परिवहन के साधन, सौंदर्य प्रसाधन की वस्तुएँ, कम्प्यूटर, बिस्किुट, बर्तन, घड़ी, कपड़े आदि| अब सोचिए कि इन सब वस्तुओं का निर्माण कहाँ होता है? ये सब वस्तुएँ किसी न किसी औद्योगिक इकाई में ही बनती है|

क्या आप जानते हैं-

आर्थिक क्रियाएँ-वे समस्त क्रिया-कलाप जिनमें मानव अपने और अपने परिवार का भरण-पोषण और जीवनयापन करता है एवं जिनसे उसे धन की प्राप्ति होती है, सामान्यत: आर्थिक क्रियाएँ कहलाती हैं|

कृषि, वानिकी, पशुपालन, मत्स्यपालन, खनन, विनिर्माण, परिवहन और अन्य कई सेवाएँ, जिनका उद्देश्य लाभ प्राप्त करना होता है, आर्थिक क्रियाएँ कहलाती हैं| आखेट, भोजन संग्रहण, पशुपालन, मछली पकड़ना, कृषि, खनन आदि को प्राथमिक व्यवसाय कहा जाता है| उद्योग को द्वितीयक तथा पर्यटन, व्यापार एवं संचार आदि को तृतीयक व्यवसाय कहा जाता है| कच्चे माल की सहायता से हमारे लिए उपयोगी वस्तुआें का निर्माण करने वाली इकाई को विनिर्माण या उद्योग कहा जाता है| इस प्रक्रिया में कच्चे माल की उपयोगिता एवं कीमत दोनों में वृद्धि होती है| गन्ने से शक्कर बनाना, कपास से कपड़ा बनाना, गेहूं से बिस्कुट बनाना, लोहे से उपकरण बनाना, सोने से आभूषण बनाना आदि द्वितीयक व्यवसाय के उदाहरण हैं| कृषि एवं खनन का अध्ययन हमने पिछले अध्यायों में किया है| इस अध्याय में हम द्वितीयक व्यवसायों का अध्ययन करेंगे|

राजस्थान में कई प्रकार के उद्योगों का विकास किया गया है| यहाँ विभिन्न प्रकार के वस्त्र निर्माण, कुटीर एवं घरेलू उद्योग बहुत पुराने हैं| यही लघु एवं कुटीर उद्योग अब धीरे-धीरे बड़े उद्योग बन गए हैं, जिनका राजस्थान की अर्थव्यवस्था में अहम योगदान है|

कौशल विकास

वर्तमान में संपूर्ण शिक्षा प्राप्त करने के बाद भी युवक रोजगार की तलाश में भटकते रहते हैं| इस समस्या के समाधान हेतु वर्तमान में विद्यालयी स्तर से ही विभिन्न क्षेत्रों में व्यावसायिक शिक्षा का पाठ्यक्रम लागू करने की योजना बनाई है                                                                                                                                                                                         जिसे कौशल विकास योजना कहा जाता है| इस योजना का मुख्य उद्देश्य इस प्रकार की शिक्षा देना है कि युवक को अपनी शिक्षा ग्रहण कर लेने के तुरंत बाद ही स्थानीय स्तर पर रोजगार के अवसर प्राप्त हो सके| इस में उद्यमिता कौशल विकास के साथ ही इलेक्ट्रोनिक्स, इलेक्ट्रिकल, खाद्य प्रसंस्करण आदि जैसे व्यवसायों से संबंधित एेसे विशिष्ट कौशल जो प्रशिक्षणार्थियों को अपना स्वयं का उद्यम प्रारंभ करने एवं रोजगार प्राप्त करने में सक्षम बनाते हैं, पर अधिक ध्यान दिया जाता है| इसके लिए उद्यमिता विकास कार्यक्रम (EDP) उद्यमिता कौशल विकास कार्यक्रम (ESDP) व्यवसायिक कौशल विकास कार्यक्रम (BSDP), औद्योगिक प्रेरक अभियान (IMC), व्यावसायिक और शैक्षणिक प्रशिक्षण आदि कार्यक्रम चलाए गए हैं|

उद्योगों का वर्गीकरण- उद्योगों का वर्गीकरण आकार, स्वामित्व एवं कच्चामाल के आधार पर किया जा सकता है|

आकार के आधार पर

कुटीर उद्योग | लघु उद्योग | वृहत उद्योग

उद्योगों के आकार का तात्पर्य उसमें लगाई गई पूँजी, श्रमिकों की संख्या, उत्पादन की मात्रा, बिजली का उपभोग आदि से है| कुटीर या घरेलू उद्योग छोटे पैमाने के उद्योग हैं, जो अपने परिवार के सदस्यों की सहायता से अपने घर पर चलाए जाते हैं| जिसमें शिल्पकारों के द्वारा उत्पादों का निर्माण हाथ से किया जाता है| टोकरी बुनाई, मुर्गीपालन, स्वेटर बनाना, लकड़ी के उपकरण, मिट्टी के बर्तन, रस्सी बनाना आदि कुटीर उद्योगों के उदाहरण हैं|

लघु उद्योग वे उद्योग है जिनमें 10 से 100 श्रमिक किसी छोटे कारखाने में उत्पादन कार्य करते हैं| इनमें मशीनें छोटे पैमाने की होती हैं| माचिस उद्योग, ईंट उद्योग, रंगाई-छपाई उद्योग आदि इसके उदाहरण हैं| वृहत आकार के उद्योगों में अधिक पूँजी का निवेश, उच्चस्तरीय प्रौद्योगिकी और श्रमिकों की संख्या अधिक होती है| सूती वस्त्र, सींमेट, लोहा इस्पात, ऑटोमोबाईल्स उद्योग आदि वृहद् उद्योगों के उदाहरण हैं|

स्वामित्व के आधार पर

निजी क्षेत्र (स्वामित्व एवं संचालन व्यक्ति एवं व्यक्तियों द्वारा) | सार्वजनिक क्षेत्र (स्वामित्व एवं संचालन) (सरकार द्वारा) | संयुक्त क्षेत्र (स्वामित्व एवं संचालन निजी व सरकारी) | सहकारी क्षेत्र (माल की पूर्ति कर्ता व कामगार)

वे सभी उद्योग जिनका स्वामित्व एवं संचालन एक या एक से अधिक व्यक्तियों के समूह द्वारा किया जाता है, निजी क्षेत्र के उद्योग कहलाते हैं| सार्वजनिक क्षेत्र के उद्योगों का स्वामित्व और संचालन सरकार द्वारा होता है जैसे हिन्दुस्तान एरोनॉटिक्स लिमिटेड और हिन्दुस्तान कॉपर लिमिटेड| संयुक्त क्षेत्र के उद्योगों का स्वामित्व और संचालन राज्यों और व्यक्ति समूहों द्वारा होता है| मारुति उद्योग लिमिटेड़ संयुक्त क्षेत्र के उद्योग का उदाहरण है| सहकारी क्षेत्र के उद्योग का स्वामित्व और संचालन कच्चेमाल के उत्पादकों या पूर्तिकारों, कामगारों अथवा दोनों द्वारा होता है| आनंद मिल्क यूनियन लिमिटेड़ एवं सरस डेयरी सहकारी उपक्रम इसके उदाहरण हैं|

कच्चे माल के आधार पर

कृषि आधारित (सूती वस्त्र एवं शक्कर आदि) | समुद्र आधारित (समुद्र खाद्य प्रसंस्करण, मत्स्य तेल आदि) | खनिज आधारित (खनिज अयस्क, आभूषण आदि) | वन आधारित (औषधी, कागज, फर्नीचर आदि)

एेसे सभी उद्योगों को कृषि आधारित उद्योगों में सम्मिलित किया जाता है जनमें कच्चे माल के रुप में कृषि उत्पादों का उपयोग किया जाता है| जैसे-खाद्य संसाधन, वनस्पति तेल, सूती वस्त्र, डेयरी उत्पाद और चमड़ा उद्योग आदि| समुद्र आधारित उद्योगों में सागरों और महासागरों से प्राप्त उत्पादों का उपयोग कच्चे माल के रुप में किया जाता है| समुद्री खाद्य प्रसंस्करण और मत्स्य तेल निर्माण उद्योग इसके उदाहरण हैं|

खनिज आधारित उद्योगों में खनिज अयस्कों का उपयोग कच्चे माल के रुप में करते हैं| इन उद्योगों के उत्पाद अन्य उद्योगों का पोषण करते हैं| अयस्क से निर्मित लोहा खनिज आधारित उद्योग का उदाहरण हैं| इसे आधारभूत उद्योग भी कहा जाता है क्योंकि इस पर कई अन्य उद्योगों का विकास होता है, जैसे भारी मशीनें, भवन निर्माण सामग्री तथा रेल के डिब्बे बनाना आदि प्रमुख हैं| वन आधारित उद्योगों में वनों से प्राप्त उत्पाद का उपयोग कच्चे माल के रुप में करते हैं| बाँस का सामान, फर्नीचर, झाडू, बीड़ी, माचिस उद्योग लुगदी एवं कागज, औषधी, कत्था, गोंद आदि वनों से सम्बन्धित उद्योग हैं|

आओ करके देखें -

आप अपने गाँव/शहर या मौहल्ले के विभिन्न उद्योगों की सूची तैयार कीजिए| यह भी पता लगाइए कि इन विभिन्न व्यवसायों/उद्योगों के लिए कच्चा माल क्या है और कहाँ से आता है?

लघु एवं कुटीर उद्योगों का विकास

कुटीर एवं लघु उद्योगों के विकास के लिए राजस्थान लघु उद्योग निगम प्रयासरत है| यह निगम रियायती दरों पर ऋण, तकनीकी सहायता एवं विपणन की सुविधाएँ प्रदान करता है| इन उद्योगों से राज्य के कई लोगों को रोजगार प्राप्त होता है| जेल के अन्दर भी कैदियों को प्रशिक्षण देकर दरी, गलीचे, निवार, कम्बल आदि वस्तुएँ बनाने में लगाया जाता है| वित्तीय साधनों की कमी, कच्चेमाल की कमी, सीमित बाजार, उत्पादित वस्तुओं की गुणवत्ता, ऊर्जा की कमी, अवशिष्ट पदार्थों के उपयोग की सीमित संभावना, अनुसंधान और आधुनिक प्रौद्योगिकी की जानकारी का अभाव आदि लघु व कुटीर उद्योगों की प्रमुख समस्याएँ हैं|

मिट्टी से बर्तन निर्माण चित्र

बाँस से वस्तुओं का निर्माण

राजस्थान के कुटीर एवं लघु उद्योग

हथकरघा उद्योग बहुत कम पूँजी के विनियोग पर भी रोजगार प्रदान करता है| ऊनी शाल, कोटा की डोरिया साडि़याँ, दरियाँ, निवार आदि का निर्माण हथकरघा से किया जाता है| प्राय: बुनकर इस कार्य को राजस्थान के अनेक जिलों में करते हैं| अन्य धागों की उपयोगिता निरन्तर बढ़ने से यह उद्योग प्रतिस्पर्धा में पिछड़ गया है| हमारी सरकार हथकरघा उद्योगों के विकास के लिए अनेक योजनाएँ संचालित कर रही हैं| `एकीकृत ग्रामीण विकास कार्यक्रम' के द्वारा बुनकरों को सहायता प्रदान करता है| गृहविहीन बुनकरों को आवास योजना में मकान एवं अन्य योजनों में औद्योगिक प्रशिक्षण दिया जाता है| राज्य सरकार द्वारा बिक्री कर में छूट, बिक्री केंद्र की स्थापना, कार्यशील पूँजी हेतु ब्याज का अनुदान, यातायात अनुदान के रुप में बुनकरों को सहायता दी जाती हैं|

सूती, ऊनी, और रेशमी धागों से विभिन्न प्रकार के वस्त्र, दरियाँ, कम्बल, चद्दर, शॉल आदि बनाए जाते हैं| ऊनी खादी में जैसलमेर की बरडी, बीकानेर के कम्बल, जैसलमेर और जोधपुर की मेरिनों खादी प्रसिद्ध हैं| खादी एवं ग्रामोद्योग संस्थाओं के संचालन में सूती, ऊनी ओर रेशमी धागों से बनी वस्तुओं के अलावा मधुमक्खी पालन, अगरबत्ती निर्माण, चर्म उद्योग के अन्तर्गत जूते, चप्पल, पर्स, थेले आदि वस्तुओं का निर्माण किया जाता है|

हाथों से वस्त्र बनाती महिला

दलहन फसलों से दालें बनाना भी एक महत्त्वपूर्ण उद्योग है| चना, मूंग, उड़द, चवले आदि की दाल से संबंधित उद्योग राजस्थान के विभिन्न जिलों में पाए जाते हैं| कोटा, बूंदी, भीलवाड़ा और उदयपुर जिलों में गन्ने के रस से गुड़ और खाँडसारी का निर्माण किया जाता है| इन जिलों में यह उद्योग ग्रामीण स्तर पर अधिक लोकप्रिय है|

राज्य में सरसों तेल की खल, तेल से सम्बन्धित लघु एवं कुटीर उद्योगों का पर्याप्त विकास हुआ है| अलवर, भरतपुर, सवाई माधोपुर, जयपुर आदि जिलों में सरसों की अधिक पैदावार के कारण तेल घाणी उद्योग अधिक हैं| अजमेर जिले में मँूगफली के तेल की खल तथा कोटा, बूंदी, बाराँ व पाली जिलों में तिल्ली की खल एवं तेल से सम्बन्धित औद्योगिक इकाइयाँ कार्यरत हैं|

राजस्थान में हाथीदाँत और पीतल के भी आभूषण बनाए जाते हैं| चाँदी से बनी विभिन्न प्रकार की वस्तुएँ जैसे पायजेब, चेन, अँगूठी, बिछियाँ आदि प्रदेश के विभिन्न नगरों एवं कस्बों में बनाई जाती हैं| पीतल और ताँबे के बर्तन राजस्थान के कई जिलों में बनाए जाते हैं| हजारों लोगों को इससे रोजगार उपलब्ध है, विभिन्न प्रकार के रत्नों की कटाई, घिसाई और पॉलिस भी एक प्रमुख कुटीर उद्योग बन चुका है| जयपुर में जौहरी बाजार सोने चाँदी के आभूषणों एवं रत्नों के लिए एक विश्व विख्यात केंद्र है|

राजस्थान में विभिन्न प्रकार के पत्थर बहुतायत में पाए जाते हैं| यहाँ पत्थरों की कटाई, पॉलिस, एवं पिसाई से सम्बन्धित कई लघु एवं कुटीर उद्योगों का विकास हुआ है| राजसमंद, नागौर, उदयपुर, अजमेर, बाँसवाड़ा आदि जिलों में संगमरमर, धौलपुर में लाल पत्थर, जैसलमेर में पीला पत्थर, कोटा में कोटा स्टोन तथा जालोर में ग्रेनाइट उद्योग का विकास हुआ है| संगमरमर एवं ग्रेनाइट पत्थरो का निर्यात विदेशों में भी किया जाता है जिससे राज्यमें इस उद्यागे का बहतु विकास हुआ है|

संगमरमर उद्योग

इनके अतिरिक्त इलेक्ट्रिकल एवं इलेक्ट्रोनिक्स से संबंधित उद्योग, कम्प्यूटर द्वारा प्रिन्टिंग, निमंत्रण पत्र व ग्रीटिंग कार्ड आदि तैयार करने सम्बन्धित उद्योग, छोटी मशीनें और उनसे सम्बंधित उपकरण, लोहे के बोल्ट, कील आदि बनाने के लिए भी कुटीर एवं लघु इकाइयों के रुप में कार्य कर रहे हैं|

वृहद उद्योग

राजस्थान में पंचवर्षीय योजनाओं के माध्यम से आधारभूत सुविधाओं का विस्तार जैसे ऊर्जा के साधन, पानी, परिवहन, संचार, बैंकिग व्यवस्था आदि से औद्योगिक परिदृश्य में महत्त्वपूर्ण परिवर्तन के साथ ही राज्य को औद्योगिक दृष्टि से राष्ट्रीय स्तर पर पहचान मिली है|

सूती वस्त्र उद्योग

कपड़ा मानव की प्रमुख जरुरतों में से एक है| इसीलिए सूती वस्त्र उद्योग विश्व के प्रमुख एवं प्राचीनतम उद्योगों में से एक है| 18वीं सदी की औद्योगिक क्राँति तक सूतीवस्त्र हस्तकताई तकनीकों एवं हथकरघों से बनाये जाते थे| हमारे देश में उच्च गुणवत्ता के सूतीवस्त्रों का उत्पादन करने की गौरवपूर्ण परम्परा रही है| ब्रिटिश शासन से पूर्व हाथ से कताई और हाथ से बुने हुए वस्त्रों का एक विस्तृत बाजार था| ढाका की मलमल, मसूलीपट्टनम् की छींट, कालीकट के केलिकों तथा बुरहानपुर, सूरत वड़ोदरा के सुनहरी जरी के काम वाले सूती वस्त्र गुणवत्ता और डिजाइनों के लिए विश्वविख्यात थे| वर्तमान में भारत में सूती वस्त्रों का सर्वाधिक उत्पादन महाराष्ट्र एवं गुजरात राज्यों से होता है| मुम्बई को `सूती वस्त्रों की राजधानी' कहा जाता है|

आधुनिक वस्त्र उद्योग

वस्त्र निर्माण राजस्थान का सबसे प्राचीन उद्योग है| इसकी पहली मिल अजमेर जिले के ब्यावर में 1889 में स्थापित हुई, लेकिन भीलवाड़ा जिले का राजस्थान में वस्त्र निर्माण में प्रमुख स्थान है| भीलवाड़ा को राजस्थान की `वस्त्र नगरी' एवं राजस्थान का `मेनचेस्टर' के नाम से जाना जाता है| वस्त्रों की रंगाई छपाई तथा बँधेज कार्य हेतु जयपुर (सांगानेर, बगरु), जोधपुर, चुरु, बीकानेर, नागौर प्रमुख केंद्र हैं| सिले-सिलाये वस्त्र की दृष्टि से जयपुर एवं जोधपुर प्रमुख है|

सीमेंट उद्योग

सीमेंट उद्योग

यह वर्तमान में प्रमुख भवन निर्माण सामग्री बन गया है| भारत में सर्वप्रथम सन् 1904 ई. में मद्रास (चेन्नई) में समुद्री सीपियों से सीमेंट बनाने का प्रयास किया गया| राजस्थान में इस उद्योग के विकास की पर्याप्त संभावनाएँ हैं| राज्य का पहला सीमेंट कारखाना 1915 ई. में बूंदी जिले के लाखेरी में खोला गया था| सीमेन्ट उत्पादन के लिए चूना पत्थर, जिप्सम एवं कोयला प्रमुख कच्चा माल है| इनमें से चूना पत्थर तथा जिप्सम राज्य में पर्याप्त मात्रा में मिलता है, लेकिन कोयला मध्यप्रदेश, छत्तीसगढ़ आदि अन्य राज्यों से मंगाया जाता है| कच्चे माल की उपलब्धि के कारण चित्तौड़गढ़ जिला सीमेंट उत्पादन के लिए आदर्श जिला माना जाता है| इसके अतिरिक्त जैसलमेर, कोटा, नागौर, पाली, सवाई माधोपुर, उदयपुर, अजमेर, बाँसवाड़ा आदि जिलों में भी सीमेंट इकाइयाँ कार्यरत है|

शक्कर उद्योग

यह एक कृषि आधारित मौसमी उद्योग है जिसका कच्चा माल गन्ना है, जो अधिकांशत: गन्ना उत्पादक क्षेत्र में ही स्थापित किया जाता है| राजस्थान की पहली शक्कर मिल 1932 ई. में चित्तौडगढ़ जिले के भूपालसागर में निजी क्षेत्र स्थापित की हुई थी, जो वर्तमान में बंद है| एक शक्कर मिल श्रीगंगानगर में स्थित है| बूंदी जिले के केशोरायपाटन में भी एक शक्कर मिल है, जो वर्तमान में बंद है|

क्या आप जानते हैं-

तीव्र औद्योगिक विकास एवं रोजगार के साधनों में वृद्धि के उद्देश्य से विशिष्ट आर्थिक क्षेत्रों (Special Economic Zone) का निर्माण किया जाता है, जिन्हें `सेज' (SEZ) भी कहा जाता है| राज्य का सबसे बड़ा सेज सीतापुरा, जयपुर में स्थापित किया गया है|

अन्य उद्योग

इनके अलावा राज्य में इंजिनियरिंग एवं इंस्ट्रूमेंट्स उद्योग कोटा, भरतपुर, जयपुर, अजमेर, अलवर में सफलतापूर्वक स्थापित किए गए हैं| रासायनिक उद्योग डीडवाना, कोटा, अलवर, उदयपुर और चित्तौड़गढ़ में स्थापित हैं| झुंझुनू के खेतडी में खेतड़ी कॉपर कॉम्पलेक्स, उदयपुर में हिन्दुस्तान जिंक लिमिटेड स्थित है| भिवाड़ी, पिलानी, जोधपुर में इलेक्ट्रोनिक्स के कारखानें हैं|

क्या आप जानते हैं-

मेक इन इंडिया-इस शब्द का तात्पर्य है-भारत में बनाओ| इस योजना के माध्यम से भारत सरकार चाहती है कि हमारे जीवन में काम आने वाली सभी प्रकार की आवश्यक वस्तुओं का निर्माण भारत में ही हो| एेसी सभी वस्तुओं पर `मेड इन इंडिया' लिखा हुआ हो| यह तभी संभव है, जब वस्तु का निर्माण भारत में हुआ हो| इसका लाभ यह होगा कि देश में बनी वस्तु की कीमत कम होगी तथा वस्तुआें का निर्यात कर राजकीय आय में वृद्धि की जा सकती है|

आओ करके देखें-

अपने शिक्षक की सहायता से आपके जिले में स्थित प्रमुख उद्योगों की सूची बनाकर इनमें से किसी एक से संबंधित जानकारी एकत्र कर कक्षा में अपने साथियों से उसकी चर्चा कीजिए|

शब्दावली

मलमल - एक प्रकार का कपड़ा

उद्यम - व्यवसाय

अनुदान - सरकारी सहायता

बंधेज - रंगाई का एक प्रकार

मेरिनो - उन्नत किस्म की भेड़ प्रजाति

चवला - एक प्रकार का दलहन

अभ्यास प्रश्न

1. सही विकल्प को चुनिए-

(i) निम्नलिखित में से कौनसा उद्योग खनिज आधारित है-

(क) सूती वस्त्र उद्योग (ख) सीमेंट उद्योग

(ग) चमड़ा उद्योग (घ) शक्कर उद्योग ()

(ii) किस उद्योग को मौसमी उद्योग कहा जाता है-

(क) आभूषण उद्योग (ख) ग्रेनाइट उद्योग

(ग) शक्कर उद्योग (घ) डेयरी उद्योग ()

2. सुमेलित कीजिए-

कच्चा माल | उद्योग
(i) गन्ना | सूती वस्त्र उद्योग
(ii) चूना पत्थर | हिन्दुस्तान कॉपर लिमिटेड़
(iii) ताँबा | खाँडसारी उद्योग
(iv) सरसों | सीमेंट उद्योग
(v) कपास | कच्ची घाणी उद्योग

3. रिक्त स्थान की पूर्ति कीजिए-

(i) कुटीर एवं लघु उद्योगों के विकास के लिए .....................................................निगम प्रयासरत है|

(ii) राजस्थान में पहला सीमेन्ट कारखाना ..................... जिले के....................... में खोला गया था|

(iii) जोधपुर की ..................................... खादी प्रसिद्ध हैं|

(iv) जयपुर में ............................ सोने चाँदी के आभूषणों एवं रत्नों के लिए एक विश्व विख्यात केंद्र है|

4. आकार के आधार पर उद्योगों का वर्गीकरण कीजिए|

5. राजस्थान की वस्त्र नगरी किसे कहा जाता है? और क्यों?

6. मेक इन इंडिया कार्यक्रम क्यों चलाया गया है?

7. उद्योग को कितने प्रकार में विभाजित किया जा सकता है? उनके उदाहरणों की सूची बनाइए|

8. कुटीर उद्योग किसे कहते हैं? इनके कुछ उदाहरण दीजिए|

9. राजस्थान के वृहद् उद्योगों का वर्णन कीजिए|

7. जनसंख्या

वर्तमान में तेज गति से सामाजिक-आर्थिक विकास हो रहा है| जरा सोचिए! यह विकास किसने किया है? इसके लिए लोग ही जिम्मेदार हैं| लोगों का शारीरिक श्रम एवं मानसिक क्षमता दोनों मिलकर प्रकृति में उपलब्ध चीजों के द्वारा अपने लिए अनेक संसाधनों का निर्माण करते हैं जो हमें विकास के पथ पर आगे बढ़ाते हैं| अत: किसी भी क्षेत्र की जनसंख्या ही सबसे महत्वपूर्ण संसाधन होती है जिनकी उद्यमशीलता पर विकास निर्भर करता है| जनसंख्या एवं उसके विभिन्न पक्षों का अध्ययन अति आवश्यक है, क्योंकि किसी भी क्षेत्र का विकास वहाँ की जनसंख्या पर ही निर्भर करता है|

सन् 2011 की जनगणना के अनुसार भारत की कुल जनसंख्या का लगभग 5.7 प्रतिशत भाग राजस्थान में निवास करता है| कई दूसरे राज्य-जैसे बिहार, बंगाल और केरल की तुलना में यहाँ की आबादी उतनी सघन नहीं है| 6.9 करोड़ जनसंख्या में से लगभग 75 प्रतिशत लोग गाँवों में रहते हैं| राज्य की शहरी आबादी लगभग 25 प्रतिशत है जो छोटे-बड़े शहरों में निवास करती हैं|

जनसंख्या का वितरण और घनत्व

पृथ्वी की सतह पर आबादी के फैलाव को जनसंख्या वितरण कहते हैं| पृथ्वी पर जनसंख्या वितरण असमान है| जैसा कि आप जानते हैं कि कुछ क्षेत्र में जनसंख्या बहुत अधिक पाई जाती है, जिन्हें सघन क्षेत्र तथा वे क्षेत्र                                                                                                                                                                                                   जहाँ जनसंख्या कम पाई जाती हैए उन्हें विरल क्षेत्र कहते हैं| जैसे राज्य के उत्तरी-पूर्वी भाग के मैदानी क्षेत्र में सघन एवं पश्चिमी भाग में स्थित थार के मरुस्थल में विरल जनसंख्या पाई जाती है| सघन एवं विरल क्षेत्र हमें जनसंख्या घनत्व के बारे में बताते हैं| जनसंख्या घनत्व एक मापक है जो किसी स्थान की जनसंख्या एवं उसके क्षेत्रफल में सम्बन्ध बताता है| अर्थातएक स्थान के क्षेत्रफल (लम्बाई ग चौड़ाई, जिसे हम वर्ग कि.मी. में मापते हैं) पर निवास करने वालों की संख्या बताता है| जैसे राजस्थान में जनसंख्या का घनत्व 200 व्यक्ति प्रति वर्ग कि.मी. है, जबकि बिहार में यह संख्या 1100 से अधिक है|

अत: जनसंख्या घनत्व मापक की इकाई व्यक्ति प्रति वर्ग किमी. होती है| उदाहरण के रुप में यदि किसी एक गाँव की कुल जनसंख्या 1000 है एवं उसका क्षेत्रफल 50 वर्ग किमी. है तो उस गाँव में जनसंख्या का घनत्व (1000/50) 20 व्यक्ति प्रति वर्ग कि.मी. होगा|

आओ करके देखें-

आप अपने गाँव/मौहल्ले की कुल जनसंख्या एवं क्षेत्रफल के आँकड़े लेकर उसका जनघनत्व ज्ञात कीजिए|

सारणी संख्या-1

क्रस | जिला | कुल जनसंख्या | जन घनत्व | वृद्धि दर | लिंग अनुपात | साक्षरता | पुरुष साक्षरता | महिला साक्षरता
1 | श्रीगंगानगर | 1969168 | 179 | 10.0 | 887 | 69.6 | 78.5 | 59.7
2 | हनुमानगढ़ | 1774692 | 184 | 16.9 | 906 | 67.1 | 77.4 | 55.8
3 | बीकानेर | 2363937 | 78 | 24.3 | 905 | 65.1 | 75.9 | 53.2
4 | चूरु | 2039547 | 147 | 20.3 | 940 | 66.8 | 78.8 | 54.0
5 | झुंझुनू | 2137045 | 361 | 11.7 | 950 | 74.1 | 86.9 | 61.0
6 | अलवर | 3674179 | 438 | 22.8 | 895 | 70.7 | 83.7 | 56.3
7 | भरतपुर | 2548462 | 503 | 21.4 | 880 | 70.1 | 84.1 | 54.2
8 | धौलपुर | 1206516 | 398 | 22.7 | 846 | 69.1 | 81.2 | 54.7
9 | करौली | 1458248 | 264 | 20.9 | 861 | 66.2 | 81.4 | 48.6
10 | सवाई माधोपुर | 1335551 | 297 | 19.6 | 897 | 65.4 | 81.5 | 47.5
11 | दौसा | 1634409 | 476 | 23.5 | 905 | 68.2 | 83.0 | 51.9
12 | जयपुर | 6626178 | 595 | 26.2 | 910 | 75.5 | 86.1 | 64.0
13 | सीकर | 2677333 | 346 | 17.0 | 947 | 71.9 | 85.1 | 58.2
14 | नागौर | 3307743 | 187 | 19.2 | 950 | 62.8 | 77.2 | 47.8
15 | जोधपुर | 3687165 | 161 | 27.7 | 916 | 65.9 | 79.0 | 51.8
16 | जैसलमेर | 0669919 | 17 | 31.8 | 852 | 57.2 | 72.0 | 39.7
17 | बाड़मेर | 2603751 | 92 | 32.5 | 902 | 56.5 | 70.9 | 40.6
18 | जालौर | 1828730 | 172 | 26.2 | 952 | 54.9 | 70.7 | 38.5
19 | सिरोही | 1036346 | 202 | 21.8 | 940 | 55.3 | 70.0 | 39.7
20 | पाली | 2037573 | 164 | 11.9 | 987 | 62.4 | 76.8 | 48.0
21 | अजमेर | 2583052 | 305 | 18.6 | 951 | 69.3 | 82.4 | 55.7
22 | टोंक | 1421326 | 198 | 17.3 | 952 | 61.6 | 77.1 | 45.4
23 | बूँदी | 1110906 | 192 | 15.4 | 925 | 61.5 | 75.4 | 46.6
24 | भीलवाड़ा | 2408523 | 230 | 19.2 | 973 | 61.4 | 75.3 | 47.2
25 | राजसमंद | 1156597 | 248 | 17.7 | 990 | 63.1 | 78.4 | 48.0
26 | डूँगरपुर | 1388552 | 368 | 25.4 | 994 | 59.5 | 72.9 | 46.2
27 | बाँसवाड़ा | 1797485 | 397 | 26.5 | 980 | 56.3 | 69.5 | 43.1
28 | चित्तौड़गढ़ | 1544338 | 197 | 16.1 | 972 | 61.7 | 76.6 | 46.5
29 | कोटा | 1951014 | 374 | 24.4 | 911 | 76.6 | 86.3 | 65.9
30 | बाँरा | 1222755 | 175 | 19.7 | 929 | 66.7 | 80.4 | 52.0
31 | झालावाड़ | 1411129 | 227 | 19.6 | 946 | 61.5 | 75.8 | 46.5
32 | उदयपुर | 3068420 | 262 | 23.7 | 958 | 61.8 | 74.7 | 48.4
33 | प्रतापगढ़ | 0867848 | 195 | 22.8 | 983 | 56.0 | 69.5 | 42.4
| राजस्थान | 68548437 | 200 | 21.3 | 928 | 66.1 | 79.2 | 52.1
स्रोत-भारतीय जनगणना, 2011

राजस्थान के प्रत्येक जिले में जनसंख्या का वितरण असमान है| पश्चिमी राजस्थान में कम तो पूर्वी राजस्थान में अधिक जनसंख्या पाई जाती है| राज्य की कुल जनसंख्या का लगभग 10 प्रतिशत भाग अकेले जयपुर जिले में रहता है तो वहीं जैसलमेर में राज्य की 1 प्रतिशत से भी कम जनसंख्या पाई जाती है| पश्चिमी मरुस्थलीय प्रदेश में राज्य के लगभग 61 प्रतिशत भाग पर लगभग 40 प्रतिशत जनसंख्या निवास करती है| यहाँ जन घनत्व सबसे कम औसतन 130 व्यक्ति प्रति वर्ग कि.मी. है| अलवर, भरतपुर, दौसा, जयपुर, धौलपुर, जयपुर, टोंक, सवाई माधोपुर, करौली, भीलवाड़ा आदि राज्य के पूर्वी समतल मैदानी क्षेत्र के जिले जिनमें राज्य के केवल 20 प्रतिशत भाग पर राज्य की लगभग 33 प्रतिशत जनसंख्या निवास करती है| यहाँ का जन घनत्व 332 व्यक्ति प्रति वर्ग किमी. है, जो राज्य में सर्वाधिक है| मैदानी भाग में कृषि के अनुकूल परिस्थितियों जैसे-समतल मैदान, पानी की उपलब्धता, देश की राजधानी दिल्ली से समीपता, उद्योग, वाणिज्य और परिवहन की आधारभूत सुविधाओं के कारण विकास अधिक होने से जनसंख्या भी अधिक निवास करती है| अरावली पर्वतीय भाग तथा दक्षिणी-पूर्वी पठारी प्रदेश में राजस्थान का मध्यम जन घनत्व पाया जाता है| पश्चिमी राजस्थान में कठिन भौगोलिक परिस्थतियों और आधारभूत सुविधाओं की कमी के कारण जनसंख्या कम है| फि़र भी यह ध्यान देने की बात है की विश्व के अन्य मरुस्थलों की तुलना में थार मरुस्थल जनसंख्या की दृष्टि से सबसे सघन बसा मरुस्थल है|

आओ करके देखें-

सारणी संख्या 1 को देखकर उत्तर दीजिए|
1. राजस्थान के किन दो जिलों में जनसंख्या घनत्व सर्वाधिक है?
2. राजस्थान के किस भाग में जन घनत्व कम पाया जाता है व क्यों?

जनसंख्या वृद्धि

एक अनुमान के अनुसार ईसा सदी के पहले वर्ष में विश्व की कुल आबादी 17 करोड़ के लगभग थी जो वर्तमान में बढ़कर 700 करोड़ से अधिक हो गयी है| अत: पृथ्वी पर जनसंख्या लगातार बढ़ती चली आ रही है| इसी तरह भारत एवं राजस्थान की जनसंख्या भी लगातार बढ़ रही है|

आओ करके देखें :-

सारणी संख्या 1 में देखकर राजस्थान की जनसंख्या वृद्धि दर में 30 प्रतिशत से अधिक एवं 15 प्रतिशत से कम वृद्धि दर वाले जिलों की सूची बनाइए|

किसी निश्चित अवधि में जनसंख्या में आए बदलाव को जनसंख्या परिवर्तन कहते हैं| जनसंख्या का बढ़ना और घटना दोनों ही परिवर्तन हैं| जनसंख्या परिवर्तन के आंकलन के लिये जिस मापक का प्रयोग होता है उसे जनसंख्या वृद्धि दर कहा जाता हैं| जनसंख्या वृद्धि दर एक निश्चित अवधि में जनसंख्या में हुए बदलाव या परिवर्तन का आंकलन करता है|

अगर किसी कारण से किसी स्थान की जनसंख्या, किसी एक वर्ष या दशक में पिछले वर्ष या दशक से कम हो जाए तो इसे जनसंख्या पतन या ऋणात्मक वृद्वि कहते हैं और यदि बढ़ जाए तो उसे धनात्मक वृद्धि कहा जाता है|

जनसंख्या वृद्धि दर ज्ञात करने की विधि-

जनसंख्या वृद्धि दर पता करने के लिये तीन तरह की जानकारियों की आवश्यकता होती है-

(1) किसी स्थान (देश, राज्य, जिला आदि) की किसी एक समय की आबादी, उदाहरण के लिये 2011 में राजस्थान की आबादी को लेते हैं,

(2) राजस्थान की किसी दूसरे समय की आबादी- यहाँ हम 2001 की जनसंख्या ले लें,

(3) इन दो वर्षो में अंतराल कितना है? अर्थातहम यह पता करेंगे कि 2001 और 2011 में कितने वर्ष हैं| अब हम जनसंख्या वृद्धि दर निम्नलिखित सूत्र से जान सकते हैं-

जनसंख्या वृद्धि दर = 2011 की जनसंख्या - 2001 की जनसंख्या / 2001 की जनसंख्या × 100

अब हम उपर्युक्त सूत्र का प्रयोग करेंगे :

1. 2011में राजस्थान की जनसंख्या - 68548437

2. 2001 में राजस्थान की जनसंख्या - 56507188

3. 2011 और 2001 का अंतराल - 10 वर्ष

जनसंख्या वृद्धि दर = 68548437 - 56507188 / 56507188 × 100 = 21.31 प्रतिशत

अत: राजस्थान की जनसंख्या वृद्धि दर प्रति दशक (10 सालों में) 21.31 प्रतिशत रही|

जनसंख्या वृद्धि तीन कारकों पर निर्भर है-जन्म, मृत्यु और प्रवास| इन तीनों कारणों के समीकरण से जनसंख्या में परिवर्तन होता है| हर प्राणी जो पैदा होता है उसकी मृत्यु भी होती हैं, अत: जन्म और मृत्यु एक जैविक घटना है| हाँ ये हो सकता है कि मृत्यु का कारण अलग-अलग हों| कोई प्राकृतिक रुप से अपनी आयु पूरी कर वृद्धावस्था के बाद मर जाता है तो कोई किसी दुर्घटना के कारण और कोई कुपोषण या बीमारी से| जन्म और मृत्यु की संख्या में अंतर से जनसंख्या में बढ़त या घटत होती है, जिसे प्राकृतिक वृद्धि कहते हैं| जन्म दर अगर मृत्यु दर से अधिक हो तो जनसंख्या में वृद्धि होती हैं| यदि जन्म दर मृत्यु दर से कम हो तो जनसंख्या में कमी आती हैं, और अगर दोनों समान हों तो जनसंख्या में संतुलन बना रहता है| आप्रवास एवं उत्प्रवास के अंतर को जब प्राकृतिक वृद्धि में जोड़ते है तब जनसंख्या वृद्धि का सही अनुमान लग पाता है|

प्रवास का अर्थ है किसी व्यक्ति द्वारा अपना निवास स्थान बदल देना जिसके प्रमुख कारण सामाजिक, आर्थिक, राजनैतिक और प्राकृतिक आपदा आदि हो सकते हैं| उदाहरण के लिये जब कोई व्यक्ति गाँव से शहर, एक गाँव से दूसरे गाँव, एक शहर से दूसरे शहर, किसी एक देश या राज्य से किसी दूसरे देश और राज्य में जाकर बस जाता है तो इस प्रक्रिया को प्रवास कहते हैं| एक स्थान से किसी व्यक्ति के जाने को उत्प्रवास तथा आने को आप्रवास कहा जाता है| दो देशों के मध्य होने वाले प्रवास को अन्तर्राष्ट्रीय प्रवास एवं एक देश की सीमा के अंदर होने वाले आवास स्थानान्तरण को आंतरिक प्रवास कहा जाता है|

अनुकूल जनसंख्या

हमारे देश में जनसंख्या तेजी से बढ़ने के कारण प्रति व्यक्ति संसाधनों की उपलब्धता में कमी आ रही है, जिससे हमें अनेक समस्याओं का सामना करना पड़ रहा है| अत: हमें जनसंख्या वृद्धि दर को घटाना होगा|                                                                                                                                                                                                            जिसका सबसे सरल उपाय है हमारा परिवार छोटा रखने के लिए हमें `हम दो, हमारे दो' की विचारधारा को अपनाना होगा| यदि प्रत्येक माता-पिता की दो ही संताने होगी तो जनसंख्या में वृद्वि होना स्वत: ही रुक जाएगा| परिवार छोटा होने पर सभी सदस्यों में संसाधनों की उपलब्धता अधिक होगी| जनसंख्या स्थिर होने के बाद देश में सामाजिक-आर्थिक विकास तेज गति से होगा|

भारत और राजस्थान में पिछले छह दशाब्दियों में जनसंख्या वृद्धि की तुलना

भारत और राजस्थान में जनसंख्या वृद्धि की प्रवृत्ति को ऊपर दिए आरेख से जानने का प्रयत्न कीजिए| आप पाएँगे कि 1951-61 के दशक से 2001-2011 तक राजस्थान में जनसंख्या की वृद्धि दर भारत की तुलना में अधिक रही है| पिछले दशक में जनसंख्या वृद्धि दर में तेजी से कमी आई है| बाड़मेर और जैसलमेर में जनसंख्या में सबसे अधिक तथा गंगानगर में सबसे कम वृद्धि हुई है|

राजस्थान के आठ जिलों में जनसंख्या में वृद्धि भारत (17.6 प्रतिशत) की औसत अंक से कम रही| गंगानगर के अलावा ये जिले हैं -झुंझुनू, पाली, बूँदी, चित्तौड़गढ़, सीकर, हनुमानगढ़ और टोंक|

अपनी समस्त आवश्यकताओं की पूर्ति मानव प्राकृतिक संसाधनों द्वारा ही पूरा करता है, लेकिन समस्या यह है कि जनसंख्या लगातार बढ़ रही है लेकिन प्राकृतिक संसाधनों में वृद्धि नहीं होती है| अत: संसाधनों में धीरे-धीरे कमी आती जाती है| हमारे देश में भी खाद्यान्नों के उत्पादन में वृद्धि हुई है लेकिन खाद्यान्न की तुलना में जनसंख्या में वृद्धि अधिक हुई जिससे अब भी खाद्यान्न का संकट बना हुआ है| एेसी स्थिति में कृषि की उत्पादन क्षमता को बढाने के लिए आधुनिक सिंचाई एवं तकनीक का सहारा लिया गया है, क्योंकि जनसंख्या के साथ पृथ्वी के क्षेत्रफल को नहीं बढ़ाया जा सकता है| बढ़ती आबादी के लिये मकान, उसके आवागमन के लिए परिवहन के साधन जैसे सड़क, रेलमार्ग आदि और उसके रोज़गार के लिए भी भूमि की माँग लगातार बढ़ती ही जा रही है| अत: जनसंख्या में हो रही वृद्धि को कम करना अत्यावश्यक है|

जनसंख्या वृद्धि और खाद्यान्न उत्पादन की तुलना

लिंगानुपात

प्रति हजार पुरुषों पर स्त्रियों की संख्या को लिंगानुपात कहा जाता है| भारत में केरल एवं पुडुच्चेरी में ही स्त्रियों की संख्या पुरुषों की संख्या से अधिक है| अन्य सभी राज्यों एवं केंद्र शासित प्रदेशों में पुरुषों की तुलना में स्त्रियों की संख्या कम है जो बड़ी चिंता का विषय है| लिंगानुपात से हमें समाज में महिलाओं की स्थिति का पता चलता है| 2011 की जनगणना के अनुसार राजस्थान में लिंगानुपात 928 है जबकि 6 वर्ष से कम आयु के बच्चों में लिंगानुपात केवल 888 है, जो अत्यंत कम है| इसके क्या कारण हो सकते हैं और यह आगे क्या समस्या पैदा कर सकता है? यदि समाज में महिलाओं की स्थिति अच्छी होगी एवं उनका सम्मान होगा तो उस समाज या प्रदेश में लिंगानुपात उच्च होगा और जिस समाज में महिलाओं की स्थिति निम्न होगी उस समाज में लिंगानुपात भी निम्न होगा|

बेटी बचाओ, बेटी पढ़ाओ

भारत सरकार द्वारा देश में महिला सशक्तीकरण एवं बेटियों के अधिकारों को सुनिश्चित करने के लिए जनवरी, 2015 को देश में `बेटी बचाओ, बेटी पढ़ाओ' योजना शुरु की है| इस योजना का मुख्य उद्देश्य बेटियों को शिक्षा द्वारा सामाजिक-आर्थिक आधार पर आत्मनिर्भर बनाना है|

आधुनिक तकनीकी द्वारा गर्भ में बच्चे के लिंग का पता लग जाने से कन्या भ्रूण हत्या, दहेज प्रथा, महिलाओं के प्रति हिंसा, बाल विवाह, पुरुष प्रधान समाज, प्रवास के कारण नगरों में पुरुषों का अधिक होना, शिक्षा एवं कार्य संबंधी भेदभाव आदि कारणों से वर्तमान में बेटियाँ अपने आप को असुरक्षित महसूस कर रही हैं| इसलिए सरकार ने यह योजना बेटियों को सुरक्षा प्रदान करने के लिए शुरु की है| यह योजना हमारे देश एवं समाज के लिए एक वरदान है| यदि बेटियों को सुरक्षा प्रदान नहीं की गई तो निकट भविष्य में इनकी संख्या कम होने से लिंगानुपात घट जाएगा| इसका समाज पर विपरीत प्रभाव पड़ेगा एवं शादी के लिए बेटियों की कमी और महिलाओं के प्रति अपराध जैसी कई समस्याओं का जन्म होगा|

`हम माँ चाहते हैं, बहन चाहते हैं, बहू चाहते हैं, फिर बेटी क्यों नहीं?'

आओ करके देखें-

सारणी संख्या 1 को देखकर निम्नलिखित प्रश्नों के उत्तर दीजिए|

1. राजस्थान में सर्वाधिक व सबसे कम लिंगानुपात वाले दो-दो जिलों के नाम लिखिए|

साक्षरता

जनसंख्या दर से किसी भी क्षेत्र की सामाजिक एवं आर्थिक स्थिति का पता लगाया जा सकता है| यह जनांकिकी में एक अत्यंत महत्वपूर्ण बिंदु है| सन् 2011 की जनगणना के अनुसार राज्य की कुल साक्षरता 66.10 प्रतिशत है| 76.6 प्रतिशत के साथ कोटा राज्य में सर्वाधिक साक्षरता वाला जिला है जबकि सबसे कम साक्षरता जालोर में 54.9 प्रतिशत है| पुरुष व महिला साक्षरता क्रमश: झुंझुनू एवं कोटा में सर्वाधिक तथा क्रमश: प्रतापगढ़ व जालोर में न्यूनतम है|

धार्मिक संरचना

भारत की तरह हमारा राज्य भी एक धर्म निरपेक्ष राज्य है, अर्थात यहाँ सभी प्रकार के धर्मों को मानने वाले लोग रह सकते हैं| यह राज्य हिंदू, मुसलमान, सिक्ख, ईसाई, जैन, बौद्ध और इन मुख्य धर्मो के कई संप्रदायों जैसे शैव, वैष्णव, शिया, सुन्नी, मेव, पठान की जन्म और कर्म भूमि है| यहाँ हिंदुओं का तीर्थ पुष्कर, जैनों का दिलवाड़ा एवं इस्लाम का अजमेर शरीफ हैं| सन् 2011 की जनगणना के अनुसार हिंदू धर्मावलंबियों की आबादी 88.5 प्रतिशत हैं| मुसलमान 9.1 प्रतिशत और शेष जनसंख्या सिक्ख, जैन एवं अन्य धर्मों की अनुयायियों की है|

आओ करके देखें-

सारणी संख्या 1 को देखकर नीचे दिए गए रिक्त स्थानों की पूर्ति कीजिए-

1. राजस्थान में कुल जनंसख्या.............................. जन घनत्व........................ वृद्धि दर.......................... - लिंगानुपात........................ साक्षरता........................ पुरुष साक्षरता...................... एवं महिला साक्षरता................................ है|

2. आपके जिले (........................) की पहचान कर नीचे दिए गए रिक्त स्थानों की पूर्ति कीजिए|
कुल जनंसख्या.............................. जनघनत्व........................ वृद्धि दर............................. लिंगानुपात...................... साक्षरता.................. पुरुष साक्षरता............. एवं महिला साक्षरता..............है|

भाषाई परिदृश्य

राजस्थान की आधिकारिक भाषा हिंदी है, लेकिन आम बोल-चाल और लोक साहित्य में राजस्थानी और उसकी सहयोगी भाषाओं का महत्वपूर्ण योगदान है| राजस्थानी आर्यभाषा परिवार का एक भाषा समूह है जिसमें कई बोलियाँ जैसे मारवाड़ी, मेवाड़ी, वागड़ी, ढूँढाड़ी, शेखावाटी आदि प्रमुख हैं| इनके अलावा यहाँ भीली, मेवाती, गुजराती, उर्दू और ब्रज भाषा भी बोली जाती है| ये भाषाएँ राज्य के अलग-अलग प्रदेशों में अवश्य बोली जाती है, लेकिन उन्होंने एक लम्बे समय से एक-दूसरे के साथ सामाजिक और व्यापारिक लेन-देन के माध्यम से लगातार संबंध बनाए रखा है|

अनुसूचित जनजातियाँ

राजस्थान के सतरंगी सांस्कृतिक परिवेश को राज्य की जनजातियाँ और भी आकर्षक बनाती है| अनुसूचित जनजातियाँ अधिकतर गाँव में, पहाड़ों, पठारों और जंगलों में निवास करती हैं| अधिकांश खेती, मजदूरी, जंगल के उत्पाद को एकत्र कर अपना जीवन व्यतीत करती हैं| राजस्थान में जनजातीय आबादी सिरोही से प्रारम्भ होकर उदयपुर, डूँगरपुर, चित्तौड़गढ़ तथा बाँसवाड़ा जिलों से होते हुए बूँदी, कोटा, सवाईमाधोपुर, टोंक तथा जयपुर जिलों के बीच निवास करती है|

राजस्थान - प्रमुख जनजातियों का वितरण

राज्य की प्रमुख जनजातियाँ भील, गरासिया, मीणा और सहरिया हैं| राजस्थान में सर्वाधिक जनसंख्या मीणा जनजाति की है| इसके अतिरिक्त भीलए गरासिया एवं सहरिया जनजातियाँ भी प्रमुख हैं| सहरिया राजस्थान की एकमात्र जनजाति है जिसे भारत सरकार ने आदिम जनजाति समूह की सूची मे शामिल किया है|

राजस्थान की सबसे प्राचीन जनजाति भील है| भीलों की भाषा में द्रविड़ या मुण्डा भाषा के शब्द पाए जाते हैं| दक्षिणी राजस्थान में इसे “वागड़ी” या “भीली” कहते हैं| इनकी मुख्य आजीविका कृषि एवं वनोपज है| मीणा जनजाति की लगभग आधी से अधिक जनसंख्या जयपुर, दौसा, सवाईमाधोपुर, करौली एवं उदयपुर जिलों मे निवास करती हैं| सहरिया शब्द की उत्पत्ति फारसी शब्द “सहर” से हुई है, जिसका अर्थ जंगल या वन में निवास करने वाले लोग है| राजस्थान के बाँरा जिले के शाहबाद एवं किशनगंज तहसीलों में सहरिया सर्वाधिक है| कृषि, मजदूरी, लकड़ी एवं वनोपज एकत्र करना इनकी आजीविका के मुख्य साधन हैं|

आओ करके देखें-

1. राजस्थान की प्रमुख बोलियों और धर्मो की सूची बनाइए|

2. जनजातियों के वितरण मानचित्र को देखकर प्रमुख जनजातियों एवं उनके जिलों को पहचानिए एवं नीचे दिए गए रिक्त स्थानों की पूर्ति कीजिए-

जनजाति | उनके प्रमुख जिले
नाईकड़ा/नायक | .................
गरासिया | .................
भील/भील गरासिया | .................
मीणा | ................

3. क्या आपके जिलें में मानचित्र में दी गई जनजाति के अतिरिक्त कोई अन्य जनजाति पाई जाती है? यदि हाँ तो अपने शिक्षक एवं परिवार के सदस्यों की सहायता से उनके बारे में जानकारी एकत्र कीजिए|

शब्दावली

वनोपज - वनों से प्राप्त उपज

प्रवास - किसी स्थान को स्थाई रुप से छोड़कर जाना

आप्रवास - किसी स्थान को स्थाई रुप से छोड़कर आना

अभ्यास प्रश्न

1. सही विकल्प को चुनिए-

(i) राजस्थान की सबसे प्राचीन जनजाति है-

(क) भील (ख) मीणा (ग) गरासिया (घ) सहरिया ()

(ii) राजस्थान के किस भौतिक विभाग में जनसंख्या घनत्व सबसे कम पाया जाता है|

(क) पूर्वी मैदान (ख) मरुस्थल प्रदेश

(ग) हाड़ौती का पठार (घ) अरावली पर्वतमाला ()

2. रिक्त स्थान की पूर्ति कीजिए-

अ. राजस्थान में सर्वाधिक जनसंख्या ............................. जनजाति की है|

ब. सन् 2011 की जनगणना के अनुसार राज्य की कुल साक्षरता ............................ प्रतिशत है|

स. राजस्थान में 6 वर्ष से कम आयु के बच्चों में लिंगानुपात ............................. है|

द. हमारा राज्य भी एक ....................... निरपेक्ष राज्य है|

3. जनसंख्या वृद्धि के तीन कारक कौन-कौन से हैं?

4. `बेटी बचाओ, बेटी पढ़ाओ' योजना क्यों चलाई गई है?

5. जनसंख्या परिवर्तन किसे कहते हैं?

6. जनसंख्या वृद्धि दर ज्ञात करने का सूत्र को एक उदाहरण द्वारा समझाइए|

7. राजस्थान में जनसंख्या के प्रादेशिक वितरण को समझाइए|

8. लिंगानुपात किसे कहते हैं? राजस्थान के परिपेक्ष्य में समझाइए|

9. राजस्थान की जनजातियों पर एक लेख लिखिए|

8. पर्यटन और परिवहन

वर्तमान में विकास की दौड़ के कारण हमारा जीवन बहुत ही अस्थिर हो गया है| एेसे अनेक कारण हैं जिनकी वजह से मानव को एक स्थान से दूसरे स्थान पर आना-जाना पड़ता है| जैसे-मनोरंजन, प्राकृतिक दृश्यों का आनंद, एेतिहासिक स्थलों को देखना, संस्कृति संबंधी तथ्यों का अवलोकन, धार्मिक यात्रा, अध्ययन, खेलकूद, स्वास्थ्य, कार्यालय कार्य, व्यापार, सम्मेलन, अभियान, पारिवारिक कार्य आदि के उद्देश्यों को ध्यान में रखकर की गयी यात्रा पर्यटन कहलाती है, अर्थात हम कह सकते हैं कि पर्यटक एक एेसा व्यक्ति है जो अपने सामान्य दैनिक जीवन के माहौल से अलग किसी अन्य स्थान पर कुछ समय के लिए अस्थाई रुप से रहता है| अपना उद्देश्य पूरा होने के बाद वह पुन: अपने मूल स्थान पर लौट आता है|

हमारा राजस्थान पर्यटन के क्षेत्र में ना केवल भारत में बल्कि संपूर्ण विश्व में विख्यात है| इसीलिए एेसा अनुमान है कि भारत में आने वाला हर तीसरा विदेशी पर्यटक राजस्थान में आता है| राजस्थान में मरुस्थल एवं अरावली जैसे भौतिक स्वरुप, वन्य जीव, एेतिहासिक घटनाओं का गौरवमयी इतिहास, स्थापत्य कला, मेले, सांस्कृतिक विविधताएँ आदि पर्यटकों को आकर्षित करते रहे हैं| यही कारण है कि यह राज्य भारत का एक प्रमुख पर्यटक राज्य है| लोक संगीत, नृत्य, कला आदि राजस्थान की सांस्कृतिक विविधताओं के बारे में जानने और सीखने के उद्देश्य से भी यहाँ काफी पर्यटक आते हैं|

हम एक ही स्थान पर रहकर प्रतिदिन एक जैसे कार्य करते हैं जिससे हमारा जीवन उबाऊ एवं तनाव ग्रस्त हो जाता है| इससे छुटकारा पाने एवं अपने जीवन में फिर से जोश भरने के लिए मनुष्य अपने मूल निवास स्थान से दूर किसी अन्य स्थान पर जाना पसंद करता है| अपनी मानसिक संतुष्टि एवं मनोरंजन के लिए घूमना, प्रकृति के सुहावने स्थानों की खूबसूरत छवियोंं को निहारना, खेलना, नए लोगों से मिलना एवं उनकी संस्कृति, रहन-सहन, खान-पान को जानना आदि हमारे तनाव भरे जीवन को आनंद में बदल देता है| किसी अन्य स्थान पर जाने से पहले कई प्रश्न हमारे सामने आ जाते हैं कि हम नए स्थान पर जाने के लिए यात्रा कैसे करेंगे? नए स्थान पर कहाँ रहेंगे? वहाँ हमारी मदद कौन करेगा? लेकिन इन प्रश्नों को लेकर घबराने की आवश्यकता नहीं है क्योंकि परिवहन के साधन, गाइड, होटल, रेस्तराँ आदि हमारी मदद करते हैं और पर्यटन को आनंददायक बना देते हैं|

राजस्थान - प्रमुख पर्यटन स्थल

पर्यटन से हमें अनेक प्रकार के लाभ होते हैं| पर्यटन हमारी आय को बढ़ाने का एक महत्वपूर्ण स्रोत है, इसलिए हम देशी-विदेशी मुद्रा कमाने के लिए पर्यटन को बढ़ावा देते हैं| होटल तथा रेस्तराँ के मालिक एवं कर्मचारी, गाइड, वाहनों के ड्राइवर, परिवहन एजेंट, व्यापारी, उद्योग और इनसे संबंधित अन्य क्षेत्रों में रोजगार बढ़ना भी पर्यटन का एक प्रमुख लाभ है| साथ ही पर्यटन जो हमारी सांस्कृतिक धरोहर है उसको भी संरक्षण मिलता है और प्रचार-प्रसार होता है| विदेशी पर्यटकों को भारत की ओर आकर्षित करने के लिए सरकार ने `अतुल्य भारत' नामक एक कार्यक्रम तैयार किया है| पर्यटन को बढ़ावा देने के लिए राजस्थान में सन् 1979 में राजस्थान पर्यटन विकास निगम (R.T.D.C.) की स्थापना की गयी है| साथ ही `पधारो म्हारे देश', `राजस्थान पधारिये', `रंगीलो राजस्थान', `सुरंगा राजस्थान' आदि नारे दिये गये हैं| `भारत का अतुल्य राज्य' (The Incredible State of India) राजस्थान का पर्यटन प्रतीक है|

पर्यटन प्रतीक (Logo)

पर्यटकों की सुविधा के लिए राजस्थान को अलग-अलग पर्यटक मंडलों (सर्किट) में बाँट दिया है| जिनमें से जयपुर-आमेर सर्किट, मरु सर्किट एवं मेवाड़ सर्किट अधिक महत्वपूर्ण हैं, जहाँ देशी व विदेशी पर्यटक अधिक आते हैं| राजस्थान के प्रमुख पर्यटन स्थलों को तीन भागों में बाँटा जा सकता है-एेतिहासिक, भौगोलिक एवं धार्मिक पर्यटन स्थल|

एेतिहासिक पर्यटन स्थल

राजस्थान का इतिहास अत्यंत गौरवपूर्ण रहा है इसीलिए राज्य के लगभग सभी क्षेत्रों में एेतिहासिक महत्व के पर्यटक स्थल पाए जाते हैं| पुरातात्विक पर्यटन स्थलों के रुप में हनुमानगढ़ में कालीबंगा एवं पीलीबंगा, उदयपुर में आहड़, जयपुर में बैराठ और सीकर में गणेश्वर प्रसिद्ध हैं| जयपुर में हवामहल, आमेर का किला, जंतर-मंतर, चित्तौड़गढ़ का विजयस्तम्भ एवं कीर्तिस्तम्भ, राजसमन्द स्थित कुम्भलगढ़ का किला, उदयपुर का सज्जनगढ़ किला और सिटी पैलेस, जोधपुर में मेहरानगढ़ किला, जैसलमेर का सोनारगढ़ किला आदि प्रमुख एेतिहासिक पर्यटन स्थल हैं| इनका विस्तृत अध्ययन इतिहास की पाठ्यपुस्तकों में किया गया है|

आओ करके देखें-

आपके जिले में स्थित एेतिहासिक स्थलों कीे सूची बनाकर उनसे सम्बंधित जानकारी एकत्र कीजिए|

विजय स्तंभ

प्राकृतिक पर्यटन स्थल

राजस्थान की भौगोलिक बनावट एवं प्राकृतिक छटाओं के बीच जैसलमेर में मनमोहक रेत के टीले (धोरे), झीलों की नगरी उदयपुर में जयसमंद, फतेहसागर, पिछोला, उदयसागर आदि झीलें एवं शिल्पग्राम, सिरोही का प्रसिद्ध पर्वतीय स्थल माउण्ट आबू एवं नक्की झील, अजमेर की पुष्कर झील, राजसमंद में स्थित राजसमंद झील, चित्तौडगढ़ में चुलिया एवं मेनाल जल प्रपात, सवाईमाधोपुर का रणथम्भौर राष्ट्रीय उद्यान, अलवर का सरिस्का राष्ट्रीय उद्यान, भरतपुर का केवलादेव घना राष्ट्रीय पक्षी विहार, जैसलमेर एवं बाड़मेर में स्थित राष्ट्रीय मरु उद्यान, कोटा में चम्बल नदी के किनारे घडि़याल तथा मगरमच्छों के संरक्षण के लिए चम्बल अभयारण्य प्रमुख है|

आओ करके देखें-

आपके जिले में स्थित भौगोलिक पर्यटक स्थलों कीे सूची बनाकर उनसे सम्बंधित जानकारी एकत्र कीजिए|

रणथम्भौर अभयारण्य में बैठे बाघ

केवलादेव घना पक्षी राष्ट्रीय उद्यान

धार्मिक पर्यटन स्थल

राजस्थान के रीति-रिवाजों व लोक संस्कृति में धर्म का बहुत महत्व है| यहाँ के तीर्थ स्थल पर्यटन के प्रमुख केन्द्र माने जाते हैं| राज्य में ब्रह्माजी का मंदिर (पुष्कर), ख्वाजा मुइनुद्दीन चिश्ती की दरगाह (अजमेर), कोलायत (बीकानेर), रामदेवरा (जैसलमेर), नाथद्वारा में श्रीनाथ जी (राजसमन्द), एकलिंग जी (उदयपुर), गोविन्ददेवजी (जयपुर), करणीमाता देशनोक (बीकानेर)ए श्री महावीर जी (सवाईमाधोपुर), त्रिपुरा सुंदरी (बाँसवाड़ा) आदि मुख्य धार्मिक पर्यटन स्थल हैं| ऋषभदेव (उदयपुर), रणकपुर (पाली) और देलवाड़ा (सिरोही) के जैन मन्दिर भी पर्यटकों को आकर्षित करते हैं| पर्यटन व्यवसाय राज्य में रोजगार का प्रमुख स्रोत है|

रामदेवजी मंदिर, अजमेर दरगाह, रणकपुर का जैन मंदिर

आओ करके देखें-

आपके जिले में स्थित धार्मिक पर्यटक स्थलों कीे सूची बनाकर उनसे सम्बंधित जानकारी एकत्र कीजिए|

पर्यटन का विकास

राजस्थान पर्यटन विकास निगम की स्थापना के अतिरिक्त राज्य में पर्यटन को बढ़ावा देने के लिए 1989 में पर्यटन को उद्योग का दर्जा दिया गया| पर्यटन एक सेवा उद्योग है| पर्यटन के विकास के लिए राज्य में होटल निर्माण एवं पेईंग गेस्ट योजना संचालित है| परिवहन के लिए आरक्षणए गाइड, टैक्सी, प्रमुख पर्यटन स्थलों की जानकारी आदि इन्टरनेट पर उपलब्ध है, ताकि पर्यटक इन सब की जानकारी जुटा सके| प्रमुख दर्शनीय स्थानों को सड़क मार्ग, रेल मार्ग एवं हवाई मार्गों से जोड़ने का प्रयास किया गया है| `रॉयल राजस्थान ऑन व्हील्स' जैसी शाही रेलगाड़ी जो प्रमुख पर्यटक स्थलों की सेर करवाती हैं| सभी तरह की अत्याधुनिक सुविधाओं से सम्पन्न यह शाही रेलगाड़ी देशी-विदेशी पर्यटकों को आकर्षित करती है| दिल्ली से शुरु होने वाली यह रेलगाड़ी राजस्थान में जोधपुर, चित्तौडगढ़, उदयुपर, जयपुर एवं रणथंभौर से होकर आगे मध्यप्रदेश एवं उत्तरप्रदेश में चली जाती है| राज्य में उपलब्ध यात्रा की सुविधाए लोककला, लोकनृत्य, लोकगीत, पारम्परिक वेशभूषा आदि ने पर्यटन के विकास में महत्वपूर्ण भूमिका निभाई है|

रॉयल राजस्थान ऑन व्हील्स रेलगाड़ी

परिवहन का अर्थ एवं प्रकार

किसी भी क्षेत्र के सामाजिक-आर्थिक विकास के लिए आधारभूत संरचनात्मक ढाँचे (उद्योग, दूर संचार, विद्युत, परिवहन एवं अन्य आर्थिक गतिविधियाँ आदि) का विकास होना अत्यंत आवश्यक है| अत: विकास के लिए परिवहन भी एक महत्वपूवर्ण आधार स्तंभ है| आधुनिक समय में परिवहन के साधनों के विस्तार को ही आर्थिक विकास एवं समृद्धि का सूचक माना जाता है|

अब प्रश्न यह उठता है कि परिवहन है क्या? एक स्थान से दूसरे स्थान तक मानव, वस्तुओं एवं विचारों के आदान-पद्रान को परिवहन कहा जाता है| परिवहन का महत्त्व हम इस बात से समझ सकते हैं कि इसे क्षत्रे की `रक्त वाहिनियाँ’ कहा जाता है| परिवहन के अभाव में मनुष्य अपनी विभिन्न आवश्यकताआें की पूर्ति नहीं कर सकता है| कल कारखानों तक कच्चा माल और उत्पादित वस्तु को उपभोक्ता तक पहुँचाना परिवहन के बिना संभव नहीं है| शीघ्र खराब होने वाली सामग्री परिवहन के बिना खराब हो जाएगी और उसकी उपयुक्त कीमत नहीं मिल पाएगी| अत: परिवहन एक एेसी सवो है जिसे आथिर्क आरै सामाजिक व्यवस्था की `जीवन रेखा' कहा जा सकता है|

राजस्थान में परिवहन के मुख्य साधन सड़क, रेल एवं हवाई यातायात हैं| साथ ही पाइप परिवहन द्वारा तरल एवं गैसीय वस्तुओं को एक स्थान से दूसरे स्थान पर भेजा जाता है| हमारे घर पर पाइप लाइन द्वारा नल से आने वाला पानी इसका उदाहरण है| राज्य में जल परिवहन के विकास की संभावनाएँ अत्यंत कम हैं, क्योंकि राज्य की सीमा समुद्रों से नही मिलती है और नदियाँ छोटी व अनित्यवाही है| अत: इनमें जहाज चलाना कठिन है|

क्या आप जानते हैं

राजस्थान रोड विजन 2025 के अनुसार इस सदी के पहले 25 सालों में सड़कों का विस्तार एवं उचित देखभाल कर सड़कों की गुणवत्ता को बनाए रखा जायेगा| इस के अन्तर्गत राज्य में एक्सप्रेस हाईवे बनाना, फ्लाई ओवर बनाना, राज्य के प्रमुख शहरों को रिंग रोड द्वारा जोड़ना एवं सभी गाँवों को सड़को से जोड़ने की योजना हैं|

सड़क परिवहन

राजस्थान में सड़क परिवहन का ही सर्वाधिक विकास हुआ है| राज्य का अधिकांश परिवहन सड़कों के माध्यम से ही पूरा होता है| ग्रामीण क्षेत्रों में तो सड़क परिवहन ही सबसे महत्वपूर्ण है| सरकार के द्वारा पिछलें कुछ दशकों में सड़कों का तेजी से विकास किया गया है जो वर्तमान में भी जारी है| राज्य मेंं स्थित सड़कों को राष्ट्रीय राजमार्ग, राज्यीय राजमार्ग, जिला सड़के,ं ग्रामीण सडकें आदि में वर्गीकृत किया जाता है| प्रधानमंत्री ग्रामीण सड़क निर्माण परियोजना द्वारा विभिन्न गाँवों को सड़कों से जोड़ दिया गया है|

राज्य से होकर कई राष्ट्रीय राजमार्ग गुजरते हैं| राष्ट्रीय राजमार्ग संख्या 8 राज्य का सबसे व्यस्ततम एवं महत्वपूर्ण राजमार्ग है| राज्य के मध्य से गुजरने वाला यह राजमार्ग दिल्ली से मुम्बई को जोड़ता है| राज्य में सर्वाधिक लंबाई राष्ट्रीय राजमार्ग संख्या 15 की है जो पश्चिमी सीमावर्ती क्षेत्र में स्थित है| राष्ट्रीय राजमार्ग संख्या 14 एवं 15 राज्य को गुजरात के कांडला बंदरगाह से जोड़ते हैं|

राष्ट्रीय राजमार्ग का दृश्य

आओ करके देखें-

1. राजस्थान के अन्य प्रमुख राष्ट्रीय राजमार्ग कौन-कौन से हैं? अपने शिक्षक एवं परिवहन मानचित्र की सहायता से पता लगाकर रुपरेखा मानचित्र में दर्शाइए|

2. आपके जिले से गुजरने वाले राष्ट्रीय राजमार्ग/राजमार्गो की सूची बनाकर उनके बारे में जानकारी एकत्र कीजिए|

सड़क सुरक्षा

प्रात:काल चाय के प्याले के साथ अखबार पढ़ते ही पता लगता है कि सड़क पर दुर्घटना हो गई जिससे कुछ व्यक्ति मारे गए| इसका तात्पर्य है हमसे गाड़ी चलाने में कहीं न कहीं चूक हुई है| आपने एक कहावत तो सुनी होगी कि `सावधानी हटी, दुर्घटना घटी'| अत: हमें सड़क पर अत्यंत सावधानी पूर्वक चलना चाहिए तथा सड़क पर लगे हुए सड़क सुरक्षा संबंधी चिह्नों एवं यातायात नियमों का ध्यान रखना चाहिए-

1. सड़क पार करते समय जेबरा क्रासिंग का प्रयोग करना|

2. गाड़ी निर्धारित गति से चलाना|

3. शराब पीकर गाड़ी नहीं चलाना|

4. यातायात बत्ती का पालन करना|

5. वाहन अपनी कतार (Lane) में चलाना|

6. सड़क पर मुड़ने के लिए संकेतक का उपयोग करना|

7. दुपहिया वाहन पर हेलमेट एवं चौपहिया वाहन में सीट बेल्ट का उपयोग करना|

8. ओवर टेक दाहिनी तरफ से सावधानीपूर्वक करना|

9. वाहन चलाते समय मोबाइल पर एवं अन्य व्यक्ति से बात नहीं करना|

10. रात्रि में वाहन चलाते समय संकेतकों (Indicator and Dipper) का प्रयोग करना|

11. वाहन में तेज आवाज में संगीत नहीं बजाना|

12. वाहन चलाते समय दूसरे वाहन से पर्याप्त दूरी रखना, आदि|

भारतमाला परियोजना

भारत सरकार द्वारा देश में सड़कों के विकास के लिए एक नवीन `भारतमाला' परियोजना की घोषणा की है| इस परियोजना में लगभग हजारों किलोमीटर लंबी सड़कों का विकास करने की योजना है जो राजस्थान सहित भारत के सभी सीमावर्ती राज्यों, पंजाब, जम्मू-कश्मीर, हिमाचल प्रदेश, उत्तराखंड, उत्तरप्रदेश, बिहार, सिक्किम, असम, अरुणाचल प्रदेश, मणिपुर होते हुए मिजोरम आदि में बनाई जाएगी| सामरिक महत्त्व को देखते हुए इस परियोजना का लगभग 1500 किलोमीटर का हिस्सा राजस्थान के सीमावर्ती (पाकिस्तान) भाग से होकर गुजरेगा|

आओ करके देखें-

भारत के राजनीतिक रुपरेखा मानचित्र में भारतमाला सड़क गुजरने वाले राज्यों को दर्शाइए|

रेल परिवहन

स्थल पर लंबी दूरी तक अधिक मात्रा में तथा भारी वस्तुओं के परिवहन के लिए रेल परिवहन सबसे अच्छा एवं सस्ता परिवहन का साधन है| भारत में पहली रेल सन् 1853 में महाराष्ट्र के मुम्बई एवं थाणे के बीच चलाई गई थी| उसके बाद अन्य राज्यों में इसका धीरे-धीरे विकास होता गया| राजस्थान में पहली रेल सन् 1874 में बांदीकुई (दौसा) से आगरा फोर्ट (उत्तर प्रदेश) के बीच चलाई गई थी| तब से राज्य में लगातार रेल परिवहन का विकास हो रहा है| राज्य में रेलमार्ग की कुल लम्बाई लगभग 6000 कि.मी. है| राजस्थान का रेल परिवहन भारत के उत्तरी-पश्चिमी रेलवे मंडल में सम्मिलित है, जिसका मुख्यालय जयपुर है| राजधानी होने के कारण राज्य में रेलवे परिवहन का सबसे बड़ा केंद्र भी जयपुर ही है| जयपुर में उत्तम शहरी यातायात के लिए मेट्रो रेल की शुरुआत जून 2015 से की गई है|

राजस्थान का अधिकांश भाग मरुस्थलीय एवं पर्वतीय होने के कारण यहाँ रेल परिवहन का विकास अपेक्षाकृत कम ही हुआ है| लेकिन खनिजों की उपलब्धता और बढ़ते औद्योगिक विकास के कारण रेल परिवहन के विकास की राज्य में अच्छी संभावनाएँ मौजूद हैं|

आओ करके देखें-

आपके जिले में स्थित रेलमार्गों एवं रेलवे स्टेशनों की सूची बनाइए|

वायु परिवहन

यह सबसे मँहगा तथा तीव्र परिवहन का साधन है जो शीघ्र खराब होने वाली एवं मूल्यवान वस्तुओं के लिए परिवहन की अच्छा साधन है| लागत अधिक होने के कारण राज्य में इसका विकास अपेक्षाकृत कम ही हुआ है| वर्तमान में औद्योगीकरण और विभिन्न क्षेत्रों में हो रहे विकास के लिए राजस्थान में वायु परिवहन की सुविधाओं को विकसित करने के प्रयास किए जा रहे हैं| जयपुर अन्तर्राष्ट्रीय हवाई अड्डा साँगानेर में स्थित है जो राज्य का सबसे व्यस्ततम व पहला अन्तर्राष्ट्रीय हवाई अड्डा है| उदयपुर के डबोक में महाराणा प्रताप हवाई अड्डा स्थित है| सैनिक एवं नागरीक महत्व का एक हवाई अड्डा जोधपुर के रातानाडा में भी है| जैसलमेर एवं अजमेर में भी हवाई अड्डे़ बन रहे हैं|

शब्दावली

अभ्यारण्य - वन्य जीवों का उन्मुक्त आवास क्षेत्र

स्थापत्य कला - भवन निर्माण कला

राष्ट्रीय राजमार्ग - केंद्र सरकार के अधीन सड़कें

राज्यीय राजमार्ग - राज्य सरकार के अधीन वाली सड़कें

मैट्रो रेल - महानगरों में स्थानीय परिवहन के लिए उपयोगी रेल

अभ्यास प्रश्न

1. सही विकल्प को चुनिए-

(i) राजस्थान में ब्रह्माजी का मन्दिर स्थित है-

(क) अजमेर (ख) पुष्कर (ग) पाली (घ) करौली ()

(ii) जयसंमद झील कौनसे जिले में स्थित है|

(क) उदयपुर (ख) चित्तौड़गढ़ (ग) बाड़मेर (घ) जालौर ()

2. रिक्त स्थान की पूर्ति कीजिए-

अ. जयपुर में उत्तम शहरी यातायात के लिए ......................... की शुरुआत जून 2015 से की गई है|

ब. सड़क पार करते समय .............................. क्रॉसिंग का प्रयोग करना|

स. पर्यटन एक ............................. उद्योग है|

द. केवलादेव घना राष्ट्रीय पक्षी विहार .................जिले में स्थित है|

3. राजस्थान का प्रथम अन्तर्राष्ट्रीय हवाई अड्डा कहाँ स्थित है?

4. राजस्थान में प्रथम रेल कब व कहाँ चली थी?

5. भारतमाला योजना क्या है? समझाइए|

6. पर्यटन किसे कहते हैं? आर्थिक दृष्टि से पर्यटन का क्या महत्व है?

7. राजस्थान में प्रमुख पर्यटन स्थान कौन-कौन से हैं?

8. राजस्थान में सड़क परिवहन पर एक लेख लिखिए|

भाग-2 सामाजिक और राजनीतिक जीवन

9. समकालीन भारतीय समाज

भारतीय समाज एक विविधतायुक्त समाज है| हम पढ़ चुके हैं कि विविधताओं के होते हुए भी भारत में विभिन्न लोगों, जातियों और समुदायों के बीच एक अनोखी समानता एवं एकता सदैव विद्यमान रही है| भारतीय समाज एवं संस्कृति का इतिहास अति प्राचीन है| परिवर्तन प्रकृति का नियम है और इस नियम के अनुसार भारतीय समाज भी अछूता नहीं रहा है| भारतीय समाज एक जीवन्त व गतिशील समाज है| यहाँ समाज में परिवर्तनशीलता के साथ-साथ निरन्तरता भी देखने को मिलती है| भारतीय जनमानस आधुनिकता के साथ-साथ ही अनेक परम्परागत संस्थाओं एवं मूल्यों में विश्वास करता है| इस अध्याय में हम विभिन्न बिंदुओं के अंतर्गत भारतीय समाज की समकालीन स्थिति पर चर्चा करेंगे|

विवाह, परिवार और नातेदारी

भारतीय सामाजिक व्यवस्था में विवाह एक पवित्र संस्कार माना जाता रहा है| किन्तु वर्तमान में इसकी प्रकृति एवं स्वरुप में परिवर्तन आ रहा है| विवाह एक पवित्र संस्कार से समझौते की स्थिति में आ गया है| विवाह संबंधों के स्थायित्व में कमी देखी जा रही है| हिन्दू समाज में भी तलाक का चलन प्रारम्भ होने के साथ-साथ बढ़ भी रहा है, विशेषकर शहरी क्षेत्रों में| इन परिवर्तनों के पीछे पाश्चात्य शिक्षा एवं संस्कृति का बढ़ता प्रभाव, बिखरते संयुक्त परिवार, नगरीयकरण, औद्योगिकीकरण आदि कारण माने जा सकते हैं|

विवाह में बढ़ती फिजूलखर्ची एवं दिखावा

वर्तमान में शहरी जीवन शैली की प्रधानता बढ़ रही है| शहरी रहन-सहन ने संयुक्त परिवार के स्वरुप को कमजोर किया है| एकल और छोटे परिवारों का जोर बढ़ता जा रहा है| नातेदारी संबंध सीमित होते जा रहे हैं, हालाँकि ग्रामीण क्षेत्रों में ये संबंध अब भी शहरी क्षेत्रों के मुकाबले अधिक निकट के बने हुए हैं| परिवार के परम्परागत कार्यों में परिवर्तन होता जा रहा है| परम्परागत व्यवसाय के स्थान पर नये काम-धन्धे अपनाये जाने लगे हैं, जैसे किसान का बेटा अब खेती से अलग कार्य करने लगा है| शिक्षा प्राप्त अनेक युवक नया व्यवसाय करते हैं, जिसके अवसर प्राय: उनके पैतृक स्थानों पर उपलब्ध नहीं होते हैं| फलस्वरुप वे अपने पैतृक परिवार से अलग हो जाते हैं| बहुत से ग्रामीण युवा गाँव से शहरों में और छोटे शहरों के अनेक युवा बडे शहरों में चले जाते हैं| सामान्यत: एक बात अब भी देखी जा सकती है, वह यह है कि परिवार चाहे अलग-अलग स्थानों पर रह रहे हों, परन्तु माता-पिता तथा सगे संबंधियों के प्रति सामाजिक कर्त्तव्यों को आज भी निभाने का प्रयास किया जाता है| इस प्रकार कार्यात्मक रुप से संयुक्त परिवार व्यवस्था प्रचलित है|

अब परिवार में वरिष्ठ सदस्य के स्थान पर स्वयं निर्णय लेने की प्रवृत्ति बढ़ रही है| परिवार के सदस्य अपने पेशे, शिक्षा, मनोरंजन और राजनीतिक जीवन में अलग-अलग रुचियों के अनुसार लगे रहते हैं| शहरों में विभिन्न अवसरों पर सामाजिक और आर्थिक सहायता के लिए लोग जाति और रिश्तेदारी की अपेक्षा पडोसियों, परिचितों और दफ्तर के सहयोगियों पर अधिक निर्भर देखे जाते हैं|

सामाजिक प्रथाएँ

समाज से सती प्रथा का उन्मूलन हो चुका है| कानूनी प्रतिबन्ध के बावजूद दहेज प्रथा और कुछ मात्रा में बाल-विवाह प्रथा आज भी समाज में मौजूद हैं| विवाह आदि समारोहों में फिजूल-खर्ची और दिखावा बढ़ता जा रहा है, किन्तु साथ ही दूसरी ओर सामूहिक विवाह सम्मेलनों का चलन भी चल पड़ा है| अनेक परम्परावादी विश्वासों और विकार्यवादी प्रथाओं को त्याग दिया गया है| आज अनेक परम्परागत सामाजिक निषेधों को उपेक्षित किया जा रहा है| बाजार और आधुनिकता के दबाव में सामाजिक प्रथाओं ,त्योहारों और रिवाजों के तौर तरीके बदलते जा रहे हैं|

गतिविधि :

1. अपने गाँव या शहर में प्रचलित सामाजिक कुप्रथाओं की सूची बनाइए|

2. परिवार या मोहल्ले के बड़े-बुजुर्गों से उनके बचपन से लेकर वर्तमान समय तक सामाजिक परम्पराओं में हुए बदलावों पर चर्चा करके एक चार्ट तैयार कीजिए|

शिक्षा, बाजारीकरण एवं उपभोक्तावाद का प्रभाव

शिक्षा ने देश के लोगों का दृष्टिकोण विस्तृत किया है| अपने अधिकारों एवं व्यक्तिगत स्वतंत्रता का विचार बढ़ा है| वैज्ञानिक नवाचारों की सामाजिक स्वीकृति ने रहन-सहन के स्तर को उठाने और लोगों में भौतिक कल्याण प्राप्त करने की आकांक्षाओं को बढ़ावा दिया है| औद्योगिकीकरण और मध्यम वर्ग के उदय से समाज के मूल्यों में परिवर्तन हुए हैं| तर्कसंगत भावना का विकास हुआ है| व्यक्तिवादिता, समानता और न्याय की विचारधाराओं का महत्त्व बढ़ा है| महिलाएँ शिक्षा और रोजगार प्राप्त करके स्वतंत्रता अर्जित कर रही हैं|

'बाजारीकरण' विस्तृत होता जा रहा है| उदाहरण के लिए अब विवाह जैसे पारिवारिक व सामाजिक कार्य भी व्यावसायिक 'विवाह ब्यूरो' द्वारा फीस लेकर तय एवं सम्पन्न करवाने में भूमिका निभाने लगे हैं| जहाँ पहले सामाजिक कौशल और शिष्टाचार जैसे आचरण व्यक्ति को परिवार के लोगों द्वारा सिखाए जाते थे, वहीं अब व्यावसायिक संस्थान 'व्यक्तित्व सँवारने' के पाठ्यक्रम चला रहे हैं| करीब चार दशक पूर्व लोग पानी के बाजारीकरण की सोचते भी नहीं थे, वहीं अब गाँवों तक में पानी की बोतल बिक्री के लिए उपलब्ध होना कोई आश्चर्य नहीं है|

समाज में बाजारवाद के दबाव में उपभोक्तावाद बढ़ता जा रहा है| उपभोक्तावादी जीवन शैली में आप अपने घर को किस तरह सजाते हैं, किस तरह के कपड़े पहनते हैं, किस तरह के मनोरंजन को पसन्द करते हैं, शादी आदि समारोह किस तरह आयोजित करते हैं, वस्तु का कौनसा मॉडल उपयोग करते हैं- ये सब बातें लोगों की समाज में उनकी प्रस्थिति और प्रतिष्ठा से जुड़ गयी हैं| अधिक से अधिक वस्तुओं को खरीदना , उनका उपभोग व प्रदर्शन करना- यह लोगों की जीवन शैली बन चुकी है| संस्कृति भी बाजार का हिस्सा बन चुकी है| भारतीय संस्कृति के गौरव- योग, आयुर्वेद और पुष्कर जैसे मेलों पर बाजारीकरण के प्रभाव परिलक्षित होना इसके उदाहरण हैं|

जाति प्रथा

जाति के धार्मिक आधार समाप्त हो रहे हैं, किन्तु सामाजिक संस्था के रुप में जाति मजबूत हो रही है| राजनीतिक रुप से जातिवाद में बढ़ोतरी हुई है| जातीय संगठन मजबूत हुए हैं| वर्चस्व स्थापित करने की होड़ ने जातीय सद्भाव को ठेस पहुँचाई है| जाति चुनावी राजनीति का आधार बन गई है, जबकि प्रारम्भ में जातीय भाईचारे की भूमिका चुनाव जीतने में निर्णायक रहती थी| सार्वभौम वयस्क मताधिकार पर आधारित चुनावी लोकतंत्र ने उन जातियों को राजनीतिक शक्ति प्रदान कर दी है, जिनकी जनसंख्या काफी बड़ी है| ये जातियाँ राजनीति और खेतिहर व्यवस्था में निर्णायक भूमिका अदा कर रही हैं|

देश की विकासात्मक नीतियों से लाभान्वित शहरी उच्च वर्ग व उच्च मधयम वर्ग के लिए जातीयता का महत्त्व कम हो गया प्रतीत होता है| इन्हें किसी गंभीर प्रतिस्पधा का सामना नहीं करना पड़ता| ये समाज में विशेषाधिकार प्राप्त प्रस्थिति में आ गए हैं| शिक्षित वर्ग ने अतिवादी जातीय व्यवहारों को छोड़ना प्रारम्भ कर दिया है| वे व्यक्तिवाद और योग्यता को अधिक महत्त्व देते हैं| नगरीकरण और शहरों में सामूहिक रहन-सहन की परिस्थितियों ने जाति-बंधान के परम्परागत स्वरुपों को दुर्बल बनाया है| अंतर्जातीय विवाह बढ़ते जा रहे हैं| अब एक जाति विशेष में जन्मा व्यक्ति आसानी से व्यवसाय परिवर्तन कर सकता है| आधाुनिक उद्योगों व तकनीकी ने नए-नए रोजगार के अवसर तैयार किए हैं, जिनके लिए इस प्रकार के कोइ परम्परागत जातीय व सामाजिक नियम नहीं हैं कि फलां कार्य केवल फलां जाति वाले व्यक्ति ही करेंगे| अमीरी और गरीबी का संबंधा सामान्यत: जाति से नहीं रह गया है| आज हर जाति में अमीर भी हैं, तो गरीब भी हैं| समान आर्थिक और सामाजिक आधार वाली जातियों में नजदीकियाँ आ गइ हैं| अन्तर्जातीय खान-पान के निषेधा कमजोर हो रहे हैं|

आधुनिक नीतियों और क्रिया-कलापों का प्रभाव जनजातीय संस्कृति, समाज और अर्थव्यवस्था पर भी पड़ा है| जहाँ तक आरक्षण व अन्य संरक्षण प्राप्त जाति वगों की बात है, उनमें भी एक शिक्षित एवं शक्तिशाली मध्यम वर्ग का उद्भव हो चुका है| आरक्षण की माँग बढ़ती जा रही है और इसने राजनीतिक स्वरुप ग्रहण कर लिया प्रतीत होता है|

गतिविधि :

अपने परिवार के बुजुर्ग सदस्यों से चर्चा करके आज से लगभग 30 वर्ष पूर्व से वर्तमान समय तक विवाह समारोहों के आयोजन में आये परिवर्तनों की सूची बनाइए|

बढ़ता शहरीकरण एवं शहरी जीवन शैली

20वीं शताब्दी के आरम्भिक काल में भारत की कुल जनसंख्या का मात्र 11 प्रतिशत आबादी शहरों में रहती थी, किन्तु 21 वीं शताब्दी (जनगणना-2011) में भारत की 31.16 प्रतिशत जनसंख्या शहरों में रहने लग गई| इसके पीछे मुख्य कारण यह है कि कृषि आधारित ग्रामीण जीवन शैली का आर्थिक और सामाजिक महत्त्व घटता जा रहा है, वहीं उद्योग आधारित नगरीय जीवन शैली का प्रभाव समाज में बढ़ता जा रहा है| सकल घरेलु उत्पाद में कृषि का योगदान जहाँ पहले आधे से अधिक रहता था, वहीं अब यह घटकर एक-चौथाई रह गया है| अब गाँवों में रहने वाले अधिक से अधिक लोग खेती नहीं करके परिवहन-सेवा, व्यवसाय या शिल्प निर्माण जैसे खेती से भिन्न व्यवसायों को अपनाते जा रहे हैं| बहुत बड़ी संख्या में लोग गाँव में रहते हुए भी रोजाना काम करने के लिए गाँव के नजदीकी कस्बे या शहर में जाते हैं| नकद आमदनी कमाने के अवसर गाँवों में घटते जा रहे हैं|

आधुनिक जीवन शैली से प्रभावित युवक

रेडियो, टेलीविजन, समाचार-पत्र जैसे जनसंपर्क एवं जनसंचार के साधनंों के जरिये ग्रामीण लोग नगरीय तड़क-भड़क और सुख-सुविधाओं से सुपरिचित हो जाते हैं| उनमें भी वैसा ही जीवन जीने की लालसा उत्पन्न हो जाती है| बाजार की ताकतें ग्रामीण क्षेत्रों पर भी छा गई हैें| छोटे गाँव से बडे गाँव या कस्बे तथा शहर की ओर बढ़ते हुए जनसंक्रमण और टेलीविजन आदि जनसंचार के साधन निरन्तर ग्रामीण तथा नगरीय जीवन के बीच की खाई को पाटते जा रहे हैं| भारतीय समाज का स्वरुप अब ग्रामीण की बजाय नगरीय होता जा रहा है|

साक्षरता संबंधी विषमता

साक्षरता शक्ति संपन्न होने का महत्त्वपूर्ण साधन है| साक्षर व्यक्तियों में आजीविका के विकल्पों के बारे में जागरुकता अधिक होती है और वे ज्ञान आधारित अर्थव्यवस्था में भाग लेते हैं| साक्षरता से स्वास्थ्य के प्रति जागरुकता आती है और समुदाय के सदस्यों की सांस्कृतिक और आर्थिक कल्याण के कार्यों में सहभागिता बढ़ती है|

भारत में विभिन्न सामाजिक समूहों में साक्षरता संबंधी स्थिति में बहुत भिन्नता पाई जाती है| देश में जहाँ पुरुष साक्षरता 80.90 प्रतिशत है, वहीं महिला साक्षरता 64.60 प्रतिशत ही है| जब बात राजस्थान की करें, तो यहाँ के 79.02 प्रतिशत पुरुष साक्षर है, वहीं मात्र 52.10 प्रतिशत महिलाएँ ही साक्षर हैं, यानी लगभग आधी महिलाएँ निरक्षर हैं| अनुसूचित जाति, अनुसूचित जनजाति तथा पिछड़ा वर्ग की महिलाएँ साक्षरता में अधिक पिछडी हुई हैं|

गिरता लिंगानुपात

भारत इस समय विश्वभर में सबसे युवा देशों में से एक है क्योंकि भारत की कुल जनसंख्या का लगभग 60.29 प्रतिशत भाग कार्यशील जनसंख्या (15 से 59 वर्ष) का है| अत: भारत के पास काफी बडा और बढ़ता हुआ श्रमिक बल है, जो समृद्धि की दृष्टि से लाभ प्रदान करता है| किन्तु दूसरी ओर विषमता की स्थिति यह है कि भारत में लिंगानुपात में भारी विषमता है| सन् 2011 की जनगणना के अनुसार भारत में प्रति एक हजार पुरुषों की आबादी पर 943 महिलाएँ हैं, वहीं राजस्थान में मात्र 928 ही हैं| यह स्थिति बालिकाओं के प्रति भेदभावपूर्ण व्यवहार को प्रदर्शित करती है| हालाँकि इस स्थिति के लिए उत्तरदायी एक कारण- भ्रूण के लिंग परीक्षण पर नियंत्रण व रोक लगाने के लिए कानून बनाकर इसे दण्डात्मक अपराध घोषित कर दिया गया है और लिंगानुपात में सुधार के लिए अनेक प्रयास किये जा रहे हैं| 'बेटी बचाओ, बेटी पढ़ाओ' योजना एक एेसा ही अभियान है| परन्तु इसके लिए समाज की मानसिकता में परिवर्तन आवश्यक है|

यह था भारतीय समाज की समकालीन प्रवृतियों का एक विवेचन| पश्चिमी प्रभाव और विभिन्न व्यवस्थाओं के आधुनिकीकरण के बाद भी भारतीय संस्कृति जीवन्तता के साथ बनी रहेगी| हम अपने अतीत के प्रति गौरव का भाव लेकर, वर्तमान का यथार्थवादी आकलन कर और भविष्य की महत्वाकांक्षा को लेकर आगे बढ़ते रहेंगे|

शब्दावली

शहरीकरण - गाँवों में रोजगार और सुविधाओं की कमी तथा शहरी जीवन शैली के आकर्षण में गाँवों से आकर शहरों में बसने की प्रक्रिया|

विकार्यवादी - अप्रकार्यात्मक / व्याधिकीय / नुकसानदायक|

नातेदारी - रक्त एवं विवाहमूलक संबंधों की व्यवस्था, रिश्तेदारी|

बाजारीकरण - किसी वस्तु का एक उत्पाद के रुप में रुपांतरण करना, एेसी सेवा या क्रिया-कलाप जिसका आर्थिक मूल्य हो और जिसका बाजार में व्यापार हो सकता हो|

अभ्यास प्रश्न

1. सही विकल्प को चुनिए-

(i) भारत की कुल जनसंख्या का कार्यशील भाग है -

(अ) 60.29 प्रतिशत (ब) 50.21 प्रतिशत (स) 45.01 प्रतिशत (द) 30 प्रतिशत ()

(ii) राजस्थान की पुरुष साक्षरता दर है -

(अ) 79.02 (ब) 62.15 (स) 40.12 (द) 34.12 ()

2. स्तम्भ `अ' को स्तम्भ `ब' से सुमेलित कीजिए-

स्तम्भ `अ' | स्तम्भ `ब'
(i) पैतृक कार्यों से अलग होना | शिक्षित वर्ग
(ii) सामाजिक मूल्यों में परिवर्तन होना | बाजारीकरण का दबाव
(iii) उपभोक्तावाद बढ़ने का कारण | परम्परागत व्यवसाय छोड़ना
(iv) अतिवादी जातीय व्यवहारों को छोड़ना | शिक्षा और औद्योगिकरण का प्रभाव

3. पारिवारिक एवं नातेदारी सम्बन्धों में बदलाव के कारणों पर प्रकाश डालिए|

4. “बाजारीकरण के प्रभाव से भारतीय लोगों के रहन-सहन और जीवन शैली में परिवर्तन आ रहा है|”-स्पष्ट कीजिए|

5. “भारतीय समाज का स्वरुप अब ग्रामीण की बजाय नगरीय होता जा रहा है|” -उदाहरण सहित समझाइए|

10. सामाजिक न्याय

आठवीं कक्षा में पढ़ने वाला राजू अपने गाँव से शहर में अपनी बुआ के घर आया| वहाँ उसने पडोस के एक मकान में अपनी उम्र के एक लड़के को देखा, जो कि उस घर के बाकी बच्चों से अलग नजर आता था| वह उदास-उदास सा रहता था और कभी खेलता भी नहीं था| न ही वह विद्यालय में जाया करता था| वह घर के बाकी सदस्यों के काम करने में ही लगा रहता था| सभी उस पर हुक्म चलाते रहते थे और डाँटते-फटकारते भी रहते थे| वह घर के लोगों के जूते पॉलिश करता, उनका नाश्ता लगाता और जब घर के बाकी बच्चों के विद्यालय जाने का समय होता, तो बाहर गाड़ी में उनके बस्ते रखवाता और उनके लौटने पर बस्ते वापस कमरे में लाकर रखता| राजू उसे ध्यान से देखता था| वह समझ गया कि वह उस घर में घरेलू नौकर था| राजू ने उस लड़के के बारे में अपनी बुआ से पूछा तो उसने बताया कि उस लड़के का नाम रामू था| वह गाँव में रहने वाले अपने गरीब माता-पिता से दूर यहाँ शहर में काम करने आया था|

हम रामू जैसे उन लाखों बच्चों की बात करें, तो हम उन्हें सड़क किनारे बने ढाबों, चाय की दुकानों, ऑटोमोबाईल वर्कशॉपों आदि स्थानों पर काम करते हुए पाते हैं| अनेक बच्चों को हम शहरों में ट्रेफिक लाईट के इर्द-गिर्द भीख मांँगते हुए भी देखते हैं| रोजमर्रा के जीवन में इन बातों का इस प्रकार घटित होना इन्हें सामान्य बना देता है और लगता है कि जैसे ये सब एकदम सामान्य बातें हैं| इसे इनका भाग्य मान लिया जाता है| यह महसूस नहीं होता कि इस प्रकार के लाखों बच्चों का बचपन गरीबी में पिसता जा रहा है और ये बच्चे या तो शिक्षा से वंचित हो रहे हैं या फिर काम-काजी होने के कारण भली-भाँति शिक्षा प्राप्त नहीं कर पाते हैं|

गतिविधि :

अपने गाँव या मोहल्ले के उन बच्चों के नाम व पता सहित एक सूची बनाइए जो विद्यालय नहीं जाते हैं| शिक्षकों की मदद से उन्हें विद्यालय से जोड़ने का प्रयास करें|

आर्थिक असमानता

विश्व के सभी समाजों में कुछ लोग एेसे होते हैं, जिनके पास धन-संपदा, शिक्षा, स्वास्थ्य एवं शक्ति जैसे मूल्यवान संसाधन समाज के अन्य लोगों की अपेक्षा अधिक होते हैं| ये संसाधन समाज के विभिन्न वगों में असमान रुप से बँटे हुए हैं| इस कारण से समाज में अमीरी और गरीबी होती है| समाज के कुछ वर्ग कई पीढि़यों से साधनहीन और गरीब हैं, तो कुछ साधन-सम्पन्न और अमीर हैं| अमेरिकी समाज के अश्वेत लोगों की स्थिति इस बात का उदाहरण है कि तकनीकी रुप से उन्नत समाजों में भी यह स्थिति मौजूद है| एक अनुमान के अनुसार विश्व के 20 प्रतिशत धनी लोग दुनिया के 80 प्रतिशत संसाधनों के मालिक हैं, तो 80 प्रतिशत गरीब लोग 20 प्रतिशत संसाधनों के सहारे अपना जीवन बिताते हैं|

इस स्थिति को उचित या न्यायसंगत मानने वाले इस प्रकार की विचारधारा रखते हैं कि समाज में गरीब अथवा वंचित इसलिए होते हैं कि उनमें या तो योग्यता नहीं होती है या फिर वे अपनी स्थिति को सुधारने के लिए परिश्रम नहीं करते| उनके अनुसार यदि वे अधिक परिश्रम करते या बुद्धिमान होते तो वहाँ नहीं होते, जहाँ आज वे हैं| कुछ भाग्यवादी लोग इस स्थिति को उनके पूर्व जन्म के बुरे कमोंं का फल करार देते हैं| एेसा मानते हुए उन्हें ही उनकी परिस्थितियों के लिए दोषी ठहराया जाता है| जबकि सत्यता यह है कि पर्याप्त अवसर उपलब्ध होने पर ये वंचित लोग भी अपनी योग्यता का श्रेष्ठ प्रदर्शन करते हैं|

अवसरों की समानता और प्रयासों की सफलता

गौर करने पर हम पाते हैं कि जो लोग समाज में गरीब हैं, वे भी कठोर परिश्रम द्वारा ही अपना जीवन बिताते हैं| संपूर्ण विश्व में पत्थर तोड़ना, खुदाई करना, भारी वजन ढ़ोना, रिक्शा या ठेला खींचना जैसे कठिन परिश्रम के काम गरीब लोग ही करते हैं| फिर भी वे अपना जीवन शायद ही सुधार पाते हैं| समाज में निम्न समझे जाने वाले काम उनके हिस्से में आते हैं|

एक दक्षिण अमेरिकी कहावत है, “यदि केवल परिश्रम ही इतनी अच्छी चीज होती, तो अमीर लोग इसे अपने लिए ही बचा कर रखते| “इसका अर्थ यह कदापि नहीं है कि जीवन में परिश्रम का महत्त्व नहीं है| कठोर परिश्रम और व्यक्तिगत योग्यता महत्त्वपूर्ण है, किन्तु जब अन्य पहलु बराबर हों, तब जाकर व्यक्ति के व्यक्तिगत प्रयास एवं योग्यता संबंधी अभावों को गरीबी और अमीरी जैसी असमानता के लिए जिम्मेदार ठहराया जा सकता है| समाज में विद्यमान अवसरों की असमानता समाज में हाशिये पर मौजूद व्यक्तियों के परिश्रम और योग्यता को निरर्थक कर देती हैं| सच यह है कि समाज में सभी चीजें समाज के सभी व्यक्तियों या समूहों के लिए एक समान नहीं हैं|

सामाजिक असमानता

सामान्य रुप से सामाजिक असमानता व्यक्तियों के बीच होने वाली सहज भिन्नता के कारण नहीं होती है| व्यक्तिगत क्षमता से इसका कोई लेना-देना नहीं होता है| यह असमानता सामाजिक है, क्योंकि यह समाज द्वारा ही उत्पन्न की जाती है| बच्चे अपने माता-पिता की जो सामाजिक प्रस्थिति (status) होती है, उसी को पाते हैं| समाज में जो अधिकार सम्पन्न होते हैं, वे दूसरों को अयोग्य घोषित करते हुए उन्हें अवसरों से वंचित करते हैं| इस प्रकार सामाजिक असमानता पीढ़ी-दर-पीढी कायम रहती है| यद्यपि आर्थिक और सामाजिक असमानताओं में एक मजबूत सम्बन्ध होता है| समाज में निचले क्रम में मौजूद वर्ग ही सबसे गरीब होते हैं| तथापि सामाजिक असमानता आर्थिक नहीं है| यह एक सामाजिक बहिष्कार है|

‘सामाजिक बहिष्कार' वे तौर-तरीके हैं जिनके जरिए किसी व्यक्ति या समूह को समाज में पूरी तरह से घुलने मिलने से रोका जाता है| उन्हें समाज में हाशिये पर रखा जाता है| ये तौर-तरीके व्यक्ति या समूह को उन अवसरों से वंचित करते हैं, जो अन्य व्यक्ति या समूहों के लिए खुले होते हैं| इस प्रकार उस व्यक्ति या समूह को समाज में हाशिये पर धकेल दिया जाता है| इस प्रकार से भेदभाव अथवा अपमानजनक व्यवहार का लंबा अनुभव प्राप्त व्यक्ति या समूह अन्तत: इसे अपनी नियति मान लेते हैं और वे समाज की मुख्य धारा में सम्मिलित होने का प्रयास बंद कर देते हैं| इस स्थिति में जहाँ एक ओर उन व्यक्तियों को व्यक्तित्त्व के विकास के अवसर नहीं मिल पाते हैं, तो दूसरी ओर समाज उनकी प्रतिभा के लाभ से वंचित रह जाता है| वस्तुत: यह पूरे समाज की हानि है|

गतिविधि :

अपने गाँव या मोहल्ले तथा अन्य स्थानों पर असमानता के विभिन्न रुपों का अवलोकन करें|

पूर्वाग्रह, रुढि़बद्धता एवं भेदभाव

`पूर्वाग्रह' एक एेसी धारणा है जो बिना विषय को जाने और बिना उसके तथ्यों की जाँच-परख किए केवल और केवल सुनी-सुनाई बातों पर आधारित होती है| पूर्वाग्रह से ग्रसित व्यक्ति नई जानकारी प्राप्त हो जाने के बावजूद भी अपनी पूर्व कल्पित धारणा को बदलने से इंकार करते हैं|

‘रुढि़बद्ध धारणा' व्यक्तियों के पूरे समूह को एक समान श्रेणी में स्थापित कर देती है| रुढि़बद्ध समाज में लोग दूसरे सामाजिक समूहों के बारे में एेसे पूर्वाग्रहों से ग्रस्त होते हैं जो कि अपरिवर्तनीय और कठोर होते हैं, जैसे कि भारत में ब्रिटिश शासनकाल में कुछ जातियों को जरायमपेशा जातियाँ घोषित कर दिया गया था| एेसी पूरी जाति को अपराधियों का समूह मानकर उन पर कई प्रकार की पाबन्दियाँ लगा दी गई थीं| लेकिन एेसा सोचना कुछ व्यक्तियों के बारे में तो सच हो सकता है, परन्तु उस पूरी जाति या समूह के लिए यह सच नहीं हो सकता|

‘भेदभाव’ दूसरे समूह अथवा व्यक्ति के प्रति किया गया व्यवहार है, जिसके तहत एक समूह के सदस्य उन अवसरों के लिए अयोग्य करार दिए जाते हैं, जो दूसरों के लिए खुले होते हैं| भेदभाव को न्यायोचित ठहराने के लिए भेदभाव के पीछे के मूल कारण की बजाय उसे अन्य दूसरे कारणों द्वारा प्रेरित बताने का व्यवहार भी देखा जाता है|

गतिविधि :

क्या आपने कभी अपने सामाजिक परिवेश में पूर्वाग्रहपूर्ण व्यवहार देखे हैं? यदि हाँ तो उनकी सूची बनाइए|

सामाजिक असमानता से ग्रस्त वर्ग

भारतीय समाज में जो सबसे बड़ी चिंता का विषय रहा है, वह है- असमानता के विभिन्न स्वरुप और उसकी बहिष्कार उत्पन्न करने की क्षमता| भारत जैसे देश में रुढि़बद्ध विचार औपनिवेशिक काल में ओर अधिक बलवती हुए| विश्व के अधिकांश समाजों की तरह भारत में भी सामाजिक भेदभाव तथा उसके बहिष्कार के विभिन्न रुप पाए जाते है|

1. भारत में जातिप्रथा का जो स्वरुप प्रचलित है, वह कुछ वगों के लिए अपमानजनक, बहिष्कारी तथा शोषणकारी है| अस्पृश्यता इसका अतिवादी रुप है| जाति-व्यवस्था व्यक्तियों का उनके व्यवसाय तथा प्रस्थिति (status) के आधार पर वर्गीकरण करती है| हालाँकि 19वीं शताब्दी से जातिप्रथा तथा व्यवसाय के बीच के संबंध काफी ढीले हुए हैं| अब व्यक्ति के लिए व्यवसाय परिवर्तन करना आसान हो गया है, क्योंकि अब परम्परागत व्यवसाय के स्थान पर अन्य व्यवसाय अपनाने के अवसर भी उपलब्ध हैं|

2. महिलाओं के खिलाफ हिंसा व भेदभाव की खबरें हम आए दिन पढ़ते रहते हैं| पुरुष प्रधान समाज में महिलाएँ अवसर की असमानता का शिकार रही हैं|

3. मानसिक रुप से चुनौतीग्रस्त, दृष्टि बाधित और शारीरिक रुप से बाधित ‘विशेष योग्य जन' या ‘अन्यथा सक्षम व्यक्तियों 'को भी समाज में संघर्ष करना पड़ता है, क्योंकि समाज कुछ इस रीति से बना है कि वह उनकी जरुरतों को पूरा नहीं करता|

4. भारत सहित पूरे विश्व में धार्मिक और भाषायी अल्पसंख्यकों के साथ भेदभाव की खबरें भी यदा-कदा मिलती हैं|

5. सभी तबकों के आर्थिक रुप से पिछड़े लोग भी समाज में हाशिये पर होते हैं|

इतिहास की विभिन्न अवधियों में जाति, लिंग आदि पर आधारित भेदभावों के विरुद्ध आंदोलन हुए हैं, किन्तु इसके बावजूद समाज में कुछ वगों के प्रति पूर्वाग्रह बने रहते हैं| साथ ही अनेक नए पूर्वाग्रह भी उत्पन्न हो जाते हैं|

गतिविधि-

अपने परिवेश में असमानता व हाशियाकरण के शिकार समूहों की पहचान करके उनकी सूची बनाइए|

सामाजिक न्याय की स्थापना हेतु प्रयास

समाज में जो सुविधाएँ और अवसर हम अपने लिए चाहते हैं, वही दूसरों को भी दें, यही सामाजिक न्याय है| एेसा होने पर समतामूलक समाज बनेगा और प्रत्येक व्यक्ति को अपनी प्रतिभा के विकास का अवसर मिल पाएगा| तभी समूचे समाज की प्रगति हो पाएगी| सरकार सामाजिक, आर्थिक एवं राजनीतिक न्याय की स्थापना हेतु कार्य कर रही है| भारत सरकार ने देश में वंचित व पिछड़े समुदायों की पहचान कर तीन तरह की सूचियाँ बना रखी हैं| पहली सूची ‘अनुसूचित जाति' की है जिसमें समाज की वंचित वर्ग की अति निम्न समझी जाती रहीं जातियाँ सम्मिलित हैं| दूसरी सूची ‘अनुसूचित जनजाति' की है, जिसमें आदिवासी जातियाँ सम्मिलित हैं| तीसरी सूची ‘अन्य पिछड़ा वर्ग' की है, जिसमें सामाजिक, आर्थिक और शैक्षिक रुप से पिछड़ी वे जातियाँ सम्मिलित हैं जो कि प्रथम व द्वितीय सूचियों में सम्मिलित नहीं हैं| इन वगों को विशेष बर्ताव का पात्र माना गया है| सार्वजनिक जीवन के विभिन्न पक्षों में इनके लिए कुछ स्थान या सीटें निर्धारित कर दी गई हैं|

1. केन्द्रीय व राज्यों के विधानमण्डलों में अनुसूचित जाति व अनुसूचित जनजाति वर्ग के लिए तथा स्थानीय निकायों में अन्य पिछड़ा वर्ग तथा महिलाओं के लिए भी कुछ स्थान या सीटें निर्धारित कर दी गई हैं| साथ ही इनके लिए सरकारी नौकरियों और शैक्षिक संस्थाओं में भी स्थान आरक्षित कर दिये गए हैं| इसी सिद्धान्त को सरकार के अन्य विकास कार्यक्रमों और योजनाओं पर भी लागू किया गया है| इनमें से कुछ कार्यक्रम तो विशेष रुप से इन्हीं वगों के उत्थान के लिए लागू किए गये हैं, जबकि कुछ अन्य कार्यक्रमों में उन्हें प्राथमिकता दी जाती है|

2. समाज में जातीय भेदभाव व अस्पृश्यता को समाप्त करने और इन्हें रोकने के लिए कानून बनाए गए हैं| ‘अनुसूचित जाति और अनुसूचित जनजाति (अत्याचार निवारण) अधिनियम' में सन् 1989 में संशोधन कर इन वगों के विरुद्ध हिंसा और अपमानजनक कायों के लिए दंडात्मक प्रावधानों को और अधिक मजबूत किया गया है|

3. महिलाओं के विरुद्ध घरेलू हिंसा और छेड़छाड़ की रोकथाम के लिए भी कानून बनाकर कठोर दण्डात्मक प्रावधान किए गए हैं| संविधान महिलाओं और पुरुषों को समान रुप से जीविका प्रदान करने और उन्हें समान कार्य के लिए समान वेतन देने का निर्देश देता है|

4. बालश्रम को गैरकानूनी घोषित कर प्रारम्भिक शिक्षा को अनिवार्य व नि:शुल्क कर दिया गया है|

5. विशेष योग्यजनों के लिए भी नौकरियों में स्थान आरक्षित किए गए हैं और उनके कल्याण के लिए अनेक कार्यक्रम चलाए जा रहे हैं|

6. धार्मिक एवं भाषायी अल्पसंख्यकों को अपनी विशिष्ट संस्कृति , भाषा व लिपि को बनाए रखने का संवैधानिक अधिकार है| इसके लिए वे अपने शैक्षिक संस्थान भी खोल सकते हैं|

कानून अकेले अपने बूते पर समाज को रुपांतरित करने अथवा स्थायी सामाजिक परिवर्तन लाने में असमर्थ है| इसके लिए जागरुकता एवं संवेदनशीलता युक्त सतत ��सामाजिक अभियान की आवश्यकता है|

शब्दावली

औपनिवेशिक काल - वह समय जब भारत को दूसरे देश से आए हुए लोगों (ब्रिटिश) ने अपने अधीन करके शासन किया|

अस्पृश्यता - छुआछूत

अल्पसंख्यक - जनसंख्या में धार्मिक व भाषायी रुप से छोटा समूह

हाशिया - मुख्य धारा से अलग-थलग, समाज का वह भाग जो सत्ता और संसाधनों की पहुँच से दूर है|

अभ्यास प्रश्न

1. सही विकल्प को चुनिए-

(i) समाज में आर्थिक असमानता का प्रमुख कारण है-

(अ) परिश्रम का अन्तर (ब) योग्यता का अन्तर

(स) अवसरों की असमानता (द) उपर्युक्त   सभी  ()

(ii) अवसरों की असमानता के पीछे प्रमुख कारण है-

(अ) पूर्वाग्रह (ब) रुढि़बद्धता

(स) भेदभाव (द) उपर्युक्त सभी ()

(iii) सामाजिक परिवर्तन लाने की जिम्मेदारी है-

(अ) व्यक्ति की (ब) समाज की

(स) सरकार की (द) उपर्युक्त सभी की ()

2. स्तम्भ ‘अ' को स्तम्भ ‘ब' से सुमेलित कीजिए-

स्तम्भ ‘अ' | स्तम्भ ‘ब'
(i) वंचित वर्ग की जातियाँ | अन्य पिछड़ा वर्ग
(ii) आदिवासी  | अल्पसंख्यक
(iii) सामाजिक,आर्थिक व शैक्षिक रुप से पिछड़ी अन्य जातियाँ | अनुसूचित जन जाति
(iv) जनसंख्या में धार्मिक व भाषायी रुप से छोटा समूह | अनुसूचित जाति

3. निम्नलिखित वाक्यों में रिक्त स्थानों की पूर्ति कीजिए-

(i) .....................................................जाति प्रथा का अतिवादी रुप है|

(ii) अपरिवर्तनीय, कठोर और रुढि़बद्ध धारणाओं को .................................... .कहते हैं|

(iii) विश्व के 80 प्रतिशत गरीब लोग केवल....................... प्रतिशत संसाधनों के सहारे अपना जीवन बिताते हैं|

4. समाज में आर्थिक असमानता के प्रमुख कारणों पर प्रकाश डालिए|

5. सामाजिक बहिष्कार क्या है? इसके क्या प्रभाव होते हैं?

6. भारत में सामाजिक असमानता से ग्रस्त वर्गों की जानकारी दीजिए|

7. सामाजिक न्याय की स्थापना हेतु सरकार द्वारा किए गए प्रयासों का वर्णन कीजिए|

11. विकास की अवधारणा

रजत आज बड़ा प्रसन्न दिखाई दे रहा है क्योंकि वह आज अपने मित्रों के साथ जयपुर घूमने जा रहा है| जयपुर में उसके बचपन का मित्र रवि भी रहता है जिससे वह बहुत दिनों बाद मिलने वाला है| जयपुर आकर रजत शहर की चकाचौंध देख अवाक् रह गया|

जयपुर की चौड़ी-चौड़ी सुन्दर सड़कें, बिजली की रोशनी से जगमग ऊँची गगनचुम्बी इमारतें, परिवहन हेतु सिटी बसों की उत्तम व्यवस्था, खेलकूद के लिए सवाई मानसिंह स्टेडियम, हवामहल की भव्यता, साँगानेर एयरपोर्ट , सिटी मॉल , मेट्रो ट्रेन आदि को देखकर रजत अचम्भित हो गया| उसके मित्र रवि ने बताया कि वर्ल्ड ट्रेड पार्क को देखने शाम को चलना है|

रजत गहरी सोच में डूब गया, रवि के झिंझोड़ने पर उसने बताया कि उसके गाँव की सड़क तो टूटी-फूटी है, जिसमें बड़े-बड़े गड्डे हैं, बिजली कभी-कभी ही आती है, पानी के लिये नल नहीं लगे हुए हैं, बल्कि कुँओं से खींचकर पानी लाना पड़ता है| शहर जाने हेतु एकमात्र बस है| गाँव के एकमात्र विद्यालय का भवन पुराना व जर्जर है| स्वास्थ्य केन्द्र पर मात्र एक नर्स उपलब्ध है| उसके मन में बार -बार यह प्रश्न कौंध रहा था कि आखिर गाँव व शहर में यह भारी अन्तर क्यों है?

शॉपिंग मॉल

रवि के पिता, जो कि जयपुर के एक विद्यालय में प्रधानाचार्य है, उन्होंने दोनों को समझाया कि इस अन्तर का कारण विकास है| शहरी क्षेत्रों में विकास तीव्र गति से हुआ है, शहर के नजदीक स्थित गाँवों में भी विकास हुआ है, जबकि दूरदराज के गाँव में विकास की गति धीमी है| विकास के स्तर में यह अन्तर गाँव व शहर के बीच खाईं पैदा कर देता है| यह अन्तर देश के विभिन्न क्षेत्रों, विभिन्न महानगरों , विभिन्न राज्यों तक ही सीमित नहीं है, बल्कि वैश्विक स्तर पर विभिन्न राष्ट्रों के बीच भी विकास सम्बन्धी अन्तर दिखाई देता है|

आज विश्व के देशों को आर्थिक दृष्टि से दो भागों में बाँटा जाता है- विकसित देश और विकासशील देश| विकसित देशों की श्रेणी में वे देश आते हैं जहाँ आर्थिक विकास तेजी से हुआ है| यहाँ औद्योगिक विकास तीव्रगति से होने के कारण लोगों की आय में वृद्धि हुई है और भौतिक सुख-सुविधाएँ प्रचुर मात्रा में उपलब्ध हैं| इंग्लैण्ड, अमेरिका, स्विट्जरलैण्ड, जापान आदि देश इस श्रेणी में आते हैं|

विकासशील देशों में इसके विपरीत अवस्था दिखाई देती है| इन देशों में जनसंख्या बहुत अधिक है, विकास की गति धीमी है, आवश्यक वस्तुओं का अभाव दिखाई देता है, अधिकांश जनसंख्या कृषि पर निर्भर है और प्रति व्यक्ति आय बहुत कम है| इनमें से अधिकतर देश पहले किसी विकसित देश के अधीन रहे हैं| विदेशी शासन के दौरान हुए शोषण से इन देशों में आर्थिक पिछड़ापन विद्यमान है| अपने पिछड़ेपन से उबरने के लिये ये देश प्रयत्नशील हैं, इसलिए इन्हें विकासशील देश कहा जाता है| भारत, ब्राजील, इन्डोनेशिया आदि देश इस श्रेणी में आते हैं|

गतिविधि-

अपने शिक्षक की सहायता से विकसित एवं विकासशील देशों के 5-5 नामों की सूची बनाइए|

आर्थिक विकास

विकसित और विकासशील देशों के अन्तर से हम आर्थिक विकास के अर्थ को समझ सकते हैं| परम्परागत धारणा में आर्थिक विकास एक एेसी स्थिति है जिसमें कुल सकल राष्ट्रीय उत्पाद 5 से 7 प्रतिशत प्रतिवर्ष की दर से बढ़ता रहे| इसके साथ ही उत्पादन व रोजगार संरचना में इस प्रकार परिवर्तन हो कि उसमें कृषि का हिस्सा कम हो जाये और विनिर्माण क्षेत्र तथा सेवा क्षेत्र का हिस्सा बढ़ता जाये| अर्थातकृषि के स्थान पर औद्योगिकीकरण की गति को तेज किया जा सके|

किन्तु समय के अनुसार आर्थिक विकास की संकल्पना को पुन: परिभाषित किया गया है| विकास की नवीन अवधारणा में आर्थिक विकास का मुख्य उद्देश्य गरीबी, बेरोजगारी और असमानता का निवारण रखा गया है| अत: अब यह माना जाने लगा है कि यदि देश में गरीबी के स्तर में कमी आ रही हो, बेरोजगारी का स्तर कम हो रहा हो तथा आर्थिक असमानताएँ कम हो रही हों, तो निश्चित ही देश का आर्थिक विकास हो रहा है|

वर्ल्ड ट्रेड पार्क,जयपुर

यहाँ आर्थिक विकास की भारतीय अवधारणा को समझना भी आवश्यक है| विकास की भारतीय अवधारणा के अनुसार देश में उपलब्ध सभी संसाधनों का आवश्यकतानुसार दोहन करते हुए और राष्ट्रहित में उनको उपयोग में लाते हुए देश की आर्थिक संरचना और प्रौद्योगिकी में आवश्यक परिवर्तन लाना जिससे उत्पादन, आय और रोजगार में वृद्धि हो तथा लोगों को उपयुक्त व उत्तम जीवन स्तर प्रदान किया जा सके| प्रकृति से प्राप्त नि:शुल्क संसाधनों का अविवेकपूर्ण और अमर्यादित उपयोग करना राष्ट्रहित में नहीं है| प्रकृति को ईश्वर का अमूल्य उपहार मानकर उससे आवश्यकतानुसार वस्तुएँ प्राप्त कर संयमित उपयोग द्वारा जीवनयापन करते हुए राष्ट्र को वैभव सम्पन्न बनाना ही राष्ट्रहित है|

आर्थिक विकास को सफल बनाने के लिये आज हर देश प्रयास कर रहा है| विश्व के विकसित और विकासशील देशों में आर्थिक विकास की होड़ लगी हुई है| विकासशील देशों में व्याप्त निर्धनता, बेरोजगारी व आर्थिक असमानता को समाप्त करने के लिये आर्थिक विकास आवश्यक भी है| दुनिया से भय, भूख और भेदभाव की समाप्ति और अन्तर्राष्ट्रीय शान्ति एवं सुरक्षा की दृष्टि से भी आर्थिक विकास आधुनिक युग की सबसे महत्त्वपूर्ण आवश्यकता है| आर्थिक विकास का सम्बन्ध पिछड़े हुये देशों से भी है, जहाँ पर साधनों का विकास एवं उपयोग नहीं हुआ है|

विकास के आर्थिक सूचक

किसी राष्ट्र के विकास को मापने के लिए निम्नलिखित तीन आर्थिक सूचक काम में लिए जाते रहे हैं- स्वास्थ्य, शिक्षा एवं प्रति व्यक्ति आय में वृद्धि| वर्तमान में विकास को ‘मानव विकास सूचकांक' द्वारा मापा जाने लगा है| मानव विकास सूचकांक में शिक्षा, जीवन प्रत्याशा एवं व्यक्ति की क्रय शक्ति को प्रमुखता दी जाती है, अर्थात लम्बा एवं स्वस्थ जीवन, शिक्षा एवं शैक्षिक योग्यताओं में अभिवृद्धि तथा प्रति व्यक्ति आय में वृद्धि किसी भी देश के मानव विकास को दर्शाते हैं|

संयुक्त राष्ट्र विकास कार्यक्रम (UNDP) सन् 1990 से प्रति वर्ष इन मानव विकास सूचकांकों के आधार पर वार्षिक मानव विकास रिपोर्ट जारी करता है जो वैश्विक स्तर पर विभिन्न देशों की मानवीय विकास की स्थिति को प्रकट करती है|

मानव विकास सूचकांक 2018
मानव विकास सूचकांक वरीयता (Rank) | देश का नाम | मानव विकास सूचकांक मूल्य (Value)
1 | नार्वे | 0.953
2 | स्विट्जरलैण्ड | 0.944
3 | ऑस्ट्रेलिया | 0.939
4 | आयरलैण्ड  | 0.938
5 | जर्मनी  | 0.936
130 | भारत | 0.640

समावेशी विकास

समावेशी विकास में समाज के सभी वर्गों को विशेष कर वंचित, पिछड़े एवं सीमान्त वर्गों को साथ लेकर विकास किये जाने पर बल दिया जाता है| विकास का होना तभी माना जायेगा जब उसका लाभ सभी वर्गों तक समान रुप से पहुँचे| समावेशी विकास में गरीबी की दर को नियंत्रित एवं विकास की गति को तेज कर विकास प्रक्रिया में सभी वर्गों को लाभ पहुँचाने का प्रयास किया जाता है| सरकार की योजनाओं का मुख्य लक्ष्य समावेशी विकास ही होता है|

सतत विकास

सतत या धारक विकास

आर्थिक विकास एक विस्तृत व सतत धारणा है| यह आर्थिक आवश्यकताओं, वस्तुओं, प्रेरणाओं और संस्थाओं में गुणात्मक परिवर्तनों से सम्बन्धित है| सतत विकास से तात्पर्य विकास की उस प्रक्रिया से है जिस में भावी पीढि़यों को ध्यान में रखते हुए वर्तमान पीढ़ी की आवश्यकताओं की पूर्ति हेतु प्राकृतिक संसाधनों का दोहन किया जाता है| सतत विकास को ‘धारक विकास’ भी कहा जाता है|

सतत विकास की अवधारणा के विकसित होने के पीछे अनेक कारण हैं| आज विकास के परिणामस्वरुप हुए पर्यावरण प्रदूषण ने भी हमें विकास की परिभाषाओं को बदलने पर मजबूर कर दिया है| विकास के लिये प्राकृतिक संसाधनों के अंधाधुंध दोहन ने आज हमारे सामने बड़ी भारी समस्या खड़ी कर दी है| यदि हम अपने राज्य में देखें तो खनिजों व भूमि के लालच में अरावली व वन क्षेत्रों को काफी नुकसान पहुँचाया गया है| परिवहन मार्ग बनाने के नाम पर पर्वतों को काटा जा रहा है जिसका परिणाम हमें घटते खनिज संसाधन और मानसून की अनियमितता के रुप में भुगतना पड़ रहा है|

धरती से अधिक अन्न उपजाने हेतु हमने उसमें रासायनिक खाद एवं कीटनाशकों के रुप में जहर घोल दिया है जिससे कई क्षेत्रों में भूमि बंजर व दूषित हो गई है| इससे भूमि से उत्पन्न खाद्य पदार्थ प्रदूषित हो जाते हैं| उनके उपभोग से मानवीय स्वास्थ्य पर तथा पशुओं पर बुरा असर पड़ता है| वे कई प्रकार के रोगों के शिकार हो जाते हैं|

जल के अंधाधुंध प्रयोग ने कई क्षेत्रों, विशेषकर राजस्थान के मरुस्थलीय क्षेत्रों में भूमिगत जल के घटते स्तर व लवणीय जल जैसी गम्भीर समस्याओं को जन्म दिया है| परिवहन साधनों, रेफ्रीजरेटर एवं एयरकण्डीशनर के अत्यधिक प्रयोग से हानिकारक गैसों के अत्यधिक उत्सर्जन ने वायुमण्डलीय प्रदूषण व ओजोन परत में छेद जैसी मुसीबतें खड़ी कर दी है|

अत: आवश्यकता आज की इस उपभोगवादी संस्कृति पर अंकुश लगाने और संसाधनों के कुशल व अनुकूल दोहन की है ताकि विकास की प्रक्रिया अनवरत चल सके| विकास मानव के लिये खुशहाली व समृद्धि लाये जिसका लाभ वर्तमान ही नहीं भावी पीढि़यों को भी मिल सके| यही सतत विकास है|

विकासशील देशों के विकास में बाधाएँ

पूँजी की कमी, जनसंख्या की बहुलता, उत्पादन की पिछड़ी हुई तकनीक का प्रयोग, गरीबी का दुश्चक्र, कृषि पर अत्यधिक निर्भरता, आर्थिक असमानता, शिक्षा और स्वास्थ्य सेवाओं का निम्नस्तर तथा परिवहन, संचार एवं मूलभूत संसाधनों का अभाव- ये सब स्थितियाँ विकासशील देशों को विकसित बनने में बड़ी बाधाएँ हैं|

जहाँ तक बात भारत की है तो भारत का अतीत वैभवशाली रहा है| धन-धान्य की प्रचुरता के कारण सम्पन्न एवं समर्थ राष्ट्र के रुप में भारत की प्रतिष्ठा विश्व में रही है| उच्च श्रेणी के वस्त्रों से लेकर लौह-निर्मित वस्तुओं के निर्माण में भारत विश्व विख्यात था|

भारत आज पुन: विश्व में आर्थिक शक्ति के रुप में स्थापित हो रहा है| हमारे इन्जीनियर, डॉक्टर, चार्टेड अकाउण्टेंट, मुख्य प्रबन्धक, व्यवसायी एवं प्रशासनिक अधिकारी अपनी योग्यता व श्रम से विश्व के अधिकांश देशों में प्रतिष्ठित स्थानों पर कार्यरत हैं| वर्तमान में न केवल भारतीय वस्तुओं की माँग विश्व में बढ़ी है, बल्कि हमारे अन्तरिक्ष अनुसंधान, प्रौद्योगिकी एवं विशेषज्ञों की माँग बढ़ना भी विश्व में भारत की प्रतिष्ठा बढ़ने का द्योतक है| आवश्यकता आज इस बात की है कि विश्व की आर्थिक शक्ति के रुप में भारत पुन: प्रतिस्थापित हो और `सोने की चिडि़या' की पहले जैसी स्थिति प्राप्त हो|

शब्दावली

प्रति व्यक्ति आय - राष्ट्रीय आय में देश की जनसंख्या का भाग देकर प्राप्त आय|

जीवन प्रत्याशा - किसी देश के नागरिकों की औसत आयु|

अभ्यास प्रश्न

1. सही विकल्प को चुनिए -

(i) निम्नलिखित में से विकसित देश है-

(अ) भारत (ब) ब्राजील

(स) इण्डोनेशिया (द) अमेरिका ()

(ii) भावी पीढि़यों को ध्यान में रखते हुए वर्तमान पीढ़ी की आवश्यकताओं की पूर्ति हेतु प्राकृतिक संसाधनों का दोहन कहलाता है-

(अ) मानव विकास (ब) आर्थिक विकास

(स) औद्योगिक विकास (द) सतत विकास ()

2. किन्हीं तीन विकसित देशों के नाम बताइए|

3. विकासशील देशों के विकास में कौनसी बाधाएँ हैं?

4. मानव विकास सूचकांक से क्या तात्पर्य है?

5. आर्थिक विकास की नवीन अवधारणा को समझाइए|

6. समावेशी विकास से आप क्या समझते हैं?

7. विकसित एवं विकासशील देशों का आर्थिक दृष्टि से अन्तर समझाइए|

8. आधुनिक विकास के परिणामस्वरुप हुए पर्यावरण प्रदूषण पर प्रकाश डालिए|

12. हमारा संविधान

पिछली कक्षाओं में हम सरकार के बारे में अध्ययन कर चुके हैं| हमने यह भी जाना है कि सरकार किन्हीं निश्चित नियमों के अनुसार कार्य करती है| सरकार चलाने वाले लोग यह कार्य अपनी व्यक्तिगत इच्छा से नहीं कर सकते| अब प्रश्न यह उठता है कि ये लोग किस आधार पर नियम बनाते हैं? और इनका संग्रह कहाँ होता है? इस अध्याय में हम संविधान के बारे में अध्ययन करेंगे|

संविधान क्या है?

जिस प्रकार हमें अपने परिवार संचालन के लिए कुछ नियम और व्यवस्थाओं की आवश्यकता होती है, उसी प्रकार किसी देश की शासन-व्यवस्था के संचालन के लिए भी नियमों तथा कार्य विधि की आवश्यकता होती है| सरकार के गठन, नागरिकों के अधिकार एवं कर्त्तव्य आदि की रुपरेखा इन्हीं नियमों के द्वारा निश्चित की जाती है| हमने पिछली कक्षा में पढ़ा है कि सरकार नागरिकों के लिए कानून बनाने, उन्हें लागू करने और उनकी रक्षा करने जैसे महत्त्वपूर्ण कार्य करती है| शासन करने के लिए कुछ निश्चित नियमों और कानूनों की जरुरत होती है| यदि ये नियम और कानून न हों तो पूरे देश में व्यवस्थाएँ बिगड़ जाएँगी और समाज में अशांति एवं अराजकता का वातावरण बन जाएगा| अत: एेसी स्थिति से बचने के लिए कानूनों के द्वारा सरकार को उत्तरदायी बनाया जाता है| इन नियमों एवं कानूनों के द्वारा सरकार और जनता के बीच संबंध तथा जनता में भी आपसी संबंध तय किये जाते हैं| किसी राज्य में शासन, व्यक्ति और उनके आपसी सम्बन्धों को निर्देशित करने वाले सभी नियमों और कानूनों का संग्रह `संविधान' कहलाता है|

संविधान के प्राय: दो प्रकार हो सकते हैं, जैसे-

1. लिखित संविधान : जिस संविधान के प्रावधान लिखित रुप में होते हैं, वे लिखित संविधान कहलाते हैं, जैसे- भारत और संयुक्त राज्य अमेरिका का संविधान|

2. अलिखित संविधान : जिस संविधान के प्रावधान लिखे नहीं जाते बल्कि परम्पराओं के रुप में रहते हैं, उन्हें अलिखित संविधान कहा जाता है, जैसे- ब्रिटेन का संविधान| आइए, अब हम हमारे संविधान की बात करते हैं |

भारत के संविधान का निर्माण

हमारे संविधान के निर्माण का विचार आजादी के बाद प्रकट नहीं हुआ, बल्कि स्वतन्त्रता आन्दोलन के साथ-साथ विकसित हुआ था| महात्मा गंाधी ने 1922 में यह माँग की थी कि “भारत का राजनीतिक भविष्य भारतीय स्वयं बनाएंगे|'' स्वतन्त्रता आन्दोलन के समय भारत के लोगों की इस माँग ने जोर पकड़ा कि वे बाहरी हस्तक्षेप के बिना संविधान बनाना चाहते हैं और यह संविधान एेसी संविधान सभा द्वारा बनाया जाए जो वयस्क मताधिकार के आधार पर निर्वाचित हो| अन्तत: ब्रिटिश सरकार द्वारा भारतीय जनता की संविधान सभा की माँग को स्वीकार कर लिया गया| ब्रिटिश मंत्रीमण्डल का एक दल, जिसे ‘केबिनेट मिशन' कहा गया, भारत आया| ‘केबिनेट मिशन' ने अपनी रिपोर्ट में देश में संविधान सभा के गठन की सिफारिश की| जुलाई 1946 में ब्रिटिश भारत में संविधान सभा के 296 जन प्रतिनिधियों के लिए चुनाव हुए तथा 93 सदस्य देशी रियासतों के प्रतिनिधि के रुप में वहाँ के शासकों द्वारा मनोनीत किए गए| राजस्थान से भी संविधान सभा में 14 सदस्य सम्मिलित थे|

डॉ. राजेन्द्र प्रसाद

डा.ॅ भीमराव अम्बेडकर

9 दिसम्बर 1946 को संविधान सभा की प्रथम बैठक हुई जिसमें सच्चिदानंद सिन्हा को संविधान सभा का अस्थायी अध्यक्ष चुना गया| बाद में डॉराजेन्द्र प्रसाद संविधान सभा के स्थायी अध्यक्ष चुने गए| संविधान सभा में पंजवाहर लाल नेहरु ने 13 दिसम्बर 1946 को संविधान के उद्देश्यों को तय करने वाला एक “उद्देश्य प्रस्ताव'' रखा जो 22 जनवरी, 1947 को सभी की सहमति से पारित हुआ| संविधान सभा में एक प्रारुप समिति बनाई गई जिसके अध्यक्ष डॉ. भीमराव अम्बेड़कर थे| संविधान सभा ने 2 वर्ष 11 माह 18 दिन में कुल 114 दिन बैठकों के बाद हमारे संविधान को तैयार किया| 26 नवम्बर, 1949 को संविधान सभा ने इसे पारित किया और 26 जनवरी 1950 को इसे देश में लागू किया गया है| भारत सरकार ने 26 नवम्बर को ‘संविधान दिवस' घोषित किया है| पूरे देश में 26 नवम्बर 2015 को प्रथम संविधान दिवस मनाया गया|

गतिविधि-

शिक्षक के निर्देशन में अपनी कक्षा में संविधान सभा की मॉक बैठक आयोजित करके अपनी कक्षा के संविधान का निर्माण कीजिए|

भारत के संविधान की विशेषताएँ

हमारे संविधान की प्रमुख विशेषताएँ निम्नलिखित हैं -

1. सबसे लम्बा एवं लिखित संविधान-हमारा संविधान विश्व का सबसे लंबा एवं लिखित संविधान है| यह एक विस्तृत दस्तावेज है| मूल रुप से संविधान में एक प्रस्तावना, कुल 395 अनुच्छेद हैं जो कि 22 भागों में विभक्त हैं और 8 अनुसूचियाँ हैं| विभिन्न परिवर्धनों के बाद वर्तमान (सन् 2016) में इसमें 465 अनुच्छेद और 12 अनुसूचियाँ हैं| विश्व का कोई भी संविधान इतना बड़ा नहीं है|

2. प्रस्तावना-हमारे संविधान में प्रस्तावना को भी सम्मि्लित किया गया है| यह प्रस्तावना संविधान का भाग है| प्रस्तावना संविधान का परिचय एवं भूमिका है| इसमें संविधान का सार है|

3. विभिन्न स्रोतों से प्रेरणा-दुनिया के दूसरे देशों के संविधानों से भी अनेक बातों को लेकर और उनमें हमारी आवश्यकताओं के हिसाब से परिवर्तन करके उन्हें हमारे संविधान में शामिल किया गया है, जैसे- मौलिक अधिकार एवं स्वतन्त्र न्यायपालिका की अवधारणा संयुक्त राज्य अमेरिका के संविधान से, राज्य के नीति निदेशक तत्त्व आयरलैण्ड से, संसदीय शासन व्यवस्था ब्रिटेन से प्रेरित है|ं

4. पंथ निरपेक्षता-संविधान में पंथ निरपेक्ष राज्य का आदर्श रखा गया है| इसका अर्थ है कि राज्य सभी पंथों की समान रुप से रक्षा करेगा और स्वयं किसी भी पंथ को राज्य के धर्म के रुप में नहीं मानेगा| भारत में रहने वाले लोगों को अपने-अपने विश्वास के अनुसार पंथ/मत/धर्म का पालन करने की आजादी है|

5. समाजवाद- संविधान सभी भारतीय नागरिकों के लिए सामाजिक, आर्थिक एवं राजनीतिक क्षेत्रों में समानता की बात करता है| इन क्षेत्रों में किसी भी नागरिक के साथ किसी भी प्रकार का भेदभाव नहीं किया जाएगा| इसके लिए हमारे संविधान द्वारा एेसे अनेक संरक्षणात्मक प्रावधान किए गए हैं जिनसे सामाजिक और आर्थिक रुप से पिछड़े लोगों को समान और विशेष अवसर प्राप्त हो सके|

6. लोकतंात्रिक गणतंत्र- संविधान के अनुसार भारत एक लोकतांत्रिक राज्य है| सरकार का चुनाव जनता करती है| चुनी हुई सरकार जनता के प्रति उत्तरदायी रहते हुए ही कार्य करती है| हमारे शासन का सर्वोच्च पदाधिकारी राष्ट्रपति होता है| यह पद वंशानुगत न होकर निर्वाचित होता है| अत: हमारा देश गणतन्त्र कहलाता है|

7. मौलिक अधिकार एवं मौलिक कर्त्तव्य- हमारे संविधान द्वारा नागरिकों के व्यक्तित्व के विकास और शोषण से मुक्ति के लिए छह मौलिक अधिकार प्रदान किए गए हैं| इन अधिकारों के साथ ही नागरिकों के ग्यारह मौलिक कर्त्तव्य भी निश्चित किये गए हैं, जिनका नागरिकों से पालन करने की अपेक्षा की गई है|

8. नीति निदेशक तत्त्व- जनता के हित को ध्यान में रख कर कानून तथा नीति बनाने और आर्थिक एवं सामाजिक विकास के लिए संविधान में सरकारों को निर्देश दिए गए हैं, जिन्हें संविधान में नीति निदेशक तत्त्व कहा गया है| नीति निदेशक तत्त्वों का कार्य सामाजिक एवं आर्थिक लोकतंत्र को बढ़ावा देना है| इनका उद्देश्य भारत में एक कल्याणकारी राज्य की स्थापना करना है| अत: सरकार का कर्त्तव्य है कि वह इनका पालन कर अपनी नीतियों का इस प्रकार निर्माण करे जिससे प्रत्येक देशवासी का कल्याण हो सके| हालाँकि मौलिक अधिकारों की तरह इन्हें कानून के द्वारा लागू नहीं करवाया जा सकता|

9. संघात्मक शासन व्यवस्था- हमारा संविधान संघात्मक शासन व्यवस्था की स्थापना करता है| इसमें संघात्मक शासन व्यवस्था के लक्षण, जैसे-संघीय एवं प्रांतीय स्तरों की सरकारें, शक्तियों का विभाजन, लिखित संविधान, स्वतन्त्र न्यायपालिका आदि शामिल हैं| हमारे संविधान में भारत को ‘राज्यों के संघ' के रुप में बताया गया है| परन्तु भारतीय संघ न तो राज्यों के आपसी समझौते का परिणाम है और न ही किसी राज्य को संघ से अलग होने का अधिकार है|

10. संसदीय शासन व्यवस्था- संविधान के द्वारा देश में संसदीय शासन प्रणाली को अपनाया गया है, जिसमें कार्यपालिका विधायिका के प्रति उत्तरदायी रहती है| इस व्यवस्था में राष्ट्रपति संवैधानिक अध्यक्ष है और शासन की वास्तविक शक्तियाँ मंत्रिपरिषद् में निहित होती हैं, जो की अपने कायों के लिए संसद के सीधे जनता द्वारा चुने गये सदन ‘लोकसभा' के प्रति जिम्मेदार होती है|

11. स्वतंत्र न्यायपालिका- देश में एक स्वतंत्र और निष्पक्ष न्यायपालिका की व्यवस्था की गई है ताकि जनता को न्याय मिल सके और उनके अधिकारों की रक्षा हो सके तथा संविधान के अनुसार ही शासन चलता रहे| न्यायपालिका को व्यवस्थापिका और कार्यपालिका दोनों से स्वतन्त्र रखा गया है|

12. कठोर एवं लचीला- हमारे संविधान में बदलाव न तो आसानी से होता है, न ही कठोरता से| संविधान के कुछ महत्त्वपूर्ण प्रावधानों को बदलने के लिए विशेष बहुमत की आवश्यकता होती है, तो कुछ प्रावधानों को साधारण बहुमत से ही बदल लिया जाता है|

13. इकहरी नागरिकता- वैसे तो हमारे देश में संघात्मक शासन व्यवस्था है, किन्तु भारतीय नागरिकों को उनके अपने राज्य की नागरिकता नहीं दी गई है| वे केवल भारत के ही नागरिक हैं| इकहरी नागरिकता देश की एकता को बढ़ावा देती है|

14. सार्वभौम वयस्क मताधिकार- हमारे संविधान में 18 वर्ष या उससे अधिक आयु वर्ग के सभीनागरिकों को बिना किसी भेदभाव के मताधिकार का प्रावधान है|

इन सभी विशेषताओं से हमें यह ज्ञात होता है कि संविधान सभा ने भारत के लिए एक उत्कृष्ट संविधान बनाने का प्रयास किया है| इस संविधान में अनेक विशिष्टताओं और अवधारणाओं को सम्मिलित करते हुए इसे जन आकांक्षाओं का प्रतीक एवं विश्व का अद्वितीय संविधान बनाया है|

शब्दावली

संविधान - किसी राज्य में शासन, व्यक्ति और उनके आपसी सम्बन्धों को निर्देशित करने वाले कानूनों का संग्रह|

व्यवस्थापिका - सरकार का वह अंग जो कानून बनाता है, जैसे कि हमारी संसद|

अभ्यास प्रश्न

1. सही विकल्प को चुनिए-

(i) भारत गणराज्य है, क्योंकि-

(अ) भारत में स्वतंत्र न्यायपालिका है

(ब) भारत धर्मनिरपेक्ष राज्य है

(स) राष्ट्रपति वंशानुगत न होकर निर्वाचित होता है

(द) प्रधानमंत्री सर्वोच्च पदाधिकारी है ()

(ii) भारत का संविधान लागू हुआ-

(अ) 28 नवम्बर 1949 (ब) 26 जनवरी 1930

(स) 26 जनवरी 1950 (द) 28 जुलाई 1950 ()

2. संविधान के प्रकार बताइए|

3. प्रारुप समिति के अध्यक्ष कौन थे?

4. संविधान सभा के स्थायी अध्यक्ष कौन थे?

5. हमारे संविधान का निर्माण कितनी अवधि में हुआ?

6. भारत को पंथ निरपेक्ष राज्य क्यों कहा जाता है?

7. हमारे संविधान की निर्माण प्रक्रिया का वर्णन कीजिए|

8. हमारे संविधान की प्रमुख विशेषताएँ क्या हैं? संक्षेप में वर्णन कीजिए|

13. हमारे मौलिक अधिकार एवं कर्त्तव्य

इस अध्याय में हम हमारे संविधान में वर्णित अधिकारों एवं कर्त्तव्यों के बारे में अध्ययन करेंगे| इन अधिकारों के प्रयोग एवं इनके संरक्षण से सम्बन्धित प्रावधानों की जानकारी भी प्राप्त करेंगे| हमने संविधान की विशेषताओं को पिछले अध्याय में पढ़ा| हमारा संविधान लोकतांत्रिक कल्याणकारी राज्य की स्थापना करता है| हम जानते हेैं कि व्यक्ति से परिवार, परिवार से समाज और समाज से देश बनता है यानी देश के केन्द्र में व्यक्ति है| देश का विकास तभी सम्भव है जब व्यक्ति का विकास भी हो| हमारे संविधान में व्यक्ति के भौतिक, बौद्धिक, नैतिक एवं आध्यात्मिक रुप से चहुँमुखी विकास के लिए अधिकारों की व्यवस्था की गई है| ये अधिकार सरकार के कठोर नियमों के विरुद्ध नागरिकों की आजादी की सुरक्षा करते हैं|

'अधिकार' संविधान के अन्तर्गत नागरिकों को प्राप्त होने वाली वे अनुकूल परिस्थितियाँ और अवसर हैं जिनसे वे अपना सर्वांगीण विकास कर सके| अधिकार इस बात का प्रमाण भी है कि राज्य में व्यक्ति के महत्त्व और उसकी गरिमा को स्वीकार किया जाता है| हमारे संविधान में नागरिकों को छह मौलिक अधिकार प्रदान किए गए हैं, जिनकी सुरक्षा के लिए न्यायालय की शरण ली जा सकती है|                                                                                                           हमारे मौलिक अधिकार

स्वतन्त्रता से पूर्व हमें अभिव्यक्ति की स्वतंत्रता के साथ ही जीवन की सुरक्षा का भी अधिकार नहीं था| जनता को ब्रिटिश सरकार के जन-विरोधी कार्यों एवं कानूनों का विरोध करने का भी अधिकार नहीं था| हमारे स्वतन्त्रता सेनानियों द्वारा लड़ी गई आजादी की लड़ाई इन मौलिक अधिकारों की प्राप्ति के लिए किए गए संघर्ष की कहानी है| इसके लिए स्वतन्त्रता सेनानियों को कई बार जेल भी जाना पड़ा था और हजारों को अपने प्राणों की आहुति भी देनी पड़ी थी| सन् 1928 में ‘नेहरु रिपोर्ट' में भी मौलिक अधिकारों का उल्लेख किया गया था|

हमारी संविधान सभा ने अपने ‘उद्देश्य-प्रस्ताव' के अनुरुप ही संविधान में मौलिक अधिकारों का प्रावधान किया| व्यक्ति का सर्वांगीण विकास एवं जीवन की सुरक्षा मौलिक अधिकारों पर निर्भर है| व्यक्ति के मौलिक अधिकारों का हनन होने पर वह उच्च न्यायालयों या उच्चतम न्यायालय में सीधे शिकायत कर सकता है|

आइए, अब हम हमारे मौलिक अधिकारों की विस्तार से चर्चा करें-

1. समानता का अधिकार- समानता लोकतंत्र का आधार है| अत: देश के प्रत्येक नागरिक को संविधान में कानून के समक्ष समान माना गया है तथा सभी को कानून का समान संरक्षण मिलता है| संविधान के अनुसार राज्य अर्थातसरकार किसी भी व्यक्ति से धर्म, नस्ल, जाति, लिंग या जन्म स्थान के आधार पर भेदभाव नहीं करेगी| समाज में छुआछूत को दण्डनीय अपराध घोषित किया गया है| इस अधिकार द्वारा सामाजिक उपाधियों को समाप्त कर दिया गया है| केवल शिक्षा एवं सेना के क्षेत्र में व्यक्ति द्वारा स्वयं की योग्यता से अर्जित उपाधियाँ दी जाती रहेंगी|

2. स्वतंत्रता का अधिकार- संविधान के द्वारा भारत के प्रत्येक नागरिक को विविध प्रकार की स्वतन्त्रताएँ प्राप्त हैं| इनमें प्रमुख हैं- (i) भाषण और अभिव्यक्ति की स्वतंत्रता (ii) शांतिपूर्वक तरीके से सम्मेलन या सभा करने की स्वतंत्रता (iii) राजनीतिक, सामाजिक, सांस्कृतिक तथा आर्थिक संगठन या संघ बनाने की स्वतन्त्रता (iv) भारत में अबाध भ्रमण और निवास की स्वतंत्रता (v) व्यापार, व्यवसाय तथा रोजगार करने की स्वतन्त्रता और (vi) व्यक्ति को अपनी जीवन रक्षा तथा बचाव करने की कानूनी स्वतंत्रता| 86 वें संवैधानिक संशोधन द्वारा 2002 में शिक्षा को कानूनी अधिकार घोषित करके 6 से 14 वर्ष तक के सभी बच्चों को नि:शुल्क और अनिवार्य शिक्षा का अधिकार दिया गया है|

3. शोषण के विरुद्ध अधिकार- हमारे संविधान में सामाजिक असमानता, दासता एवं बेगारी से मुक्ति के लिए सभी नागरिकों को अधिकार दिया गया है| इसके अन्तर्गत मानव व्यापार यानी स्त्री पुरुषों का क्रय-विक्रय, जबरदस्ती किसी से काम लेना या बेगार लेना एवं 14 वर्ष से कम आयु के बालकों को जोखिम भरे कार्यों में लगाना दण्डनीय अपराध है|

4. धार्मिक स्वतंत्रता का अधिकार- हमारा देश एक पंथनिरपेक्ष राज्य है| प्रत्येक नागरिक को अपनी इच्छानुसार किसी भी धर्म को मानने, उस पर आचरण करने और प्रचार करने का समान अधिकार है| सभी धर्म एवं सम्प्रदायों को अपनी संस्थाओं की स्थापना एवं उनका प्रबन्धन करने की स्वतन्त्रता है| किसी भी व्यक्ति को किसी विशिष्ट धर्म या सम्प्रदाय के विकास के लिए ‘कर' देने हेतु बाध्य नहीं किया जा सकता| राजकीय शिक्षण संस्थाओं में धार्मिक शिक्षा नहीं दी जा सकती| धार्मिक शिक्षा में उपस्थित होने के लिए किसी भी व्यक्ति को बाध्य नहीं किया जा सकता| राज्य का अपना कोई धर्म या पंथ नहीं है और वह सभी धर्मो या पंथों को बराबर का सम्मान देता है|

5. संस्कृति एवं शिक्षा सम्बन्धी अधिकार- इस अधिकार में नागरिकों को अपनी विशिष्ट भाषा, लिपि और संस्कृति बनाये रखने का अधिकार है| भाषायी एवं धार्मिक अल्पसंख्यकों को अपनी भाषा और संस्कृति को बनाए रखने के साथ-साथ उनके संवर्धन के लिए शिक्षण संस्थाएँ स्थापित करने एवं उनकी देखभाल करने का अधिकार दिया गया है|

6. संवैधानिक उपचारों का अधिकार- इस अधिकार को डॉ. भीमराव अम्बेडकर ने ‘संविधान की ‘आत्मा और हृदय' कहा है, क्योंकि नागरिकों के मौलिक अधिकारों की घोषणा तब तक व्यर्थ है जब तक कि उसे प्रभावी बनाने का कोई साधन न दिया गया हो| यह अधिकार अन्य मौलिक अधिकारों को प्रभावी बनाने का एक साधन है| मौलिक अधिकारों की रक्षा का दायित्व सर्वोच्च न्यायालय और राज्यों के उच्च न्यायालयों को दिया गया है| जब नागरिकों के अपने मौलिक अधिकारों का हनन होता है या फिर उनके उपयोग में बाधा आती है तो वे इस अधिकार के अन्तर्गत न्यायालय की शरण ले सकते हैं|

विशेष परिस्थितियों (आपातकाल) में इन मौलिक अधिकारों को सीमित या निलम्बित भी किया जा सकता है|

गतिविधि-

मौलिक अधिकारों का रंगीन चार्ट बनाकर कक्षा में प्रदर्शित कीजिए| विद्यार्थियों के समूह बनाकर प्रत्येक समूह से अलग-अलग अधिकार पर शिक्षक की सहायता से चर्चा कीजिए|

हमारे मौलिक कर्त्तव्य

अधिकार एवं कर्त्तव्य एक दूसरे के पूरक हैं| जब हम अधिकारों की मांग करते हैं तो हमें अपने कर्त्तव्यों का भी पालन करना चाहिए| कर्त्तव्यों के बिना हमारे अधिकार खोखले हैं| जैसे वन, नदी, जल इत्यादि हमारे समाज की प्राकृतिक धरोहर हैं, हमें इनकी रक्षा अवश्य ही करनी चाहिए| इसी प्रकार शिक्षा प्राप्त करना हमारे बच्चों का मौलिक अधिकार है तो उनके अभिभावकों का भी कर्त्तव्य है कि वे अपने बच्चों को अनिवार्य रुप से स्कूल भेजें|

हमारे संविधान द्वारा नागरिकों के 11 मौलिक कर्त्तव्य निर्धारित किए गए हैं, जो निम्नानुसार हैं-

भारत के प्रत्येक नागरिक का यह कर्त्तव्य होगा कि वह-

1. संविधान का पालन करे और उसके आदर्शों, संस्थाओं, राष्ट्रध्वज और राष्ट्रगान का आदर करे|

2. स्वतंत्रता के लिए हमारे राष्ट्रीय आन्दोलन को प्रेरित करने वाले उच्च आदर्शों को हृदय में संजोए रखे और उनका पालन करे|

3. भारत की संप्रभुता, एकता और अखण्डता की रक्षा करे और उसे अक्षुण्ण बनाए रखे|

4. देश की रक्षा करे और आह्वान किए जाने पर राष्ट्र की सेवा करे|

5. भारत के सभी लोगों में समरसता और समान भ्रातृत्व की भावना का निर्माण करे जो कि पंथ, भाषा और प्रदेश या वर्ग पर आधारित सभी भेदभावों से परे हो| एेसी प्रथाओं का त्याग करें जो महिलाओं के सम्मान के विरुद्ध हों|

6. हमारी सामासिक संस्कृति की गौरवशाली परम्परा का महत्त्व समझे और उसका परिरक्षण करे|

7. प्राकृतिक पर्यावरण जिसके अन्तर्गत वन, झील, नदी और वन्य जीव हैं, की रक्षा करे और उसका संवर्धन करे तथा प्राणिमात्र के प्रति दयाभाव रखे|

8. वैज्ञानिक दृष्टिकोण, मानववाद और ज्ञानार्जन तथा सुधार की भावना का विकास करे|

9. सार्वजनिक सम्पत्ति को सुरक्षित रखे और हिंसा से दूर रहे|

10. व्यक्तिगत और सामूहिक गतिविधियों के सभी क्षेत्रों में उत्कर्ष की ओर बढ़ने का सतत प्रयास करे, जिससे राष्ट्र निरंतर बढ़ते हुए प्रयत्न और उपलब्धि की ऊँचाईयों को छू सके|

11. छ: से चौदह वर्ष तक के बच्चों को उनके अभिभावक अथवा संरक्षक या प्रतिपालक जैसी भी स्थिति हो, शिक्षा के अवसर प्रदान करे|

इस प्रकार भारतीय संविधान नागरिकों को कुछ अधिकार देता है तो उनसे कुछ कर्त्तव्यों का पालन करके एक जिम्मेदार नागरिक बनने की अपेक्षा भी करता है|

गतिविधि-

विद्यालय एवं परिवार के प्रति आपके कर्त्तव्यों की पहचान करके उनकी अलग-अलग सूची बनाइए|

शब्दावली

अधिकार - वे आवश्यकताएँ जो व्यक्तित्त्व के विकास के लिए नैतिक एवं कानूनी रुप से आवश्यक हो|

कर - सरकार द्वारा लिया जाने वाला अनिवार्य अंशदान|

समानता - बराबरी |

शोषण - खुद के लाभ के लिए दूसरों से जबरदस्ती करवाया गया काम|

अभ्यास प्रश्न

1. सही विकल्प को चुनिए -

(i) मौलिक अधिकारों का उल्लंघन होने पर न्यायालय में शरण लेने का अधिकार है-

(अ) समानता का अधिकार (ब) शोषण के विरुद्ध अधिकार

(स) स्वतंत्रता का अधिकार (द) संवैधानिक उपचारों का अधिकार ()

(ii) 14 वर्ष से कम आयु के बच्चों से खतरनाक कार्य नहीं कराया जा सकता है, इसका संबंध है-

(अ) स्वतन्त्रता के अधिकार से (ब) शोषण के विरुद्ध अधिकार से

(स) संवैधानिक उपचारों के अधिकार से (द) समानता के अधिकार से ()

2. नि:शुल्क और अनिवार्य शिक्षा कौनसे मौलिक अधिकार से सम्बन्धित है?

3. कौनसे मौलिक अधिकार के अन्तर्गत बालश्रम और बेगारी पर रोक लगाई गई है?

4. अधिकारों और कर्त्तव्योंं में क्या संबंध है?

5. ‘समानता का अधिकार' का वर्णन कीजिए|

6. संविधान में वर्णित किन्हीं पाँच मौलिक कर्त्तव्यों का उल्लेख कीजिए|

7. संवैधानिक उपचारों के अधिकार का वर्णन कीजिए|

14. संघीय सरकार

संघीय शासन व्यवस्था में राष्ट्रीय सरकार को संघ सरकार या संघीय सरकार अथवा केन्द्रीय सरकार के नाम से जाना जाता है, जो कि हमारे देश में भारत सरकार है| क्षेत्रीय सरकार को राज्य सरकार या प्रान्तीय सरकार के नाम से जाना जाता है, जैसे कि हमारी राजस्थान सरकार| संघीय शासन व्यवस्था में शक्तियाँ संविधान द्वारा केन्द्र सरकार एवं क्षेत्रीय सरकारों में विभाजित कर दी जाती है| वर्तमान में भारत में 29 राज्य और 7 केन्द्र शासित प्रदेश हैं| हम राज्य सरकार के बारे में पिछली कक्षा में पढ़ चुके हैं| यहाँ अब हम संघीय सरकार के बारे में अध्ययन करेंगे|

भारत राजनैतिक

संघीय शासन व्यवस्था

सामान्यत: जब किसी देश में शासन की सारी शक्तियाँ एक स्तर पर ही केन्द्रित हों, तो उसे ‘एकात्मक शासन व्यवस्था' कहते हैं| इसके विपरीत जब किसी देश में शासन की शक्तियाँ केन्द्र एवं राज्यों के बीच स्पष्ट रुप से विभाजित हों, तो उसे ‘संघीय शासन व्यवस्था' कहते हैं|

संघीय शासन व्यवस्था की विशेषताएँ या लक्षण-

संविधान की सर्वोच्चता |

द्विसदनात्मक विधायिका|

लिखित संविधान|

शासन की शक्तियों का केन्द्र और राज्यों के मध्य स्पष्ट विभाजन|

द्विस्तरीय शासन व्यवस्था अर्थातकेन्द्र और राज्य में दोनों जगह अलग-अलग सरकारें होना|

स्वतंत्र एवं निष्पक्ष न्यायपालिका की मौजूदगी|

हमारे देश की शासन व्यवस्था एक संघीय शासन व्यवस्था है, क्योंकि संघीय शासन व्यवस्था की उपर्युक्त वर्णित सभी विशेषताएँ हमारे देश की शासन व्यवस्था में भी विद्यमान हैं| संविधान द्वारा संघ, राज्य तथा समवर्ती सूची के तहत केन्द्र और राज्यों के मध्य में उनके कार्यों के विषयों का स्पष्ट विभाजन कर दिया गया है| संघीय सरकार को शक्तियों के मामले में राज्य सरकारों से अधिक अधिकार प्राप्त हैं| किन्तु संघीय शासन व्यवस्था होने के बावजूद भी भारत में इकहरी नागरिकता का प्रावधान है|

गतिविधि :

अपने शिक्षक की सहायता से केन्द्र और राज्यों के मध्य शक्ति विभाजन के अनुसार संघ सूची, राज्य सूची एवं समवर्ती सूची में शामिल प्रमुख विषयों को लिखिए|

संसदीय शासन प्रणाली

संघीय शासन व्यवस्था के अन्तर्गत हमारे देश में संसदीय शासन प्रणाली को अपनाया गया है, क्योंकि उत्तरदायित्व के मामले में संसदीय शासन प्रणाली अन्य शासन प्रणालियों से बेहतर है| इसमें कार्यपालिका संसद के प्रति उत्तरदायी होती है| इस व्यवस्था में शासन का संवैधानिक अध्यक्ष राष्ट्रपति होता है, किन्तु वास्तव में राष्ट्रपति की शक्तियों का प्रयोग कार्यपालिका अर्थातमंत्रिपरिषद् के द्वारा किया जाता है| इसमें कार्यपालिका एवं व्यवस्थापिका के बीच में समन्वय भी बना रहता है|

संलग्न रेखाचित्र को देखने से पता चलता हैं कि राष्ट्रपति कार्यपालिका और व्यवस्थापिका दोनों ही अंगों में सम्मिलित है, क्योंकि संसद जो भी विधेयक पारित करती है वह राष्ट्रपति के हस्ताक्षर के बाद ही कानून बनता है| राष्ट्रपति पद को ही संविधान ने कार्यपालिका की शक्तियाँ सौंपी हैं| राष्ट्रपति ही संसद की बैठक आहूत करता है तथा प्रथम बैठक को सम्बोधित करता है| इसीलिए वह व्यवस्थापिका और कार्यपालिका दोनों का भाग है|

भारतीय संसद भवन

संसद हमारी संघीय व्यवस्थापिका है, जो कि संघ सूची एवं समवर्ती सूची के विषयों पर कानून बनाती है| संसद द्वारा बनाये गये कानूनों को लागू करने का कार्य संघीय कार्यपालिका द्वारा किया जाता है| संघीय कार्यपालिका में राष्ट्रपति, प्रधानमंत्री और मंत्रिपरिषद् शामिल हैं|

भारतीय संसद

हमारी संघीय व्यवस्थापिका या विधायिका का नाम ‘संसद' है| देश में संघसूची एवं समवर्ती सूची के विषयों पर कानून बनाने की शक्ति संसद के पास है| हालाँकि समवर्ती सूची के विषयों पर राज्य विधायिका भी कानून बना सकती है परन्तु एक ही विषय पर राज्य विधायिका और संसद दोनों ने कानून बना लिया है तो संसद द्वारा बनाया गया कानून ही मान्य होगा| इस प्रकार कानून बनाने के मामले में संसद को ज्यादा शक्ति प्राप्त है| संसद का गठन राष्ट्रपति, लोकसभा एवं राज्यसभा से मिल कर होता है| हमारी संसद द्विसदनात्मक है, अर्थातहमारी संसद के दो सदन हैं-लोकसभा और राज्यसभा|

लोकसभा

लोकसभा संसद का जनता द्वारा निर्वाचित जनप्रतिनिधि सदन है, जिसे निम्न सदन भी कहते हैं| लोकसभा के सदस्यों का चुनाव जनता द्वारा वयस्क मताधिकार के आधार पर किया जाता है| लोकसभा की अधिकतम सदस्य संख्या 552 हो सकती है| वर्तमान में लोकसभा में 545 सदस्य हैं जिनमें से 530 राज्यों से, 13 केन्द्र शासित प्रदेशों से एवं 2 राष्ट्रपति द्वारा मनोनीत सदस्य हैं| लोक सभा का कार्यकाल 5 वर्ष का होता है, लेकिन मंत्रिपरिषद् उसे समय से पहले भी भंग करने की सिफारिश राष्ट्रपति से कर सकती है| इसीलिए इसे अस्थायी सदन भी कहा जाता है|

लोकसभा का सदस्य वही व्यक्ति बन सकता है, जो-

भारत का नागरिक हो|

कम से कम 25 वर्ष की आयु का हो|

किसी लाभ के पद पर न हो|

घोषित दिवालिया एवं विकृत चित्त का नहीं हो|

लोकसभा के सदस्यों द्वारा अपने में से ही किसी एक सदस्य को अध्यक्ष व एक को उपाध्यक्ष चुना जाता है| लोकसभा की बैठकों का संचालन लोकसभा अध्यक्ष द्वारा किया जाता है|

राज्यसभा

संसद का दूसरा सदन राज्यों का प्रतिनिधित्व करता है, जिसे उच्च सदन भी कहा जाता है| इस सदन के सदस्यों का चुनाव राज्यों एवं संघ शासित राज्यों की विधानसभाओं के निर्वाचित सदस्यों के द्वारा किया जाता है| राज्यसभा के सदस्यों की अधिकतम सख्या 250 है| इसमें 238 सदस्यों का निर्वाचन होता है एवं 12 सदस्यों को राष्ट्रपति के द्वारा मनोनीत किया जाता है| मनोनीत सदस्य कला, साहित्य, विज्ञान और समाज सेवा के क्षेत्र में विशेषज्ञ और अनुभवी होते हैं| राज्यसभा को स्थायी सदन कहा जाता है क्योंकि उसे लोकसभा की भाँति भंग नहीं किया जा सकता| इसके सदस्यों का कार्यकाल 6 वर्ष होता है| परन्तु प्रत्येक दो वर्ष बाद एक तिहाई सदस्य सेवानिवृत्त हो जाते हैं एवं उनके स्थान पर पुन: एक तिहाई सदस्यों को चुना जाता है| राज्य सभा का सदस्य बनने के लिए किसी व्यक्ति का भारत का नागरिक एवं कम से कम 30 वर्ष की आयु का होना जरुरी होता है| एेसा व्यक्ति किसी भी लाभ के पद पर न हो| विकृत चित्त का और घोषित दिवालिया व्यक्ति भी राज्य सभा का सदस्य नहीं बन सकता|

राज्यसभा की बैठकों का संचालन उपराष्ट्रपति द्वारा किया जाता है| उपराष्ट्रपति राज्यसभा का पदेन सभापति होता है| राज्यसभा के सदस्य अपने में से ही किसी एक सदस्य को उपसभापति निर्वाचित करते हैं|

संसद, अर्थात लोकसभा और राज्यसभा के सदस्य सांसद (एम.पी.) कहलाते हैं|

गतिविधि : अपने शिक्षक की सहायता से निम्नलिखित सारणी की पूर्ति कीजिए-
क्र.सं | विवरण | लोकसभा | राज्यसभा
1. | अधिकतम सदस्य संख्या |  |
2. | वर्तमान सदस्य संख् या |  |
3. | सदस्य बनने के लिए न्यूनतम आयु |  |
4. | राजस्थान से सदस्यों की संख्या |  |
5. | कार्यकाल |  |
6. | वर्तमान अध्यक्ष / सभापति |  |
7. | वर्तमान उपाध्यक्ष / उपसभापति |  |

संसद के कार्य एवं शक्तियाँ

1. संसद का प्राथमिक कार्य कानून बनाना है|

2. संसद कार्यपालिका पर पूर्ण नियंत्रण रखती है| इसके लिए वह प्रश्नकाल, ध्यानाकर्षण प्रस्ताव, काम रोको प्रस्ताव, अविश्वास प्रस्ताव आदि माध्यमों का सहारा लेती है|

3. संसद की सहमति के बिना कार्यपालिका न तो किसी प्रकार का कर लगा सकती है और न ही किसी प्रकार का व्यय कर सकती| कार्यपालिका द्वारा बजट को संसद के समक्ष रखा जाता है| बजट के माध्यम से संसद सरकार को आय और व्यय की अनुमति प्रदान करती है|

4. संविधान में संशोधन करने की शक्ति संसद के पास है|

5. संसद को निर्वाचक शक्तियाँ प्राप्त है| वह राष्ट्रपति, उपराष्ट्रपति एवं अपने पदाधिकारियों के चुनाव संबंधी कार्य करती है|

6. संसद महाभियोग के माध्यम से राष्ट्रपति, उच्चतम व उच्च न्यायालय के न्यायाधीशों के विरुद्ध कार्यवाही कर सकती है|

गतिविधि :

कक्षा में संसद का मॉक सत्र का आयोजन करके भारत में बढ़ते प्रदूषण पर चर्चा कीजिए|

संघीय कार्यपालिका

संघीय कार्यपालिका में राष्ट्रपति, प्रधानमंत्री तथा मंत्रिपरिषद् सम्मिलित होते हैं| संघीय कार्यपालिका संसद द्वारा बनाए गए कानूनों को लागू करने का काम करती है|

राष्ट्रपति का निर्वाचन

राष्ट्रपति संघीय कार्यपालिका का प्रमुख होता है| वह भारत का प्रथम नागरिक है| राष्ट्रपति का निर्वाचन जनता प्रत्यक्ष रुप से नहीं करती, बल्कि एक निर्वाचक मंडल के सदस्यों द्वारा किया जाता है| इस निर्वाचक मंडल में संसद के दोनों सदनों के निर्वाचित सदस्य और राज्यों तथा संघ शासित प्रदेशों की विधानसभाओं के निर्वाचित सदस्य शामिल होते हैं|

राष्ट्रपति भवन

राष्ट्रपति पद का उम्मीदवार वह व्यक्ति बन सकता है जो-

भारत का नागरिक हो|

35 वर्ष की आयु पूरी कर चुका हो|

लोकसभा का सदस्य बनने की योग्यता रखता हो|

किसी लाभ के पद पर आसीन नहीं हो |

कार्यकाल

राष्ट्रपति का कार्यकाल 5 वर्ष का होता है| महाभियोग की प्रक्रिया के द्वारा ही संसद कार्यकाल समाप्ति से पूर्व राष्ट्रपति को पद से हटा सकती है                                                                                                                                                                                       राष्ट्रपति - निर्वाचन की प्रणाली

राष्ट्रपति का निर्वाचन आनुपातिक प्रतिनिधित्व पद्धति के अनुसार एकल संक्रमणीय मत प्रणाली से गुप्त मतदान द्वारा होता है| वैध मत-पत्रों का मूल्य निकाला जाता है| किसी उम्मीदवार को राष्ट्रपति के चुनाव में निर्वाचित होने के लिए मतों का एक निश्चित भाग प्राप्त करना होता है| निश्चित भाग का निर्धारण वैध मतों में निर्वाचित होने वाले उम्मीदवार (यहाँ केवल एक ही उम्मीदवार राष्ट्रपति के रुप में निर्वाचित होता है) की संख्या में एक जोड़ कर भाग देने पर प्राप्त भागफल में एक जोड़ कर किया जाता है|

(क) राष्ट्रपति के निर्वाचन में निम्नलिखित सूत्रों का प्रयोग करके विधानसभा एवं संसद के निर्वाचित सदस्यों के मतों का मूल्य ज्ञात किया जाता है-

विधानसभा के प्रत्येक सदस्य के मत का मूल्य = राज्य या संघीय क्षेत्र की जनसंख्या / विधानसभा के निर्वाचित सदस्यों की कुल संख्या ÷ 1000

संसद के प्रत्येक निर्वाचित सदस्य के मत का मूल्य = समस्त विधानसभा सदस्यों के मतों का मूल्य / संसद के दोनों सदनों के निर्वाचित सदस्यों की संख्या

(ख) राष्ट्रपति उम्मीदवार को प्राप्त कुल वैध मतों का एक निश्चित भाग प्राप्त होना आवश्यक है, जो इस प्रकार सुनिश्चित किया जाता है :

मतों का निश्चित भाग = वैध मत / राष्ट्रपति के लिए निर्वाचित उम्मीदवार की संख्या + 1 +़ 1

राष्ट्रपति की शक्तियाँ

राष्ट्रपति द्वारा प्रयोग की जाने वाली शक्तियों एवं कार्यों को दो भागों में विभाजित किया जा सकता है- सामान्यकालीन शक्तियाँ एवं आपातकालीन शक्तियाँ|

सामान्यकालीन शक्तियाँ

1. राष्ट्रपति संसद के सत्र को बुलाता है और उसके प्रथम अधिवेशन को सम्बोधित करता है|

2. स्ंसद द्वारा पारित विधेयक पर हस्ताक्षर करता है|

3. जब स्ंसद का सत्र नहीं चल रहा हो तब आवश्यकता होने पर अध्यादेश जारी करता है|

4. प्रधानमंत्री, मंत्रिपरिषद् के सदस्यों, राज्यपाल, सर्वोच्च न्यायालय एवं उच्च न्यायालय के न्यायाधीशों सहित कई महत्त्वपूर्ण पदों पर नियुक्तियाँ करता है|

5. अन्तर्राष्ट्रीय संधियाँ व समझौते राष्ट्रपति के नाम से किए जाते हैं|

6. केन्द्रीय बजट को संसद के समक्ष रखवाता है|

7. वह भारत के सैन्य बलों का सर्वोच्च सेनापति होता है| वह थल, जल एवं वायु सेना के प्रमुखों की नियुक्ति करता है तथा युद्ध व उसकी समाप्ति की घोषणा करता है|

8. अपराधियों की सजा को माफ, कम या स्थगित करता है| मृत्युदण्ड के मामले में क्षमादान करने का प्राधिकार केवल राष्ट्रपति को है|

आपातकालीन शक्तियाँ

1. युद्ध, बाह्य आक्रमण या सशस्त्र विद्रोह की स्थिति में आपातकाल लागू करना| (अनुच्छेद 352)

2. किसी राज्य में संवैधानिक संकट उत्पन्न होने पर वहाँ आपातकाल लगाना | (अनुच्छेद 356)

3. राष्ट्र में वित्तीय संकट आने पर वित्तीय आपातकाल लगाना| (अनुच्छेद 360)

गतिविधि-

भारत के प्रथम राष्ट्रपति से वर्तमान तक के राष्ट्रपति के चित्रों का संग्रह करके उनके कार्यकाल सहित एक चार्ट पर चिपका कर कक्षा में प्रदर्शित कीजिए|

उपराष्ट्रपति

उपराष्ट्रपति का पद देश का दूसरा सर्वोच्च पद होता है| उपराष्ट्रपति पद के लिए निम्नलिखित योग्यताएँ होनी चाहिए-

वह भारत का नागरिक हो|

वह 35 वर्ष की आयु पूर्ण कर चुका हो|

वह राज्यसभा सदस्य बनने के लिए योग्य हो|

उपराष्ट्रपति का चुनाव संसद के दोनों सदनों के सदस्यों के निर्वाचक मण्डल द्वारा किया जाता है| राष्ट्रपति के निर्वाचन की तरह उपराष्ट्रपति का निर्वाचन भी एकल संक्रमणीय मत प्रणाली एवं आनुपातिक प्रतिनिधित्व पद्धति के द्वारा गुप्त मतदान से होता है| उपराष्ट्रपति का कार्यकाल 5 वर्ष का होता है| उपराष्ट्रपति राज्यसभा के पदेन सभापति के रुप में कार्य करता है| जब राष्ट्रपति का पद त्यागपत्र, पदच्युत, मृत्यु तथा अन्य कारणों से रिक्त होता है तब वह राष्ट्रपति के रुप में कार्य करता है| संसद उपराष्ट्रपति को कार्यकाल पूरा करने से पूर्व भी पद से हटा सकती है|

प्रधानमंत्री और उनकी मंत्रिपरिषद

संविधान द्वारा दी गई सरकार की संसदीय व्यवस्था में राष्ट्रपति केवल नाम मात्र का कार्यपालिका प्रमुख होता है तथा वास्तविक कार्यपालिका शक्तियाँ प्रधानमंत्री में निहित है| राष्ट्रपति की सभी शक्तियों का प्रयोग वास्तव में प्रधानमंत्री द्वारा किया जाता है| राष्ट्रपति लोकसभा में बहुमत प्राप्त दल या दलों के गठबन्धन के नेता को प्रधानमंत्री नियुक्त करता है| प्रधानमंत्री के परामर्श से राष्ट्रपति द्वारा मंत्रिपरिषद् के मंत्रियों की नियुक्ति की जाती है|

केबिनेट मंत्री, राज्य मंत्री व उप मंत्रियों को सम्मिलित रुप से मंत्रिपरिषद् कहा जाता है, जबकि मंत्रिमण्डल के सदस्य केवल केबिनेट मंत्री ही होते हैं| अत: मंत्रिमण्डल, मंत्रिपरिषद् का ही एक भाग है| लोकसभा में बहुमत प्राप्त रहने तक मंत्रिपरिषद् अपने पद पर बनी रहती है|

प्रधानमंत्री के प्रमुख कार्य

केन्द्रीय मंत्रिपरिषद् के प्रमुख के रुप में प्रधानमंत्री की शक्तियाँ निम्नलिखित हैं-

1. मंत्रियों की नियुक्ति के लिए राष्ट्रपति को परामर्श देता है|

2. मंत्रियों को विभिन्न मंत्रालय आवंटित करता है एवं उनमें फेरबदल करता है|

3. मंत्रिपरिषद् की बैठकों की अध्यक्षता करता है तथा सभी मंत्रियों के कार्यों को नियंत्रित, निर्देशित एवं उनमें समन्वय स्थापित करता है|

4. बहुमत दल का नेता होने के कारण सदन के नेता के रुप में कार्य करता है|

5. वह राष्ट्रपति और मंत्रिपरिषद् के बीच सम्पर्क कड़ी के रुप में कार्य करता है|

6. समय-समय पर राष्ट्रपति को महत्वपूर्ण वैधानिक मामलों और कार्यपालिका के निर्णयों के बारे में जानकारी देता है|

प्रधानमंत्री मंत्रिपरिषद् का मुखिया होता है, अत: प्रधानमंत्री की मृत्यु या उसके त्यागपत्र की स्थिति में मंत्रिपरिषद् स्वत: ही विघटित हो जाती है|

इस अध्याय में हमने भारत की संघीय सरकार और संसदीय व्यवस्था के बारे में पढ़ा| साथ ही संघीय व्यवस्थापिका के रुप में संसद के दोनों सदनों के गठन, कार्यकाल और शक्तियों के बारे में भी जाना| केन्द्रीय कार्यपालिका के रुप में राष्ट्रपति, उपराष्ट्रपति, प्रधानमंत्री और मंत्रिपरिषद् के बारे में भी जानकारियाँ प्राप्त की गई |

शब्दावली

महाभियोग - संसद द्वारा राष्ट्रपति, सर्वोंच्च एवं उच्च न्यायालय के न्यायाधीशों को हटाने की विधि

इकहरी नागरिकता - भारत में नागरिकों को संघ व्यवस्था के बावजूद केवल संघ की नागरिकता ही प्राप्त है, राज्य की नहीं

अध्यादेश - जब संसद का अधिवेशन नहीं चल रहा हो तब आवश्यक विषय पर राष्ट्रपति कानून बनाने के लिए जो आदेश जारी करता है|

आनुपातिक प्रतिनिधित्व - एक निश्चित अनुपात के आधार पर प्रतिनिधित्व करना|

एकल संक्रमणीय - मतदान की वह प्रणाली जिसमें निर्धारित मत प्राप्त करने के लिए विभिन्न उम्मीदवारों में मतों का संक्रमण (विभाजन) किया जाता है

अभ्यास प्रश्न

1. सही विकल्प को चुनिए -

(i) संघात्मक व्यवस्था की विशेषता है :

(अ) शक्तियों का विभाजन

(ब) शक्तियों का केंद्रीयकरण

(स) न्यायालय की स्वतंत्रता का अभाव

(द) सर्वाधिकारवादी शासन ()

(ii) संसद का अंग नहीं है :

(अ) राज्यसभा (ब) लोकसभा

(स) राष्ट्रपति (द) राज्यपाल ()

2. भारत संघ में कितने राज्य और केन्द्र शासित प्रदेश हैं?

3. राष्ट्रपति लोकसभा में कितने सदस्य मनोनीत करता है?

4. संघीय मंत्रिपरिषद् किसके प्रति सामूहिक रुप से उत्तरदायी होती है?

5. राष्ट्रपति का चुनाव कैसे होता है?

6. लोकसभा के गठन को स्पष्ट कीजिए|

7. भारत में संसदीय प्रणाली अपनाने के दो कारण लिखिए|

8. राष्ट्रपति की शक्तियों का वर्णन कीजिए|

9. प्रधानमंत्री की शक्तियों का वर्णन कीजिए|

15. कानून एवं भारतीय न्यायपालिका

अब तक आप संघीय सरकार के विषय में जानकारी प्राप्त कर चुके हैं| आपने यह जान लिया है कि संघीय सरकार कानून बनाती है| कानून क्या होते हैं? और इन कानूनों को बनाना क्यों आवश्यक है? क्या इन कानूनों की जानकारी हमें भी होनी चाहिए? हमारे देश में इन कानूनों की व्याख्या कौन करता है? इन कानूनों के आधार पर न्याय की व्यवस्था किस प्रकार की गई है? हम इन सभी बातों का अध्ययन इस अध्याय में करेंगे|

यातायात नियम को तोड़ने पर पुलिस द्वारा चालान

वाहन चलाते समय हेलमेट का प्रयोग

राम एवं उसके पिताजी बस में सवार होकर शहर के किसी चौराहे से गुजर रहे थे| राम ने देखा कि एक ही मोटर साईकिल पर सवार तीन युवकों को यातायात पुलिस ने रोक रखा है| उसने अपने पिताजी से पूछा, “पापा! इन लोगों को पुलिस ने क्यों रोक रखा है?'' उसके पापा ने कहा, “इन युवकों ने हेलमेट नहीं पहन रखा है तथा एक ही मोटर साईकिल पर दो की जगह तीन लोग सवार हैं, जो कि सीधा-सीधा यातायात कानूनों का उल्लंघन है, इसीलिए यातायात पुलिस इन युवकों से जुर्माना वसूल कर रही है|'' राम ने उत्सुकता से पूछा, “पापा! यातायात कानून क्या होते हैं?'' उसके पापा ने बताया कि सड़क सुरक्षा से संबंधित एेसे नियम-कायदे जो हमें वाहनों के सड़क पर सही एवं सुरक्षित रुप से चलने की वर्तमान प्रणाली से परिचित कराते हैं, उन्हें यातायात कानून कहा जाता है| इन नियमों का सही तरीके से पालन किया जाए तो जीवन को सुरक्षित रखने में मदद मिलती है| सड़क पर होने वाली अधिकांश दुर्घटनाओं का कारण यातायात के नियमों का पालन नहीं करना ही होता है| सड़क दुर्घटना में शराब का सेवन एक महत्वपूर्ण कारक है जो वाहनों की भिड़न्त एवं गंभीर चोट का खतरा बढ़ाती है जिससे मृत्यु तक हो सकती है| शराब कार्य करने की निष्पादन क्षमता को घटाती है और शारीरिक गतिशीलता एवं दिमाग द्वारा नियन्त्रण की क्षमता को प्रभावित करती है| यह गति एवं दूरी को समझने की क्षमता को भी बाधित करती है| शराब का प्रभाव गुस्से को बढ़ाता है, अत: झगड़े की सम्भावना भी बढ़ जाती है| शराब पीकर वाहन चलाना एक दण्डनीय अपराध है|

राम की उत्सुकता को देखकर उसके पिताजी ने आगे उसे और जानकारी दी कि वाहन चलाने के लिए कम से कम 18 वर्ष की आयु निर्धारित की गई है| बच्चों को इस नियम को नहीं तोड़ना चाहिए| वाहन चलाने के लिए वाहन-चालन का प्रशिक्षण भली-भाँति प्राप्त कर लेना चाहिए और यातायात के नियमों की जानकारी भी प्राप्त कर लेनी चाहिए|

राम ने फिर प्रश्न पूछा, ‘क्या मैं 18 वर्ष का हो जाऊँगा तब वाहन चला सकता हूँ?' उसके पिताजी ने बताया कि सिर्फ 18 वर्ष की आयु हो जाने से ही वाहन चलाने के लिए हम योग्य नहीं हो जाते हैं, हमें वाहन चलाने के लिए ‘ड्राइविंग लाइसेन्स' प्राप्त करना पड़ता है जो चालक की वाहन चलाने की योग्यता की पूरी जाँच करके फिर जारी किया जाता है| यह ड्राइविंग लाइसेन्स हमें वाहन चलाते समय हमेशा अपने पास रखना चाहिए, अन्यथा जुर्माना हो सकता है| यदि कोई अवयस्क वाहन चलाते हुए पकड़ा जाता है तो उस पर 500/-रुपये जुर्माना एवं वाहन मालिक पर 1000/- का जुर्माना हो सकता है| अवयस्क द्वारा कोई दुर्घटना करने पर भारतीय दण्ड संहिता की धारा 304 या 337 के तहत मुकदमा दर्ज होता है तथा उसे बाल सुधार गृह भेजा जा सकता है|

कार, जीप इत्यादि मोटर वाहन चलाते समय हमें सीट बेल्ट और दुपहिया वाहन चलाते समय हमें हेलमेट जरुर पहनना चाहिए तभी हम अपने जीवन को सुरक्षित रख सकते हैं| इस नियम का उल्लंघन करने पर मोटर वाहन अधिनियम की धारा 138 (3) सी.एम.वी.आर. 177 के तहत वाहन चालक से 100/-रुपये का जुर्माना लिया जा सकता है|

सीट बेल्ट का प्रयोग

इस तरह राम के पिताजी ने राम को यातायात नियमों और कानूनों की जानकारी देकर यातायात कानून के बारे में उसकी समझ बनाने का प्रयास किया|

गतिविधि :

1. एेसी पाँच परिस्थितियाँ के अनुभव को अपने कक्षा के बच्चों से साझा करें जब आपने वाहन चालकों को यातायात के नियमों का उल्लंघन करते हुए देखा हो|

2. अपने शिक्षक से ड्राइविंग लाइसेन्स प्राप्त करने की प्रक्रिया के बारे में चर्चा कीजिए|

कानून

बच्चो! आपने यातायात कानून के बारे में समझा| इसी तरह विभिन्न बातों को लेकर अनेक अन्य कानून बनाये गये हैं| व्यवस्था को सुचारु रुप से चलाने के लिए नियम एवं कानून जरुरी होते हैं| कानून क्या होता है? कानून का मतलब सरकार द्वारा निर्मित एेसे बाध्यकारी नियमों से है, जो समाज में व्यक्ति के व्यवहार एवं कार्यों को संचालित करते हैं| प्राय: कानून हमारे जीवन को सहज एवं सरल बनाते हैं| कानून का उल्लंघन करने पर दण्ड मिलता है| कानून के उल्लंघन से बचने के लिए हमें कानून की जानकारी होना जरुरी है| हमें कानून का अनिवार्य रुप से पालन करना चाहिए, क्योंकि कानून हमारी भलाई के लिए होते हैं|

आप सोचिए कि हम कानून का पालन नहीं करें तो क्या होगा? यदि -

1. हम भी यातायात नियमों का उल्लंघन करें |

2. कोई व्यापारी पूरे पैसे लेकर भी कम सामान देवे|

3. बिना टिकट के रेल या बस में यात्रा करें|

4. कोइ चिकित्सक अस्पताल में लिंग परीक्षण करके कन्या भृण हत्या करे या करने में सहयोग करे|

5. कोई भी परीक्षार्थी अनुचित साधनों का प्रयोग करके परीक्षा उत्तीर्ण करने की कोशिश करे|

उपर्युक्त उदाहरणों के अनुसार एेसे गलत कार्यों पर यदि कोई नियंत्रण नहीं हो तो इन सभी बातों से हमारा जीवन जीना कठिन हो जाएगा| लेकिन कानून एेसा होने से रोकता है| अत: नियत्रंण कानून का आधार है| कानून की भावना केवल नकारात्मक ही नहीं होती वरन् सकारात्मक भी होती है क्योंकि नियंत्रण के साथ-साथ कानून हमें अधिकार और सुविधाएँ भी प्रदान करता है| कानून सभी के ऊपर समान रुप से लागू होते हैं| हमारा कानून धर्म, जाति या लिंग के आधार पर लोगों के बीच कोई भेदभाव नहीं करता| चाहे कोई भी व्यक्ति हो यदि वह कानून तोड़ता है तो उसे सजा मिलती है|

कानून का पालन करना इसलिए आवश्यक नहीं है कि ये सरकार ने बनाये हैं| यदि इस आधार पर कानूनों को माना जाये कि इन्हें सरकार ने बनाया है तो इसका स्वरुप कभी-कभी दमनात्मक भी हो सकता है| एेसी स्थिति अधिनायकवाद को जन्म दे सकती है| हम एक लोकतांत्रिक देश में रहते हैं जहाँ कानून बनाते समय न्याय की अवधारणा को महत्त्व दिया जाना बहुत जरुरी है, तभी लोकतंत्र का विकास होगा और सामाजिक, आर्थिक एवं राजनीतिक न्याय प्राप्त होगा| हमारे स्वतंत्रता आन्दोलन में ब्रिटिश सरकार द्वारा बनाये गये कई कानूनों का हमारे द्वारा विरोध किया गया था, क्योंकि वे कानून समानता और न्याय का उल्लंघन कर रहे थे|

गतिविधि :

अपने शिक्षक की सहायता से उन कानूनों पर चर्चा कीजिए, जिनका स्वतंत्रता आन्दोलन के दौरान जनता द्वारा विरोध किया गया था|

कानून के प्रकार

1. वर्तमान समय में भी कुछ कानून परम्पराओं, रीति-रिवाजों और धार्मिक मान्यताओं पर आधारित होते हैं| ये ‘सामाजिक कानून' कहलाते हैं|

2. आधुनिक राज्यों में कानून का निर्माण विधायिका द्वारा किया जाता है, जैसे- हमारी संसद, इंग्लैण्ड की पार्लियामेंट या अमेरिका की काँग्रेस द्वारा कानून बनाना| इस प्रकार के कानून ‘राष्ट्रीय कानून' होते हैं| राष्ट्रीय कानून उस देश के नागरिकों और संस्थाओं पर लागू होते हैं|

3. कानून राष्ट्रीय ही नहीं वरन् अंतर्राष्ट्रीय भी होते हैं| ‘अंतर्राष्ट्रीय कानून' संप्रभु राष्ट्रों के आपसी सम्बन्धों को संचालित करते हैं|

कानून के स्रोत

1. राज्य में शान्ति एवं व्यवस्था बनाये रखना सरकार का मुख्य कर्त्तव्य है, इसी कर्त्तव्य को पूरा करने के लिए सरकार स्वयं आगे बढ़ कर कानून बनाती है| जैसे किसी ने कोई अपराध किया तो उसके लिए दण्ड की प्रक्रिया निर्धारण के लिए भारतीय दंड संहिता को बनाया गया|

2. कई बार समाज के विभिन्न वर्गों एवं जन संगठनों से किसी खास कानून को बनाने के लिए माँग उठाई जाती है| इन माँगों के प्रति संवेदनशील रहते हुए सरकार कानून बनाती है| इसी आधार पर सरकार ने महिलाओं के प्रति हिंसा को रोकने के लिए घरेलु हिंसा विरोधी कानून बनाया| राजस्थान के राजसमंद जिले की भीम तहसील के गाँव देव डूंगरी में मजदूरों एवं किसानों ने अपनी मजदूरी से सम्बन्धित सरकारी रिकॉर्ड, जैसे- हाजरी और भुगतान रजिस्टर की प्रतियाँ माँगने के लिए संघर्ष किया| धीरे-धीरे उनका यह संघर्ष आंदोलन के रुप में परिवर्तित होकर राष्ट्रव्यापी हो गया| सरकार ने अन्त में जनता की इस भावना को स्वीकार कर एक क्रांतिकारी एवं महत्त्वपूर्ण कानून ‘सूचना का अधिकार अधिनियम, 2005' बनाया, जो कि सरकारी स्तर पर जन-भागीदारी एवं पारदर्शिता को बढ़ाने का शक्तिशाली कदम साबित हुआ है|

3. कभी-कभी देश में एेसी परिस्थितियाँ पैदा हो जाती हैं, जिनमें कानून बनाना जरुरी हो जाता है| आतंकवादी गतिविधियों को रोकने के लिए सरकार ने तुरन्त कानून बनाया था|

हमारी न्यायपालिका

राज्य की सत्ता कानूनों को वैधानिक आधार प्रदान करती है, परन्तु न्याय की अवधारणा प्रत्येक कानून को सामाजिक मूल्यों से परिपूर्ण करती है| हमारे देश में कानूनों की व्याख्या एवं संविधान के अनुसार न्यायप्रदान करने के लिए स्वतन्त्र एवं निष्पक्ष न्यायपालिका की स्थापना की गई है| पूर्व में हमने जाना कि सरकार के तीन अंग होते हैं- 1. व्यवस्थापिका 2. कार्यपालिका एवं 3. न्यायपालिका|

हम जानते हैं कि हमारे देश में संघीय शासन व्यवस्था है| वैसे तो केन्द्र और राज्य सरकारें संविधान द्वारा निर्धारित अपने-अपने कार्य क्षेत्र में काम करती है, लेकिन फिर भी इनमें किसी भी विषय पर आपस में मतभेद हो सकता है| संविधान के अनुसार उन मतभेदों को दूर करने के लिए सर्वोच्च न्यायालय की स्थापना की गई है, जो नई दिल्ली में स्थित है| सर्वोच्च न्यायालय अन्य कार्यों के अलावा कानून तथा संविधान की व्याख्या करता है|

आइये! अब हम हमारी न्यायपालिका पर विस्तार से विचार करें-

भारत में न्यायपालिका की संरचना

हमारे देश में एकीकृत न्यायपालिका की व्यवस्था है, जिसमें सबसे नीचे के स्तर पर स्थानीय एवं जिला अदालतें होती है| फिर, प्रत्येक राज्य में या कुछ राज्यों में संयुक्त रुप से उच्च न्यायालय है| सबसे ऊपर एक सर्वोच्च या उच्चतम न्यायालय है|

सर्वोच्च न्यायालय 
उच्च न्यायालय  
निचली अदालतें/ न्यायालय

गतिविधि-

शिक्षक की सहायता से जानकारी करो कि किन-किन राज्यों में संयुक्त रुप से उच्च न्यायालय हैं?

सर्वोच्च न्यायालय

सर्वोच्च न्यायालय हमारी न्यायपालिका का सबसे बड़ा न्यायालय है| हमारे संविधान का रक्षक है| उसको संविधान की व्याख्या करने का अधिकार है| यह नागरिकों के मूल अधिकारों की रक्षा करता है| यह देश के समस्त न्यायालयों से ऊपर है, इसलिए यह अंतिम अपीलीय न्यायालय है|

सर्वोच्च न्यायालय के मुख्य न्यायाधीश की नियुक्ति राष्ट्रपति के द्वारा की जाती है| मुख्य न्यायाधीश की सलाह से ही राष्ट्रपति द्वारा अन्य न्यायाधीशों की नियुक्ति की जाती है| सर्वोच्च न्यायालय का न्यायाधीश बनने के लिए व्यक्ति में निम्नांकित योग्यताएँ होनी चाहिए-

वह भारत का नागरिक हो|

वह उच्च न्यायालय में लगातार 5 वर्ष तक न्यायाधीश का कार्य कर चुका हो अथवा उच्च न्यायालय में लगातार 10 वर्ष तक वकालात कर चुका हो अथवा

राष्ट्रपति की राय में वह प्रसिद्ध कानूनविज्ञ हो|

सर्वोच्च न्यायालय के न्यायाधीश 65 वर्ष की आयु तक अपने पद पर रह सकते हैं| स्वयं के त्यागपत्र से या महाभियोग द्वारा इन्हें समय से पूर्व भी हटाया जा सकता है| सर्वोच्च न्यायालय के न्यायाधीशों के वेतन एवं भत्ते भारत की संचित निधि से प्राप्त होते हैं|

सर्वोच्च न्यायालय, नई दिल्ली

सर्वोच्च न्यायालय का क्षेत्राधिकार निम्नानुसार है -

1. प्रारम्भिक क्षेत्राधिकार- (i) नागरिकों के मूल अधिकार सम्बन्धी विवाद (ii) केन्द्र एवं राज्य सरकार तथा (iii) राज्य सरकारों के मध्य के विवादों की सुनवाई प्रारम्भिक क्षेत्राधिकार के अन्तर्गत आते हैं|

2. अपीलीय क्षेत्राधिकार- उच्च न्यायालयों के निर्णयों के विरुद्ध अपील सर्वोच्च न्यायालय में की जा सकती है, एेसे तीन प्रकार के मामले हो सकते हैं-

क. संवैधानिक मामले- एेसे विवाद जिसमें संविधान की व्याख्या सम्बन्धी कोई प्रश्न विचारणीय हो|

ख. दीवानी मामले- जमीन जायदाद, चीजों की खरीददारी, विवाह, तलाक, किराया, संविदा आदि से सम्बन्धित मामले|

ग. फौजदारी मामले- एेसे विवाद जो चोरी, अपराध, हत्या, डकैती, मारपीट आदि से सम्बन्धित हो|

3. संविधान एवं मौलिक अधिकारों का रक्षक- (i) सरकार द्वारा बनाया गया कोई भी एेसा कानून जो संवैधानिक प्रावधानों के विपरीत हो तो सर्वोच्च न्यायालय उसे अवैध घोषित कर सकता है इसे ‘न्यायिक पुनरावलोकन' भी कहते हैं| (ii) नागरिकों के मूल अधिकारों का हनन होने पर सर्वोच्च न्यायालय उनकी रक्षा करता है| (iii) सर्वोच्च न्यायालय अभिलेखीय न्यायालय भी है| इसके सभी निर्णय प्रकाशित किये जाते हैं| इन निर्णयों का प्रयोग आगे आने वाले मुकदमों में कानून की तरह किया जाता है|

उच्च न्यायालय

राज्य में सबसे बड़ा न्यायालय उच्च न्यायालय होता है| राजस्थान का उच्च न्यायालय जोधपुर में है| इसकी एक पीठ (बैंच) जयपुर में स्थित है| इसके मुख्य न्यायाधीश की नियुक्ति सम्बन्धित राज्यपाल एवं सर्वोच्च न्यायालय के न्यायाधीश की सलाह से राष्ट्रपति करता है| उच्च न्यायालय के न्यायाधीश 62 वर्ष की आयु तक अपने पद पर बने रह सकते हैं|

राजस्थान उच्च न्यायालय, जोधपुर

उच्च न्यायालय का न्यायाधीश बनने के लिए व्यक्ति में निम्नलिखित आवश्यक योग्यताएँ होनी चाहिए-

वह भारत का नागरिक हो|

वह भारत के किसी राज्य में कम से कम 10 वर्ष तक किसी न्यायिक पद पर रहा हो अथवा उच्च न्यायालय में लगातार 10 वर्ष या उससे अधिक समय तक वकालात की हो|

उच्च न्यायालय का क्षेत्राधिकार-

1. प्रारम्भिक क्षेत्राधिकार- एेसे मामले जो सीधे ही उच्च न्यायालयों में प्रारम्भ किये जा सकते है, जैसे- मौलिक अधिकार सम्बन्धी याचिकाएँ/मामले|

2. अपीलीय क्षेत्राधिकार- उच्च न्यायालय में राज्य के अधीनस्थ जिला एवं सत्र न्यायालयों के आदेशों के विरुद्ध अपील की जा सकती है|

3. पर्यवेक्षणीय क्षेत्राधिकार- उच्च न्यायालय को राज्य के समस्त न्यायालयों का निरीक्षण करने, सूचना प्राप्त करने, उनकी कार्य प्रणाली एवं कार्यवाहियों के संचालन सम्बन्धी सामान्य नियम बनाने का अधिकार है| अधीनस्थ न्यायालयों के प्रकरणों की कानूनी व्याख्या करने के लिए उन्हें अपने पास मँगवाने का भी अधिकार है|

न्यायपालिका की स्वतन्त्रता

हमारे संविधान ने न्यायपालिका को बहुत महत्त्वपूर्ण भूमिका प्रदान की है| न्याय करने का कार्य बिना किसी दबाव एवं हस्तक्षेप से तभी हो सकता है जब न्यायपालिका स्वतंत्र रुप से कार्य करे| हमारे संविधान ने न्यायपालिका की स्वतंत्रता को बनाये रखने के लिए इसे व्यवस्थापिका एवं कार्यपालिका से अलग रखा है| न्यायाधीशों की नियुक्ति की प्रक्रिया, उनके कार्यकाल की सुरक्षा, न्यायाधीशों की सेवा शर्तें आदि में व्यवस्थापिका का कोई हस्तक्षेप नहीं है| न्यायपालिका को वित्तीय रुप से स्वतंत्रता प्रदान की गई है| न्यायाधीशों के कार्य, आचरण और निर्णयों को व्यक्तिगत आलोचना से मुक्त रखा गया है| इन सभी प्रावधानों से न्यायापालिका की स्वतंत्रता बनाये रखने का पूर्ण प्रयास किया गया है|

गतिविधि-

विद्यार्थी अपने शिक्षक की सहायता से दीवानी व फौजदारी कानून से जुड़े हुए मुकदमों के उदाहरणों की सूची तैयार करें|

न्याय तक सबकी पहुँच हो और न्याय शीघ्र, सुलभ एवं सस्ता हो इसके लिए हमारे देश में कुछ महत्त्वपूर्ण उपाय किए गए हैं| उनमें से प्रमुख निम्नलिखित हैं-

लोक अदालत

प्राचीन समय से ही जिस तरह गाँव के लोग अपने विवादों का निपटारा आपसी समझाइश और राजीनामा से करते हैं, उसी तरह का कार्य वर्तमान में लोक अदालत करती है| इससे लोगों में आपसी सद्भाव बनाये रखने में मदद मिलती है| यह आपसी समझौते के द्वारा विवादों का निपटारा कर लोगों के धन और समय का अपव्यय रोकती है| लोक अदालत के फैसले सभी पक्षों को अनिवार्य रुप से मान्य होते हैं| एेसे फैसले के विरुद्ध कोई भी पक्ष किसी भी न्यायालय में अपील नहीं कर सकता है| हमारे राज्य के सभी जिला मुख्यालयों पर स्थाई रुप से लोक अदालतें काम करती है| यह नियमित अदालतों से अलग है|

लोक अदालत का दृश्य

त्वरित न्यायालय (फ़ास्ट ट्रेक कोर्ट)

न्यायालयों में मुकदमों की बढ़ती हुई संख्या के कारण कई वषों तक मुकदमों का निर्णय नहीं हो पाता है| न्याय में देरी का अर्थ है, न्याय न मिलना| गम्भीर किस्म के कुछ विशेष प्रकरणों में लोगों को शीघ्र न्याय दिलाने के उद्देश्य से त्वरित न्यायालयों की स्थापना की गई है| इन न्यायालयों में मुकदमों की दिन-प्रतिदिन सुनवाई कर त्वरित निर्णय किए जाते हैं|

जनहित याचिका

नागरिकों के मौलिक अधिकारों का उल्लंघन होने पर वे न्यायालय की शरण में जा सकते हैं| कई बार लोगों को अपने अधिकारों की जानकारी नहीं होती, जिससे सरकार या लोगों द्वारा उनके अधिकारों का हनन किया जाता रहता है और वे जानकारी के अभाव में उनके उल्लंघन के विरुद्ध अदालत में भी नहीं जाते| एेसे लोग जो किसी प्रतिकूल परिस्थिति जैसे-अशिक्षा, अज्ञानता या गरीबी के कारण न्याय प्राप्ति के लिए स्वयं न्यायालय में नहीं जा सकते, उनके अधिकारों की रक्षा के लिए किसी अन्य व्यक्ति या संस्था द्वारा न्यायालय में जो मुकदमा दायर किया जाता है, उसे जनहित याचिका कहते हैं| जनहित याचिका उच्च न्यायालय या उच्चतम न्यायालय में दायर की जा सकती है| किसी भी सार्वजनिक महत्त्व के मुद्दे पर न्यायालय स्वयं भी प्रसंज्ञान ले सकता है| जनहित याचिका के माध्यम से वंचित व्यक्तियों और समूहों को न्याय सुलभ हुआ है| एेसी ही एक जनहित याचिका के आधार पर सर्वोच्च न्यायालय ने 28 मार्च 2001 को सभी राज्य सरकारों को राजकीय और राज्य सहायता प्राप्त विद्यालयों में प्राथमिक स्तर के विद्यार्थियों को छ: माह के भीतर पके हुए मध्याह्न भोजन की व्यवस्था के आदेश प्रदान किये| न्यायालय के इस आदेश की क्रियान्विति राज्य सरकारों द्वारा की जा रही है| राजस्थान में राजकीय और राज्य सहायता प्राप्त विद्यालयों के उच्च प्राथमिक स्तर के सभी विद्यार्थियों को पका हुआ मध्याह्न भोजन उपलब्ध कराया जा रहा है| इस उदाहरण से स्पष्ट है कि जनहित याचिका से कार्यपालिका की जवाबदेही और व्यवस्थापिका की सजगता में वृद्धि हुई है|

विधिक सहायता सेवा

समाज के कमजोर वर्गों को सरकार की ओर से विधिक सहायता सेवा का प्रावधान किया गया है| इस सेवा के अन्तर्गत मुकदमें की पैरवी करने हेतु सरकार द्वारा वकील की नि:शुल्क सेवा उपलब्ध कराई जाती है| एेसे नागरिक जिनकी वार्षिक आय 125000/-रुपये तक हों, या वे अनुसूचित जाति, अनुसूचित जनजाति के सदस्य हों, तो उन्हें यह सेवा प्रदान की जाती है| महिला, बालक, निराश्रित, बंदी एवं आपदाग्रस्त व्यक्तियों को भी यह सुविधा उपलब्ध करवाई जाती है|

विधिक साक्षरता

कानूनों की जानकारी के अभाव में किसी कानून का उल्लंघन हो जाने की स्थिति, उस उल्लंघन के अपराध के दण्ड से विमुक्ति का आधार नहीं हो सकता है| अत: हमें कानूनों से परिचित होना आवश्यक है| विधिक साक्षरता के तहत नागरिकों को अपने मूल अधिकारों की रक्षा करने व अन्य आवश्यक कानूनों की सामान्य जानकारी दी जाती है| कानून की पढ़ाई करने वाले विद्यार्थी, वकील व कानून विशेषज्ञ समय-समय पर विधिक साक्षरता शिविर, मेले, जनसभाएँ इत्यादि के द्वारा लोगों को कानूनों की जानकारी देते रहते हैं| विद्यालयों में भी विद्यार्थियों से सम्बन्धित कानूनी अधिकार एवं जानकारियों के बारे में बताया जाता है| विधिक साक्षरता से समाज में भाईचारे को बढ़ावा मिलता है और अपराधों में भी कमी आती है| इनसे नागरिकों में उत्तरदायित्व का बोध विकसित होता है और वे सजगता से व्यवहार करते हैं|

राजस्थान में ग्राम न्यायालय

ग्रामीण क्षेत्रों में ग्राम पंचायत स्तर पर शीघ्र एवं सुलभ न्याय दिलाने हेतु ‘ग्राम न्यायालय एक्ट, 2008' के तहत ग्राम न्यायालयों की स्थापना की गई है| राजस्थान में भी ग्राम न्यायालयों की स्थापना की गई है| राजस्थान में पहला ग्राम न्यायालय जयपुर जिले के बस्सी में खोला गया| इन ग्राम न्यायालयों में न्यायिक अधिकारियों की नियुक्ति उच्च न्यायालय के परामर्श से की जाती है|

ग्राम न्यायालय

इस अध्याय में हमने कानूनों की जानकारी एवं न्याय के महत्त्व को समझा और साथ ही साथ हमारे देश की न्यायपालिका के संगठन और उसके कार्यों को जाना| हम वंचित लोगों को न्याय उपलब्ध कराने के नवीन प्रयासों से भी परिचित हुए|

शब्दावली

मुकदमा - न्यायालय के विचाराधीन विवाद का मामला

अपील - निचली अदालत के फैसले के विरुद्ध पुन: विचार के लिए किसी पक्ष का ऊपरी अदालत में जाना

याचिका - अपने अधिकारों की रक्षा के लिए न्यायालय में प्रार्थना करना|

वकील - कानून के सिद्धान्तों और कानूनों के आधार पर अदालत में किसी मुकदमें में पैरवी करने वाला कानून का विद्वान|

अभ्यास प्रश्न

1. निम्नांकित प्रश्नों के सही विकल्प को चुनते हुए कोष्ठक में अंकित कीजिए -

(i) निम्नांकित में से कौनसा मामला फौजदारी कानून से संबंधित है :

(अ) डकैती (ब) सम्पत्ति का बँटवारा

(स) किराया (द) विवाह पंजीकरण ()

(ii) विधिक साक्षरता शिविरों का उद्देश्य है, जनता को :

(अ) कानूनी जानकारी देना (ब) अक्षर ज्ञान देना

(स) प्रौढ़ शिक्षा देना (द) वकील बनाना ()

2. निचली अदालत के फैसले के विरुद्ध जब कोई पक्ष ऊपरी अदालत में जाता है, तो उसे क्या कहते हैं?

3. राजस्थान उच्च न्यायालय तथा इसकी पीठ कहाँ स्थित है?

4. सर्वोच्च न्यायालय के न्यायाधीशों की योग्यताएँ लिखिए|

5. लोक अदालत से क्या अभिप्राय है?

6. जनहित याचिका किसे कहते हैं?

7. न्यायिक पुनरावलोकन से आप क्या समझते हैं?

8. सरकार किन-किन बातों को ध्यान में रखकर कानूनों का निर्माण करती है?

9. सर्वोच्च न्यायालय के क्षेत्राधिकार का वर्णन कीजिए|

10. यातायात कानूनों का उद्देश्य क्या है?

11. हमारे देश के वर्तमान यातायात नियमों का संक्षेप में वर्णन कीजिए|

12. शराब के दुष्प्रभाव लिखिए|

13. “यदि मैं एक यातायात पुलिस का सिपाही होता” - इस विषय पर अपनी नोटबुक में एक पृष्ठ लिखिए|

16. राष्ट्रीय सुरक्षा  एवं  आंतरिक सुरक्षा

एक अवधारणा के अनुसार किसी राष्ट्र के निर्माण में ये चार तत्त्व अनिवार्यत: शामिल होते हैं- भूमि, जनसंख्या, सम्प्रभुता और सरकार| राष्ट्र की अखण्डता को बनाए रखने अर्थात देश की सीमाओं की रक्षा के लिए सेना भी राष्ट्र का एक अनिवार्य अंग है| भारत की सेना देश का गौरव और हमारा विश्वास है| भारतीय सैनिकों ने अपने शौर्य और बलिदान से विश्व में ख्याति अर्जित की है|

सीमा पर निगरानी रखते हुए सीमा सुरक्षा बल के जवान

राष्ट्र के समक्ष सुरक्षा चुनौतियाँ                                                                                                                                                                                                      भारत के समक्ष सुरक्षा चुनौतियाँ निरन्तर उपस्थित रही हैं| ये चुनौतियाँ विभिन्न स्तरों पर विद्यमान हैं| शत्रु का खतरा न केवल देश की सीमाओं पर विद्यमान रहता है, अपितु देश के सुरक्षा-चक्र को भेदकर आतंकवादी गतिविधियों के द्वारा वह देश के आन्तरिक भागों में भी चुनौतियाँ प्रस्तुत करने का प्रयास करता रहता है| तीसरी तरफ वह देश की एकता के ताने-बाने पर भी प्रहार करने का प्रयास करता रहता है| इन विभिन्न तरह की सुरक्षा चुनौतियों से निपटने के लिए देश में विभिन्न स्तरों वाली सुरक्षा-व्यवस्था स्थापित है|

भारत पश्चिम में पाकिस्तान से, तो उत्तर में चीन से घिरा हुआ है| ये देश भारत पर आक्रमण कर चुके हैं| इन देशों के साथ भारत का सीमा-विवाद भी है| पाकिस्तान आंतकवादी गतिविधियों का सहारा लेकर भारत से परोक्ष रुप से युद्ध छेड़े हुए है| भारत की उत्तरी सीमा पर आए दिन गोलीबारी होती रहती है| उत्तरी-पूर्वी सीमा पर चीन आए दिन सीमा का उल्लंघन करता रहता है| सीमाओं पर घुसपैठ का खतरा भी लगातार बना रहता है| देश में कुछ क्षेत्र अलगाववादी और नक्सलवादी हिंसा से ग्रस्त हैं|

गतिविधि -

विगत 15 दिवस के समाचार-पत्रों से भारत की सीमाओं पर होने वाली हलचल और आंतरिक सुरक्षा संबंधी समाचार संकलित कीजिए|

राष्ट्रीय सुरक्षा को हम दो प्रकार से देखते हैं- 

1. बाह्य सुरक्षा और 2. आन्तरिक सुरक्षा

बाह्य सुरक्षा

बाह्य सुरक्षा से आशय देश की सीमाओं की सुरक्षा से है| ‘प्रथम सुरक्षा पंक्ति' के रुप में देश की सेनाएँ शत्रु से मुकाबला कर उसे परास्त करती हैं| जब युद्ध नहीं होता और शांतिकाल होता है, तब सेनाएँ सीमा से कुछ दूर रहती हैं| उस समय ‘दूसरी सुरक्षा पंक्ति' के रुप में सीमा सुरक्षा बल, तट रक्षक बल, भारत-तिब्बत सीमा पुलिस व अन्य सुरक्षा बल देश की सीमाओं पर गश्त करते हुए निगरानी रखते हैं| वे आंतकवादियों, घुसपैठियों और तस्करों को सीमा पार करने से रोकते हैं| युद्ध की आशंका होने पर सेनाएँ सीमा पर आ डटती हैं और शत्रु का मुकाबला करने के लिए मोर्चा सम्भाल लेती हैं|

भारतीय सेना

भारतीय सेना के तीन अंग हैं- 1. थल-सेना (आर्मी) जमीन पर युद्ध करती है| 2. जल-सेना (नेवी) समुद्री सीमाओं पर युद्ध करती है| 3. वायु-सेना (एयर फोर्स) आकाशीय सीमाओं की निगरानी रखती है और युद्ध में आकाश-मार्ग से शत्रु के आक्रमण का मुकाबला कर थल-सेना और जल-सेना की मदद करती है|

तीनों सेनाओं के अपने-अपने सेना अध्यक्ष होते हैं| भारतीय सेना केन्द्र सरकार के नियंत्रण में कार्य करती है| भारत का राष्ट्रपति तीनों सेनाओं का ‘सर्वोच्च सेनापति' होता है|

थल सेना, जल सेना, वायु सेना

तीनों सेनाओं के प्रतीक चिह्न

गतिविधि-

भारत की तीनों सेनाओं के वर्तमान अध्यक्षों का नाम मालूम कीजिए|

भारतीय सेना उच्च प्रशिक्षित तथा परमाणु हथियार और शक्तिशाली आधुनिकतम् हथियारों से युक्त विश्व की एक अनुशासित और शक्तिशाली सेना है| भारतीय सेना ने सन् 1962, 1965, 1971 व 1999 में दुश्मन के आक्रमणों का मुँहतोड़ जवाब देकर दुश्मन के दाँत खट्टे कर दिये थे| विश्व के अनेक युद्धग्रस्त देशों में युद्धों को रोकने के लिए भारतीय सेना ने ‘संयुक्त राष्ट्र संघ' के तत्वाधान में ‘शांति-सेना' के रुप में कार्य करते हुए विश्व में शांति की स्थापना में भी अपना महत्त्वपूर्ण योगदान दिया है| तूफान, बाढ़, भूकम्प, दंगे आदि विपत्तियों के समय सेना ‘नागरिक प्रशासन' की मदद भी करती है|

प्रथम परमवीर चक्र प्राप्त मेजर सोमनाथ शर्मा(1947)

गतिविधि-

अपने शिक्षक से स्वतंत्रता के बाद भारत व उसके पड़ोसी देशों के मध्य हुए युद्धों की जानकारी प्राप्त करें|

विश्व की दूसरी शक्तिशाली सेनाओं की बराबरी पर बने रहने के लिए भारतीय सेना को आवश्यकता अनुसार आधुनिकतम हथियार, सैन्य तकनीक और प्रशिक्षण उपलब्ध कराते रहना आवश्यक है| भारत काफी सैन्य सामग्री और तकनीक विदेशों से खरीदता रहा है, परन्तु अब भारतीय रक्षा वैज्ञानिकों ने पर्याप्त मात्रा में स्वदेशी उन्नत तकनीक विकसित करने में सफलता प्राप्त कर ली है| देश के ‘रक्षा एवं अनुसंधान संगठन' जैसे अनुसंधान संस्थानों में भारतीय रक्षा वैज्ञानिक इसी प्रयास में लगे रहते हैं| भारत सैन्य सामग्री के उत्पादन में आत्म-निर्भरता की ओर अग्रसर है| अब तो ‘अग्नि' व ‘पृथ्वी' जैसे शक्तिशाली प्रक्षेपास्त्र, टैंक, लड़ाकू विमान व जहाज तथा अन्य हथियारों का उत्पादन देश में ही हो रहा है|

भारत के सुरक्षा कवच

1. सुखोई-30 MKi : यह भारत की आवश्यकता के अनुरुप रुस में निर्मित दो शक्तिशाली इंजन वाला लड़ाकू विमान है| इस पर ब्रह्मोस एवं निर्भय जैसी क्रूज मिसाइलें लगाई जा सकती है| यह प्रतिकूल मौसम में भी उड़ान भर सकता है|

2. ब्रह्मोस मिसाइल : इसका निर्माण रुस एवं भारत के संयुक्त उपक्रम द्वारा किया गया है| इसकी मारक क्षमता 290 किलोमीटर है| यह जमीन, समुद्र, उपसमुद्र और आकाश से समुद्र और जमीन पर स्थित लक्ष्य पर हमला करने में सक्षम है| यह मिसाइल पहाड़ी क्षेत्रों में पीछे छिपे लक्ष्य पर भी निशाना लगाने में सक्षम है|

3. आई.एन.एस. विक्रमादित्य : यह भारत का विशाल क्षेत्रफल वाला विमान वाहक युद्धपोत है| इसका क्षेत्रफल तीन फुटबाल के मैदान के बराबर है| यह ‘मिग-29' जैसे कुल 24 विमानों को ले जाने में सक्षम हैं| इस पर विमान पट्टी भी मौजूद है|

4. टी-90 एस भीष्म टैंक : इससे 5 किमी के दायरे में प्रहार किया जा सकता है| इस टैंक पर किसी भी प्रकार के रासायनिक, जैविक और रेडियो एक्टिव हमले का असर नहीं होता| इसके अंदर बैठ कर इसे रिमोट से भी नियंत्रित किया जा सकता है| इसका डिजाइन इस तरह का है कि हमला होने पर बम इस टैंक से टकराकर कमजोर पड़ जाता है तथा उससे निकलने वाले विकिरण टैंक के अंदर बैठे जवानों को हानि नहीं पहॅँुचा सकते हैं|

5. आई.एन.एस.चक्र-2 : यह एक परमाणु संयंत्र युक्त पनडुब्बी है, जो पानी के भीतर 600 मीटर गहराई पर रह सकती है| यह लगातार तीन माह तक समुद्र के अन्दर रह सकती है|

युद्धक टैंक : भीष्म (टी-90 एस)

विमान वाहक पोत : विक्रमादित्य

गतिविधि-

शिक्षक की सहायता से हमारे देश में विकसित प्रमुख सुरक्षा हथियार, जैसे- टैंक, मिसाइल, लड़ाकू विमान इत्यादि की जानकारी प्राप्त कर सूची बनाइए और उनके चित्र एकत्रित कीजिए|

आंतरिक सुरक्षा

परम्परागत रूप से किसी भी राष्ट्र की सुरक्षा को बाह्य एवं आन्तरिक सुरक्षा के रूप में दो भागों में विभाजित किया जाता रहा है| बाह्य सुरक्षा का संबंध भौगोलिक सीमाओं की सुरक्षा से है जो विदेश नीति से जुड़ा हुआ मामला है| यह रक्षा मंत्रालय के अधीन आता है| आन्तरिक सुरक्षा का संबंध राष्ट्र की घरेलू नीति से है जिसमें कानूनी व्यवस्था बनाये रखना होता है| देश की आन्तरिक सुरक्षा व्यवस्था बनाये रखने की जिम्मेदारी राज्य सरकारों की होती है, जिसके लिए वे पुलिस, होमगार्ड और केन्द्रीय सशस्त्र पुलिस बलों को तैनात करते हैं|

भारत एक विशाल राष्ट्र है जिसमें अलग-अलग धर्म, जाति, भाषा एवं विचारधारा के लोग निवास करते हैं| सांस्कृतिक विविधता के कारण कई बार व्यक्तियों के मध्य आपसी मनमुटाव, वैमनस्य तथा तनाव की स्थिति पैदा हो जाती है जो नागरिकों के मन में असुरक्षा की भावना पैदा करता है| भय, तनाव तथा असुरक्षा आन्तरिक सुरक्षा को प्रभावित करते हैं| ऐसे हालत में वहां के नागरिक उच्च जीवन शैली व विकास जैसे मुद्दों पर ध्यान नहीं दे पाते हैं| नागरिकों के मध्य बढ़ती असुरक्षा की भावना प्रगति के मार्ग में बड़ी रूकावट है| इस असुरक्षा की भावना को समाप्त करने और कानूनी व्यवस्था भी बनाये रखने की जिम्मेदारी आन्तरिक सुरक्षा बलों की होती है|

02 मार्च 2019 को शिक्षा राज्य मंत्री ने सीकर में महाराव शेखाजी सशस्त्र बल प्रशिक्षण अकादमी का शिलान्यास किया| यह प्रदेश की पहली और देश की दूसरी सैन्य अकादमी होगी|

केन्द्रीय सशस्त्र पुलिस बल

केन्द्रीय सशस्त्र पुलिस बल गृह मंत्रालय के नियंत्रण में होता है| इन सभी बलों का कार्यक्षेत्र अलग-अलग होता है| वर्तमान में निम्न संगठन केन्द्रीय सशस्त्र पुलिस बलों के अधीन कार्य करते हैं

1. केन्द्रीय रिजर्व पुलिस बल (CRPF) 

2. केन्द्रीय औद्योगिक सुरक्षा बल (CISF)

3. भारत तिब्बत सीमा पुलिस बल (ITBP) 

4. सीमा सुरक्षा बल (BSF)

 केन्द्रीय रिजर्व पुलिस बल

केन्द्रीय रिजर्व पुलिस बल 27 जुलाई 1939 को अस्तित्व में आया| यह भारत का सबसे पुराना अर्द्ध सैनिक बल है| इसकी स्थापना क्राउन रिप्रजेंटेटिव पुलिस के रूप में तत्कालीन रियासतों में आन्दोलनों तथा राजनीतिक अशांति को समाप्त करने और कानून व व्यवस्था को बनाए रखने के उद्देश्य से हुई| आजादी के बाद 28 दिसम्बर 1949 को भारत सरकार ने संसद में एक अधिनियम पारित करके उसे कानूनी वैधता प्रदान की| इस बल की तीन विशेष विंग है

(1) रैपिड एक्शन फोर्स (RAF) - इस फोर्स का गठन उपद्रव एवं दंगा जैसी स्थितियों से तत्काल निपटने तथा समाज के सभी वर्गों के मध्य विश्वास पैदा करने के उद्देश्य में किया गया था| रैपिड एक्शन फोर्स (आर.ए.एफ.) सबसे विश्वसनीय फोर्स है| इस फोर्स को एक अलग झंडे का अधिकार प्राप्त है जो शांति का प्रतीक है|

(2) कोबरा - कोबरा टीम का गठन भारत सरकार ने 2008 में किया| कोबरा टीम का मुख्य कार्य उग्रवादियों और विद्रोहियों से निपटना तथा गुरिल्ला/छापामार जंगल युद्ध में दृढतापूर्वक कारवाई करना है|

नवम्बर 2016 में छत्तीसगढ़ के लातेहर जिले में सी.आर.पी.एफ. की विशेष कोबरा बटालियन ने नक्सलवादियों के हमले को नाकाम करते हुए अदम्य साहस एवं शौर्य का परिचय दिया जिसके लिए सहायक कमाण्डेंट विकास जाखड़ तथा उपनिरीक्षक रियाज आलम को भारत सरकार द्वारा शौर्य चक्र प्रदान किया गया|

(3) महिला बटालियन – राजनीति, अपराध एवं विभिन्न प्रकार के 

आन्दोलनों में महिलाओं की बढ़ती भागीदारी के फलस्वरूप अर्द्ध सैनिक बल कई बार विशेष स्थितियों में कई प्रकार की घटनाओं को नियंत्रित करने में असहज एवं असहाय महसूस करते थे| ऐसे मामलों को निपटाने तथा कानून एवं व्यवस्था को बहाल करने के उद्देश्य से पुलिस में महिलाओं को सशक्त करते हुए भारत सरकार ने 1986 में महिला बटालियन की स्थापना की| धार्मिक उन्माद को रोकने तथा चुनावों के सफल आयोजन में इन बटालियनों का विशेष योगदान रहा है|

केन्द्रीय रिजर्व पुलिस बल का कार्य - यह बल निम्न प्रकार के कार्य सम्पादित करता है - 

(i) दंगों एवं उपद्रव पर नियंत्रण करना|

(i) नक्सलवादियों से निपटना| 

(in) अनियंत्रित भीड़ को काबू में करना|

(iv) आम चुनावों में सुरक्षा व्यवस्था को बनाये रखना|

(v)अतिविशिष्ट व्यक्तियों एवं महत्त्वपूर्ण सरकारी

प्रतिष्ठानों को सुरक्षा प्रदान करना| 

(vi) आंतकवादियों के खिलाफ कारवाई करना|

 (vii) प्राकृतिक आपदाओं में बचाव एवं राहत के कार्य करना|

केन्द्रीय रिजर्व पुलिस बल की भूमिका

यह बल साहसिक तथा निर्मिक तरीके से देश की आंतरिक शांति एवं सुरक्षा की जिम्मेदारी का निर्वाह कर रहा है| आजादी के तुरन्त बाद पंजाब, कच्छ तथा चंबल के बीहड़ों में इस बल के किये गये कार्य की बहुत सराहना हुई थी| देशी रियासतों के एकीकरण में भी केन्द्रीय रिजर्व पुलिस बल ने महत्त्वपूर्ण भूमिका का निर्वाह किया| 21 अक्टूबर, 1959 को चीन द्वारा भारत के लद्दाख क्षेत्र में किये गये हमले को भी केन्द्रीय रिजर्व पुलिस बल ने नाकाम किया| इस घात लगाकर किये गये हमले में बल के दस जवान भी शहीद हो गये| देश के लिए अपने प्राणों की बाजी लगाने वाले इन 10 सपूतों की याद में 21 अक्टूबर को पुलिस स्मृति नितम मनाया जाता है| केन्द्रीय रिजर्व पुलिस बल ने ० अप्रैल, 1085 को गुजरात के कोच की सरदार पोस्ट पर पाकिस्तानी सेना के आक्रमण का कड़ा जबाव दिया| इस कारवाई को इस बल की सर्वश्रेष्ठ मुठभेड़ में से एक जाना जाता है|

70 के दशक में पंजाब तथा पूर्वोत्तर भारत के राज्यों फैली अशांति और उग्रवाद को समाप्त करने तथा कानून और व्यवस्था बनाए रखने के लिए केन्द्रीय रिजर्व पुलिस बल की सहायता ली गई थी| कश्मीर घाटी तथा मध्य पूर्वी भारत (बंगाल, बिहार, झारखण्ड, छत्तीसगढ़) के घने जंगलों में नक्सलवादियों के हौसलें पस्त करने के लिए केन्द्रीय रिजर्व पुलिस बल को तैनात किया गया है| संयुक्त राष्ट्र सेना की शांति सेना के एक अंग के रूप में केन्द्रीय रिजर्व पुलिस बल श्रीलंका, नामीबिया, मालदीव व हैती जैसे राष्ट्रों में भी कानूनी व्यवस्था को बहाल करने के लिए अपना अमूल्य योगदान दिया है| 1965 व 1971 के युद्ध में इस बल के जवानों ने भारतीय सेना के साथ कंधे से कंधा मिलाकर सहयोग किया| 13 दिसम्बर, 2001 को भारतीय संसद पर किये गये आंतकी हमले का भी इस बल के सुरक्षा कर्मियों ने मुहतोड़ जबाव दिया| इस हमले में सीकर के जे.पी.यादव शहीद हुए जिन्हें 2002 में मरणोपरान्त अशोक चक्र से सम्मानित किया गया|

पुलवामा अटैक -कश्मीर में तैनात केन्द्रीय रिजर्व पुलिस बल के एक काफिले पर 14 फरवरी, 2019 को पुलवामा में उग्रवादियों के एक फिदायीन हमले में 40 जवान शहीद हो गये| इस हमले में वीरों की धरती राजस्थान के भी 5 सपूत- रोहिताश लाम्बा, भागीरथ, नारायण लाल गुर्जर, जीतराम गुर्जर तथा हेमराज मीणा ने भी अपने प्राणों की बाजी लगाई| इन वीरों के शहादत से देशभर में शोक की लहर जाग गई और किसी भी हालत में पाकिस्तान को सबक सिखाने के लिए केन्द्र सरकार पर कड़ी से कड़ी करवाई करने का दबाव बनाया गया|

केन्द्रीय औद्योगिक सुरक्षा बल

केन्द्रीय औद्योगिक सुरक्षा बल की स्थापना पर्ष 1987 में केन्द्रीय औद्योगिक सुरक्षा बल अधिनियम, 1988 के तहत हुई| केन्द्रीय औद्योगिक सुरक्षा बल का लक्ष्य राष्ट्र के महत्त्वपूर्ण बुनियादी ढांचे तथा परिसम्पतियों की सुरक्षा करना है| अपनी शुरुआत के समय से ही केन्द्रीय औद्योगिक सुरक्षा बल देश की अर्थव्यवस्था को मजबूत करने वाले सार्वजनिक क्षेत्र के उपक्रमों को सुरक्षा प्रदान कर रहा है| यह एक बहु-कौशल सुरक्षा बल है जिसके पास एक समर्पित अग्निशमन शाखा है| केन्द्रीय औद्योगिक सुरक्षा बल बड़े एवं निजी उद्योगों को समुचित तथा एकीकृत सुरक्षा प्रदान करने की तकनीकी सेवा भी उपलब्ध कराता है|

इस बल की जिम्मेदारी देश के अतिमहत्त्वपूर्ण एवं संवेदनशील स्थानों जैसे परमाणु ऊर्जा विभाग, अंतरिक्ष विभाग, पेट्रोलियम एवं प्राकृतिक गैस संस्थान, हवाई अड्डे, बंदरगाहों, कोयला, बिजली, और इस्पात संयत्रों की सुरक्षा करना है| उसके अतिरिक्त ऐतिहासिक स्मारकों को भी यह बल सुरक्षा कवच प्रदान करता है| भूमण्डलीकरण में औद्योगिकरण के बढ़ते वर्चस्व से केन्द्रीय औद्योगिक सुरक्षा बल का महत्व भी दिनोंदिन बढ़ता जा रहा है| वर्तमान में इस बल के जवान वी.आई.पी. सुरक्षा के साथ-साथ दिल्ली मेट्रो कॉपोरेशन में भी कार्यरत्त है|

भारत तिब्बत सीमा सुरक्षा बल

हिमवीरों के नाम से विख्यात भारत तिब्बत सीमा पुलिस बल की स्थापना 24 अक्टूबर, 1962 में हुई थी| भारत तिब्बत सीमा पुलिस एक विशेष पर्वतीय बल है जो भारत की चीन से लगी सीमा की रखवाली करती है| इस बल के कार्मिकों को लद्दाख के काराकोरम दरै से अरूणाचल प्रदेश के जाप ला क्षेत्र तक निगरानी की जिम्मेदारी दी गई है| इस पुलिस बल के जवान सुदूर विषम परिस्थितियों में देश के बॉर्डर की रखवाली करते है जहाँ, तापमान प्रायः शून्य से नीचे रहता है|

2004 में मंत्रीपरिषद की 'वन बोर्डर वन फोर्स नीति की सिफारिश के पश्चात सिक्किम एवं अरुणाचल प्रदेश से सटे चीन बॉर्डर से आसाम राईफल के सैनिकों को हटाकर इस भारत तिब्बत सीमा पुलिस बल के सुरक्षा कर्मियों को तैनात कर दिया गया|

1982 से यह पुलिस बल कैलाश मानसरोवर यात्रा की समुची जिम्मेदारी निभा रहा है| यह श्रद्वालुओं की चिकित्सा सेवा के साथ-साथ प्राकृतिक आपदाओं में भी मदद करता है| 2013 में चार धाम की यात्रा के दौरान उत्तराखण्ड के प्राकृतिक विपदा में फंसे 33000 से अधिक श्रद्धालुओं को इस पुलिस बल ने  सफलतापूर्वक राहत प्रदान करके जान बचाई|

सीमा सरुक्षा बल:

सीमा सुरक्षा बल का गठन 01 दिसम्बर, 1965 को हुआ था| यह बल शांतिकाल में सीमा सुरक्षा बल पाकिस्तान एवं बांग्लादेश के साथ लगी अन्तर्राष्ट्रीय सीमा की रक्षा करता है| 1965 तक भारत-पाकिस्तान सीमा की सुरक्षा का दायित्व राज्य विशेष की पुलिस पर होता था जो अपनी भूमिका को प्रभावी तरीके से निभाने में असमर्थ रही| ऐसे में सीमा की नियमित एवं एकीकृत सुरक्षा के लिए श्री के.एफ. रूस्तमजी के नेतृत्व में सीमा सुरक्षा बल का गठन किया गया| इस संगठन का आदर्श वाक्य जीवन पर्यन्त कर्तव्य है|

1971 में पाकिस्तान के साथ हुए युद्ध में सीमा सुरक्षा बल की भूमिका अविस्मरणीय रही और बांग्लादेश की आजादी में अपना अमूल्य योगदान दिया| जैसलमेर से 125 किमी दूर बॉर्डर के समीप तनोट माता का एक मंदिर है जिसका सारा प्रबंधन कार्य सीमा सुरक्षा बल ही करता है| ऐसे बताया जाता है कि 1971 की लड़ाई में पाकिस्तानी सेना ने यहां बड़ी मात्रा में बमबारी की लेकिन मंदिर को किसी प्रकार की क्षति नहीं हुई| शक्ति की देवी के प्रतीक के रूप में यह स्थान राजस्थान में बहुत ही विख्यात है|

सीमा सुरक्षा बल के कार्य

यह बल शांति काल में सीमावर्ती क्षेत्र में रहने वाले नागरिकों को सुरक्षा का प्रशिक्षण येता है| इसके अलावा अनाधिकृत घुसपैठ तथा अंतर सीमा अपराध पर रोकथाम एवं तस्करी व गैर कानूनी गतिविधियों पर नियंत्रण स्थापित करना इस बल के मुख्य कार्य है| युद्ध के समय भारतीय सेना सीमा पर तैनात हो जाती है एवं सीमा सुरक्षा बल को कम खतरे वाले स्थानों पर नियंत्रण स्थापित करने को भेजा जाता है| इस दौरान यह पल महत्त्वपूर्ण प्रतिष्ठानों की सुरक्षा करने के साथ शरणार्थियों तथा युद्ध धन्दियों को नियंत्रित करता है|

प्राकृतिक आपदा एवं विषम परिस्थितियों में सीमा सुरक्षा बल कर्त्तव्यपरायणता के रूप में सदैव आगे रहा है| गुजरात में आये विनाशकारी भूकम्प में इस संगठन के कार्मिकों ने आमजन की बहुत सहायता की| अपने अदम्य साहस एवं शौर्य के लिए सीमा सुरक्षा बल के कई सदस्यों को वीरता पदकों सहित पदम पुरस्कारों से भी सम्मानित किया जा चुका है|

>सशस्त्र सीमा बल:

>चीन के साथ हुए युद्ध के बाद भारत सरकार ने यह अनुभव किया कि युद्ध काल में सैनिकों को सहयोग करने के लिए सीमावर्ती क्षेत्रों में स्वप्रेरित युवाओं की बेहद आवश्यकता है| इसके लिए सरकार ने | ऐसे संगठन का निर्माण किया जो आपात स्थिति में आम जनता के मध्य रहकर राष्ट्रीय भावना का संचार कर सके एवं विपरीत परिस्थितियों एवं प्राकृतिक आपदाओं में अपने सैनिकों की मदद करे| इन उद्देश्यों की प्राप्ति के लिए मार्च, 1963 में विशेष सेवा ब्यूरो (एस.एस.बी.) नामक एक संगठन बनाया गया|

कारगिल युद्ध के पश्चात प्रत्येक बल के लिए एक अलग सीमा की सुरक्षा की जिम्मेदारी निर्धारित करते हुए सभी अर्द्ध सैनिक बलों को पुनः स्थापित किया| 2003 में इस संगठन का नाम सशस्त्र सीमा बल रखा गया| यह बल नेपाल तथा भूटान से लगी अन्तर्राष्ट्रीय सीमा की सुरक्षा करता है| एस.एस.बी. को चीन की पीपुल्स लिबरेशन आर्मी की आक्रामकता का मुकाबला करने के लिए अरूणाचल प्रदेश, असम, सिक्किम, उत्तरप्रदेश, बिहार एवं उत्तराखण्ड की सीमाओं पर तैनात किया गया है|

सशस्त्र सीमा बल के मुख्य उद्देश्य निम्नलिखित है

1. सीमावर्ती क्षेत्रों में निवास करने वाली जनता में राष्ट्रीयता एवं सुरक्षा की भावना का विकास करना|

 2. भारतीय क्षेत्र में सीमा पार अपराध और अनाधिकृत प्रवेश व निकासी को नियंत्रित करना|

 3. मादक पदार्थों की तस्करी एवं अन्य गैर कानूनी गतिविधियों को रोकना|

उपरोक्त कार्यों के अलावा सशस्त्र सीमा बल के कार्मिकों ने सीमावर्ती क्षेत्र के लोगों का जीवन स्तर सुधारने एवं उनके सामुदायिक विकास में भी अमूल्य योगदान दिया है| राष्ट्र की प्रभावी सेवा के लिए 27 मार्च 2004 को सशस्त्र सीमा बल को राष्ट्रपति का निशान प्रदान किया गया|

राष्ट्रीय सुरक्षा गार्ड (एन.एस. जी.):

1984 में पंजाब में आंतकवाद के खिलाफ चलाये गये ऑपरेशन ब्लू स्टार के बाद भारत सरकार ने यह अनुभव किया कि एक अत्याधुनिक हथियारों से सुसज्जित एवं बहु प्रशिक्षित ऐसा संगठन होना चाहिए जो किसी भी आपात स्थिति में तत्काल कारवाई कर सके| राष्ट्रपति की औपचारिक स्वीकृति के पश्चात् 1986 में यह बल अस्तित्व में आया| यह एक विशेष कार्य बल है जिसका इस्तेमाल आकस्मिक रूप में आतंकवाद व अपहरण विरोधी ऑपरेशनों तथा बचाय संबंधी अभियानों में किया जाता है| यह संगठन भी गृह मंत्रालय के अधीन है|

एन.एस.जी. के सदस्यों को ब्लैक कैट कमांडों के नाम से भी जाना जाता है| इस विशेष कार्य बल के | दो भाग होते है

(1) एस.ए.जी.- जिसमें भारतीय सेनाओं के चुने हुऐ जवान होते है|

(2) एस.आर.जी.- इसके सदस्यों का चुनाव केन्द्रीय अर्द्ध सैनिक बलों के कार्मिकों में से किया जाता है| राष्ट्रीय सुरक्षा गार्ड देश का सबसे शक्तिशाली संगठन है जिसका आदर्श है - शून्य त्रुटि के लिए उत्कृष्टता को प्राप्त करते हुए आगे आकर नेतृत्व करना| दिसम्बर 1999 में इंडियन एअर लाईन्स IC814 के अपहरण, 2002 में गुजरात के अक्षरधाम मंदिर पर आंतकवादी हमले तथा 26 नवम्बर 2008 के मुंबई हमलों के समय राष्ट्रीय सुरक्षा गार्ड के जवानों ने अदम्य साहस का परिचय देते हुये अपने कार्य को अंजाम दिया| अलग-अलग अभियानों में एन.एस.जी. के कई बहादुर सिपाहियों ने देश के लिए अपने प्राण न्यौछावर कर दिये जो आज युवाओं के प्रेरणास्रोत बने हुए है|

असम राईफल्स:

यह भारत का सबसे प्राचीन पुलिस बल है जिसका गठन 1835 में कछार लेवी के नाम से किया गया था| प्रारम्भ में इसका गठन ब्रिटिश काल में चाय बागानों की सुरक्षा के लिए आदिवासी कबिलाई हमलावरों को खदेड़ने के लिए किया गया था| 1917 में इस संगठन का नामकरण असम राईफल्स के नाम से किया गया| इस बल का कार्य क्षेत्र पूर्वोत्तर राज्य है| इस कारण स्नेहपूर्वक से इसे पूर्वोत्तर का प्रहरी भी कहा जाता है| यह संगठन भारत-म्यांमार सीमा की चौकसी के साथ-साथ उत्तर-पूर्वी राज्यों की आन्तरिक सुरक्षा का कार्य भी करता है| पूर्वोत्तर क्षेत्र में शांति स्थापित कर इसे देश की मुख्यधारा में लाने में असम राईफल्स की भूमिका सराहनीय रही है| भारतीय तट रक्षक:

शांतिकाल में भारतीय समुद्री सीमा की चौकसी के उद्देश्य से स्थापित भारतीय तटरक्षक 1 फरवरी, 1977 को अस्तित्व में आया| इस संगठन का प्रधान मुख्यालय नई दिल्ली में है जबकि 5 क्षेत्रीय मुख्यालय गांधीनगर मुम्बई, कोलकाता, चेन्नई और पोर्ट ब्लेयर में स्थित है| भारतीय तट रक्षक नौ सेना के साथ समन्वय स्थापित कर सम्पूर्ण तटीय रेखा की गश्त तथा निगरानी का कार्य करता है|

भारतीय तटरक्षक के कार्यतट रक्षक निम्नलिखित कार्य करता है

(i) समुद्री सीमा की निगरानी रखना|

(ii) समुद्री क्षेत्र में स्थित हितों की सुरक्षा करना| 

(iii) संकट के समय समुद्र में मछुआरों की सहायता करना|

(iv) तस्कर रोधी अभियानों में सीमा शुल्क तथा अन्य प्राधिकारों की मदद करना| 

(v) समुद्री पर्यावरण की सुरक्षा के लिए आवश्यक कदम उठाना|

 (vi) समुद्री क्षेत्र में जान एवं माल की सुरक्षा सुनिश्चित करना|

आंतरिक सुरक्षा की स्थिति:

भारत एक विशाल संघीय राष्ट्र है| यहां सांस्कृतिक भौगोलिक, राजनीतिक, आर्थिक जैसी कई विविधता विद्यमान हैं| संघीय ढाचा देश की अनेकता में एकता स्थापित करता है परन्तु भिन्न-भिन्न जाति, धर्म, भाषा, सम्प्रदाय तथा क्षेत्रीय विकास में असंतुलन होने से सम्प्रभु राष्ट्र के नागरिकों में भी विचारधारा की विभिन्नता होना स्वभाविक है| परन्तु यह मनमुटाव, शोषण एवं एक-दूसरे से विरोधस्वरूप वैचारिक मूल्यों से पनपा असंतोष आज राष्ट्रीय एकता एवं अखण्डता को खतरा पैदा कर रहा है| इन हालातों में कई व्यक्ति अपनी राजनैतिक लालसा, अदूरदर्शिता तथा निजी स्वार्थ के कारण आम जनमानस की संवेदनशील भावनाओं को भड़काने का कार्य करते है जिससे स्थिति असौहाद्रपूर्ण तथा तनावग्रस्त हो जाती है|

आज भले ही अपना राष्ट्र विकास के कुछ क्षेत्रों में अग्रणी हो लेकिन साम्प्रदायिकता, क्षेत्रवाद, आंतकवाद, नक्सलवाद तथा अलगाववाद जैसे मुद्दे आंतरिक सुरक्षा के लिए गंभीर चुनौती बन गये है| आजादी के समय से ही जम्मू और काश्मीर में पाकिस्तान समर्थित लोग पृथक कश्मीर की राग जप रहे है| आये दिन वहां आंतकवादियों के साथ आपसी झड़प में हमारे सैनिकों के साथ कई नागरिक मारे जा रहे है| साठ के दशक में भाषा के आधार पर राज्यों के पुर्नगठन की मांग ने पुरे देश में आन्दोलन पैदा कर दिये जिसमें शांति व्यवस्था को बड़ा खतरा पैदा हो गया| पंजाब में भी अलगाव नेताओं ने खालीस्तान की मांग करने लगे|

और बंगाल में शरणार्थियों की घुसपैठ का मुदा एक बड़ी समस्या बनकर उभरा| मध्य भारत की अधिकतर जंगलों में निवास करने वाली जनजातियों को विकास के नाम पर अपनी जमीन से खदेड़ने से बिहार, झारखण्ड, छतीसगढ़ जैसे राज्यों में नक्सवादी आन्दोलन चरम पर खड़े हो गये| पूर्वोत्तर राज्यों में भी अपनी अलग-अलग मांगों के कारण क्षेत्रीय आन्दोलन पनपने लगे| जातिगत वैमनस्यता के कारण भी जातियों में भेदभाव एवं आपसी मेलमिलाप खतरे में पड़ गया|

इन पारम्परिक खतरों के अलावा नशीले पदार्थों और हथियारों की तस्करी, अवैध आव्रजन, आंतकवाद, युवा असंतोष जैसी घटनाओं में आजकल निरन्तर वृद्धि हो रही है| इन समस्याओं के कारण पलिस और सशस्त्र बलों को कई खतरों से एक साथ सामना करना पड़ रहा है| लोन वल्फ अटैक की बढ़ती घटनाओं ने सशस्त्र बलों के समक्ष नई चुनौती पेश की है| अलगाववादियों और नक्सलवादियों के पास आधुनिक उपकरण और हथियार आने से आंतरिक खतरा और अधिक बढ़ गया है, जिस कारण इन बलों की जिम्मेदारी भी काफी बढ़ गई है| कश्मीर के उग्रवाद से लेकर उल्फा और माओवादियों से निपटने में इन बलों इन बलो ने अत्यधिक सफलता पाई है| आंतरिक खतरों के बढते खतरों में इन बलो को भी आधुनिक करने के साथ और इनको सेना के समान परिलाभ देने के विषय में गंभीर होना होगा| 

आंतरिक सुरक्षा देश के समक्ष आज एक गंभीर चुनौती बनी हुई है| इससे निपटने के लिए केन्द्र सरकार को बेहतर सामंजस्य के लिए राज्य सरकारों से मिलकर कार्य करने की जरूरत है| सरकार को भी अपेक्षित लोगों को मुख्यालय में लाने के लिए आधारभूत सुुविधाओं का विस्तार करना चाहिए| 

देश की सुरक्षा हेतु नागरिकों के कर्त्तव्य-

देश की सुरक्षा की जितनी जिम्मेदारी सेना की है, उतनी ही जिम्मेदारी प्रत्येक नागरिक की भी है| देश की रक्षा करना हमारा कर्त्तव्य है| इस कर्त्तव्य का पालन करने के लिए हमें-

1. युवाओं को सेना एवं अर्द्धसैनिक बलों में भर्ती के लिए प्रेरित करना चाहिए|

2. देश का कोई भी गोपनीय दस्तावेज या सूचना विदेशियों को न दें| जासूसी जैसी संदिग्ध गतिविधियों की जानकारी पुलिस प्रशासन को देनी चाहिए|

3. जब हमारे सैनिक मोर्चे पर लड़ रहे हों, तो उन्हें समय पर खाद्य सामग्री, दवाईयाँ तथा आवश्यक वस्तुएँ उपलब्ध करानी चाहिए और सेना का मनोबल बनाए रखना चाहिए|

4. युद्ध के अवसर पर जनता का हौसला किसी भी प्रकार से कम ना होने दें|

5. सेना और प्रशासन की पूरी मदद करें और उनके निर्देशों का पालन करें|

6. नागरिक सुरक्षा व्यवस्था, जैसे- ब्लैक आऊट, प्राथमिक उपचार, अग्निशमन आदि में प्रशासन का सहयोग करें|

7. आवश्यक वस्तुओं की कालाबाजारी तथा अनावश्यक रुप से संग्रह न करें| इस प्रकार का काम करने वाले व्यक्तियों के बारे में पुलिस को सूचित करें|

हमें तन-मन-धन से राष्ट्र की सुरक्षा के लिए तैयार रहना चाहिए|

शब्दावली

शांति काल - वह काल जब सेना युद्धरत न हो|

शांति सेना - दो युद्धरत देशों को युद्ध से रोकने के लिए संयुक्त राष्ट्र संघ के तत्वावधान में निगरानी रखने वाली अन्य देशों की सेना|

ब्लैक आऊट - युद्ध के दौरान प्रशासन एवं नागरिकों द्वारा कार्यालयों, सार्वजनिक स्थानों और घरों में अंधेरा रखना|

अभ्यास प्रश्न

1. सही विकल्प को चुनिए -

(i) देश के निर्माण के लिए आवश्यक है -

(अ) सरकार (ब) भूमि

(स) जनसंख्या (द) उपर्युक्त सभी ()

(ii) ‘अग्नि' नामक हथियार है -

(अ) टेंक (ब) लड़ाकू विमान

(स) विमान वाहक पोत (द) प्रक्षेपास्त्र ()

(iii) सैन्य शिक्षा हेतु विद्यार्थी जुड़ सकते हैं-

(अ) प्रादेशिक सेना से (ब) अर्द्धसैनिक बल से

(स) स्पेशल प्रोटेक्शन ग्रुप से (द) एन.सी.सी.से ()

2. स्तम्भ ‘अ' को स्तम्भ ‘ब' से सुमेलित कीजिए-

स्तम्भ ‘अ' | स्तम्भ ‘ब'
i. राजकीय रेलवे पुलिस | औद्योगिक प्रतिष्ठानों की सुरक्षा
ii. केन्द्रीय औद्योगिक सुरक्षा बल | अति महत्वपूर्ण व्यक्तियों की सुरक्षा
iii. केन्द्रीय आरक्षित पुलिस बल | ट्रेन व रेलवे स्टेशनों की सुरक्षा
iv. स्पेशल प्रोटेक्शन ग्रुप | उपद्रवग्रस्त क्षेत्रों में राज्य पुलिस की सहायता

3. निम्नलिखित वाक्यों में रिक्त स्थानों की पूर्ति करें-

i. भारतीय............................. सेना आकाशीय सीमाओं की निगरानी रखती है|

ii. भारत का .................................. तीनों सेनाओं का सर्वोच्च सेनापति होता है|

iii. प्रथम परमवीर चक्र............................................. को प्रदान किया गया|

17. राजनीतिक दल, निर्वाचन क्षेत्र परिसीमन एवं स्वीप 

लोकतांत्रिक प्रक्रिया में राजनीतिक दलों की महत्वपूर्ण भूमिका होती है| चुनावों के माध्यम से राजनीतिक शक्ति प्राप्त करके ये सत्ता में अपनी भागीदारी निभाते हैं|

राजनीतिक दल : राजनीतिक दल समान दृष्टिकोण रखने वाले लोगों के वे संगठित समूह होते हैं जो संविधान के प्रावधानों के अनुसार राष्ट्र को आगे बढ़ाने के लिए राजनीतिक शक्ति प्राप्त करने की कोशिश करते हैं तथा इनका अंतिम  उद्देश्य सत्ता प्राप्त करना होता है| देश के विस्तृत भू – भाग, सामाजिक विभिन्नता, सार्वभौमिक वयस्क मताधिकार व विभिन्न प्रकार की विचारधाराओं के कारण कई प्रकार के राजनीतिक दलों का उदय हुआ है| विश्व में सबसे अधिक राजनीतिक दल भारत में ही है| भारत में अधिकांश | राजनीतिक दलों का उदय भाषा, जाति, संस्कृति तथा क्षेत्रीय हितों के आधार पर हुआ है| इस कारण ये दल सार्वजनिक हितों की अपेक्षा क्षेत्रीय हितों को ही बढ़ावा देते हैं| किंतु गठबंधन सरकारों में इन क्षेत्रीय दलों की भूमिका महत्त्वपूर्ण हो जाती है| सत्ता की लालसा के कारण राजनीतिज्ञ अपना दल बदल कर दूसरे दल में शामिल हो जाते हैं तथा नया दल बना लेते हैं| आजादी के बाद से ही कुछ अवसरों को छोड़कर भारत में सशक्त व प्रभावशाली विपक्ष का अभाव रहा है|

भारत निर्वाचन आयोग निर्धारित मापदण्डों के आधार पर चुनाव हेतु राजनीतिक दलों का पंजीयन करता है और उनको चुनावों में प्राप्त मतों के आधार पर राष्ट्रीय, क्षेत्रीय या पंजीकृत गैर मान्यता प्राप्त दल घोषित करता है| आयोग द्वारा मान्यता प्राप्त दलों को चुनाव चिह्न आवंटन, टेलीविजन य रेडियो पर राजनीतिक प्रसारण का समय तथा निर्वाचन सूचियाँ प्राप्त करने की सुविधा मिल जाती है|

राष्ट्रीय व राज्य स्तरीय दलों के अतिरिक्त अन्य सभी पंजीकृत दलों को गैर मान्यता प्राप्त पंजीकृत दल घोषित किया जाता है|

वर्तमान में देश में 6 राष्ट्रीय राजनीतिक दल है|

 गतिविधि : अपने शिक्षक की सहायता से मान्यता प्राप्त 6 राष्ट्रीय राजनीतिक दलों के नाम लिखिए| |

निर्वाचन क्षेत्रों का परिसीमन : भारतीय संविधान के अनुच्छेद 82 के अन्तर्गत केन्द्र सरकार को परिसीमन अधिनियम, 2002 के अनुसार परसीमन आयोग के गठन हेतु अधिकार प्रदत्त किए गए हैं| परिसीमन आयोग राज्यों में विधानसभा एवं लोकसभा निर्वाचन क्षेत्रों की सीमाओं का निर्धारण करता है| जो कि राज्य की जनसंख्या के अनुपात में किया जाता है| वर्तमान में वर्ष 2001 की जनगणना आँकड़ों के आधार पर निर्वाचन क्षेत्रों का परिसीमन किया गया है| वर्ष 2026 के उपरान्त होने वाली प्रथम जनगणना तक यही परिसीमन व्यवस्था रहेगी|

विधानसभा निर्वाचन की प्रक्रिया विधानसभा के प्रतिनिधियों का चुनाव प्रत्यक्ष मतदान से वयस्क मताधिकार के द्वारा होता है|

विधान परिषद् हेतु निर्वाचन की प्रक्रिया : विधानसभा के विपरीत विधान परिषद् के सदस्यों का चुनाव अप्रत्यक्ष रूप से होता है| विधान परिषद् में सदस्यों की संख्या विधानसभा सदस्यों की एक तिहाई होती है और न्यूनतम संख्या 40 होती है|

 विधान परिषद् के सदस्यों में से - 

1. 1/3 सदस्य स्थानीय निकायों से निर्वाचित किए जाते हैं|

2/12 सदस्य राज्य में 3 वर्ष से रह रहे स्नातक निर्वाचित करते हैं|

3 /12 सदस्य 3 वर्ष से अध्यापन कर रहे शिक्षक बुनते हैं लेकिन ये अध्यापक माध्यमिक/उज्यतर विद्यालय/महाविद्यालय में अध्यापन करवाने वाले होने चाहिए| 

4. 1/3 सदस्य विधानसभा सदस्यों के द्वारा चुने जाते हैं|

5. 1/6 सदस्यों का मनोनयन साहित्य, कला, ज्ञान, सहकारिता और समाज सेवा के क्षेत्र का ज्ञान व अनुभव रखने वाले लोगों में से राज्यपाल द्वारा किया जाता है|

इस प्रकार विधान परिषद् के 5/6 सदस्यों का अप्रत्यक्ष रूप से चुनाव होता है तथा 1/6 को राज्यपाल द्वारा मनोनीत किया जाता है|

विधान परिषद् एक स्थायी सदन है | इसके एक तिहाई सदस्य प्रत्येक दूसरे वर्ष में सेवानिवृत्त होते रहते हैं| प्रत्येक सदस्य छह वर्ष के लिए चुना जाता है|

लोकतंत्र की सफलता स्वतंत्र, निष्पक्ष,नीतिपूरक और प्रत्येक नागरिक के प्रलोभन रहित सहभागिता पर निर्भर करती है| मतदाताओं की जागरूकता के लिए चुनाव आयोग द्वारा स्वीप कार्यक्रम प्रारम्भ किया गया है| 

सुव्यवस्थित मतदाता शिक्षा और निर्वाचक सहभागिता (स्वीप):

नागरिकों, निर्वाचकों और मतदाताओं को निर्वाचन प्रक्रिया के बारे में प्रशिक्षित करने एवं उनकी जागरूकता और सर्वाचन प्रक्रिया के बारे में प्रशिक्षित करने एवं उनकी जागरुकता और सहभागिता बढ़ाने हेतु निर्वाचन विभाग द्वारा चलाये जा रहे बहुआयामी कार्यक्रम को स्वीप कहते हैं| इसकी शुरूआत वर्ष 2009 _HDHS47 के अंत में झारखण्ड से की गई| इस कार्यक्रम को दिसंबर 2013 के विधान सभा चुनाव में राजस्थान में प्रारम्भ किया गया| इसे सामाजिक, आर्थिक, सांस्कृतिक रूपरेखा तथा जनसंख्या के आधार एवं में मतदाताओं की भागीदारी के अध्ययन के आधार पर तैयार किया जाता है|

 स्वीप-1 (2009-2013) :

मतदाताओं के रूप में नागरिकों के पंजीकरण व मतदान में उनकी भागीदारी में वृद्धि हेतु स्वीप कार्यक्रम चलाया गया| इस दौरान मतदाता सूचियों | के अद्यतन पर जोर दिया गया|

 स्वीप-2 (2013-2014) :

इसके अंतर्गत एक लक्ष्य आधारित योजनाबद्ध कार्यनीति शामिल की गई| इसमें न्यूनतम मतदान वाले 10 प्रतिशत मतदान केन्द्रों की पहचान कर, मतदान केन्द्रवार स्थिति का विश्लेषण, मतदान केन्द्रवार क्रियान्वयन के साथ-साथ नियमित अंतरालों पर मूल्यांकन तथा निगरानी की गई| इसमें नव साक्षर तथा निरक्षर समूहों के लिए विषयपरक विकास को भी शामिल किया गया| इस दौर में मतदान केन्द्रों पर सुविधाएं उपलब्ध करवाने पर खास जोर दिया गया| इसके परिणामस्वरूप लोक सभा चुनाव 2014 में मतदान प्रतिशत में ऐतिहासिक वृद्धि हुई|

 स्वीप-3 (2015-वर्तमान) :

चुनाव प्रणाली को पाठ्यक्रम के साथ जोड़ना तथा सह-पाठ्यक्रम एवं अतिरिक्त पाठ्यक्रम में शामिल करना इस कार्यक्रम के मुख्य अंगों में से एक हैं| महिलाओं, युवाओं, शहरी मतदाताओं तथा मुख्य धारा से पृथक किए जाने के अतिरिक्त सेवारत् कर्मचारियों (जो डाक मतपत्रों के माध्यम से मतदान करते हैं) अनिवासी भारतीयों, निःशक्त व्यक्तियों, भावी मतदाताओं पर केन्द्रित है| यह कार्यक्रम शिक्षा एवं संचार साधनों की अवधारणाओं पर जोर देता है| सोशल मीडिया, ऑनलाईन प्रतियोगिता तथा मतदाता महोत्सव के माध्यम से नागरिकों के साथ व्यापक वार्तालाप, इस चरण का महत्वपूर्ण भाग है| साझेदारियों को बढ़ाना, साझेदारों के साथ अधिक से अधिक तालमेल स्थापित करना, माइक्रो सर्वेक्षण इस कार्यक्रम के अन्य मुख्य पहलू है | 

स्वीप, त्रि-आयामी कार्यनीति पर कार्य करता है

सूचना: पंजीकरण और मतदान प्रक्रिया के संबंध में क्यों 'कब' 'कहाँ और कैसे' के बारे में सूचना देना| 

प्रेरणा : लोगों को मतदान के लिए प्रेरित करना और मतदान से संबंधित जिज्ञासाओं का जवाब देना|

सुविधा : सुविधा सेवाएं प्रदान करना और पंजीकरण तथा मतदान को और सुलभ, आसान तथा सुविधाजनक बनाने के लिए सुविधाएं प्रदान करना| 

स्वीप-3 को निर्वाचन आयोग ने फ्लैगशिप योजना का दर्जा दिया है|

स्वीप कार्यक्रम के महत्वपूर्ण उद्धेश्य :

 1. शुचित मतदान (Ethical Voting) : निष्पक्ष व नीतिपरक मतदान 

2. सूचित मतदान (Informed Voting) : जागरूकता के साथ मतदान

आई.सी.टी. और सोशल मीडिया के प्रयोग में वृद्धि : मतदाता शिक्षा एवं सुविधाओं हेतु चुनाव आयोग ने सूचना सम्प्रेषण तकनीकी एवं सोशल मीडिया के उपयोग को बढ़ावा दिया है

1. प्रमाणीकरण, शुद्धिकरण, पंजीकरण सुविधा के लिए राष्ट्रीय मतदाता सेवा पोर्टल, मतदाताओं से पारस्परिक संवाद की वेबसाइट और स्वीप पोर्टल 

2. 'मतदाता सूची में नाम दूंढने के लिए सुविधा – वेबसाइट, एस.एम.एस., हेल्पलाईन, इंटरनेट पर

मतदान केन्द्र का पता लगाना

3 'निर्वाचनों और लोकतंत्र विषयों पर ऑनलाइन प्रतियोगिता 

4. सोशल मीडिया और नेटवर्किंग साइट जैसे फेसबुक और ट्वीटर के माध्यम से पारस्परिक वार्तालाप एवं सूचना

5.  'निर्वाचनों एवं मतदान के लिए समर्पित यू ट्यूब चैनल

                                             शब्दावली

परिसीमन  -निर्वाचन क्षेत्रों की सीमाओं का निर्धारण करना 

आई.सी.टी.- सूचना एवं सम्प्रेषण तकनीक

| 

[ अभ्यास प्रश्न)

रिक्त स्थानों की पूर्ति कीजिए

1- गठबंधन सरकारों में .......... राजनीतिक दलों की भूमिका महत्त्वपूर्ण हो जाती है|

2-  वर्तमान में भारत में कुल... .... राष्ट्रीय दल है| 

3- विधान परिषद् के ....... सदस्य प्रत्येक दूसरे वर्ष में सेवानिवृत्त होते रहते हैं|

4- राजस्थान में स्वीप की शुरूआत ............में की गई|

5- . जागरूकता के साथ मतदान को ............. कहते हैं|

6- सुव्यवस्थित मतदाता शिक्षा और निर्वाचक सहभागिता को संक्षिप्त में... कहते हैं|

2.  निर्वाचन क्षेत्रों के परिसीमन के बारे में बताइए| 

3. विधान परिषद् की निर्वाचन प्रक्रिया को समझाइए|

4.  स्वीप कार्यक्रम किस आधार पर तैयार किया जाता है? 

5. स्वीप कौनसी कार्यनीति पर कार्य करता है?

6.  स्वीप-3 की विशेषताएँ बताइए|

18. बीमा एवं बैंकिग 

दुनिया में हर किसी के लिए जोखिम और अनिश्चिताएँ हैं| पुरुष, महिलाएं, बच्चे और संपतितया सभी जोखिमों से घिरे हुए हैं| ये जोखिम प्राकृतिक या मानव निर्मित हो सकते हैं, जिनसे वित्तीय हानि होती है| बीमा कुछ लोगों की हानियों को अधिक लोगों द्वारा बौंट लेने की प्रक्रिया है, जिससे विभिन्न प्रकार के जोखिमों द्वारा हुई हानि का प्रभाव कम हो जाता है|

बीमा, वास्तव में, बीमा कंपनी और पॉलिसी धारक के बीच एक करार है| किसी निमित्त अथवा प्रीमियम के बदले में बीमा कंपनी बीमाकृत व्यक्ति को या उसके द्वारा प्राधिकृत व्यक्ति को, कोई विशिष्ट घटना हो जाने पर एक विशिष्ट धनराशि अदा करने का वचन देती है|

बीमा के प्रकार

जीवन बीमा : जीवन बीमा बीमाकर्ता और बीमाकृत के बीच एक करार है जिसमें बीमाकर्ता, एक प्रीमियम के बदले में बीमाकृत व्यक्ति की मृत्यु हो जाने पर, बीमाकृत व्यक्ति के नामिति को एक निश्चित धनराशि का भुगतान करता है|

 जीवन बीमा पॉलिसियौँ आपके परिवार को संरक्षण का वचन देती है और उस समय भी उनके भविष्य को निश्चिंत बनाती है, श जब उनकी देखरेख करने के लिए आप उनके आस-पास नहीं होते|

स्वास्थ्य बीमा : स्वास्थ्य बीमा बीमाकृत व्यक्ति को चिकित्सा उपचार और शल्य चिकित्सा के खचों की पूर्ति करता है|

यात्रा बीमा : इसका उद्देश्य अंतर्देशीय या अंतराष्ट्रीय यात्रा के दौरान हुए चिकित्सीय उपचार, वित्तीय चूक एवं अन्य हानियों की पूर्ति करना है|

गृह बीमा : यह हमारे घर के लिए पूर्ण सुरक्षा प्रदान करता है| इस बीमा में भवन बीमा और अंतर्वस्तु बीमा दोनों ही आते हैं| सामान्य रूप से इसमें आग, खराब मौसम,प्राकृतिक विनाश,चोरी या चोरी की कोशिश के कारण हुई क्षति से आपको सुरक्षा मिलती है|

मोटर बीमा : मोटर या वाहन बीमा किसी दुर्घटना या चोरी के फलस्वरूप होने वाली हानि या देयताओं के लिए हमारे वाहन को सुरक्षा प्रदान करता है| किसी सार्वजनिक स्थान पर वाहन के प्रयोग से , तृतीय पक्ष के जीवन या संपत्ति की हुई क्षति या आई चोट के लिए कानूनी रूप से वाहन स्वामी उत्तरदायी होता है, इसलिए कानूनन प्रत्येक वाहन का तृतीय पक्ष उत्तरदायित्व बीमा होना अनिवार्य है| बिना बीमा के मोटर वाहन चलाना दण्डनीय अपराध है|

आइये, अब हम, भारत में बैंकिंग व्यवस्था की जानकारी प्राप्त करते हैं

बैंककारी विनियमन अधिनियम, 1949 के अनुसार बैंकिंग का अर्थ उधार देने, निवेश करने के प्रयोजनार्थ जनता से धन की जमाराशियों स्वीकार करना है, जो मांग करने या अन्य किसी प्रकार से चुकाई जाएंगी और उन्हें चेक ड्राफ्ट, आदेश या अन्य किसी भी प्रकार से आहरित किया जा सकता है| 

बैंक के प्रकार

मोटे तौर में भारत में बैंकों को अनुसूचित और गैर-अनुसूचित बैंकों में वर्गीकृत किया गया है| जो बैंक भारतीय रिजर्व बैंक अधिनियम 1934 की द्वितीय अनुसूची में शामिल है वे अनुसूचित बैंक कहलाते हैं| अन्य बैंक गैर-अनुसूचित बैंक कहलाते हैं|

बैंकों को उनके कार्य, स्वामित्व, अधिवास आदि के आधार पर निम्नलिखित प्रकारों में वर्गीकृत किया गया है

1. वाणिज्य बैंक : वाणिज्य बैंक अनुसूचित और गैर-अनुसूचित दोनों होते हैं जो सभी प्रकार के बैंकिंग कार्य जैसे व्यापार एवं वाणिज्य का वित पोषण करने का कार्य करते हैं| अनसचित वाणिज्य बैंकों को राष्ट्रीयकृत बैंकों, भारतीय स्टेट बैंक और सहयोगी , निजी क्षेत्र के बैंक,विदेशी बैंक और क्षेत्रीय ग्रामीण बैंक के रूप में विभिन्न समूहों में रखा गया है| 

2. क्षेत्रीय ग्रामीण बैंक : इनकी स्थापना विशेष रूप से लघु एवं सीमांत कृषकों, कृषि श्रमिकों, शिल्पकारों और लघु उद्यमियों को ऋण एवं अन्य सुविधाएं प्रदान कर ग्रामीण अर्थव्यवस्था का विकास करने में मदद करने के लिए की गई थी| 

3. सहकारी बैंक : सहकारी बैंकों को उनके परिचालन मोन के आधार पर गामीण सहकारी बैंक एवं शहरी सहकारी बैंक में बाँटा गया है

4. ग्रामीण सहकारी बैंक : खाद, बीज तथा अन्य कृषि सामग्री खरीदने हेतु अल्पावधि ऋण तथा भूमि खरीदने,भूमि में स्थायी सुधार करने,कृषि मशीनरी व उपकरण खरीदने आदि के लिए दीर्घावधि ऋण उपलब्ध करवाने में ग्रामीण सहकारी बैंकों की बड़ी भूमिका है| 

5. शहरी सहकारी बैंक : यह शहरी और अर्ध शहरी क्षेत्रों में समाज के मध्य आय वर्गीय और निम्न आय BANK ACCOUNT OPENING FORM वर्गीय समूहों को बैंकिंग सेवाएं उपलब्ध कराने में महत्वपूर्ण भूमिका का निर्वाह करते हैं|

बैंकिंग सुविधाओं का उपयोग करने के लिए यह आवश्यक है कि आपका बैंक में खाता हो, तो आइये अब हम बैंक में खाता खोलने की प्रक्रिया की जानकारी प्राप्त करते हैं बैंक खाता कैसे खोला जाए -

लगभग सभी बैंकों में खाता खोलने के लिए प्रयुक्त क्रियाविधि और आवेदन पत्र लगभग एक समान होते हैं| इसके लिए हमें निम्नलिखित दस्तावेजों की आवश्यकता होती है

पते का प्रमाण : टेलीफोन बिल, राशन कार्ड, ड्राइविंग लाइसेंस, बोटर पहचान कार्ड, पासपोर्ट, बिजली का बिल या आधार कार्ड|

 फोटोग्राफ: दो 

न्यूनतम शेष धनराशि : खाता खोलने के लिए न्यूनतम शेष राशि अलग-अलग बैंकों में अलग-अलग होती है| बैंक शून्य शेष राशि खाते में खोलते हैं| 

बैंक अपने पास एक कार्ड रखता है जिसमें खाताधारक के दो नमूना हस्ताक्षर होते हैं| सामान्यतः बैंक हस्ताक्षर को स्केन कर  लेते हैं और कंप्यूटर में सहेज कर  रखते हैं|

बच्चों के लिए खाते की सामान्य विशेषताएँ -

कोई संरक्षक या माता-पिता किसी अवयस्क के लिए खाता खोल सकते हैं| यह खाता या तो संयुक्त रूप में रखा जा सकता है या स्वतंत्र रूप में| 10 वर्ष से अधिक आयु का अवयस्क स्वतंत्र रूप से खाता खोल सकता है|

 जिस बैंक में अवयस्क का खाता खोलना चाहते हैं, उस बैंक में संरक्षक या माता-पिता का खाता होना चाहिए| 

संरक्षक या माता-पिता नियमित रूप से बैंक विवरण प्राप्त करने का विकल्प चुन सकते हैं| 

जो बैंक अवयस्कों के लिए खाता खोलने की सुविधा प्रदान करते हैं, वे बचत बैंक की सभी मूलभूत सुविधाएँ भी देते हैं|

 उक्त खाते में न्यूनतम शेष राशि बैंकों के नियम के अनुसार होगी|

 कुछ बैंक संरक्षक या माता-पिता के जीवन के लिए अतिरिक्त जीवन बीमा कवच प्रदान करते है| यहाँ पर संरक्षक या माता-पिता की मृत्यु पर एक निश्चित न्यूनतम राशि देने का आश्वासन दिया जाता है|

 जब अवयस्क खाताधारक वयस्क हो जाता है तो उक्त खाते को नियमित खाता माना जायेगा और बैंक वयस्क का फोटो और नमूना हस्ताक्षर प्राप्त करेगा| 

बच्चों के बैंक खातों के लिए अपेक्षित दस्तावेज :

अवयस्क की आयु और पते के प्रमाण के दस्तावेज

 संरक्षक या माता-पिता और आवेदक अवयस्क के मध्य संबंध के प्रमाण का दस्तावेज 

अवयस्क की पहचान का प्रमाण 

अवयस्क का फोटो

यदि संरक्षक या माता-पिता इस खाते में अवयस्क को सक्रिय रूप से शामिल कर लेते हैं तो अवयस्क को धन का प्रबंधन करना सीखने में मदद मिलती है| खाता परिचालन से बच्चों के लिए नया मार्ग प्रशस्त होता है, जिसमें वयस्क होते-होते वे बैंकिंग की जानकारी से परिचित हो जाते हैं|  

अभ्यास प्रश्न 

1. निम्नलिखित सारणी की पूर्ति कीजिए|

घटना                           व्यक्ति या परिवार पर प्रभाव      किस प्रकार का बीमा लागू होगा

सिंगापुर में छुट्टी बिताने                

के दौरान परिवार के एक सदस्य    

की दुर्घटनाओं में टांग टूट गई           .....................                 ....................         

मुम्बई में परिवार के एक सदस्य  

बैग चोरी हो गया                                  ....................                  ....................       

नई पारिवारिक कार की चोरी हो गई       ......................        ...................         

पारिवारिक मकान क्षतिग्रस्त हो गया         .......................    ..................         

परिवार के एक सदस्य को जीवन जोखिम 

की आशंका की बीमारी जैसे कैंसर या 

दिल के दौरे का निदान                                .......................         ..................         

2- भारत में बैंक कितने प्रकार के होते हैं? 

3- बचत बैंक खाता खोलने के लिए क्या-क्या अपेक्षाएं पूरी करनी होती है ? 

4- अपना खाता खोलने के लिए एक दिखावटी (डमी) आवेदन पत्र भरें| 

5- बच्चे के बैंक खाते के लिए आवश्यक दस्तावेजों के बारे में बताइए|

भाग-3 इतिहास

19. मुगल साम्राज्य का पतन एवं 18वीं शताब्दी का भारत

अठारहवीं शताब्दी के पूर्व में ही मुगल साम्राज्य का पतन शुरु हो गया था| औरंगजेब की मृत्यु 1707 ई. में हुई| इससे पूर्व अधिकांश भारत पर उसका शासन था| परन्तु 1730 ई. तक मुगलों का प्रभाव केवल दिल्ली शहर और उसके आस-पास तक रह गया था| इलाहाबाद में हुई संधि में मुगल शासक शाह आलम द्वितीय ने अंग्रेजों के प्रभुत्व को मान लिया| इस साम्राज्य का पतन इतने कम समय में होगा, यह एक विचारणीय प्रसंग है|

मुगल साम्राज्य के पतन को समझने के दौरान कई तरह के सवाल उठते हैं| क्या औरंगजेब के उत्तराधिकारी योग्य नहीं थे, जिसके कारण व्यवस्था नहीं चली? क्या मुगल शासन व्यवस्था में कमी थी? जिसके कारण यह साम्राज्य टूट गया?क्या मुगल साम्राज्य में रहने वाले लोगों ने ही मुगल शासन का अंदर से विरोध करके उसे खोखला बना दिया था? क्या ईस्ट इंडिया कंपनी इतनी शक्तिशाली बन चुकी थी, उसकी सेना इतनी सुसज्जित एवं अनुशासित थी कि उन्होंने मुगलों को हरा दिया|

वैसे मुगल साम्राज्य का विघटन इसके पूर्व ही प्रारंभ हो गया था| औरंगजेब की धार्मिक, राजपूत, मराठा आदि नीतियों ने साम्राज्य के पतन का मार्ग प्रशस्त कर दिया था| उसकी मृत्यु के उपरांत पतन की गति तीव्र हो गई| मुगल साम्राज्य के पतन के निम्नलिखित प्रमुख कारण थे-

पतन के मुख्य कारण

औंरंगजेब की धार्मिक नीति

औरंगजेब की हिन्दू, सिक्ख, शिया मुसलमानों आदि के प्रति अनुदार नीति के परिणाम बहुत घातक सिद्ध हुए| इस नीति ने मुगल साम्राज्य को प्राप्त होने वाली हिन्दू शासकों की सहायता को कम कर दिया, जिसके बल पर पूर्व में मुगलों ने अपना साम्राज्य विस्तार किया था| इस नीति के कारण जाट, सतनामियों तथा सिखों ने भी मुगलों का विरोध किया तथा मराठों ने स्थानीय शक्तियों को संगठित कर विशाल साम्राज्य को स्थापित करने में सफलता प्राप्त की| शिवाजी ने मराठों में राष्ट्रीय भावना इस प्रकार भरी थी कि औरंगजेब अपनी समस्त शक्ति लगा देने पर भी उन्हे दबा नहीं सका| मराठों से प्रेरणा लेकर उत्तर भारत के शासकों ने भी मुगलों का प्रतिरोध किया| पेशवाओं के समय में तो मराठों की शक्ति इतनी बढ गई थी कि उन्होने दिल्ली के मुगल बादशाह को अपने हाथ की कठपुतली बना दिया| मराठों की शक्ति के उद्भव को मुगलों के पतन का प्रमुख कारण माना जाता है| साथ ही आगरा तथा भरतपुर के इलाकों में जाटों ने मुगल सरकार को मानने से इंकार कर दिया| पंजाब में बंदा बहादुर के नेतृत्व में सिखों ने अपने आप को स्वतंत्र घोषित कर दिया| बंदा बहादुर ने तो अलग से सिक्का भी चलाया था| मुगल शासकों का इतना प्रभाव नहीं था कि इन विद्रोही शासकों को स्वतंत्र होने से रोक पाये|

मुगल शासकों की अयोग्यता

औरंगजेब के बाद के समस्त मुगल शासक निकम्मे और विलासी थे| उनकी अय्याशियों ने उन्हें अकर्मण्य बना दिया| इसी से उनकी वीरता एवं साहस में कमी आई| यह नैतिक पतन उनकी पराजय का कारण बना|

अमीरों (सरदारों) का पतन

शाही परिवार के सदस्यों के साथ-साथ उनके अमीरों का भी पतन हो गया था| वे विलासी जीवन व्यतीत करने लगे थे, और अपने स्वार्थ के लिए आपस में गुटबाजी कर लड़ने लगे थे| अमीर अयोग्य और चरित्रहीन हो गये थे | उन्हें अपने राज्य की किसी भी प्रकार की चिंता नहीं थी|

आर्थिक पतन

शाहजहाँ ने अपनी शान शौकत युक्त तथा खर्चीली इमारतों का निर्माण किया तथा औरंगजेब लम्बे समय तक युद्ध करता रहा, जिससे राज्य की आर्थिक स्थिति कमजोर हो गई थी| बाद के शासकों के विलासी होने तथा अहमदशाह अब्दाली एवं नादिर शाह की लूटों से मुगलों के खजाने खाली हो गए थे| साथ ही इस लूट के सामान के साथ बहुमूल्य हीरा कोहिनूर एवं तख्ते-ताऊस (मुगलों का मयूर सिंहासन) भी साथ लेकर गया| मुगल साम्राज्य की आर्थिक स्थिति एेसी बिगड़ गई थी कि एक अवसर एेसा आया कि मुगलों के शाही भोजन शाला में तीन दिनों तक चूल्हों में आग तक नहीं जली| जब शहजादियाँ भूख सहन न कर सकी तो उन्होंने पर्दा फेंककर बगावत कर दी| बड़ी कठिनाई से उन्हें अपने रनिवास में लौटने के लिये मनाना पड़ा| यह घटना 1755 ई. की हैं| मुगल साम्राज्य में व्याप्त अशांति एवं असुरक्षा के कारण व्यापार में गिरावट आई| इससे राजकीय आय पर इसका विपरीत प्रभाव पड़ा| दस्तक प्रणाली से आय में कमी ने राज्य की आर्थिक दशा को और अधिक विकृत कर दिया| इसका ईस्ट इंडिया कंपनी के कर्मचारियों ने अनुचित ढंग से उपयोग शुरु किया, जिसने मुगल साम्राज्य को पतन की ओर धकेल दिया|

उत्तराधिकारी नियमों का अभाव

मुगल साम्राज्य में उत्तराधिकार के लिये नियमों का अभाव था| यहां कोई निश्चित नियम नहीं था कि शासक की मृत्यु के बाद उसका बड़ा पुत्र ही शासक बनेगा (गद्दी पर बैठेगा)| इसका निर्णय तलवार के बल पर होता था, इससे राज्य को बहुत हानि पहुँचती थी|

बाह्य आक्रमण

दुर्बल मुगल साम्राज्य के कारण विदेशी आक्रमणकारियों ने स्थिति का लाभ उठाया| अहमदशाह अब्दाली एवं नादिरशाह के आक्रमणों ने साम्राज्य को बहुत हानि पहुँचाई थी| इससे मुगलों की सैनिक शक्ति क्षीण हो गई थी| अवसर का लाभ उठाकर अनेक सूबों के सूबेदार स्वतंत्र हो गये थे|

राष्ट्रीयता का अभाव

मुगल काल में अधिकतर शासक राष्ट्रीय दृष्टिकोण के शासक नहीं हुए| उन्होंने विभिन्न पंथो को मानने वाले लोगों में एकता की भावना का संचार नहीं किया| औरंगजेब हिन्दुओं तथा शिया मुसलमानों से नफरत करता था| यह शासक अपनी प्रजा एवं सूबों के पदाधिकारियों में राष्ट्रीयता की भावना नहीं भर सका|

यूरोपीय जातियों का आगमन

मुगल काल में पुर्तगाली, अंग्रेज, फ्रांसीसी एवं डच समुद्र के मार्ग से भारत में व्यापार करने के लिए आए थे| उन्होंने धीरे-धीरे मुगल साम्राज्य की कमजोरियों का लाभ उठाना आरंभ किया| कुछ समय बाद अंग्रेजों एवं फ्रांसीसियों में, राजनीतिक सत्ता स्थापित करने के लिए संघर्ष हुआ| जिसमें अपनी सामुद्रिक शक्ति के बल पर अंग्रेजों ने विजय प्राप्त की| अर्थातमुगलों के पतन का अंतिम कारण अंग्रेजों की ईस्ट इंडिया कंपनी थी, जो भारत में व्यापार के लिए बनी थी| लेकिन अवसर पाकर उसने अपना साम्राज्य स्थापित किया|

गतिविधि-

परिचर्चा करें-मुगल साम्राज्य का पतन किन-किन कारणों से हुआ?

18वीं सदी का भारत

दक्षिणी भारत में मराठा तथा उत्तरी भारत में सिख एवं जाट शक्ति से हुए संघर्ष ने मुगल साम्राज्य को कमजोर एवं विखण्डित कर दिया| 18 वीं सदी में भारत के विभिन्न भागों में प्रमुख राजनीतिक शक्तियाँ निम्नानुसार थी-

मराठा-मराठा साम्राज्य की स्थापना महाराष्ट्र में शिवाजी ने की थी| शिवाजी एवं उनके उत्तराधिकारियों ने औरंगजेब के विरुद्ध निरन्तर संघर्ष किया| 18 वीं सदी के पूर्वार्द्ध में मराठा साम्राज्य में छत्रपति के स्थान पर पेशवा अधिक शक्तिशाली हो गए| पेशवा बाजीराव ने मराठा शक्ति का प्रसार भारत के अन्य प्रान्तों यथा मालवा, गुजरात, बुन्देलखण्ड आदि में कर दिया| बालाजी बाजीराव के समय में मराठों ने भारत के अधिकांश भागों पर अपना प्रभाव स्थापित कर लिया| 1752 ई. तक आते-आते मुगल सम्राट व वजीर भी मराठों के नियंत्रण में आ गए| 1761 ई. में पानीपत के तृतीय युद्ध में मराठा शक्ति को आघात लगा, इसके बावजूद उस समय भारत की सबसे प्रबल शक्ति मराठा ही थे| अंग्रेजों ने मराठों के साथ तीन बार युद्ध करके उनको अपने अधीन कर लिया |

जाट-मथुरा में जाटों ने गोकुल के नेतृत्व में औरंगजेब की धार्मिक नीतियों के विरोध में विद्रोह कर दिया| कालान्तर में बदन सिंह के नेतृत्व में जाट साम्राज्य की स्थापना हुई थी| जाटों की शक्ति का विकास महाराजा सूरजमल के नेतृत्व में हुआ| उन्होंने भरतपुर को अपनी राजधानी बनाया| जाटों ने मथुरा, अलीगढ़, दोआब क्षेत्र पर भी अधिकार कर लिया| भरतपुर के शासक रणजीत सिंह ने अंग्रेजों के विरुद्ध मराठा यशवंतराव होल्कर की सहायता की थी| बाद में भरतपुर के शासकों ने अंग्रेजों से संधि कर ली|

हैदराबाद-18 वीं सदी के पूर्वार्द्ध में मुगलों के मनसबदार निज़ाम चिनकिलिच खाँ ने दक्षिण के छह मुगल सूबों को मिलाकर हैदराबाद राज्य की स्थापना की| निज़ाम पर मुगल सत्ता का प्रभाव नाम मात्र का था| अब वह एक स्वतंत्र शासक बन गया था| उसके साम्राज्य विस्तार की योजना को मराठा पेशवा ने तोड़ दिया| मराठों ने उसे पालखेद के युद्ध में पराजित किया| पराजित होने के बावजूद भी हैदराबाद का निज़ाम शक्तिशाली था| बाद में हैदराबाद के निज़ाम ने अंग्रेजों से सहायक संधि कर ली थी|

अवध-अवध में मुगल सूबेदार सआदत खाँ ने स्वतन्त्र व्यवहार आरम्भ कर दिया| इसने नादिरशाह के आक्रमण के समय महत्वपूर्ण भूमिका निभाई| कालान्तर में अवध का शासक शुजाउद्दौला बक्सर के युद्ध में अंग्रेजों से हार गया तथा अवध पर भी अंग्रेजों का नियन्त्रण हो गया|

बंगाल-बंगाल राज्य की स्थापना मुर्शीद कुली खाँ ने की थी और बंगाल, बिहार व उडी़सा के क्षेत्र पर अपना अधिकार कायम कर लिया| उसके उत्तराधिकारियों के शासन काल में मराठों ने बंगाल से उडी़सा को छीन लिया| 1757 ई. में हुए प्लासी के युद्व में अंग्रेज सेनापति क्लाइव ने सिराजुद्दौला को पराजित कर बंगाल में अंग्रेजी साम्राज्य की नींव डाली|

मैसूर-मैसूर पर वाडियार वंश के राजाओं का राज्य था| 18वीं सदी के मध्य काल में उसके सेनापति हैदरअली ने उस पर अधिकार कर लिया| हैदरअली और उसके पुत्र टीपू सुल्तान का अंग्रेजों से निरन्तर संघर्ष हुआ| चार युद्धों के पश्चात18 वीं सदी के अन्तिम दशक में अंग्रेजों ने मैसूर पर अपना नियन्त्रण स्थापित कर लिया|

18वीं सदी में राजस्थान के राजपूत राज्य

उत्तरकालीन मुगल साम्राज्य की कमजोरी का लाभ उठाकर राजपूत शासकों ने भी अपना प्रभाव बढ़ाना आरम्भ किया किन्तु ये राज्य गृह युद्व में उलझ गये एवं मराठों की विस्तारवादी नीति ने स्थिति को और बिगाड़ दिया|

आमेर (जयपुर)-18वीं सदी के पूर्वार्द्ध में जयपुर के सवाई जयसिंह ने मालवा की सूबेदारी प्राप्त की थी| सवाई जयसिंह के द्वारा बून्दी के उत्तराधिकार युद्व में हस्तक्षेप करने के कारण मराठों का राजस्थान में प्रवेश हुआ| मराठों के बढ़ते प्रभाव को रोकने के लिए सवाई जयसिंह एवं अन्य शासकों ने 1734 ई. में राजपूत राजाओं का हुरडा नामक स्थान पर एक सम्मेलन बुलाया| उन्होंने हुरडा सम्मेलन के द्वारा राजपूतों की एकता का प्रयास किया था| जयसिंह की मृत्यु के बाद उसके पुत्र ईश्वर सिंह व माधोसिंह में संघर्ष हुआ| बाद के सभी शासकों को मराठों के आक्रमण भी झेलने पडे़| जयपुर राज्य की अन्तिम प्रमुख सफलता सवाई प्रतापसिंह द्वारा तुंगा के युद्व में मराठों को पराजित करना था|

जोधपुर-जोधपुर के अजीत सिंह ने जोधपुर को मुगलों से छीन लिया और उस पर अपना अधिकार कर लिया| बाद में मुगल दरबार में अपना प्रभाव बढाया व गुजरात का सूबेदार बना| मुगल सम्राट फर्रुखसियर को गद्दी से हटाने में इसकी महत्वपूर्ण भूमिका थी| इसके पश्चात उत्तरवर्ती शासकों में राजगद्दी को लेकर गृह युद्ध हुए|

मेवाड़-मेवाड़ के शासक अमरसिंह द्वितीय ने जयसिंह को आमेर व अजीत सिंह को जोधपुर प्राप्त कराने में मदद की | कालान्तर में यह राज्य भी आपसी गृहयुद्ध में उलझ गया|

इस प्रकार 18वीं सदी में भारत में राजनीतिक अव्यवस्था व्याप्त हो गई| मुगल साम्राज्य कमजोर हो गया था| उसके स्थान को भरने की क्षमता मराठा शासकों में थी, किन्तु उन्होंने मात्र चौथ एवं सरदेशमुखी वसूल करने पर ही अपना ध्यान दिया| उन्होंने उत्तरी भारत के राजपूत राज्यों से अच्छे सम्बन्ध विकसित नहीं किए| परिणामस्वरुप पानीपत के तृतीय युद्ध में उन्हें अहमदशाह अब्दाली के विरुद्ध राजपूतों तथा अन्य भारतीयों की शक्तियों का सहयोग प्राप्त नहीं हुआ| जिससे मराठों को इस युद्ध में पराजित होना पड़ा| राजपूत शासक भी अपने गृहयुद्धों के कारण अपनी शक्ति का विस्तार नहीं कर पाए| भारतीय शासकों की इस कमजोरी का लाभ अंग्रेजों ने उठाया और उन पर अपना प्रभुत्व स्थापित किया|

18वीं सदी में समाज व संस्कृति

भारतीय समाज में हिन्दू व मुस्लिम निवास करते थे| इनमें समान रीति रिवाज प्रचलित थे| जातियॉँ व्यवसाय पर आधारित थी तथा समाज में दो वर्ग थे| अमीर वर्ग और जनसाधारण| भारतीय व्यवसाय उन्नत अवस्था में था| बंगाल एवं दक्षिण भारत के वस्त्र सम्पूर्ण दुनिया में प्रसिद्ध थे| भारतीय माल की माँग विदेशी बाजारों में भी बहुत अधिक थी, किन्तु 18 वीं सदी के उत्तरार्द्ध में अंग्रेजी नीतियों ने भारतीय व्यापार को प्रभावित किया|

मुगल साम्राज्य के कमजोर होने से कलाकारों ने क्षेत्रीय राज्यों की ओर रुख किया | परिणामस्वरुप देश के विभिन्न हिस्सों में कला का विस्तार तीव्र गति से हुआ| कांगडा व राजपूत चित्रकला शैलियों में नई विशेषताएँ आईं| राजस्थान में इसी काल में जाट शासकों ने डीग के महल बनवाए| सवाई जयसिंह ने जयपुर शहर बसाया एवं भारत में पाँच स्थानों पर वेधशालाएँ (जन्तर-मन्तर) बनवाई| सवाई प्रतापसिंह ने जयपुर में हवामहल का निर्माण करवाया| प्रताप सिंह के दरबार में ही राधा-गोविन्द संगीत सार जैसा ग्रन्थ लिखा गया| इसके दरबार में ‘गन्धर्व बाईसी' जैसे विद्वान् रहते थे| इसी काल में पंजाब में हीर-राँझा लिखा गया| भारत की अन्य भाषाओं में भी कई ग्रन्थों का निर्माण हुआ|

शब्दावली

दस्तक - आज्ञापत्र

चौथ - मराठों द्वारा अन्य शासकों से लिया जाने वाला सुरक्षा कर

सरदेशमुखी - मराठा क्षेत्र के शासकों से लिया जाने वाला कर

अभ्यास प्रश्न

1. मराठों में सर्वप्रथम राष्ट्रीय भावना को किस शासक ने भरा था?

2. यशवंतराव होल्कर की सहायता राजस्थान के किस शासक ने की थी?

3. गन्धर्व बाईसी किसके दरबार में रहते थे?

4. मुगलों में उत्तराधिकार किस प्रकार प्राप्त होता था?

5. 18 वीं सदी में मराठों की दशा का वर्णन कीजिए|

6. सवाई जयसिंह की उपलब्धियों का वर्णन कीजिए|

7. किन-किन मुगल सूबेदारों ने स्वतंत्र राज्यों की नींव डाली? किन्हीं तीन के नाम लिखिए|

8. हुरडा सम्मेलन कब आयोजित हुआ था एवं इसके उद्देश्य क्या थे?

9. मुगल साम्राज्य के पतन के किन्हीं चार कारणों का वर्णन कीजिए|

10. 18 वीं सदी में किन्हीं तीन राजपूत रियासतों की राजनैतिक स्थिति का वर्णन कीजिए|

गतिविधियाँ-

1. 18 वीं सदी के प्रमुख नायकों के चित्रों का संकलन कीजिए|

2. भारत के मानचित्र में 18 वीं सदी के प्रमुख राज्यों को दर्शाइए|

3. विद्यार्थियों को राजा, सामन्त, सेनापति आदि बनाकर किसी प्रेरणादायी नाटक का मंचन करें|

20. 1857 का स्वतंत्रता संग्राम

1757 ई. में प्लासी के युद्ध में विजय प्राप्त करके अंग्रेजों ने बंगाल में अपने साम्राज्य की नींव डाली| धीरे-धीरे अंग्रेजों ने सम्पूर्ण भारत पर अपना नियन्त्रण स्थापित कर लिया| भारत पर अधिकार करने के लिए अंग्रेजों ने छल-कपट का प्रयोग किया| भारतीयों की आपसी फूट का फायदा भी उठाया| इस दौरान अंग्रेजों के अत्याचारों और विश्वासघात से पीडि़त होकर भारतीयों ने कई स्थानों पर उनके विरुद्ध संघर्ष किया| जैसे बंगाल में सन्यासियों ने विद्रोह किया, महाराष्ट्र में रामोसी जाति ने तथा पूरे देश में विभिन्न जनजातियों और अंग्रेज सेना में कार्यरत भारतीय सैनिकों ने भी समय-समय पर संघर्ष किया| किन्तु ये सारे प्रयास स्थानीय स्तर पर हुए और अलग-अलग समय पर हुए | अत: यह व्यापक रुप धारण नहीं कर पाए व असफल रहे| अंग्रेजी राज्य के विरुद्ध सबसे बड़ी और देशव्यापी क्रांति 1857 ई. में हुई थी | इस क्रान्ति को जनता का भी समर्थन प्राप्त था| अत: इसे देश का प्रथम स्वतंत्रता संग्राम भी कहा जाता हैं| 1857 ई. में हुई यह क्रांति किसी एक घटना या कारण का परिणाम नहीं थी बल्कि विगत सौ वर्षों में अंग्रेजों ने भारत के राजनैतिक, सामाजिक, धार्मिक और आर्थिक जीवन में जो अनुचित हस्तक्षेप किए थे उनके विरुद्ध भारतीय जनमानस की प्रतिक्रिया थी| इस स्वतंत्रता संग्राम के होने के निम्नांकित कारण रहे :-

संग्राम के कारण

राजनीतिक कारण

क्लाइव ने अपनी कूटनीति से ईस्ट इण्डिया कंपनी को, जो एक व्यापारिक संस्था थी, राजनीतिक संस्था बना दिया| वेलेजली और हेस्टिंग्स ने अंग्रेजी राज्य में अनुचित ढंग से राज्य वृद्धि के प्रयास किए| कालांतर में डलहौजी ने साम्राज्य विस्तार के लिए एक नयी नीति बनाई| जिन देशी राजाओं के कोई अपनी संतान नहीं थी, उनके राज्यों को अंग्रेजी राज्य में मिलाना शुरु कर दिया| हिन्दुओं में गोद लेने की प्रथा रही है| पुत्र नहीं होने की स्थिति में राजा लोग अपनी रिश्तेदारी या बिरादरी में से किसी लड़के को अपना उत्तराधिकारी बनाने के लिए गोद लेते थे| राजा के मरने के बाद वही लड़का राज्य का स्वामी होता था| डलहौजी ने इस प्रथा को अमान्य कर दिया| उसकी यह नीति ‘गोद-निषेध' नीति कहलाई| इस नीति का प्रभाव अनेक राज्यों पर पड़ा, जिनमें सम्बलपुर, जेतपुर,सतारा, नागपुर, बिठूर और झांसी मुख्य थे|

सैद्धांतिक रुप से मुगल सम्राट अब भी भारत का बादशाह था, परन्तु उसका अपमान किया गया| सिक्कों पर उसके नाम के बजाय इंग्लैंड के राजा का नाम उत्कीर्ण करवाया गया| इसी प्रकार पूर्व में मराठा पेशवा से उसका साम्राज्य छीनकर उसे पेंशन दे दी गई| कालांतर में उसके पुत्र व नवीन पेशवा नानासाहब की पेंशन भी बंद कर दी गई| इससे भारतीय जनमानस में रोष व्याप्त हो गया|

अंग्रेजों की विस्तारवादी नीति से भारत के शासक चिंतित हो गए थे| अंग्रेजों ने साम्राज्य विस्तार के दौरान भारतीय शासकों से संधियाँ की व उनसे वादा किया था कि अंग्रेज उनके आंतरिक मामलों में हस्तक्षेप नहीं करेंगे| किन्तु अंग्रेजों ने पॉलिटिकल एजेंटों के माध्यम से देशी शासकों के राज्यों में निरंतर हस्तक्षेप किए तथा बाद में प्रशासनिक अव्यवस्था के नाम पर कुछ क्षेत्रों को हड़प लिया, जैसे अवध का राज्य|

शासकों के अतिरिक्त सामंत वर्ग भी अंग्रेजों से नाराज था| यहाँ का सामंत वर्ग अपनी जनता से कर वसूल करता था तथा राजा को देता था| युद्ध के समय राजा को सैनिक शक्ति प्रदान करता था| अत: दरबार में सामन्तों का सम्मान था| किन्तु सहायक संधियों के बाद शासकों की सामंतों पर से निर्भरता खत्म हो चुकी थी व राजाओं ने सामन्तों के अधिकारों में कटौती कर दी| सामन्त इस का कारण अंग्रेजी शासन को मानते थे, जैसे मेवाड़ के सामन्त विशेषतया रावत केसरी सिंह (सलूम्बर) महाराणा के दुर्व्यवहार को अंग्रेजों की शह मानते थे| जोधपुर में ठाकुर अजीत सिंह (आलणियावास) पॉलिटिकल एजेण्ट से अत्यन्त नाखुश था| जयपुर में दीवान झूँथाराम ने अंग्रेजी समर्थन के बल पर जागीरदारों को उनके पैतृक अधिकारों से वंचित कर देने पर बाध्य किया| जोधपुर में आहुवा, आसोप, गुलर, आलणियावास के सामन्त शासक से नाराज थे और अपनी शक्तिहीनता का कारण अंग्रेजों को मानते थे| शासकों और सामंतों की निर्णय लेने की स्वतन्त्रता भी कंपनी शासन में खत्म हो गई थी|

सामाजिक व धार्मिक कारण

सामाजिक सुधार के नाम पर भारतीयों के जीवन में अंग्रेजों ने हस्तक्षेप करना शुरु कर दिया था| इसकी भारतीयों में तीव्र प्रतिक्रिया हुई| इसके अतिरिक्त अंग्रेज, भारतीय नागरिकों के साथ अपमानजनक व्यवहार करते थे| एक सामान्य अंग्रेज भी बड़े से बड़े भारतीय का अपमान कर देता था| भारतीय रीति रिवाजों का मजाक उड़ाया गया| भारतीयों को उच्च पदों पर नियुक्त नहीं किया जाता था| इससे भारतीय समाज में नाराजगी थी| धार्मिक क्षेत्र में सरकार ने ईसाई धर्म के प्रचार की छूट दे दी, जिससे ईसाई मिशनरियों ने समाज के कमजोर वर्ग को धर्म परिवर्तन करवाने का कार्य आरम्भ कर दिया| भारतीय देवी-देवताओं व पूजा विधियों की खिल्लियाँ उड़ाई जाने लगी| जेल में कैदियों को ईसाई धर्म स्वीकार करने के लिए बाध्य किया जाता था| ईसाई धर्म स्वीकार करने पर उनकी सजा में कमी कर दी जाती तथा अन्य कैदियों की तुलना में ज्यादा सुविधाएँ दी जाती थी| ईसाई बनने वालों को सरकारी नौकरी में ऊँचे पदों पर बिठाया जाता था| इस नीति ने भारतीय समाज के मन में अंग्रेजों के विरुद्ध घोर विद्रोह पैदा कर दिया|

आर्थिक कारण

कम्पनी के शासन के पूर्व भारत एक कृषि एवं उद्योग प्रधान देश था| इसकी आर्थिक सम्पन्नता के कारण इसे सोने की चिडि़या कहा जाता था तथा यह विश्व के व्यापार का प्रमुख केन्द्र था| अंग्रेजों ने सत्ता प्राप्ति के बाद इसका बेरहमी से शोषण किया|

अंग्रेजों के आगमन से पूर्व बंगाल एक समृद्ध प्रांत था| किन्तु अंग्रेजों ने उसे इस कदर लूटा कि वहाँ भूखमरी व्याप्त हो गई| लाखों लोग अकाल में मारे गए| बंगाल के मैदानों में भारतीय किसानों व दस्तकारों की हड्डियों के ढ़ेर लग गए| अंग्रेजों ने किसानों से इतना अधिक भू-राजस्व वसूला कि किसान खेती छोड़ने को बाध्य हो गए व कई पुराने जमींदार लगान न दे पाने के कारण जमींदारी खो बैठे|

अंग्रेजों ने इंग्लैण्ड में बने माल को भारत में खपाने के लिए भारतीय वस्त्रों पर भारी कर लगाया और दस्तकारों पर अत्याचार किया, जिससे उन्होंने अपना पुश्तैनी कार्य त्याग दिया|

राजस्थान में भी अंग्रेजों ने शासकों से भारी मात्रा में खराज वसूल करना शुरु कर दिया व आर्थिक संसाधनों पर भी अंग्रेज नियन्त्रण करने लगे| अंग्रेजों ने अफीम व नमक के व्यापार पर अधिकार जमा लिया| उन्होंने बकाया खराज के नाम पर जयपुर व जोधपुर से उनके नमक उत्पादन के स्रोत छीन लिए| समस्त रियासतों से समझौता कर नमक पर चुंगी लागू कर दी, जिससे जनता में भारी रोष फैला, जिसकी अभिव्यक्ति तत्कालीन प्रचलित लोकगीत में देखी जा सकती है-

म्हारो राजा तो भोलो भालो, सांभर तो दे दीनी इंगरेज ने|
पण म्हारा टाबर तो भूखा, रोटी मांगे तीखे लूण री||

ठीक इसी प्रकार हाड़ौती (दक्षिणी राजपूताना) में अफीम की पैदावार पर एकाधिकार स्थापित करने के लिए बंगाली अफीम के मुकाबले यहाँ अफीम को नियंत्रित करने हेतु भारी कर लगाए, जिससे यहाँ के किसानों एवं व्यापारियों को भारी नुकसान हुआ| इससे यहाँ भारी मात्रा में तस्करी बढ़ी व खाद्यान्न संकट पैदा हो गया| सम्पूर्ण राजपूताने में नमक से अंग्रेजों ने भारी मुनाफा कमाया| राजपूताने के अन्य सम्बन्धित उद्योग धंधे नष्ट हो गए|

सैनिक कारण

अंग्रेजों की सेना में अधिकांश अवध के सैनिक थे| अवध को अंग्रेजी राज्य में मिलाने के बाद इन सैनिकों के मनोबल को बड़ा धक्का लगा| उनके मन में विद्रोह के अंकुर प्रस्फुटित होने लगे| कई सैनिक अपनी परम्पराओं के अनुसार रहन-सहन व खान-पान रखना चाहते थे| वे बाल-दाढ़ी रखते व पगड़ी या साफा बांधते थे| अंग्रेजों ने इस पर पाबंदी लगा दी, जिसे सैनिकों ने अपना घोर अपमान समझा| भारतीय सैनिकों को मान्य परम्पराओं के विरुद्ध बाह्य देशों में भेजा जाने लगा| इससे अंग्रेजों के प्रति उनकी नाराजगी बढ़ गई| भारतीय सैनिकों को वेतन भी कम मिलता था| उन्हें वर्दी के पैसे भी स्वयं को देने पड़ते थे| डाक द्वारा उनका नि:शुल्क पत्र व्यवहार भी बंद कर दिया गया| सैनिकों में असंतोष का सबसे जबरदस्त कारण कारतूसों पर गाय और सूअर की चर्बी का होना था, जिन्हें काम लेने से पहले दांतों से काटना पड़ता था| इन सभी कारणों से सेना में अंग्रेजों के प्रति विद्रोह करने की भावना पैदा हो गई|

जन कवियों एवं साहित्यकारों की भूमिका

अंग्रेजों के हाथों अपनी सत्ता गंवाना सभी को खेल रहा था| राजपूताना का जनमानस स्वाभिमानी एवं स्वतंत्रता प्रेमी था| यहाँ के साहित्यकार और कवि भी समाज एवं शासकों को स्वातंत्र्य प्रेम तथा बलिदान करने के लिये बढ़ चढ़कर प्रेरित करते रहे|

अंग्रेजों से संधियों के बाद राजपूताने में अंग्रेजों की उपस्थिति मात्र से साहित्यकार उद्वेलित एवं व्यथित थे| जोधपुर के बाँकीदास, बून्दी के सूरजमल मिसण, आढा़ जवानजी, बारहठ दुर्गादत्त, आढ़ा जादूराम, आसिया बुधजी, गोपालदान दधिवाडि़या आदि न जाने कितने ही साहित्यकार थे, जिन्होंने अंग्रेजों की घोर निन्दा की| अपनी जनता एवं शासकों को उनके विरुद्ध संघर्ष के लिए पे्ररित किया| राजा से लेकर रंक तक ने अंग्रेजों के खिलाफ संग्राम के बीज बोने में महत्त्वपूर्ण योगदान दिया|

जैसा कि कवि बांकीदास ने लिखा-

आयो इंगरेज मुलक रे ऊपर, आहंस लीधा खेंचि उरा|
धणियां मरे न दीधी धरती, धाणियां ऊभां गई धरा|

अर्थात अंगे्रज भारत में आये और उन्होंने हमारी सांसो तक पर अपना नियंत्रण स्थापित कर लिया अर्थात प्रत्येक क्षेत्र में अधिकार कर लिया| पहले स्वामी मर जाते थे परन्तु मातृभूमि को पराधीन नहीं होने देते थे, किन्तु खेद है कि अब स्वामियों के जीवित होते हुए भी मातृभूमि पराधीन हो गई है|

गतिविधि :-

राजस्थानी लोक कवियों द्वारा 1857 पर लिखी गई कुछ अन्य रचनाओं का संकलन कीजिए|

सूरजमल मिसण ने पीपल्या के ठाकुर फूलसिंह को वि.सं. 1914 को पत्र लिखते हुए राजाओं को लताड़ा- “ये राजा लोग देश पात जमीं का ठाकर छे, जे सारा ही हिमालय का गलयाई नीसरया| सो चालीस से लैर साठ सत्तर बरस तांई पांछा पटक्या छै तो भी गुलामी करै छै| पर यो म्हारो वचन राज याद राखोगा| क जे अब के अंगरेज रह्यो तो इंको ही पूरौ कर सी| जमीं को ठाकुर कोई भी न रहसी| सब ईसाई हो जा सी| तीसो दूरन्देशी फायदो कोई कै भी नहीं......|''

अंग्रेजों की छावणियाँ लूटने वाले डूँगजी एवं जवाहर जी की प्रशंसा में लोक गीत रचे गए| बीकानेर के शासक की तारीफ कवियों ने की, क्योंकि उन्होंने जवाहर जी को अंग्रेजों को साैंपने से मना कर दिया| जोधपुर के शासक पर व्यंग्य इसलिये करते, क्योंकि उन्होंने डूँगजी को अंग्रेजों को दे दिया था|

उपरोक्त विवरणों से ज्ञात होता है कि राजपूताने के साहित्यकारों ने शासकों, सामन्तों एवं जनता को प्रेरित कर 1857 के संग्राम के लिए बारुद तैयार किया| इस संग्राम की लहर पूरे देश में फैल गई| जगह-जगह भारतीय सैनिकों, सामंतों व शासकों के साथ जनता ने भी बढ़-चढ़ कर हिस्सा लिया था| तो फिर राजपूताना पीछे क्यों रहने वाला था?

क्रांति का विस्फोट और उसका प्रसार

क्रांति की योजना नानासाहब पेशवा और उनके सहयोगी अजीमुल्ला तथा रंगोजी बापू ने मुख्य रुप से तैयार की थी| मुगल बादशाह बहादुरशाह के नेतृत्व में 31 मई 1857 ई. के दिन समूचे भारत में एक साथ क्रांति शुरु करनी थी| इसके लिए लाल किले में गुप्त बैठकें हुईं| क्रांति के संदेशवाहकों ने विभिन्न रुपों में देश के विभिन्न भागों में क्रांति के प्रतीक चिह्न ‘कमल का फूल' और ‘चपाती' (रोटी) को घुमाया| 31 मई को सभी जगह एक साथ क्रांति का श्रीगणेश करना था| परन्तु चर्बी वाले कारतूसों से उत्पन्न आक्रोश ने सारी योजना छिन्न-भिन्न कर दी| क्रांति 31 मई से पूर्व ही अधूरी तैयारी में आरंभ हो गई| 29 मार्च को बैरकपुर की छावनी में सैनिकों को चर्बी चढ़े कारतूस वितरित किए गए| उन्होंने उसे दाँतों से काटने से मना कर दिया| अंग्रेज अधिकारियों ने उन्हें गिरफ्तार करने का प्रयास किया| तब तक मंगल पाण्डे नामक एक सैनिक ने अपनी बंदूक तानकर वहाँ उपस्थित दोनों अधिकारियों को ढेर कर दिया| पाण्डे पकड़ा गया और उसे 8 अप्रेल को फाँसी दे दी गई| मेरठ में एक भारतीय पलटन को चर्बी वाले कारतूस दिए गए| सैनिकों ने उनका उपयोग करने से मना कर दिया| उन सबको गिरफ्तार कर लिया गया| इससे सैनिकों में असंतोष फैल गया| यह घटना 9 मई को घटित हुई थी| क्रांति के नेताओं ने क्रुद्ध सैनिकों को समझा बुझाकर 31 मई तक प्रतीक्षा करने को कहा मगर अगले दिन ही सैनिकों ने विद्रोह कर अपने गिरफ्तार साथियों को रिहा करवा दिया| कई अंग्रेज अधिकारी मार डाले गए| सैनिकों ने दिल्ली की ओर कूच किया| 11 मई को दिल्ली पर अधिकार जमाकर बहादुरशाह को सम्राट घोषित कर दिया|

रानी लक्ष्मीबाई

तांत्या टोपे

मंगल पाण्डे

इसी के साथ धीरे-धीरे क्रांति की ज्वाला भारत के अन्य हिस्सों में फैल गई| कानपुर में नानासाहब व तांत्या टोपे ने क्रांति का नेतृत्व किया| उन्होंने कानपुर पर अधिकार कर लिया| अवध में बेगम हजरत महल के नेतृत्व में अवध की जनता ने संघर्ष आरंभ कर दिया| इसी प्रकार झांसी में रानी लक्ष्मीबाई, बिहार में बाबू कुँवर सिंह, असम में दीवान मणिराम व कंदर्पेश्वर सिंह, उड़ीसा में सुरेन्द्र शाही व उज्ज्वल शाही ने क्रांति का नेतृत्व किया|

उस समय भारत का गवर्नर जनरल लार्ड कैनिंग था| उसने मद्रास, बंबई, बर्मा व लंका से सेनाओं को बुला लिया| पंजाब की सिख सेना व नेपाल की गोरखा सेना ने भी अंग्रेजों का साथ दिया| सेनापति जनरल नील ने बनारस और इलाहाबाद को क्रांतिकारियों से मुक्त करवाया| नाना साहब की सेना भी कानपुर में पराजित हो गई| अंग्रेजों ने दिल्ली पर अधिकार कर बहादुरशाह को कैद कर लिया| उसके दो बेटे गोलियों से भून दिए गए तथा बादशाह को कैद कर रंगून की जेल में भेज दिया| लेकिन तांत्या टोपे और लक्ष्मीबाई ने जमकर अंग्रेजों से लोहा लिया| कुछ विश्वासघातकों ने झांसी के किले के फाटक खोल दिए किन्तु रानी वहाँ से दुश्मनों की सेना को चीरती हुई बच निकली और कालपी पहुँची| वहाँ तात्या टोपे भी आ पहुँचा| दोनों ने ग्वालियर पर आक्रमण किया| ग्वालियर को अंग्रेजी सेना ने घेर लिया| रानी वहाँ से बच निकली पर एक स्थान पर शत्रु सेना द्वारा घेर ली गई| अब बच निकलने का कोई उपाय न देखकर वह शत्रु सेना में प्रलय मचाती हुई अंत में वीरगति को प्राप्त हुई| तांत्या टोपे अब अकेला रह गया लेकिन वह शत्रुओं की निगाहों से बचता हुआ जगह-जगह अंग्रेजों की नींद हराम करता रहा| अंत में विश्वासघातकों के कारण वह भी पकड़ा गया और अंग्रेजों ने उसे फांसी दे दी| इस तरह मंगल पांडे, तात्या टोपे, लक्ष्मी बाई आदि भारत माँ के सपूत स्वतन्त्रता संग्राम की पहली लड़ाई में शहादत को प्राप्त हुए|

राजस्थान का 1857 के स्वतन्त्रता संग्राम में योगदान

भारतीय क्रांति का प्रभाव राजस्थान पर भी पड़ा| राजस्थान में उस समय नसीराबाद, ब्यावर, खेरवाड़ा, देवली, एरिनपुरा और नीमच में अंग्रेजों की सैनिक छावनियाँ थी तथा अजमेर में अंग्रेजों का ए.जी.जीबैठता था जो राजस्थान के शासकों पर नियन्त्रण रखता था|

राजस्थान में क्रांति की शुरुआत नसीराबाद से हुई| 28 मई को नसीराबाद में तैनात पन्द्रहवीं नेटिव बंगाल इनफैंट्री के सैनिकों ने अपने अधिकारियों पर हमला कर दिया| सैनिक दिल्ली की ओर रवाना हो गए जहाँ वे क्रांतिकारियों का साथ देना चाहते थे|

नीमच में मोहम्मद अली बेग नामक सैनिक ने कर्नल अबॉर्ट को चुनौती दी व 3 जून को नीमच में भी क्रांति हो गई | अंग्रेजों ने भाग कर उदयपुर में शरण ली| कप्तान शॉवर्स मेवाड़ की सेना लेकर नीमच आया| तब तक क्रांतिकारी वहाँ से दिल्ली के लिए रवाना हो चुके थे| इन क्रांतिकारी सैनिकों के शाहपुरा पहुंचने पर वहां के शासक ने स्वागत किया तथा उसने पीछा करने वाले अंगे्रजों के लिए अपने किले के दरवाजे नहीं खोले| वहां से नीमच के सैनिक भी दिल्ली की ओर रवाना हो गए|

राजस्थान 1857 ई. के संगा्रम के केन्द्र व ब्रिटिश छावनियाँ

21 अगस्त 1857 को एरिनपुरा छावनी में तैनात एक टुकड़ी ने आबू में अंग्रजों का विरोध कर दिया एवं वहाँ अंग्रेज अधिकारियों पर हमले किए| एरिनपुरा आकर सैनिकों ने छावनी को लूटा| “चलो दिल्ली मारो फिरंगी'' का नारा लगाते हुए वे दिल्ली की ओर बढ़े|

एरिनपुरा के सैनिकों की भेंट ‘खेरवा' नामक स्थान पर आउवा (पाली) के ठाकुर कुशालसिंह से हुई|

कुशालसिंह

कुशालसिंह जोधपुर महाराजा व अंग्रेजों से असंतुष्ट थे| उसने सैनिकों का नेतृत्व संभाल लिया| कुशालसिंह के आह्वान पर आसोप, आलनियावास व गुलर के सामन्त अपनी सेनाओं सहित आउवा आ पहुँचे| खेजड़ला (मारवाड़) तथा मेवाड़ के सलूम्बर, रुपनगर, लहसानी आदि के सामन्तों ने भी अपने सेनाएँ उनकी सहायता हेतु भेज दी| जोधपुर के महाराजा तख्तसिंह ने सैनिक विरोध के समाचार मिलते ही अपनी राजकीय सेना क्रान्तिकारी सैनिको के विरुद्ध आउवा भेजी| कुशालसिंह की सेना ने 8 सितम्बर 1857 को ‘बिथोड़ा' नामक स्थान पर जोधपुर राज्य की सेना को बुरी तरह परास्त किया| इस पराजय की खबर सुनकर ए.जी.जी. जार्ज लोरेन्स स्वयं सेना लेकर आउवा पहुँचा, किन्तु 18 सितम्बर 1857 को वह भी पराजित हुआ| जोधपुर का पॉलीटिकल एजेन्ट मेकमोंसन क्रांतिकारियों द्वारा मारा गया| उसका सिर आउवा के किले के द्वार पर लटका दिया गया| लोरेन्स पुन: अजमेर लौट गया| इधर अक्टूबर 1857 में जोधपुर लिजियन के क्रांतिकारी सैनिक भी दिल्ली की ओर बढ़े|

जनवरी 1858 में होम्स के नेतृत्व में एक सेना ने आउवा पर आक्रमण कर दिया| ठाकुर कुशालसिंह ने सलूम्बर के सामन्त के यहाँ शरण ली| अंगे्रजों ने आउवा के किलेदार को रिश्वत देकर किले के द्वार खुलवा दिए एवं किले पर अधिकार कर लिया| आउवा के निवासियों पर अमानवीय अत्याचार किए गए| 1860 में नीमच में कुशालसिंह ने अंग्रेजों के सामने आत्मसमर्पण कर दिया| उस पर मुकदमा चलाया गया, जिसमें बाद में उसे बरी कर दिया गया|

आउवा के किले का द्वार जहां मेक मोंसन का सिर काटकर लटका दिया गया

राजस्थान में क्रांति के प्रमुख केन्द्रों में आउवा के अतिरिक्त कोटा भी था|कोटा का महाराव रामसिंह अंग्रेजों का समर्थक था, किन्तु वह व्याप्त जन असंतोष के कारण सैनिकों पर कोई कार्यवाही न कर सका| मेजर बर्टन ने महाराव को सैनिकों पर कार्यवाही के लिए दबाव डाला| इस पर 15 अक्टूबर 1857 को कोटा की सेना में नाराजगी भड़क उठी| नाराज सैनिकों ने रेजीडेन्सी पर आक्रमण कर मेजर बर्टन का सिर काटकर पूरे कोटा शहर में घुमाया| राज्य के समस्त प्रशासन पर सैनिकों का नियंत्रण हो गया|

कोटा महाराव की स्थिति अपने ही महल में कैदी के तुल्य हो गई| जयदयाल एवं मेहराब खाँ के नेतृत्व में क्रांतिकारियों का लगभग 6 माह तक कोटा के प्रशासन पर नियंत्रण रहा| मार्च 1858 में जनरल राबट्स के नेतृत्व वाली सेना ने कोटा शहर को क्रांतिकारियों से मुक्त कराया| जयदयाल एवं मेहराब खाँ व अन्य को सरे आम फाँसी दी गई|

इसके अतिरिक्त धौलपुर राज्य की सेना व भरतपुर की जनता में भी विरोधी तेवर देखे गए, यद्यपि वहां के शासकों ने ब्रिटिश भक्ति दर्शाई|

राजपूताने में कुछ सामन्तों ने आउवा के ठाकुर कुशालसिंह के नेतृत्व को स्वीकार करके ब्रिटिश विरोध की नीति अपनाई| क्रांतिकारियों को प्राय: प्रत्येक स्थान पर स्थानीय कृषकों, जनसामान्य, हिन्दू-मुस्लिम दोनों समुदायों का पर्याप्त समर्थन मिला, किन्तु देशी रियासती शासकों ने अंग्रेजों का भरपूर समर्थन किया| वे अंग्रेजों के वफादार रहे| उन्होंने अंग्रेजों को शरण एवं सैनिक सहायता प्रदान की| बीकानेर का शासक तो स्वयं अपनी सेना के साथ अंग्रेजों की सहायतार्थ राज्य के बाहर भी गया| राजाओं के सहयोग के बारे में तत्कालीन गवर्नर जनरल लार्ड कैनिंग ने कहा “इन्होंने तूफान में तरंग अवरोध का कार्य नहीं किया होता तो, हमारी कश्ती बह जाती|'*

डूँगजी व जवाहर जी

सुगाली माता

1857 के स्वतंत्रता के संग्राम के पूर्व सीकर क्षेत्र में डूँगजी व जवाहर जी नामक काका-भतीजा प्रसिद्ध सेनानी रहे| इन्होंने अंग्रेजों की बीकानेर व जोधपुर की सेना से संघर्ष किया| अपने बलिदान के कारण ये लोग गीतों में अमर हो गए| राजपूताने का ही निवासी व्यापारी अमरचन्द बांठिया अपने त्याग व बलिदान के लिए दूसरे भामाशाह के रुप में प्रसिद्ध है| इसने अपनी सम्पूर्ण सम्पत्ति तांत्या टोपे को देने का प्रस्ताव रखा, ताकि अंग्रेजों के विरुद्ध संघर्ष चलाया जा सके|

राजस्थान व भारत में क्रान्ति के दौरान एक बात यह रही कि क्रांतिकारी सैनिक अपनी छावनियों में विद्रोह करने के बाद दिल्ली की ओर बढ़े| दिल्ली पहँुचने पर वे लक्ष्यविहीन हो गए| उनकी एकता भी खंडित हो गई| इसके विपरीत जैसे-जैसे नाराज सैनिक दिल्ली की ओर बढ़े अंग्रेजों ने उनकी अनुपस्थिति में वहाँ पर पुन: अपना नियंत्रण कायम कर लिया| फलत: क्रांतिकारियों को स्थायी सफलता नहीं मिल पाई| देशी रियासती शासकों की ब्रिटिश स्वामी भक्ति के कारण अंग्रेजों ने अत्यन्त कड़ाई से क्रांति को दबा लिया| जून 1858 तक अंग्रेजों का अधिकांश स्थानों पर पूर्ण नियंत्रण स्थापित हो गया|

आउवा की कुलदेवी सुगाली माता पूरे मारवाड़ क्षेत्र में आराध्य देवी रही है| इस देवी प्रतिमा के दस सिर और चौवन हाथ है| यह देवी प्रतिमा 1857 के स्वंतत्रता संग्राम में सेनानियों की प्रेरणा स्रोत रही है| कहा जाता है कि स्वाधीनता सेनानी अपनी गतिविधियाँ इस देवी के दर्शन कर प्रारंभ करते थे|

1857 के क्रांति के परिणाम एवं इसके विश्वव्यापी प्रभाव

यद्यपि 1857 का स्वतंत्रता संग्राम असफल रहा, पर इसके परिणाम दूरगामी रहे| रियासती शासकों ने क्रांति के समय स्वामिभक्ति निभाते हुए अंग्रेजों का तन-मन-धन से सहयोग किया था| इसके लिए ब्रिटिश सरकार ने उन्हें पुरस्कृत किया| गोद-निषेध का सिद्धान्त समाप्त कर राजाओं को गोद लेने की अनुमति दी गई| भारत कम्पनी के शासन के स्थान पर ब्रिटिश क्राउन के सीधे नियंत्रण में आ गया| रानी विक्टोरिया ने अपने घोषणा पत्र (1858 ई.) में आश्वासन दिया कि सभी देशी राजाओं का अस्तित्व बना रहेगा|

जागीदार वर्ग ने विद्रोह के दौरान अंग्रेज विरोधी भूमिका निभाई थी | अत: अंग्रेजों ने सामन्त वर्ग की शक्ति समाप्त करने की नीति अपनाई| सामन्तों से सैनिक सेवा के बदले अब नकद राशि ली जाने लगी| सामन्तों की सेनाएँ भंग की गई| उनके न्यायिक अधिकार छीन लिए| जागीर क्षेत्रों में सामन्तों की प्रतिष्ठा कम करने के प्रयास किए गए| उनके विशेषाधिकार भी छीन लिए गए| प्रशासन में सामन्तों की भूमिका समाप्त करने हेतु नौकरशाही में अंग्रेजी शिक्षा प्राप्त अनुभवी व स्वामिभक्त व्यक्तियों को नियुक्ति देना प्रारम्भ हुआ| इसके फलस्वरुप राजभक्त अंग्रेजी शिक्षा प्राप्त मध्यम वर्ग का विकास हुआ|

अंग्रेजों ने अपने सैनिक व व्यापारिक हितों को ध्यान में रखते हुए रेलवे व सड़क व्यवस्था का विस्तार किया| शासकों के लिए भी अंग्रेजी शिक्षा का प्रबन्ध किया गया ताकि वे ब्रिटिश तौर-तरीकों को अपनाएँ तथा उनकी निष्ठा ब्रिटिश ताज व पाश्चात्य सभ्यता के प्रति बनी रहे|

इस क्रांति ने भारत में आगामी ब्रिटिश नीतियों को भी व्यापक रुप से प्रभावित किया| बाद के सभी गवर्नर जनरलों ने जो निर्णय लिए उन पर इस क्रांति का प्रभाव नजर आता है| लॉर्ड डफरिन ने अपने कार्यकाल में कांग्रेस की स्थापना को जो अनुमति प्रदान की उसके पीछे उद्देश्य यह था कि भारतीयों को अपनी बात कहने का कोई मंच मिल जाए ताकि पुन:1857 ई. जैसी क्रांति न हों| बाद के काल में स्वतंत्रता सेनानियों, विशेषकर क्रांतिकारियों ने 1857 की क्रांति से प्रेरणा ग्रहण की|

इस क्रांति के परिणाम जो भी रहे हो, किन्तु यह सत्य है कि इसने ब्रिटिश साम्राज्यवाद एवं औपनिवेशिक शासन की जड़ों को हिला दिया था| 1857 ई. की क्रांति ने सम्पूर्ण विश्व को प्रभावित किया था| यह क्रांति विश्व में पहली बार यूरोपीय साम्राज्यवाद के विरुद्ध विशालतम एवं महान् चुनौती थी| इससे बड़ा संघर्ष किसी भी देश की क्रांतियों में नहीं हुआ था| इस घटना का वर्णन तत्कालीन समय के सभी वैश्विक समाचार पत्रों में मिलता है| हालांकि अंग्रेजों ने स्वतंत्रता संग्राम के स्थान पर इसे सैनिक विद्रोह कहकर इसके प्रभाव को सीमित करना चाहा, किन्तु सर्वप्रथम वीर सावरकर ने अपने अकाट्य तर्कों द्वारा साबित कर दिया कि यह भारत का प्रथम स्वतंत्रता संग्राम था|

असफल होने पर भी इस क्रान्ति ने देशवासियों में स्वतत्रंता की भावना को जाग्रत किया| आने वाले समय में स्वतंत्रता आन्दोलनों को यह क्रान्ति प्रेरणा देती रही| भारतीयों की दृष्टि में यह क्रान्ति संघर्ष का अन्त नहीं बल्कि स्वतन्त्रता आन्दोलन का प्रथम अध्याय थी, जिसकी इतिश्री 1947 ई. में देश की स्वतन्त्रता के रुप में हुई|

शब्दावली

अकाट्य - तथ्य जिसे काटा ना जा सके अथवा तथ्य पूर्ण बात

पॉलिटिकल एजेंट - देसी रियासतों में ब्रिटिश सरकार के प्रतिनिधि

ए.जी.जी. - गवर्नर जनरल का प्रतिनिधि

खराज - एक प्रकार का कर या टेक्स

अभ्यास प्रश्न

प्रश्न एक व दो के सही उत्तर कोष्ठक में लिखें -

1. 1857 क्रांति का श्रीगणेश करने की तिथि क्या तय की गई थी?

(अ) 8 अप्रेल (ब) 29 मार्च (स) 31 मई (द) 9 मई ()

2. कोटा में क्रांति का नेतृत्व किसने किया?

(अ) जयदयाल (ब) लक्ष्मीबाई (स) कुशालसिंह (द) कुँअर सिंह ()

3. 1857 की क्रांति राजस्थान में कहाँ से शुरु हुई?

4. कोटा में किस अंग्रेज अधिकारी की हत्या की गई?

5. 1857 की क्रांति में गीत रचने वाले कवि कौन-कौन थे?

6. 1857 की क्रांति में शहीद होने वाले प्रथम क्रांतिकारी कौन था?

7. आउवा में हुई प्रमुख क्रांति की घटनाओं पर टिप्पणी लिखो?

8. डूंगजी-जवाहर जी का संक्षिप्त परिचय दीजिये |

9. 1857 की क्रांति के कारणों का वर्णन कीजिये |

10. 1857 की क्रांति की मुख्य घटनाओं का वर्णन कीजिये |

11. 1857 की क्रांति के परिणाम लिखिये |

गतिविधि-

1. क्रांतिकारियों के चित्र संकलित कीजिये|

2. क्रान्ति से सम्बन्धित लोकगीतों का संकलन करें| अपने शिक्षक एवं अभिभावक का सहयोग प्राप्त करें |

21. आधुनिक भारत में होने वाले वैचारिक परिवर्तन एवं समाज सुधार

भारतीय समाज को प्राचीनकाल से ही बहुत उन्नत संस्कृति विरासत में प्राप्त हुई है| यद्यपि इसको बनाए रखने के निरन्तर प्रयास होते रहे हैं, फिर भी कतिपय कारणों से समाज में रुढि़यों ने स्थान बना लिया और उनमें दोष पैदा हो गये| किन्तु उनके समाधान के लिए भी समाज जाग्रत रहा व समय समय पर उसमें व्याप्त रुढि़यों को दूर करने के प्रयास भी होते रहे| यथा लगभग 2500 वर्ष पहले गौतम बुद्ध और महावीर स्वामी ने तात्कालिक समाज में व्याप्त कुरीतियों को मिटाने के लिए प्रयास किये तो बाद में भक्तिकालीन संतो ने मध्य काल में प्रचलित कर्म काण्डों के विरुद्ध समाज में अलख जगाई |

गतिविधि-

गौतम बुद्ध और महावीर स्वामी के कायों के बारे में जानकारी प्राप्त कीजिये|

उन्नीसवीं सदी में भारत में अंग्रेजों का साम्राज्य स्थापित हो चुका था तथा पाश्चात्य शिक्षा व दर्शन का प्रचार हो रहा था| उस समय के भारतीय समाज में सतीप्रथा, बाल विवाह, पर्दा प्रथा, जाति प्रथा, कन्या वध जैसी कुरीतियाँ प्रचलित थी | अंग्रेजों ने इन कुरीतियों के बहाने सम्पूर्ण भारतीय सभ्यता व संस्कृति की आलोचना प्रारम्भ कर दी| अंग्रेजों ने भारतीय संस्कृति और रीति रिवाजों की अच्छाईयाँ देखने की जगह मात्र बुराइयों को उजागर करने पर जोर दिया | कुछ भारतीय पढ़े लिखे नवयुवक भी इनकी देखा देखी समाज में बुराइयाँ देखने लगे| जिससे भारतीय समाज मे चिंता व्याप्त हो गई|

एेसे समय में भारतीय प्रबुद्ध वर्ग ने समाज में फैली कुरीतियों को दूर करने का प्रयत्न किया| इन लोगों ने प्राचीन वैदिक साहित्य का अध्ययन करके समाज को यह बताया कि उनकी सभ्यता व संस्कृति श्रेष्ठ है तथा जिन कुरीतियों के कारण समाज व धर्म की आलोचना हो रही है, उन कुरीतियों का प्राचीन धर्म व साहित्य में कहीं कोई आधार व अस्तित्व नहीं है| ये कुरीतियाँ कालान्तर में कभी अज्ञानतावश व कभी परिस्थितिवश प्रचलित हो गई थी तथा इन्हें दूर किया जाना आवश्यक था|

इन समाज सुधारकों में से कुछ ने सरकार को प्रेरित किया कि वह कानूनों का निर्माण कर लोगों को इन कुरीतियों का पालन करने से रोके| वहीं कुछ अन्य समाज सुधारकों का मानना था कि लोगों को समझाकर ही इन कुरीतियों को दूर किया जा सकता है| इस तरह आधुनिक भारत में अनेक महापुरुषों ने समाज सुधार के प्रयास किये| इनमें से कुछ महापुरुषों एवं उनके योगदान का अध्ययन हम इस अध्याय में करेंगे|

प्रमुख समाज सुधारक

राजा राममोहन राय

बंगाल में उन्नीसवीं सदी में जो समाज सुधार की लहर उठी उसे ‘पुनर्जागरण' का नाम दिया गया| उन्नीसवीं सदी के शुरुआती समय में बंगाल में एक बड़ी भीषण प्रथा का प्रचलन था| बंगाल के लोग इसे सती प्रथा कह कर प्रतिष्ठित करने लगे|

राजा राम मोहन राय

सती प्रथा की चर्चा प्राचीनकाल में भी यदा कदा होती थी| मध्यकाल में इसका प्रचलन कुछ ज्यादा बढ़ गया था| पर उन्नीसवीं सदी के बंगाल में तो इसने एक वीभत्स रुप ले लिया था| कुलीन परिवारों में जोर-जबरदस्ती से, सती के नाम पर, नई विधवा की आहुति दे दी जाती थी| यह बड़ी विकराल परिस्थिति थी, जिसका लोग ‘प्रथा' की आड़ में पालन किया करते थे|

गतिविधि-

प्रथा किसे कहते हैं? अपने आसपास के समाज द्वारा पालन की जाने वाली कुछ प्रथाओं की सूची बनाओ| कुछ प्रथाएँ अच्छी भी होती हैं| एेसी कुछ अच्छी प्रथाओं के नाम बताएँ | कुछ प्रथाएँ बुरी मानी जाती हैं| एेसी प्रथाएँ कौन-कौन सी हैं?

इस कुरीति के खिलाफ कलकत्ता के राजा राम मोहन राय ने एक मुहिम छेड़ी| राम मोहन राय का जन्म बंगाल के राधानगर में एक जमींदार ब्राह्मण परिवार में हुआ| इन्होने कई भाषाओं व वैदिक ग्रंथों का अध्ययन किया तथा वैदिक ग्रंथों का साधारण भाषा में अनुवाद किया|

राजाराम मोहन राय ने भारत के धर्म गं्रथों का विश्लेषण करके यह बताया कि कहीं भी यह नहीं कहा गया है कि स्त्री को अपने पति की मौत पर अपने आप को आग में झोंक देना चाहिए|

राम मोहन राय ने अपनी बातों के आधार पर अंग्रेजी शासन को भी सहमत होने पर बाध्य किया| सन् 1828 में उन्होंने अपने साथियों के साथ मिल कर ‘ब्रह्म सभा' का गठन किया| अगले साल इसका नाम बदल कर ‘ब्रह्म समाज' रखा गया| ब्रह्म समाज के दबाव में आकर अंत में सरकार ने 1829 ई. में एक कानून बनाया, जिसमें सतीप्रथा का समर्थन करने वाले को सज़ा देने का प्रावधान रखा गया| जो लोग स्त्री को सती करने में मदद करते थे अब उन्हें सख्त सजा दी जाने लगी| बड़ी तेजी से यह कुरीति समाज से खत्म होने लगी|

ईश्वर चन्द्र विद्यासागर

ईश्वर चन्द्र विद्यासागर

बंगाल के दूसरे महान् समाज सुधारक ईश्वर चन्द्र विद्यासागर थे| गरीब परिवार में जन्मे विद्यासागर ने अपनी योग्यता के बल पर उच्च शिक्षा प्राप्त की| इन्होंने नारी शिक्षा के क्षेत्र में काफी कार्य किया| इन्होंने बालिकाओं की शिक्षा के लिए कई बालिका विद्यालय खुलवाए थे| साथ ही ये विधवा विवाह के प्रबल समर्थक थे| इनके प्रयासों से उस समय विधवा विवाह प्रारम्भ हुए व इन्होंने स्वयं ने अनुकरणीय उदाहरण प्रस्तुत करते हुए अपने पुत्र का विवाह एक विधवा से करवाया| इनके प्रयासों से 1856 ई. में विधवा पुनर्विवाह अधिनियम द्वारा विधवा विवाह को मान्यता मिली|

ज्योतिबा-फुले

ज्योतिबा-फुले

बंगाल के अलावा भारत के अन्य प्रान्तों में भी समाज सुधार के प्रयास हुए| महाराष्ट्र के पुणे शहर में धर्म पर चर्चा करने के लिए ‘प्रार्थना समाज' का गठन किया गया| पुणे में ही ‘ज्योतिबा फुले' की अगुवाई में ‘सत्यशोधक समाज' की स्थापना हुई| ज्योतिबा फुले ने जाति व्यवस्था के विरुद्ध निरन्तर संघर्ष किया तथा ‘गुलामगिरी'नामक पुस्तक लिखी|

ज्योतिबा फुले ने लड़कियों को शिक्षित करने के लिए स्कूल खोला| स्कूल में पढ़ाने के लिए कोई योग्य महिला नहीं मिली तो ज्योतिबा ने अपनी पत्नी सावित्री बाई को इसके योग्य बनाया और स्कूल चलाया| विधवा विवाह में भी उनका बहुत योगदान रहा|

तात्कालिक समय में स्त्री शिक्षा की मुश्किलें एवं प्रयास

“स्त्री शिक्षा के बारे में पूर्वाग्रह खत्म होने में बहुत समय लगा| मेरे पिता ने लड़कियों के लिए एक स्कूल शुरु किया था, लेकिन पढ़ाने वाली एक स्त्री थी और कक्षाएँ हमारे घर की चारदिवारी में लगती थी.......मेरी भावी पत्नी के परिवार में हालात बिल्कुल भिन्न थे| मेरी भावी पत्नी की माँ ने चोरी से उसे एक अध्यापिका के पास भेजा था| उसके दादा को जब इस का पता चला, तो उन्होंने धमकी दी कि अगर वह देहरी के बाहर कदम रखने का साहस भी करेगी तो वे उसके पैर काट देंगे........इस सामाजिक पृष्ठभूमि में यह बात आसानी से समझी जा सकती है कि जालंधर में कन्या महाविद्यालय नामक एक स्त्री शिक्षा की संस्था खुलने से क्या खलबली मची होगी|“

(पत्रकार दुर्गादास की पुस्तक “भारत कर्जन से नेहरु और उनके पश्चात्“ (पृष्ठ-31) के प्रसंग से|) इस आधार पर विचार कीजिए कि ईश्वर चन्द्र विद्यासागर व ज्योतिबा फुले को स्त्री शिक्षा हेतु उस समय कितना संघर्ष करना पड़ा होगा|

सैयद अहमद खां

सैयद अहमद खां

सैयद अहमद खां का जन्म दिल्ली में 1817 ई. में हुआ था| अपने पिता की मृत्यु के बाद आर्थिक कठिनाइयों के कारण आजीविका हेतु इन्होंने ईस्ट इंडिया कम्पनी में नौकरी कर ली| मुस्लिम समाज के पिछड़ेपन को देखकर अहमद खां ने अपने समाज को आधुनिक तरीके से शिक्षित करने तथा आगे बढ़ाने की मुहिम चलाई| ये चाहते थे कि मुसलमान अपनी सदियों पुरानी रुढि़वादिता और मानसिकता को त्याग कर नई शिक्षा प्रणाली के तहत आधुनिक शिक्षा प्राप्त करें| इसी उद्देश्य से पहले उन्होंने दिल्ली में एक स्कूल खोला| फिर 1875 में दिल्ली के पास, अलीगढ़ में ‘मोहम्डन एंग्लो ओरिएंटल कॉलेज' की स्थापना की| यह कॉलेज बाद में अलीगढ़ मुस्लिम विश्वविद्यालय में परिवर्तित हो गया| मुसलमानों को शिक्षा की मुख्यधारा में लाने का श्रेय सैयद अहमद खां को जाता है | सैयद अहमद खां ने प्रारम्भ में कौमी एकता पर बल देते हुए कहा था कि हिन्दु और मुसलमान भारत माँ की दो आँखें हैं| इन्होंने ‘साइंटिफिक सोसायटी' की भी स्थापना की| इनका देहान्त 1898 ई. में अलीगढ़ में हुआ|

स्वामी दयानंद सरस्वती

स्वामी दयानंद सरस्वती

स्वामी दयानन्द सरस्वती का जन्म गुजरात में हुआ, इनके बचपन का नाम मूलशंकर था | चौदह वर्ष की आयु में इन्होंने गृह त्याग कर दिया व मथुरा में स्वामी दिरजानन्द से ज्ञान प्राप्त किया | स्वामी दयानंद सरस्वती ने वेदों को सही तरह से समझने की बात उठायी| उनका और उनके अनुयायियों का मानना था कि यदि वेदों का सार सही तरह से समझ में आ जाए तो हिन्दुस्तान की समस्याओें का हल मिल जाएगा|

दयानन्द सरस्वती कहा करते थे कि-

सत्य को ग्रहण करने और असत्य को त्यागने के लिए तत्पर रहना चाहिए|

सबसे प्रेमपूर्वक धर्मानुसार यथायोग्य व्यवहार करना चाहिए|

अविद्या का नाश और विद्या का विकास करना चाहिए|

वे विदेशी दासता को अभिशाप मानते थे| उन्होंने ही सर्वप्रथम स्वधर्म, स्वदेश व स्वभाषा शब्दों का प्रयोग किया| उनके द्वारा स्थापित आर्य समाज ने इन विचारों को आगे बढ़ाने के लिए अनेक यत्न किये| आर्य समाज की महत्वपूर्ण उपलब्धियां स्त्रियों व दलितों को वेद अध्ययन का अधिकार दिलाना, बाल विवाह का विरोध करना तथा शिक्षा का प्रचार-प्रसार करना आदि था| इनके आर्य गुरुकुल एवं डी.ए.वी. स्कूल आज भी शिक्षा के प्रचार-प्रसार में महत्वपूर्ण भूमिका निभा रहे हैं| राष्ट्रीय आन्दोलन में भी आर्य समाज के सदस्यों की भूमिका महत्वपूर्ण रही है|

स्वामी विवेकानन्द

स्वामी विवेकानन्द

रामकृष्ण मिशन का प्रतीक चिह्न

उन्नीसवीं सदी के अंतिम दशक में बंगाल में विवेकानंद का नाम बहुत जाना जाने लगा| विवेकानंद का जन्म बंगाल के कलकत्ता में 12 जनवरी, 1863 ई. को हुआ| इनके बचपन का नाम नरेन्द्र दत्त था| इन्होंने अंग्रेजी कॉलेज से बी.ए. किया| ये पाश्चात्य बुद्धिवाद से प्रभावित थे, किन्तु इनको आध्यात्मिक शान्ति नहीं मिली| तत्पश्चातइन्होंने रामकृष्ण परमहंस को गुरु बनाया और उनसे वेदान्त का ज्ञान प्राप्त किया| रामकृष्ण परमहंस ने इन्हें ‘विविदिशानन्द' नाम दिया, बाद में राजस्थान के खेतड़ी के महाराजा के कहने पर इन्होंने ‘विवेकानन्द` नाम अपना लिया| विवेकानन्द ने अमेरिका के शिकागो शहर में हो रहे सर्व धर्म सम्मेलन में हिस्सा लिया| यह सितम्बर 1893 ई. की बात है| विवेकानन्द ने दुनिया भर के धार्मिक विद्वानों की इस सभा को दो दिनों तक हिंदू धर्म के बारे में बताया| सभी लोग उनकी बातों से बहुत प्रभावित हुए| मूलरुप से विवेकानंद ने हिन्दू धर्म की व्यापकता एवं विशालता का सारी दुनिया को संदेश दिया| विवेकानन्द भारत की गरीबी और दरिद्रता से दुखी थे| उनका मानना था कि दीन-दुखियों की सेवा ही सच्ची ईश्वर सेवा है| विवेकानन्द समाज से गरीबी व छुआछूत को समाप्त करना चाहते थे| इन्होंने कहा था धर्म मनुष्य के भीतर निहित देवत्व का विकास हैं, धर्म न तो पुस्तकों में हैं न धार्मिक सिद्धान्तों में| विवेकानन्द ने अपने संदेश के माध्यम से जनता में राष्ट्रीयता की भावना का निर्माण किया |

विवेकानन्द ने अपने गुरु के नाम पर रामकृष्ण मिशन की स्थापना की| रामकृष्ण मिशन आज भी देश भर में समाज की सेवा कर रहा है|

गतिविधि-

रामकृष्ण मिशन के प्रतीक चिह्न का चित्र बनाकर रंग भरिये|

एेनीबीसेंट

एेनीबीसेंट

कुछ विदेशी संस्थाओं ने भी भारत की संस्कृति से प्रभावित होकर यहाँ समाज सेवा के कार्य किये हैं| इसमें थियोसोफिकल सोसायटी का महत्त्वपूर्ण योगदान रहा है | भारत में इस संस्था का विकास श्रीमती एेनीबीसेंट ने किया| यह आयरिश मूल की महिला थी| उन्होंनें हिन्दु धर्म व संस्कृति का अध्ययन किया व इससे प्रभावित होकर अपने वस्त्र, भोजन व तौर-तरीके सब भारतीय अपना लिये| श्रीमती एेनीबीसेंट ने हिन्दू तीथों की यात्रा की तथा बनारस में रहकर समाज सुधार के कार्य किये|

इन्होंने बनारस में एक सेन्ट्रल हिन्दू कॉलेज की स्थापना की जो कालान्तर में ‘बनारस विश्वविद्यालय' में बदल गया| एेनीबीसेंट ने भारत के स्वाधीनता संग्राम में भी महत्त्वपूर्ण योगदान दिया|

(वेलेन्टाइन शिरोल का कथन, श्रीमती एेनीबीसेंट के बारे में)

जब अतिश्रेष्ठ बौद्धिक शक्तियों तथा अद्भुत वाक् शक्ति से सुसज्जित यूरोपीय, भारत जाकर भारतीयों से यह कहें कि उच्चतम ज्ञान की कुंजी यूरोप वालों के पास नहीं बल्कि तुम्हारे पास है तथा तुम्हारे देवता, तुम्हारा दर्शन तथा तुम्हारी नैतिकता की छाया भी यूरोप वाले नहीं छू सकते, तब यदि भारतवासी हमारी (यूरोपीय) सभ्यता से मुँह मोड़ लें तो इसमें आश्चर्य की क्या बात हैं?

राजस्थान में समाज सुधार

राजस्थान में भी उस समय में वैचारिक परिवर्तनों की शुरुआत हुई| स्वामी दयानन्द सरस्वती ने राजस्थान के करौली, अजमेर, चित्तौडगढ, उदयपुर, जोधपुर आदि स्थानों की यात्रा की तथा विवेकानन्द ने अलवर में प्रवास किया व खेतड़ी महाराजा से उनके अच्छे संबंध थे| इन महापुरुषों के विचारों का प्रभाव राजस्थान में भी पड़ा| स्वयं स्वामी दयानन्द सरस्वती ने 1883 ई. में उदयपुर में परोपकारिणी सभा की स्थापना कराई| आर्य समाज से प्रभावित होकर यहाँ कई समाज सुधार के कार्य हुए|

गोविन्द गुरु

गोविन्द गुरु

उन दिनों राजस्थान में भी कई इलाकों में सामाजिक परिवर्तन की बात उठ रही थी| बंजारा परिवार में बाँसियां गाँव (डूंगरपुर) में जन्मे गोविन्द गुरु ने जनजाति वर्ग के लोगों में समाज सुधार किया| वे इस वर्ग को संगठित करना चाहते थे| गोविन्द गुरु ने 1883 ई. में ‘सम्प सभा' की स्थापना की| वे अंधविश्वासों को दूर कर उनमें आत्म विश्वास व आत्म निर्भरता को बढ़ावा देना चाहते थे| जनजातियों को शराब पीने से रोकना, चोरी, लूटपाट जैसे कार्यों से दूर रखना एवं विद्यालय खोलने जैसे कार्य उनकी प्राथमिकता में थे|

आर्थिक सुधार कार्य के क्षेत्र में उन्होंने स्थानीय वस्तुओं का अधिक प्रयोग व बेगार न करना आदि बातों पर जोर दिया| इन कार्यों से अंग्रेजों और उनके समर्थकों ने गोविन्द गुरु का विरोध शुरु कर दिया| 1913 ई. में अंग्रेजी सेना ने मानगढ़ पहाड़ी पर चल रही सभा पर आक्रमण किया, जिसमें लगभग 1500 व्यक्ति मारे गये| गोविन्द गुरु को गिरफ्तार कर लिया गया|

राजस्थान के अन्य समाज सुधारक व समाज सुधार के प्रयास-

गोविन्द गुरु के अतिरिक्त लसोडि़या गाँव में खराड़ी परिवार में जन्मे सुर्जी भगत (सुरमल दास) ने भी जनजाति वर्ग के लोगों में समाज सुधार किया| गोविन्द गुरु और सुर्जी भगत समाज सुधार के साथ ही साथ आदिवासियों का विकास भी चाहते थे| इसी तरह से राजस्थान में और भी समाज सुधार के लिए यत्न हुए|

विभिन्न शासकों ने अपने राज्यों में प्रचलित कुरीतियों को समाप्त करने के लिए कानून बनाये| जैसे 1822 ई. में बून्दी ने सती प्रथा पर, कोटा ने 1834 ई. में कन्या वध पर, जोधपुर ने 1841 ई. में त्याग प्रथा पर, जयपुर ने 1847 ई. में मानव व्यापार पर, उदयपुर ने 1853 ई. में डाकन प्रथा पर सर्वप्रथम रोक लगाई|

1889 में अजमेर में “राजपूत हितकारिणी सभा'' बनी, जिसने बहु-विवाह और दहेज प्रथा को नियंत्रित करने की कोशिश की|

इसी प्रकार अजमेर के हरविलास शारदा के प्रयासों से बाल विवाह पर रोक हेतु 1929 ई. में सरकार ने एक्ट बनाया| चांदकरण शारदा व उनकी पत्नी सुखदा देवी ने दलितोद्धार के क्षेत्र में कार्य किए| एेसे ही प्रयास अलवर में पण्डित हरिनारायण शर्मा ने किए इन्होंने अपने घर के मंदिर के दरवाजे सभी जाति लोगो के लिए खोल दिए व जातिगत भेदभाव को समाप्त करने का प्रयास किया| इनके समाज सेवा के कायों से प्रभावित हो कर अलवर के महाराजा जयसिंह ने इन्हें अपना सलाहकार नियुक्त किया| राजस्थान के अन्य भागों में ठक्कर बापा, कुँवर मदनसिंह, मामा बालेश्वर दयाल आदि ने समाज सुधार के कार्य किए|

शब्दावली

कुरीतियाँ - समाज में व्याप्त बुराइयाँ

कुलीन परिवार - उच्च वर्गीय परिवार

अगुवाई - नेतृत्व

त्याग प्रथा - विवाह एवं शुभ अवसरों पर शासकों द्वारा चारणों को दी जाने वाली राशि

अभ्यास प्रश्न

प्रश्न एक व दो के सही उत्तर कोष्ठक में लिखे-

1. भारत में थियोसोफिकल सभा का विकास किसने किया?

(अ) सुर्जी भगत (ब) स्वामी विवेकानंद

(स) सैयद अहमद खाँ (द) एेनीबीसेन्ट ()

2. ‘सत्यशोधक समाज' की स्थापना किसने की?

(अ) ज्योतिबा फुले (ब) स्वामी दयानंद

(स) राजा राममोहन राय (द) गोविन्द गुरु ()

3. ‘ब्रह्म समाज' की स्थापना किसने की?

4. सर सैयद अहमद खाँ के योगदान के बारे में बताइए |

5. मानगढ़ हत्याकांड की घटना का संक्षिप्त विवरण दीजिये |

6. स्वामी विवेकानन्द के जीवन से युवाओं को क्या प्रेरणा लेनी चाहिए?

7. ईश्वर चन्द्र विद्यासागर के योगदान को समझाइये |

8. राजा राममोहन राय एवं स्वामी विवेकानन्द के समाज सुधार के प्रयासों का वर्णन कीजिये |

9. आर्य समाज के योगदान का वर्णन कीजिये |

गतिविधि-

1. भारत के प्रमुख समाज सुधारकों के चित्रों का संकलन कीजिये|

2. भारत के प्रमुख समाज सुधारकों के कायों की जानकारी का संकलन कीजिए|

3. आज भी हमारे समाज में कई बुराइयाँ व्याप्त है| कक्षा में इसकी चर्चा करें एवं इसे दूर करने के लिये क्या करना चाहिये? सुझाव प्राप्त करें|

22. भारत की अर्थव्यवस्था पर अंग्रेजी शासन का प्रभाव

इस अध्याय में हम यह जानने का प्रयास करेंगे कि हिन्दुस्तान की अर्थव्यवस्था पर अंग्रेजों के आगमन का क्या प्रभाव पड़ा? अपना देश जब अंगे्रेजों का उपनिवेश बन गया तो सारे देश की आर्थिक हालत काफी खराब हो गई थी| पूर्व में हमारे व्यापारिक सम्बन्ध दुनिया के कई देशों के साथ थे किन्तु अंग्रेजों का उपनिवेश बनने के बाद देश के आर्थिक हालात खराब होने लगे|

भारत का बाहरी दुनिया के साथ व्यापारिक सम्बन्ध

कक्षा 6 में हमने पढा था कि हमारे व्यापारिक सम्बन्ध दक्षिणी, पश्चिमी व पूर्वी एशिया तथा रोम के साथ थे| हिन्दुस्तान से कपड़ा, अनाज, धातु का सामान आदि दुनिया को भेजा जाता था| बदले में बाहर से सोना चाँदी हिन्दुस्तान में आता था| एेसा प्रतीत होता है कि विदेशों में बने हुए किसी भी सामान के लिये भारत में माँग नहीं थी| यदि एेसा होता तो वहाँ बनी चीजों का भारत आयात भी करता| हालात एेसे थे कि भारत में सोना केवल आता था, यहाँ से बाहर नहीं जाता था| सम्भवतया इसी कारण भारत को सोने की चिडि़या कहते थे| व्यापार का यह सिलसिला कुछ फेर-बदल के साथ कई सदियों तक चलता रहा|

उपनिवेश क्या होता है?

आधुनिक इतिहास में यह शब्द आम तौर पर एक देश का दूसरे देश पर सैन्य अधिकार की स्थिति को दर्शाने के लिए किया जाता है| दूसरे शब्दों में जब कोई शक्तिशाली देश अन्य किसी देश पर आर्थिक एवं राजनैतिक दृष्टि से अधिकार कर लेता है तो वह देश जिस पर अधिकार कर लिया जाता है, उपनिवेश कहलाता है|

तात्कालिक भारत की आर्थिक स्थिति

पन्द्रहवीं-सोलहवीं सदी में स्पेन के लोगों ने अमेरिका की खोज के बाद अमेरिका में लूट-पाट का एक भयानक ताण्डव रचा| अमेरिका से काफी मात्रा में सोना-चाँदी लूटकर स्वयं के देश में लाया गया| इससे यूरोप में हिन्दुस्तान के सामान को खरीदने लायक सम्पन्नता आ गई|

पन्द्रहवीं सदी के मध्य तक आते-आते पुर्तगाल के एक नाविक ने जिसका नाम ‘वास्कोडिगामा' था, समुद्री रास्ते से भारत आने का मार्ग ढूँढ निकाला| फिर तो यूरोप के व्यापारी ज्यादा से ज्यादा तादाद में हिन्दुस्तान आने लगे|

इस समय यूरोप के व्यापारी कम्पनियाँ बना कर दूर-दराज के इलाकों में व्यापार करने लगे थे| पुर्तगालियों ने अरब सागर के समुद्री रास्ते पर नाके स्थापित कर रखे थे| वहाँ से आने-जाने वाले प्रत्येक जहाज से वे चूंगी वसूल करते थे| जो चूंगी न देता उस पर हमला किया जाता| यह तब तक चलता रहा, जब तक अंग्रेज कम्पनी के जहाजों ने तोपों के दम पर समुद्र पर अपना सामरिक वर्चस्व कायम नहीं कर लिया|

अठारहवीं सदी के पूर्वाद्ध तक अंग्रेज कम्पनी हिन्दुस्तान के साथ व्यापार करने वाली सबसे बडी़ युरोपियन कम्पनी बन गइ| सूरत बन्दरगाह से बीच-बीच में मुगल साम्राज्य के साथ कम्पनी की लडा़इ भी हुई | लडा़इ में कई बार मुगल सेनाआें ने कम्पनी को हराया तथा कम्पनी के अधिकारियों द्वारा माफी मांग ने पर उन्हें छोड़ा भी गया|

गतिविधि-

1. यूरोप के देशों में भारतीय सामान खरीदने लायक सम्पन्नता आ गई| कैसे?

2. यूरोप से समुद्री रास्ते से होकर भारत आने का मार्ग एक पुर्तगाली नाविक ने खोज निकाला| उस नाविक का नाम क्या था?

3. नाके किसे कहते हैं?

1717 ई. में मुगल सम्राट फर्रुखसियर ने अंग्रेज कम्पनी को एक फरमान दिया| इसमें यह कहा गया कि कम्पनी अब मुगल सम्राट को सालाना 3000 रुपये देगी और इसके एवज में कम्पनी सारे देश में बगैर चूंगी दिए व्यापार कर सकती है| इस तरह कम्पनी को हिन्दुस्तान में अपना व्यापार बढाने का मौका मिल गया| आने वाले समय में अंग्रेज कम्पनी ने लगभग सारी यूरोपीय कम्पनियों को बन्दूक के दम पर देश से मार भगाया तथा यहां के सारे व्यापार पर वर्चस्व स्थापित कर लिया| इस तरह कम्पनी को बन्दूक के बल पर व्यापार करने का चस्का लग गया था| बन्दूक के दम पर उसने भारत के मुगल सम्राट एवं बंगाल के नवाब को भी दबा दिया| बंगाल में कम्पनी के व्यापारी अपना कारोबार जोर-जबरदस्ती से करने लगे|

भारत के उद्योगों पर कम्पनी का प्रभाव

प्लासी की लड़ाई (1757) में विजय के बाद कम्पनी के लिये यह सम्भव हो गया कि वह बंगाल में दहशत का राज फैला सके| अपनी नई प्राप्त शक्ति के बल पर यहाँ के कारीगरों को कच्चा माल बढे दामों पर देते थे और उनसे बना हुआ सामान एक चौथाई से भी कम दामों पर खरीदते| परिणाम यह रहा कि आने वाले बीस वर्षों में तो कारीगर अपना काम छोड़कर भाग गए या फिर उनकी कमाई इतनी कम हो गई कि वे अब भुखमरी के कगार पर पहुंच गए| कहाँ तो बंगाल से कोई 90 किस्म का कपड़ा बनकर यूरोप के बाजारों में जाता था और कहाँ अठारहवीं सदी के अन्त तक बंगाल का लगभग सारा का सारा कपड़ा उद्योग ही नष्ट हो गया| लोग यहाँ तक मानने लगे थे कि अंग्रेज कम्पनी ने ढाका में मलमल की साड़ी बनाने वाले कारीगरों के अंगूठे काट डाले| इन कारीगरों के सम्बन्ध में यह मशहूर था कि इनकी बनाई साड़ी इतनी महीन होती थी कि उसे अंगूठी में से निकाली जा सकती थी| किन्तु अंगे्रजों ने इनका भारी शोषण किया इसमें सन्देह नहीं कि इस समय कम्पनी के हाथों गरीब जुलाहों को कष्ट और उत्पीड़न मिला|

अंग्रेजों द्वारा भारतीय अर्थव्यवस्था का शोषण

भारत में अंग्रेजों के आने से पहले यह देश उस समय के यूरोप की तुलना में उन्नत और समृद्ध था| लेकिन अंग्रेजों के शासन के काल में अंग्रेजों ने इस देश का जिस तरह शोषण किया गया उससे यहाँ की समृद्ध अर्थव्यवस्था टूट गई और देश आर्थिक दृष्टि से पिछड़ गया| शोषण के लिए अंग्रेजों द्वारा भिन्न-भिन्न तरीके अपनाए गए, उनमें से कुछ तरीकों का उल्लेख यहाँ किया जा रहा है|

अंग्रेजों का दमन चक्र

1. प्रत्यक्ष लूट-मार- व्यापार के नाम पर अंग्रेज प्रत्यक्षरुप से लूटमार करते थे| कम्पनी के एजेन्ट किसानों, व्यापारियों आदि को जबरदस्ती एक चौथाई कीमत देकर उनके माल और उत्पादन को हड़प लेते थे तथा किसानों आदि के साथ मारपीट कर वे अपनी एक रुपये की चीज को पाँच रुपये में बेचते थे| जो कम्पनी की अनुचित माँगों को नामंजूर करते, उन्हें कोड़ा मारा जाता अथवा कैद में रखा जाता| मीर कासिम ने कम्पनी गर्वनर को 1762 ई. में इस आशय का पत्र लिखकर विरोध भी किया था|

2. मालगुजारी- शोषण का दूसरा स्वरुप मालगुजारी था| कम्पनी द्वारा वसूल की जाने वाली मालगुजारी किसानों को लूटने का सीधा तरीका था| इसमें कम्पनी के अधिकारी मनमाने ढंग से किसानों से मालगुजारी वसूल करते थे| इसका परिणाम यह हुआ कि किसानों ने खेती करनी बन्द कर दी| इससे किसानों के खेत उजड़ गए| एक अंग्रेज अधिकारी ने कहा था-“बीते दिनों में बंगाल के गाँव विभिन्न जातियों के लोगों से भरे पड़े थे और पूर्व में वाणिज्य, धनसम्पदा व उद्योग के भण्डार थे, लेकिन हमारे कुशासन ने 20 वषों में ही इन गाँवों के बहुत सारे हिस्सों को बंजर बना दिया है| खेतों में अब खेती नहीं की जाती| किसान लुट चुके हैं| औद्योगिक निर्माताओं का दमन किया जा चुका है|''

गतिविधि-

आओ चर्चा करें
1. मालगुजारी का क्या आशय है?
2. मालगुजारी द्वारा शोषण किस प्रकार होता था?

3. एक तरफा मुक्त व्यापार नीति- इंग्लैण्ड अपने कारखानों में बनी वस्तुओं को भारतीय बाजार में बेचना चाहता था| लेकिन यह भारतीय वस्तुओं की तुलना में घटिया होने के कारण सम्भव नहीं था| इसलिए भारतीय उद्योगों को जानबूझ कर नष्ट किया गया| इस काल में मुक्त व्यापार की एक तरफा नीति अपनाई गई, जिसके अन्तर्गत इंग्लैण्ड में भारत के बने सूती वस्त्रों के आयात पर भारी शुल्क लगाया गया, जबकि भारत द्वारा इंग्लैण्ड से आयात पर किसी तरह का कोई शुल्क नहीं था|

यह भी जानें

भारत के साथ व्यापार करने के लिए अंग्रेजों द्वारा उस समय बहुत बड़े जहाजों का इस्तेमाल किया जाता था| इन जहाजों को ईस्ट इण्डियन मैन कहा जाता था|

दादा भाई नौरोजी

4. सम्पत्ति का निकास- कराधान के द्वारा एकत्रित राशि तथा मुनाफे के रुप में एकत्रित सम्पति को अंग्रेज अपने देश में ले जाते रहे एवं उसका इस्तेमाल अपने देश में करते रहे| इससे अपने देश की सम्पति का निकास इंग्लैण्ड के लिए होता रहा, जिससे भारत में अपनी ही सम्पति का लाभ अपने देशवासियों को नहीं मिला| इसे सम्पति का निकास कहते हैं| इतिहासकारों का मत है कि यदि एेसा न हुआ होता तो आज यूरोप और अमेरिका इतने विकसित नहीं होते| इसका तात्पर्य यह है कि भारत के विकसित अर्थतंत्र के पतन का मुख्य कारण भी यही है|

5. कानून बनाकर- सत्रहवीं शताब्दी के अन्त में बड़ी मात्रा में सस्ते और बढिया कपड़े का इंग्लैण्ड में आयात हुआ| ये कपड़े लोगों को इतने पसन्द आए कि कपड़ों के इंग्लैण्ड के उत्पादक गम्भीर रुप से डर गए| अत: सन् 1700 व 1712 में पार्लियामेण्ट में कुछ खास कपड़ों को छोड़कर बाकी के इस्तेमाल पर पूरी तरह रोक लगा दी गई|

गतिविधि-

आओ चर्चा करें
1. ईस्ट इण्डियन मैन किसे कहा जाता था?
2. सम्पति के निकास का सबसे पहले विरोध करने वाले भारतीय व्यक्ति कौन थे?
3. इंग्लैण्ड की पार्लियामेण्ट ने भारतीय कपड़ों के इस्तेमाल पर पाबन्दी क्यों लगाई?

6. औद्योगिकरण विरुद्ध नीति- अंग्रेज पूंजीपति भारत में औद्योगिकरण के विरोधी थे| इसलिए उन्होंने वहाँ केवल वही उद्योग स्थापित किए, जिसकी स्थापना करना वहाँ पर भौगोलिक रुप से मजबूरी थी यथा जूट उद्योग| शेष सारे उद्योग अपने देश में स्थापित किए तथा कच्चा माल यहाँ से इंग्लैण्ड ले जाया गया और निर्मित माल हिन्दुस्तान की बाजारों में बेचा गया| इससे भारत के उद्योगपति उनकी प्रतियोगिता में ठहर नहीं सके तथा वे बरबाद हो गए|

इसी दृष्टि से बंगाल में जूट उद्योग की स्थापना की गई| बागान उद्योगों में चाय, कहवा व नील उद्योगों का विकास किया| जिन क्षेत्रों में खनिज सम्पति बड़ी मात्रा में थी, वहाँ पर भी उद्योगों की स्थापना नहीं की गई बल्कि वहाँ से खनिज वस्तुओं को स्वदेश ले जाया गया| यह कार्य सुविधा से हो,इसलिये देश के भीतरी हिस्सों एवं बन्दरगाहों को सड़क और रेलों द्वारा जोड़ा गया|

उन्नीसवीं सदी में यूरोप की औद्योगिक क्रान्ति का भारत की अर्थव्यवस्था पर प्रभाव

उन्नीसवीं सदी में यूरोप में विशेषकर इंग्लैंड में औद्योगिक क्रान्ति का सूत्रपात हुआ| अब वहाँ मशीनों से सामान बनाया जाने लगा| मशीनी सामान की गुणवता हाथ से बनी वस्तु से श्रेष्ठ होती थी| साथ ही उसके दाम भी कम होते थे| एेसी स्थिति में हाथ से बनी वस्तुओं की मांग बाजार में कम होने लगी| परिणाम यह हुआ कि हाथ से काम करने वाले कारीगर, हस्तशिल्पी आदि बेरोजगार हो गए| इस तरह बंगाल एवं भारत के अन्य क्षेत्रों के अनेक हस्तशिल्प भी खत्म हो गए| इस प्रक्रिया को इतिहासकारों ने विऔद्योगीकरण कहा अर्थातभारतीय परम्परागत उद्योगों के नष्ट होने की प्रक्रिया प्रारम्भ हो गई|

बम्बई और कलकता 1780 के दशक से व्यापारिक बन्दरगाहों के रुप में विकसित होने लगे थे| यह पुरानी व्यापारिक व्यवस्था के पतन और औपनिवेशिक अर्थव्यवस्था के विकास का समय था|

मछलीपट्टनम का एक दृश्य, 1672

मछलीपट्टनम सत्रहवीं शताब्दी में एक महत्वपूर्ण बन्दरगाह के रुप में विकसित हुआ| अठारहवीं सदी के आखिर में जब व्यापार बम्बई, मद्रास और कलकता के नए ब्रिटिश बन्दरगाहों पर केन्द्रित होने लगा तो उसका महत्व घटता गया|

गतिविधि-

कक्षा में चर्चा करें-

(1) अंग्रेजों ने भारत में केवल वही उद्योग स्थापित किए, जिनकी स्थापना करना उनकी मजबूरी थी| शेष सारे उद्योग उन्होंने इंग्लैण्ड में स्थापित किए|

शब्दावली

उत्पाद - उत्पादित वस्तुएँ

औद्योगिक क्रान्ति - हाथों के बजाए मशीनों से उत्पादन करना|

नाके - चूँगी वसूल करने वाले स्थान

अभ्यास प्रश्न

1. प्रश्न संख्या एक व दो के सही उत्तर कोष्ठक में लिखिए-

(1) अंग्रेजों द्वारा किसानों को लूटने का सीधा तरीका था -

(अ) प्रत्यक्ष लूटमार द्वारा (ब) माल गुजारी द्वारा

(स) कानून बनाकर (द) मुक्त व्यापार नीति द्वारा ()

(2) सम्पति के निकास का सबसे पहले विरोध किया था-

(अ) मोतीलाल नेहरु ने (ब) महात्मा गॉधी ने

(स) दादा भाई नौरोजी ने (द) सरदार पटेल ने ()

2. भाग ‘अ' को भाग ‘ब' से सुमेलित कीजिए :-

भाग ‘अ' | भाग ‘ब'
1. प्लासी की लड़ाई सन् में हुई | 1717 ई.
2. मुगल सम्राट फर्रुखसियर ने अंग्रेज कम्पनी को बिना चूँगी दिए सम्पूर्ण भारत में व्यापार करने का फरमान दिया | 1762 ई.
3. मीर कासिम ने कम्पनी गर्वनर को भारतीय किसानों पर अत्याचार न करने के लिए पत्र लिखा | 1700 ई.
4. इंग्लैंड की पार्लियामेंट ने कुछ खास कपड़ों को छोड़कर बाकी के इस्तेमाल पर पूरी तरह रोक लगा दी| | 1757 ई.

3. निम्न प्रश्नों के उत्तर दीजिए :-

1. विऔद्योगीकरण क्या होता है?

2. एक तरफा मुक्त व्यापार नीति क्या है? इससे भारत के विदेशी व्यापार को किस प्रकार हानि हुई?

3. उन्नीसवीं सदी में यूरोप का औद्योगिक क्रान्ति का भारत की अर्थव्यवस्था पर क्या प्रभाव पड़ा?

4. मच्छलीपट्टनम् बन्दरगाह का महत्व कम होने के कारण बताइए|

गतिविधि-

1. विश्व का नक्शा लेकर उसमें उन स्थानों को चिह्नित करें जहाँ से भारत का अन्य देशों के साथ विदेशी व्यापार होता था?

2. एेसी वस्तुओं की सूची बनाइए जिनकी प्राचीन काल में विदेशों में माँग थी |

3. एक निबंध लिखें जिसमें भारत की प्राचीन काल एवं औपनिवेशिक काल की अर्थव्यवस्था का तुलनात्मक विवरण हों |

23. ब्रिटिश कालीन भारतीय शासन व्यवस्था

अंग्रेजी राज्य की स्थापना के साथ-साथ भारत प्रशासनिक दृष्टि से दो भागों में विभाजित हो गया था-पहला ब्रिटिश भारत और दूसरा रियासती भारत|

ब्रिटिश कालीन भारत केन्द्रशासित प्रदेशों एवं 11 प्रान्तों में बँटा हुआ था| सभी प्रान्तों के अलग-अलग गर्वनर थे जो कि भारत के गर्वनर जनरल के प्रति उत्तरदायी थे|

सन् 1857 ई. की क्रान्ति के पश्चातईस्ट इंडिया कम्पनी का शासन समाप्त हो गया और उसके स्थान पर भारत में प्रशासन का सीधा नियन्त्रण इंग्लैण्ड के ताज एवं संसद के नियन्त्रण में आ गया| अब कैनिंग को गर्वनर जनरल के साथ-साथ भारत का प्रथम वायसराय नियुक्त किया गया| भारत में एक व्यवस्थित शासन प्रणाली स्थापित हो सके इसके लिए भारत सरकार अधिनियम 1858 पारित हुआ जिसके द्वारा एक नवीन व्यवस्था प्रारंभ हो गई| ब्रिटिश सरकार द्वारा सेना के पुनर्गठन के लिए स्थापित पील कमीशन की रिपोर्ट पर सेना में भारतीय सैनिकों की तुलना में यूरोपियनों का अनुपात बढ़ा दिया गया साथ ही ‘फूट डालो राज करो' की नीति का अनुसरण करते हुए सेना के रेजिमेंटों को जाति, समुदाय और धर्म के आधार पर विभाजित कर दिया गया| सरकार की नीतियों के कारण पुलिस, अदालत और पदाधिकारी केवल भूस्वामियों एवं साहुकारों का पक्ष लेते थे| अंग्रेज सरकार द्वारा पारित कुछ अधिनियम इस प्रकार से हैं :-

1861 का भारत परिषद् अधिनियम

ब्रिटिश संसद ने एक इंडियन कौंसिल्स एक्ट 1861 पारित किया| इस एक्ट को पारित करने का उद्देश्य शासन में नरम दल को संतुष्ट करने का एक प्रयास था | इसके कुछ नियम इस प्रकार से हैं - इस अधिनियम द्वारा गर्वनर की कार्यकारिणी परिषद् के साधारण सदस्यों की संख्या 4 से बढाकर 5 कर दी गई | गर्वनर जनरल को कार्यपालिका को सुचारु रुप से चलाने के लिए नियम तथा आदेश बनाने के अधिकार दिए गए| विधान परिषद् को अब सम्पूर्ण ब्रिटिश भारत के लिए कानून और नियम बनाने की शक्ति प्रदान की गई| किसी भी बिल को कानून बनाने के लिए गर्वनर जनरल की स्वीकृति लेनी आवश्यक थी| विधान परिषद् द्वारा पारित कोई विधेयक सपरिषद् भारत सचिव से विचार विमर्श करने पर इंग्लैण्ड का ताज इसे रद्द कर सकता था| गर्वनर जनरल को विशेषाधिकार दिया गया| गर्वनर को किसी प्रान्तीय सरकार द्वारा बनाए गए कानून को संशोधित या रद्द करने का अधिकार दिया गया|

1892 का भारत परिषद् अधिनियम

भारतीय राष्ट्रीय कांग्रेस की स्थापना के बाद संवैधानिक सुधारों की माँग की गई जिसके फलस्वरुप ब्रिटिश संसद ने 1892 का भारत परिषद् अधिनियम पारित किया| इस अधिनियम का सबसे महत्वपूर्ण प्रावधान चुनाव पद्धति की शुरुआत करनी थी| निर्वाचन की पद्धति पूर्णतया अप्रत्यक्ष थी तथा निर्वाचित सदस्यों को मनोनीत सदस्य का दर्जा दिया जाता था| इस अधिनियम द्वारा केन्द्रीय तथा प्रान्तीय विधान परिषदों की सदस्य संख्या में वृद्धि की गई|

1909 का भारत परिषद् अधिनियम

यह भारत के संवैधानिक विकास की दिशा में अगला कदम था| इसके जन्मदाता भारत सचिव मार्ले तथा गर्वनर जनरल लार्ड मिन्टो थे| इस अधिनियम को मार्ले-मिन्टो सुधार के नाम से जाना जाता है| जिसके तहतभारतीय परिषद् अधिनियम 1909, मार्ले-मिन्टो सुधार के नाम से पारित किया गया| इस अधिनियम द्वारा मुसलमानों के लिए पृथक मताधिकार तथा पृथक निर्वाचन क्षेत्रों की स्थापना की गई| इसी कारण मार्ले और मिन्टो को साम्प्रदायिक निर्वाचन पद्धति का जन्मदाता कहा जाता है| भारत में शासन करने हेतु अंग्रेजों ने ‘फूट डालो राज करो' की नीति अपनाई|

मार्ले, मिन्टो

1919 का भारत सरकार अधिनियम

इस अधिनियम द्वारा प्रान्तों में लागू की गई शासन व्यवस्था को द्वैध या दोहरा शासन कहते हैं| अब प्रान्तों में आंशिक उत्तरदायी सरकार की स्थापना हो गई| इस अधिनियम को लागू कर ब्रिटिश सरकार यह चाहती थी कि भारत के एक प्रभावशाली वर्ग को अपना समर्थक बना लिया जाए| भारत सचिव को भारत सरकार से जो वेतन मिलता था, इस अधिनियम द्वारा अब वह अंग्रेजी कोष से मिलना तय किया गया| विषयों को निम्नांकित रुप से केन्द्र तथा प्रान्तों में बाँट दिया गया| केन्द्रीय सूची के मुख्य विषय :- विदेशी मामले, रक्षा, डाक, तार, सार्वजनिक ऋण आदि| प्रान्तीय सूची के मुख्य विषय :- स्थानीय स्वशासन, शिक्षा, चिकित्सा, भूमिकर, अकाल सहायता, कृषि व्यवस्था आदि| इस अधिनियम को माण्टेग्यू चैम्स फोर्ड सुधार के नाम से जाना जाता है|

1935 का भारत शासन अधिनियम

इस अधिनियम द्वारा भारत में सर्वप्रथम संघात्मक सरकार की स्थापना की गई| प्रान्तों में लागू द्वैध शासन को समाप्त कर दिया गया साथ ही केन्द्र में द्वैध शासन को लागू कर दिया गया| इस अधिनियम के द्वारा एक संघीय न्यायालय की स्थापना की गई| इस अधिनियम के तहतबर्मा को भारत से पृथक कर दिया गया| केन्द्रीय सरकार की कार्यकारिणी पर गर्वनर जनरल का नियन्त्रण था| केन्द्रीय विधान मण्डल में दो सदन थे-

1. राज्य सभा- इसे उच्च सदन कहा गया, यह एक स्थाई संस्था थी| राज्य सभा में कुल 260 सदस्यों का प्रावधान था| इनमें से 104 सदस्य देशी रियासतों से तथा शेष 156 प्रतिनिधि ब्रिटिश प्रान्तों के थे| जिनमें से 1/3 सदस्य प्रति तीन वर्ष बाद अवकाश ग्रहण कर लेते थे और उनकी जगह नए सदस्य चुन लिए जाते थे|

2. संघीय सभा- इसे निम्न सदन कहा गया, इस सभा का कार्यकाल पाँच वर्ष का होता था| इसे समय पूर्व ही भंग किया जा सकता था| इसकी सदस्य संख्या 375 निर्धारित की गई | इनमें 125 स्थान देशी रियासतों को दिए गए थे शेष 250 स्थानों में से 246 स्थान साम्प्रदायिक व अन्य वगों और चार स्थान अप्रान्तीय थे जो व्यापार उद्योग तथा श्रम को दिए गए थे| इस अधिनियम में विषयों को तीन श्रेणियों में बांटा गया- संघ सूची, प्रान्तीय सूची तथा समवर्ती सूची|

स्वरुप जैसे -

1. संघ सूची- इसमें सेना, विदेश विभाग, डाक, तार, रेल, संघ लोकसेवा, संचार, बीमा आदि|

2. प्रान्तीय सूची- शिक्षा, भू-राजस्व, स्थानीय स्वशासन, कानून और व्यवस्था, सार्वजनिक स्वास्थ्य, कृषि, सिंचाई, नहरें, जंगल, खानें, व्यापार, उद्योग धन्धे, न्याय, सड़क, प्रान्तीय लोक सेवाएँ, आदि|

3. समवर्ती सूची- दीवानी तथा फौजदारी, विधि, विवाह, तलाक, उत्तराधिकार, दत्तक ग्रहण, ट्रस्ट, कारखाने तथा श्रम कल्याण आदि|

शिक्षा एवं सामाजिक व्यवस्था में बदलाव

अंग्रेजी शिक्षा लागू करने का उद्देश्य प्रारम्भ में कम्पनी को कम वेतन पर भारतीय कर्मचारियों की व्यवस्था करना, इसाई धर्म का प्रचार करना तथा प्रशासनिक कायों की मदद के लिए भारतीयों का सहयोग प्राप्त करना था| परन्तु इसका प्रभाव यह भी हुआ कि अंग्रेजी पढकर लोग पश्चिमी सभ्यता एवं संस्कृति और राजनीेति को समझने लगे तथा उनको ग्रहण करने लगे| अंग्रेजों द्वारा भारतीय धमों और रीति-रिवाजों की आलोचना किए जाने पर शिक्षित वर्ग ने तर्कपूर्ण विरोध किया|

1854 के चार्ल्स वुड के डिस्सपैच को भारतीय शिक्षा का ‘मैग्नाकार्टा' कहा गया| इसके अन्तर्गत उच्चशिक्षा का माध्यम अंग्रेजी रखा गया एवं देशी भाषाओं को भी प्रोत्साहित किया गया| भारत सरकार के शिक्षा सलाहकार सर जॉन सर्जेन्ट की ओर से जो योजना पेश की उसके तहत देश में प्रारम्भिक विद्यालय, उच्च माध्यमिक विद्यालय स्थापित करनें एवं 6 से 11 वर्ष तक के बालक-बालिकाओं के लिए व्यापक नि:शुल्क अनिवार्य शिक्षा की व्यवस्था के प्रावधान थे|

ब्रिटिशकालीन शासन का भारतीय समाचार पत्रों पर प्रभाव

समाचार पत्रों को प्रतिबंधित करने के लिए सरकार ने कई कानून बनाए, उनमें से एक ‘1878 का वर्नाक्युलर प्रेस एक्ट' लागू किया| इस एक्ट द्वारा जिला मजिस्टे्रट को यह अधिकार मिला था कि वह किसी भारतीय भाषा के समाचार पत्र से बॉण्ड पेपर पर हस्ताक्षर करवा ले कि वह कोई भी एेसी सामग्री नहीं छापेगा जो सरकार विरोधी हो| यह इतना अधिक खतरनाक था कि, इसने देशी भाषा के समाचार पत्रों की स्वाधीनता पर प्रतिबंध लगा दिया|

इल्बर्ट बिल संबंधी विवाद

लार्ड रिपन के काल में प्रस्तुत इस विधेयक में कहा गया कि सभी न्यायाधीशों को, चाहे वे भारतीय हो या अंग्रेज उन्हें समान अधिकार प्राप्त होने चाहिए| इसके अनुसार भारतीय न्यायाधीश भी अंग्रेजों को दण्डित कर सकते थे| अंग्रेजों ने इसका पुरजोर विरोध किया|

राजस्थान की रियासतों में ब्रिटिश काल में आने वाले कुछ प्रमुख प्रशासनिक परिवर्तन

देश की आजादी के पूर्व राजस्थान में केन्द्र शासित प्रदेश अजमेर के अतिरिक्त 19 देशी रियासतें थी| इन रियासतों में रहने वाले ‘अंग्रेज रेजिडेंट' की निगरानी में ही इनका शासन चलता था| धीरे-धीरे अनेक रियासतों ने अंगे्रजी न्यायिक व्यवस्था के कुछ अंश अपनाने शुरु कर दिए| 1839 में जब जयपुर की राजमाता को ‘अभिभावक` पद से हटा दिया गया तब ब्रिटिश एजेंट की देखरेख में एक शासन परिषद् का गठन किया गया| इसी अवसर पर राज्य में दीवानी व फौजदारी अदालतों की स्थापना की गई| ब्रिटिश एजेंट थर्सबी ने न्याय विभाग को शासन विभाग से पृथक कर दिया| जयपुर राज्य में यह व्यवस्था 1852 ई. तक चलती रही| कालांतर में 4 सदस्यों की अपील-अदालतों की स्थापना की गई| इसके दो न्यायाधीश अपील सुनते थे और दो न्यायाधीश फौजदारी मुकदमों की सुनवाई करते थे| कुछ समय पश्चातयह परिषद् दो भागों में विभक्त हो गई| पहली इजलास व दूसरी महकमा खास| महकमा खास ही राज्य का सर्वोच्च न्यायालय होता था|

1858 ई. के उपरान्त ब्रिटिश सरकार के अधीनस्थ राजा, महाराजा, महाराणा एवं महारावल नाममात्र के शासक रह गए| ये शासक वास्तव में कम्पनी सरकार के सेवक बनकर रह गए| शासक पड़ोसी राजा के साथ भी स्वतन्त्र रुप से व्यवहार नहीं कर सकते थे| उन्हें विदेशी यात्रा पर ब्रिटिश सरकार जाने के लिए बाध्य कर सकती थी| जिस प्रकार अलवर नरेश को इंग्लैण्ड जाने को बाध्य किया गया| यहाँ तक कि नरेशों को वैवाहिक सम्बन्धों में भी ब्रिटिश सरकार की अनुमति लेनी पड़ती थी| नाबालिग कुमार के राजा बनने पर ब्रिटिश सरकार द्वारा पॉलिटिकल एजेंट की अध्यक्षता में ‘अभिभावक परिषद्'का गठन किया गया| इसके माध्यम से रियासत का शासन प्रबन्ध अंग्रेज सरकार के नियन्त्रण मे आ गया| उदयपुर में एेसा करने का अवसर ब्रिटिश सरकार को 1861 ई. में मिला| जयपुर राज्य के उपरान्त उदयपुर, जोधपुर, कोटा व बीकानेर राज्यों में अंगे्रजी कानून लागू किए गए| बीकानेर रियासत में ‘शक्ति पृथक्करण सिद्धान्त' के आधार पर न्याय व्यवस्था लागू की गई| यहीं पर 1922 ईं. में उच्च न्यायालय के अनुरुप मुख्य न्यायालय स्थापित किया गया|

1930 ई. तक राजस्थान की सभी रियासतों में ब्रिटिश न्याय व्यवस्था के अनुरुप न्याय व्यवस्था लागू की गई| यह घोषणा की गई कि न्याय के समक्ष सभी व्यक्ति समान समझे जाएँगे | जाति, धर्म, वंश, पद और व्यक्तिगत प्रतिष्ठा के आधार पर न्याय करते समय भेदभाव नहीं किया जायेगा| न्याय व्यवस्था के सभी कार्य अब लिखित रुप से किए जाने लगे|

ग्राम पंचायतों की व्यवस्था में अंग्रेजों ने कोई परिवर्तन नहीं किए| परन्तु ग्राम पंचायतों से उपर की इकाई परगनों को जिलों में बदल दिया गया और जिलाधीशों द्वारा वे शासित होने लगे| अब जिलाधीश अपने जिले का पूर्ण रुप से मालिक हो गया| उसके अधीन नाज़ीम, तहसीलदार, न्यायिक तहसीलदार, गिरदावर, पटवारी, आदि कार्य करने लगे| इनका सम्बन्ध मूलत: लगान वसूली व किसानों की भूमि सम्बन्धी समस्याआें का निपटारा करना होता था| न्याय का कार्य जिला मजिस्ट्रेट एवं शान्ति व्यवस्था का कार्य पुलिस अधिकारी करने लगे| राजस्थान में अंग्रेजी शिक्षा का आरंभ अजमेर क्षेत्र से हुआ| अजमेर में राजकुमारों को शिक्षित करने के लिए मेयो कॉलेज की स्थापना की गई|

शक्ति पृथक्करण सिद्धान्त : सरकार की शक्तियों को अलग-अलग संस्थाओं में बाँट देना, ताकि कोई एक संस्था हावी होकर विधि विरुद्ध काम नहीं करने लगे|

शब्दावली

परगना - ग्राम पंचायत के उपर की प्रशासनिक इकाई

समवर्ती सूची - एेसे विषयों की सूची जिन पर केन्द्र व राज्य दोनों कानून बना सकते हैं|

शक्ति पृथक्करण - शक्तियों का विभाजन करना

अभ्यास प्रश्न

प्रश्न एक का सही उत्तर कोष्ठक में लिखें-

1 भारत के प्रथम वायसराय थे :-

(अ) लॉर्ड कैनिंग (ब) लॉर्ड डलहौजी

(स) सर जॉन लॉरेन्स (द) लॉर्ड मेयो ()

2 संघीय न्यायालय की स्थापना किस अधिनियम के तहत की गई?

3 कृषि का वाणिज्यीकरण किसे कहा जाता है?

4 लॉर्ड मिन्टो को साम्प्रदायिक निर्वाचन पद्धति का जन्मदाता क्यों कहा जाता है?

5 द्वैध शासन से आपका क्या तात्पर्य है?

6 शिक्षा एवं समाज सुधार के जरिए अंग्रेजों द्वारा समाज को अपने पक्ष में ढालने का उद्देश्य क्या था?

7 वर्नाक्युलर प्रेस एक्ट पर टिप्पणी लिखिए|

8 पील कमीशन की रिपोर्ट पर सेना विभाग में क्या परिर्वतन किए गए?

9 ब्रिटिश सरकार द्वारा राजस्थान की रियासतों में ‘अभिभावक परिषद्' का गठन क्यों किया गया?

गतिविधि-

ब्रिटिशकालीन भारतीय शासन के समय एेसे कौनसे परिवर्तन किये गए, जो आज भी चल रहे हैं| पता कीजिए|

         24. राष्ट्रीय आन्दोलन 

राष्ट्रवाद का उदय

ब्रिटिश कालीन भारतीय शासन व्यवस्था ने लोगों को एक अहम सवाल के बारे में सोचने के लिए विवश कर दिया : यह देश क्या है और किसके लिए है? इसका जवाब धीरे-धीरे इस रूप में सामने आया : भारत का मतलब है यहाँ की जनता भारत, यहाँ रहने वाले किसी भी वर्ग, रंग, जाति, पंथ, भाषा या जेंडर वाले तमाम लोगों का घर है। यह देश और इसके सारे संसाधन और इसकी सारी व्यवस्था उन सभी के लिए है। इस जवाब के साथ ये अहसास भी सामने आया कि अंग्रेज भारत के संसाधनों व यहाँ के लोगों की जिंदगी पर कब्जा जमाए हुए हैं और जब तक यह नियंत्रण खत्म नहीं होता, भारत यहाँ के लोगों का, भारतीयों का नहीं हो सकता।

यह चेतना 1850 के बाद बने राजनीतिक संगठनों में साफ दिखाई देने लगी थी। 1870 और 1880 के दशकों में बने राजनीतिक संगठनों में यह चेतना और गहरी हो चुकी थी। इनमें से ज्यादतर संगठनों की बागडोर वकील आदि अंग्रेजी शिक्षित पेशेवरों के हाथों में थी। पूना सार्वजनिक सभा, इंडियन एसोसिएशन, मद्रास महाजन सभा, बॉम्बे रेजीडेंसी एसोसिएशन और भारतीय राष्ट्रीय कांग्रेस आदि इस तरह के प्रमुख संगठन थे।

सम्प्रभु - बाहरी हस्तक्षेप के बिना । स्वतंन्त्र रूप से कदम उठाने की क्षमता 

पूना सार्वजनिक सभा नाम को गौर से देखिए। सार्वजनिक का मतलब होता है “सब लोगों का या सबके लिए' (सर्व-सभी, जनिक-लोगों का)। हालांकि इनमें से बहुत सारे संगठन देश के खास हिस्सों में काम कर रहे थे लेकिन वे अपने लक्ष्य को भारत के सभी लोगों का लक्ष्य बताते थे। उनके मुताबिक, उनके लक्ष्य किसी खास इलाके, समुदाय या वर्ग के लक्ष्य नहीं थे। वे इस सोच के साथ काम कर रहे थे कि लोग सम्प्रभु हों। सम्प्रभुता एक आधुनिक विचार और राष्ट्रवाद का बुनियादी तत्व होता है। ये संगठन इस धारणा से चलते थे कि भारतीय जनता को अपने मामलों के बारे में फैसले लेने की आजादी होनी चाहिए।

1870 और 1880 के दशकों में ब्रिटिश शासन के प्रति असंतोष और ज्यादा गहरा हुआ। 1878 में आर्ट्स एक्ट पारित किया गया जिसके जरिए भारतीयों द्वारा अपने पास हथियार रखने का अधिकार छीन लिया गया। उसी साल वर्नाक्यूलर प्रेस एक्ट भी पारित किया गया जिससे सरकार की आलोचना करने वालों को चुप कराया जा सके। इस कानून में प्रावधान था कि अगर किसी अखबार में कोई "आपत्तिजनक चीज छपती है तो सरकार उसकी प्रिंटिंग प्रेस सहित सारी सम्पत्ति को जब्त कर सकती है। 1883 में सरकार ने इल्बर्ट बिल लागू करने का प्रयास किया। इसको लेकर काफी हंगामा हुआ। इस विधेयक में प्रावधान किया गया था कि भारतीय न्यायाधीश भी ब्रिटिश या युरोपीय व्यक्तियों पर मुकदमे चला सकते हैं ताकि भारत में काम करने वाले अंग्रेज और भारतीय न्यायाधीशों के बीच समानता स्थापित की जा सके। जब अंग्रेज के विरोध की वजह से सरकार ने यह विधेयक वापस ले लिया तो भारतीयों ने इस बात का काफी विरोध किया। इस घटना से भारत में अंग्रेजों के असली रवैये का पता चलता था। । पढ़े-लिखे भारतीयों के एक अखिल भारतीय संगठन की जरूरत 1880 से ही महसूस की जा रही थी परन्तु इल्बर्ट विधेयक ने इस चाह को और गहरा कर दिया था। 1885 में देश भर के 72 प्रतिनिधियों ने बम्बई में सभा करके भारतीय राष्ट्रीय कांग्रेस की स्थापना का फैसला लिया। संगठन के प्रारम्भिक नेता - दादा भाई नौरोजी, फिरोजशाह मेहता, बदरूद्दीन तैयब जी. डब्ल्यू. सी. बनी. सुरेन्द्रनाथ बेनजी. रामशचन्द्र दत्त, एस. सुब्रमण्यम अय्यर एवं अन्य - प्रायः बम्बई और कलकत्ता के ही थे। नौरोजी व्यवसायी और प्रचारक थे। वे लंदन में रहते थे और कुछ समय के लिए ब्रिटिश संसद के सदस्य भी रहे। उन्होंने युवा राष्ट्रवादियों का मार्गदर्शन किया । सेवानिवृत्त ब्रिटिश अफसर ए.ओ.ह्यूम ने भी विभिन्न क्षेत्रों के भारतीयो को निकट लाने में अहम भूमिका अदा की। 

स्रोत 1

कांग्रेस किसके पक्ष में बोलने

का प्रयास कर रही थी? जनवरी 1886 में दि इंडियन मिरर नामक अखबार ने लिखाः बम्बई में आयोजित प्रथम राष्ट्रीय कांग्रेस हमारे देश की भावी संसद का केंद्रक है और यह हमारे देशवासियों के लिए अकल्पनीय रूप से लाभकारी परिणामों को जन्म देगी। बदरूद्दीन तैयबजी ने 1887 में अध्यक्ष की हैसियत से कांग्रेस को संबोधित करते हुए कहा थाः यह कांग्रेस भारत के किसी एक वर्ग या समुदाय के प्रतिनिधियों से मिलकर नहीं बनी है बल्कि यह भारत के सभी समुदायों की संस्था है।  

उभरता हुआ राष्ट्र

अकसर कहा जाता है कि अपने पहले बीस सालों में कांग्रेस अपने उद्देश्य और तरीकों के लिहाज से "मध्यमार्गी" पार्टी थी। इस दौरान कांग्रेस ने सरकार और शासन में भारतीयों को और ज्यादा जगह दिए जाने के लिए आवाज उठाई। कांग्रेस का आग्रह था कि विधान परिषदों में भारतीयों को ज्यादा जगह दी जाए. परिषदों को ज्यादा अधिकार दिए जाएँ और जिन प्रांतों में परिषदें नहीं हैं वहाँ उनका गठन किया जाए। कांग्रेस चाहती थी कि सरकार में भारतीयों को भी ऊँचे पद दिए जाएँ। इस काम के लिए उसने मांग की कि सिविल सेवा के लिए लंदन के साथ-साथ भारत में भी परीक्षा आयोजित की जाए।

शासन व्यवस्था के भारतीयकरण की माँग नस्लवाद के खिलाफ चल रहे आंदोलन का एक हिस्सा थी क्योंकि तब तक ज्यादातर महत्वपूर्ण नौकरियों पर गोरे अफसरों का ही कब्जा था। अंग्रेज आमतौर पर यह मानकर चलते थे कि भारतीयों को जिम्मेदारी भरे पद नहीं दिए जा सकते। क्योंकि अंग्रेज अफसर अपने भारी-भरकम वेतन का एक बड़ा हिस्सा ब्रिटेन भेज देते थे इसलिए लोगों को उम्मीद थी कि भारतीयकरण से यहाँ की धन-सम्पत्ति भी कुछ हद तक भारत में रुकने लगेगी। भारतीयों की माँग थी कि न्यायपालिका को कार्यपालिका से अलग किया जाए. आर्स एक्ट को निरस्त किया जाए और अभिव्यक्ति व बोलने की स्वतंत्रता दी जाए।

गतिविधिः

शुरूआत से ही कांग्रेस सभी भारतीय लोगों ने हक मे और उनकी और से बोलने का संकल्प व्यक्त कर रही थी। कांग्रेस ने ऐसा क्यो किया

निरस्त करना - किसी कानून को समाप्त करना, किसी कानून की वैधता अधिकृत रूप से समाप्त कर देना ।

स्त्रोत 2 

सोने की चाह में 

डिनशों वाचा नामक एक मध्यमार्गी नेता ने 1887 में नौरोजी को संबोधित करते हुए लिखा थाः 

आजकल फिरोजाशाह अपने निजी कामों में बहुत ज्यादा व्यस्त है। वे लोग पहले ही काफी अमीर है। तेलंग साहब भी व्यस्त रहते है। मुझे समझ में नही आता अगर सभी लोग सोने की चाह में इतने व्यस्त रहेंगे तो देश की प्रगति कैसे हो सकती हैै।

 शुरुआती सालों में कांग्रेस ने कई आर्थिक मुद्दे भी उठाए। उसका कहना था कि भारत में ब्रिटिश शासन की वजह से ही गरीबी और अकाल पड़ रहे हैं। बढ़ते लगान के कारण काश्तकार और जमींदार विपन्न हो गए थे और अनाजों के भारी निर्यात की वजह से खाद्य पदार्थों का अभाव पैदा हो गया था। कांग्रेस की माँग थी कि लगान कम किया जाए, फौजी खर्चे में कटौती की जाए और सिंचाई के लिए ज्यादा अनुदान दिए जाएँ। उसने नमक कर, विदेशों में भारतीय मजदूरों के साथ होने वाले बर्ताव तथा भारतीयों के कामों में दखलअंदाजी करने वाले वन प्रशासन की वजह से वनवासियों की बढ़ती मुसीबतों के बारे में बहुत सारे प्रस्ताव पारित किए। इससे पता चलता है कि पढ़े-लिखे सम्पन्न वर्ग की संस्था होते हुए भी कांग्रेस केवल पेशेवर समूहों. जमींदारों और उद्योगपतियों के हक में ही नहीं बोल रही थी।

मध्यमार्गी नेता जनता को ब्रिटिश शासन के अन्यायपूर्ण चरित्र से अवगत कराना चाहते थे। उन्होंने अखबार निकाले, लेख लिखे और यह साबित करने का प्रयास किया कि ब्रिटिश शासन देश को आर्थिक तबाही की ओर ले जा रहा है। उन्होंने अपने भाषणों में ब्रिटिश शासन की निंदा की और जनमत निर्माण के लिए देश के विभिन्न भागों में अपने प्रतिनिधि भेजे। लेकिन मध्यमार्गियों को ये भी लगता था कि अंग्रेज स्वतंत्रता व न्याय के आदर्शों का सम्मान करते हैं इसलिए वे भारतीयों की न्यायसंगत माँगों को स्वीकार कर लेंगे। लिहाजा, कांग्रेस का मानना था कि सरकार को भारतीयों की भावना से अवगत कराया जाना चाहिए।

"स्वतंत्रता हमारा जन्मसिद्ध अधिकार है"

1890 के दशक तक बहुत सारे लोग कांग्रेस के राजनीतिक तौर-तरीकों पर सवाल खड़ा करने लगे थे। बंगाल, पंजाब और महाराष्ट्र में विपिनचंद्र पाल, बाल गंगाधर तिलक और लाला लाजपत राय जैसे नेता ज्यादा आमूल परिवर्तनवादी उद्देश्य और पद्धतियों के अनुरूप काम करने लगे थे। उन्होंने "निवेदन की राजनीति के लिए नरमपंथियों की आलोचना की और आत्मनिर्भरता तथा रचनात्मक कामों के महत्त्व पर जोर दिया। उनका कहना था कि लोगों को सरकार के 'नेक इरादों पर नहीं बल्कि अपनी ताकत पर भरोसा करना चाहिए: लोगों को स्वराज के लिए लड़ना चाहिए! तिलक ने नारा दिया - "स्वतंत्रता मेरा जन्मसिद्ध अधिकार है और मैं इसे लेकर रहूंगा!

1906 में वायसराय कर्जन ने बंगाल का विभाजन कर दिया। उस वक्त बंगाल ब्रिटिश भारत का सबसे बड़ा प्रांत था। बिहार और उड़ीसा के कुछ भाग भी उस समय बंगाल का हिस्सा थे। अंग्रेजों का कहना था कि प्रशासकीय सुविधा को ध्यान में रखते हुए बंगाल का बँटवारा करना जक्तरी था। परन्तु इस प्रशास कीय सुविधा का मतलब क्या था? इससे किसको "सुविधा मिलने वाली थी? जाहिर है इसका ताल्लुक अंग्रेज अफसरों और व्यापारियों के फायदे से था। लेकिन सरकार ने गैर-बंगाली इलाकों को अलग करने की बजाय उसके पूर्वी भागों को अलग करके असम में मिला दिया। पूर्वी बंगाल को अलग करने के पीछे अंग्रेजों का मुख्य उद्देश्य ये रहा होगा कि बंगाली राजनेताओं के प्रभाव पर अंकुश

गतिविधि: उपरोक्त टिप्पणी के आधार पर शुरूआती कांग्रेस के बारे मेें कौन सी समस्याओं का पता चलता है। 

लगाया  जाए और बंगाली जनता को बाँट दिया जाए। 

बंगाल के विभाजन से देश भर में गुस्से की लहर फैल गई। मध्यमार्गी और आमूल परिवर्तनवादी कांगे्रस के सभी धडो ने इसका विरोध किया । विशाल जनसभाओ का आयोजन किया गया और जुलूस निकाले गए। जनप्रतिरोध के नए-नए रास्ते ढूढे गए। इससे जो संघर्ष उपजा उसे स्वदेशी आंदोलन के नाम से जाना जाता है। यह आंदोलन बंगाल में सबसे ताकतवर था परन्तु अन्य इलाकों में भी इसकी भारी अनुगूँज सुनाई दी। उदाहरण के लिए , आंध्र के डेल्टा इलाको में इसे वंदेमातरम आंदोलन के नाम से जाना जाता है।  

चित्र 4 स्वदेशी आंदोलन के दौरान हजारों लोग जुलूसों में शामिल होने लगे। 

स्वदेशी आंदोलन ने ब्रिटिश शासन का विरोध किया और स्वयं सहायता, स्वदेशी उद्यमों, राष्ट्रीय शिक्षा और भारतीय भाषा के उपयोग को बढ़ावा दिया। स्वराज के लिए आमूल परिवर्तनवादी ने जनता को लामबंद करने और ब्रिटिश संस्थानों व वस्तुओं के बहिष्कार पर जोर दिया। कुछ लोग ब्रिटिश शासन को उखाड़ फेंकने के लिए "क्रांतिकारी हिंसा के समर्थक थे।

बीसवीं शताब्दी के प्रारंभिक दशकों में कई दूसरी महत्वपूर्ण घटनाएँ भी घटीं। 1906 में मुसलमान जमींदारों और नवाबों के एक समूह ने ढाका में ऑल इंडिया मुसलिम लीग का गठन किया। लीग ने बंगाल विभाजन का समर्थन किया। लीग की माँग थी कि मुसलमानों के लिए अलग निर्वाचिका की व्यवस्था की जाए। 1909 में सरकार ने यह माँग मान ली। अब परिषदों में कुछ सीटें मुसलमान उम्मीदवारों के लिए आरक्षित कर दी गई जिन्हें मुसलिम मतदाताओं द्वारा ही चुनकर भेजा जाना था। इससे राजनेताओं में अपने धार्मिक समुदाय के लोगों को अपना राजनीतिक समर्थक बनाने का लालच पैदा हो गया।

1907 में कांग्रेस टूट गई। मध्यमार्गी धडा बहिष्कार की राजनीति के विरुद्ध था। इन लोगों को मानना था कि इसके लिए बल प्रयोग की आवश्यकता होती है जो कि सही नहीं है। संगठन टूटने के बाद कांग्रेस पर मध्यमार्गी का दबदबा बन गया जबकि

क्रांतिकारी हिंसा - समाज में आमूल बदलाव लाने के लिए हिंसा का उपयोग करना।

परिषद - प्रशासकीय , सलाहकारी या प्रातिनिधिक दायित्वों को निभाने वाली मनोनीत या निर्वाचित संस्था। 

तिलक के अनुयायी बाहर से काम करने लगे। दिसंबर 1915 में दोनों

खेमों में एक बार फिर एकता स्थापित हुई। अगले साल कांग्रेस और मुसलिम लीग के बीच ऐतिहासिक लखनऊ समझौते पर दस्तखत हुएऔर दोनों संगठनों ने देश में प्रातिनिधिक सरकार के गठन के लिए मिलकर काम करने का फैसला लिया।

जनराष्ट्रवाद का उदय

1919 के बाद अंग्रेजों के खिलाफ चल रहा संघर्ष धीरे-धीरे एक जनांदोलन में तब्दील होने लगा। किसान, आदिवासी. विद्यार्थी और महिलाएँ बड़ी संख्या में इस आंदोलन से जुड़ते गए। कई बार औद्योगिक मजदूरों ने भी आंदोलन में योगदान दिया। बीस के दशक से कुछ खास व्यावसायिक समूह भी कांग्रेस को सक्रिय समर्थन देने लगे थे। ऐसा क्यों हुआ?

पहले विश्व युद्ध ने भारत की आर्थिक और राजनीतिक स्थिति बदल - दी थी। इस युद्ध की वजह से ब्रिटिश भारत सरकार के रक्षा व्यय में भारी इजाफा हुआ था। इस खर्च को निकालने के लिए सरकार ने निजी आय और व्यावसायिक मुनाफे पर कर बढ़ा दिया था। सैनिक व्यय में इजाफे तथा युद्धक आपूर्ति की वजह से जरूरी कीमतों की चीजों में भारी उछाल आया और आम लोगों की जिंदगी मुश्किल होती गई। दूसरी ओर व्यावसायिक समूह युद्ध से बेहिसाब मुनाफा कमा रहे थे। इस युद्ध में औद्योगिक वस्तुओं (जूट के बोरे, कपड़े, पटरियों) की माँग बढ़ा दी और अन्य देशों से भारत आने वाले आयात में कमी ला दी थी। इस तरह, युद्ध के दौरान भारतीय उद्योगों का विस्तार हुआ और भारतीय व्यावसायिक समूह विकास के लिए और अधिक अवसरों की मांग करने लगे।

युद्ध ने अंग्रेजों को अपनी सेना बढ़ाने के लिए विवश किया। एक विदेशी युद्ध की खातिर गाँवों में सिपाहियों की भर्ती के लिए दवाब डाला जाने लगा। बहुत सारे सिपाहियों को दूसरे देशों में युद्ध के मोर्चे पर भेज दिया गया। इनमें से बहुत सारे सिपाही युद्ध के बाद यह समझदारी लेकर लौटे कि साम्राज्यवादी शक्तियों एशिया और अफ्रीका के लोगों का किस तरह शोषण कर रही हैं। फलस्वरूप ये लोग भी भारत में औपनिवेशिक शासन का विरोध करने लगे। इसके अलावा, 1917 में रूस में क्रांति हुई। इस घटना के चलते किसानों और मजदूरों के संघर्षों का समाचार तथा समाजवादी विचार बड़े पैमाने पर फैलने लगे थे जिससे भारतीय राष्ट्रवादियों को नई प्रेरणा मिलने लगी । 

महात्मा गांधी का आगमन

इन्हीं हालात में महात्मा गांधी एक जननेता के रूप में सामने आए। गांधीजी 46 वर्ष की उम्र में 1915 में दक्षिण अफ्रीका से भारत लौटे थे। वे वहाँ पर नस्लभेदी पाबंदियों के खिलाफ अहिंसक आंदोलन चला रहे थे और अंतर्राष्ट्रीय स्तर पर उनकी अच्छी मान्यता थी और लोग उनका आदर करते थे। दक्षिण अफ्रीकी आंदोलनों की वजह से उन्हें हिंदू मुसलमान, पारसी और ईसाई; गुजराती, तमिल और उत्तर भारतीय, उच्च वर्गीय व्यापारी, वकील और मजदूर, सब तरह के भारतीयों से मिलने-जुलने का मौका मिल चुका था।

महात्मा गांधी ने पहले साल पूरे भारत का दौरा किया। इस दौरान वे यहाँ के लोगों. उनकी जरूरतों और हालात को समझने में लगे रहे। उनके शुरुआती प्रयास चंपारण, खेड़ा और अहमदाबाद के स्थानीय आंदोलनों के रूप में सामने आए। इन आंदोलनों के माध्यम से उनका राजेंद्र प्रसाद और वल्लभ भाई पटेल से परिचय हुआ। 1918 में अहमदाबाद में उन्होंने मिल मजदूरों की हड़ताल का सफलतापूर्वक नेतृत्व किया। 

आइए अब 1919 से 1922 के बीच के आंदोलनों को कुछ गहराई से

चित्र 6 - नटाल कांग्रेस के संस्थापक डरबन, दक्षिण अफ्रीका 1895 

1895 मे अन्य भारतीयो के साथ महात्मा गांधी ने नसली भेदभाव का विरोध करने के लिए नटाल कांग्रेस का गठन किया था ? क्या आप चित्र मे गांधीजी को पहचान सकते है ? वह पिछले कतार के ठीक बीच मे कोट और गई पहने दिखाई दे रहे है ?

रॉलट सत्याग्रह

1919 में गांधीजी ने अंग्रेजों द्वारा हाल ही में पारित किए गए रॉलट

कानून के खिलाफ सत्याग्रह का आह्वान किया। यह कानून अभिव्यक्ति की | स्वतंत्रता जैसे मूलभूत अधिकारों पर अंकुश लगाने और पुलिस को और ज्यादा अधिकार देने के लिए लागू किया गया था। महात्मा गांधी, मोहम्मद अली जिन्ना तथा अन्य नेताओं का मानना था कि सरकार के पास लोगों की बुनियादी स्वतंत्रताओं पर अंकुश लगाने का कोई अधिकार नहीं है। उन्होंने इस कानून को "शैतान की करतूत' और निरंकुशवादी - बताया। गांधीजी ने लोगों से आह्वान किया कि इस कानून का विरोध करने के लिए 6 अप्रैल 1919 को अहिंसक विरोध दिवस के रूप में, 'अपमान व याचना दिवस के रूप में मनाया जाए और हड़तालें की जाएँ।

गतिविधि

जलियावाला बाग हत्याकांड के बारे में जानकारियों इकट्ठा करें। जलियाँबाग क्या है। यहा किस तरह के अत्याचार हुए। ये अत्याचार कैसे हुए। 

चित्र 7 वह परिसर जहाँ जनरल डायर ने लोगों की सभा पर गोलियां चलाई थी। बाद के इस चित्र में लोग दीवार पर बने। गोलियों के निशानों की तरफ इशारा कर रहे है। 

रॉलट सत्याग्रह ब्रिटिश सरकार के खिलाफ पहला अखिल भारतीय या संघर्ष था हालांकि यह मोटे तौर पर शहरों तक ही सीमित था। अप्रैल -1 1919 में पूरे देश में जगह-जगह जुलूस निकाले गए और हड़तालों का रा आयोजन किया गया। सरकार ने इन आंदोलनों को कुचलने के लिए

दमनकारी रास्ता अपनाया। बैसाखी (13 अप्रैल) के दिन अमृतसर में - जनरल डायर द्वारा जलियाँवाला बाग में किया गया हत्याकांड इसी दमन ' का हिस्सा था। इस जनसंहार पर रवीन्द्रनाथ टैगोर ने अपनी पीड़ा और गुस्सा जताते हुए नाइटहुड की उपाधि वापस लौटा दी।

रॉलट सत्याग्रह के दौरान लोगों ने ब्रिटिश शासन के खिलाफ हिंदुओं

स्त्रोत पीडा का चिरंतन सिद्वांत 

अंहिसा से गांधीजी का क्या आशय था। अंहिसा किसी संघर्ष का आधार कैसे बन सकती थी। इस बारे में गांधीजी का यह कहना था ।

प्रतिफल की मामुली सी भी इच्छा किए बिना लगातार अच्छे काम करते जाने से अंहिसा का जन्म होता है। यही अंहिसा का जन्म होता है। यही अंहिसा का सबसे अमूल्य सबक है। दक्षिण अफ्रिका में मैने अन्याय  और अत्याचार को रोकने के उदेश्य से पीडा के अनन्त सिद्वान्त को सीख लिया है। इसका सकारात्मक आशय अहिंसा से है। इसके लिए तैयार रहना चाहिए। और आप किसी के प्रति दुर्भावना नही रखेंगे यहा तक कि आपके साथ बुरा करने वालो के साथ भी नही 

स्थानीय मुद्दों के साथ जोड़कर आगे बढ़ाया। आइए ऐसे कुछ उदाहरणों पर विचार करें।

खेड़ा, गुजरात में पाटीदार किसानों ने अंग्रेजों द्वारा थोप दिए गए भारी लगान के खिलाफ अहिंसक अभियान चलाया। तटीय आंध्र प्रदेश और तमिलनाडु के भीतरी भागों में शराब की दुकानों की घेरेबंदी की । गई। आंध्र प्रदेश के गुंटूर जिले में आदिवासी और गरीब किसानों ने बहुत सारे 'वन सत्याग्रह' किए। इन सत्याग्रहों में कई बार वे चरायीं शुल्क अदा किए बिना । भी अपने जानवरों को जंगल में छोड़ देते थे। उनका विरोध इसलिए था क्योंकि औपनिवेशिक सरकार ने वन संसाधनों पर उनके अधिकारों को बहुत सीमित कर दिया था। उन्हें यकीन था कि गांधीजी उन पर लगे कर कम करा देंगे और वन कानूनों को खत्म करा देंगे। बहुत सारे वन गाँवों में किसानों ने स्वराज का ऐलान कर दिया क्योंकि उन्हें उम्मीद थी कि गांधी राज” जल्दी ही स्थापित होने वाला है। सिंघ (मौजूदा पाकिस्तान) में मुसलिम व्यापारी और किसान खिलाफत के आह्वान पर बहुत उत्साहित थे। बंगाल में भी खिलाफत-अहसयोग के गठबंधन ने जबर्दस्त साम्प्रदायिक एकता को जन्म दिया और राष्ट्रीय आंदोलन को नई ताकत प्रदान की।

घेरबंदी -लोगो को किसी इमारत या दुकान मे  जाने से रोकने के लिए किया जाने वाला विरोध प्रदर्शन 

पंजाब में सिखों के अकाली आंदोलन ने अंग्रेजों की सहायता से गुरुद्वारों में जमे बैठे भ्रष्ट महंतों को हटाने के लिए आंदोलन चलाया। । यह आंदोलन अहसयोग आंदोलन से काफी घनिष्ठ रूप से ' जुड़ा हुआ दिखाई देता था। असम में गांधी महाराज की जय के नारे लगाते हुए चाय बागान मजदूरों ने अपनी तनख्वाह में इजाफे की माँग शुरू कर दी। उन्होंने अंग्रेजी स्वामित्व वाले बागानों की नौकरी छोड़ दी। उनका कहना था कि गांधीजी भी यही चाहते हैं। उस दौर के बहुत सारे असमिया वैष्णव गीतों में कृष्ण की जगह 'गांधी राज का यशगान किया जाने लगा था।

महंत -सिख गुरूद्वारों के धार्मिक कर्ता-धर्ता 

जनता के महात्मा

इन उदाहरणों के आधार पर हम देख सकते हैं कि कई जगह के लोग गांधीजी को एक तरह का मसीहा, एक ऐसा व्यक्ति मानने लगे थे जो उन्हें मुसीबतों और गरीबी से छुटकारा दिला सकता है। गांधीजी वर्गीय टकरावों की बजाय वर्गीय एकता के समर्थक थे। परंतु किसानों को लगता था कि गांधीजी जमींदारों के खिलाफ उनके संघर्ष में मदद देंगे।

चित्र 8 महात्मा गांधी की जनता से उपजी एक छवि। 

जनता से उसकी छवियों में भी महात्मा गांधी को अकसर एक देवी शक्ति के रूप में दिखाया जाता था। इस तसवीर मे वह कृष्ण के सारथी बने है। मार्गदर्शन कर रहे है। वह अंगे्रजो के खिलाफत  युद्व में अन्य राष्ट्रवादी नेताओ का मार्गदर्शन कर रहे है। 

गतिविधि - स्त्रोत 4 को पढे 

इस रिपोर्ट के मुताबिक लोग महात्मा गांधी को किस तरह देखते थे। आपकी राय में लोग ऐसा क्या सोचते थे कि गांधीजी जंमीदारों के विरोधी है परंतु सरकार के विरोध नही है। आपकी राय मे लोग गांधीजी के अनुयायी  क्यो थे। 

खेतिहर मजदूरों को यकीन था कि गांधीजी उन्हें जमीन दिला देंगे। कई बार आम लोगों ने खुद अपनी उपलब्धियों के लिए भी गांधीजी को श्रेय दिया। उदाहरण के लिए, एक शक्तिशाली आंदोलन के बाद संयुक्त प्रांत (वर्तमान उत्तर प्रदेश) स्थित प्रतापगढ़ के किसानों ने पट्टेदारों की गैर-कानूनी बेदखली को रुकवाने में सफलता पा ली थी परंतु उन्हें लगता था कि यह सफलता उन्हें गांधीजी की वजह से मिली है। कई बार गांधीजी का नाम लेकर आदिवासियों और किसानों ने ऐसी कार्रवाइयाँ भी की जो गांधीवादी आदर्शों के अनुरूप नहीं थीं।

स्रोत 4

"वही थे जिन्होंने प्रतापगढ़ में बेदखली रुकवाई थी"

इलाहाबाद जिले में किसान आंदोलन पर सीआईडी द्वारा तैयार की गई जनवरी 1921 की रिपोर्ट का एक अंश इस प्रकार था:

दूर-दराज के गाँवों में भी गांधीजी के नाम का सिक्का जितना चलने लगा है, उसे देखकर अचंभा होता है। किसी को भी पता नहीं है कि वह कौन हैं या क्या है? फिर भी सबने मान लिया है कि वे जो कहते हैं वह सही है और उनका जो भी आदेश है वह पूरा होना चाहिए। वह एक महात्मा या साधु, एक पंडित, इलाहाबाद के एक ब्राह्मण, यहाँ तक कि एक देवता है... उनके नाम की असली ताकत का अंदाजा इस बात से

लगाया जा सकता है कि प्रतापगढ़ के लोग मानते हैं कि उन्होंने ही | बेदखली रुकवाई थी... आमतौर पर गांधीजी को लोग सरकार का विरोधी नहीं मानते बल्कि केवल जमींदारों का विरोधी मानते हैं... हम गांधीजी और सरकार के पक्ष में है।

महात्मा गांधी हिंसक आंदोलनों के विरुद्ध थे। इसी कारण फरवरी 1922 में जब किसानों की एक भीड़ ने चौरी-चौरा पुलिस थाने पर हमला कर उसे जला दिया तो गांधीजी ने अचानक अहसयोग आंदोलन वापस ले लिया । उस दिन 22 पलिस वाले मारे गये। किसान इसलिए बेकाब हो गए थे क्योंकि पुलिस ने उनके शांतिपूर्ण जुलूस पर गोली चला दी थी।

असहयोग आंदोलन खत्म होने के बाद गांधीजी के अनुयायी ग्रामीण इलाकों में रचनात्मक कार्य शुरू करने पर जोर देने लगे। चितरंजन दास और मोतीलाल नेहरू जैसे अन्य नेताओं की दलील थी कि पार्टी को परिषद चुनावों में हिस्सा लेना चाहिए और परिषदों के माध्यम से सरकारी नीतियों को प्रभावित करना चाहिए। बीस के दशक के मध्य में गाँवों में किए गए व्यापक सामाजिक कार्यों की बदौलत गांधीवादियों को अपना जनाधार फैलाने में काफी मदद मिली। 1930 में शुरू किए गए सविनय अवज्ञा आंदोलन के लिए यह जनाधार काफी उपयोगी साबित हुआ।

भारतीय कम्युनिस्ट पार्टी और हिंदुओं के संगठन राष्ट्रीय स्वयंसेवक संघ (आरएसएस) की स्थापना बीस के दशक के मध्य की दो महत्वपूर्ण घटनाएँ थीं। भारत के भविष्य को लेकर इन पार्टियों की सोच में गहरा फर्क रहा है। अपने अध्यापकों की सहायता से उनके विचारों के बारे में पता लगाएँ। उसी दौरान क्रांतिकारी राष्ट्रवादी भगत सिंह भी सक्रिय थे। इस दशक के आखिर में कांग्रेस ने पूर्ण स्वराज का प्रस्ताव पारित किया।

चित्र 10- साइमन कमीशन का विरोध करते आंदोलनकारी। 1927 में इंग्लैंड में बैठी ब्रिटिश सरकार ने लॉर्ड साइमन की अगुवाई में एक आयोग भारत भेजा। इस आयोग को भारत के राजनीतिक भविष्य का फैसला करना था। इस आयोग में कोई भारतीय प्रतिनिधि नहीं था। इस फैसले की वजह से भारत में भारी असंतोष पैदा हुआ। सभी राजनीतिक संगठनों ने भी आयोग के बहिष्कार का फैसला लिया। जब कमीशन के सदस्य भारत पहुंचे तो प्रदर्शनों के साथ उनका स्वागत किया गया। प्रदर्शनकारियों का नारा था, 'साइमन वापस जाओ।

जवाहरलाल नेहरू की अध्यक्षता में 1929 में पारित किए गए इस प्रस्ताव के आधार पर 26 जनवरी 1930 को पूरे देश में “स्वतंत्रता दिवस" मनाया गया।

'बहरे कानों को सुनाने के लिए धमाके की जरूरत होती है। इंकलाब जिंदाबाद।

भगत सिंह और उनके साथियों जैसे क्रांतिकारी राष्ट्रवादी औपनिवेशिक शासन तथा अमीर शोषक वर्गों से लड़ने के लिए मजदूरों और किसानों की क्रांति चाहते थे। इस काम को पूरा करने के लिए उन्होंने 1928 में दिल्ली स्थित फिरोजशाह कोटला में हिंदुस्तान सोशलिस्ट रिपब्लिकन एसोसिएशन (एचएसआरए) को स्थापना की थी। एचएसआरए के सदस्यों ने लाला लाजपत राय पर लाठीचार्ज करने वाले सांडर्स नामक पुलिस अफसर की हत्या की थी। इसी लाठीचार्ज के कारण बाद में लाजपत राय की मृत्यु हो गई थी।

अपने साथी राष्ट्रवादी बी.के. दत्त के साथ भगत सिंह ने 8 अप्रैल 1929 को केन्द्रीय विधान परिषद में बम फेंका था। क्रांतिकारियों ने अपने पर्चे में कहा था कि उनका मकसद किसी की जान लेना नहीं बल्कि "बहरों को सुनाना है विदेशी सरकार को उसके द्वारा किए जा रहे भयानक शोषण से अवगत कराना था। इसी आरोप में भगत सिंह पर मुकदमा चलाया गया और 23 साल की उम्र में उन्हें फाँसी पर चढ़ा दिया गया।

चित्र 11 - भगत सिंह।

दांडी मार्च पूर्ण स्वराज अपने आप आने वाला नहीं था। इसके लिए लोगों को लड़ाई में उतरना था। 1930 में गांधीजी ने ऐलान किया कि यह नमक कानून

तोड़ने के लिए यात्रा निकालेंगे। उस समय नमक के उत्पादन और बिक्री पर सरकार का एकाधिकार होता था। महात्मा गांधी और अन्य राष्ट्रवादियों का कहना था कि नमक पर टैक्स वसूलना पाप है क्योंकि यह हमारे भोजन का एक बुनियादी हिस्सा होता है। नमक सत्याग्रह ने स्वतंत्रता की व्यापक चाह को लोगों की एक खास शिकायत सभी से जोड़ दिया था और इस तरह अमीरों और गरीबों के बीच मतभेद पैदा नहीं होने दिया।

गांधीजी और उनके अनुयायी साबरमती से 240 किलोमीटर दूर स्थित दांडी तट पैदल चलकर गए और वहाँ उन्होंने तट पर बिखरा नमक इकट्ठा करते हुए नमक कानून का सानननिक रूप से उल्लंघन किया।

चित्र 12 - महात्मा गांधी प्राकृतिक नमक इकडा करते हुए नमक कानून की अवहेलना कर रहे हैं, दांडी, 6 अप्रैल 1930.

स्वतंत्रता संघर्ष में महिलाएँ : कर्नाटक की अम्बाबाई

राष्ट्रीय आंदोलन में अलग-अलग पृष्ठभूमि वाली बहुत सारी महिलाओं ने हिस्सा लिया । युवा और वृद्ध, अकेली और विवाहित, ग्रामीण और शहरी, रूढ़िवादी और उदारवादी, सभी तरह के माहौल से आने वाली महिलाएँ आंदोलन में शामिल हुईं। स्वतंत्रता संघर्ष, महिला आंदोलन और स्वयं उनके लिए भी यह हिस्सेदारी बहुत महत्वपूर्ण थी।

अंग्रेज अफसरों और भारतीय राष्ट्रवादियों, दोनों को लगता था कि महिलाओं की सहभागिता ने राष्ट्रीय संघर्ष को जबरदस्त ताकत दी है। स्वतंत्रता आंदोलन में हिस्सेदारी के कारण महिलाएं घरों से बाहर आने लगी थीं। इसने उन्हें विभिन्न व्यवसायों व शासन में जगह दिलाई और पुरुषों के साथ समानता का मार्ग प्रशस्त किया। महिलाओं के लिए सहभागिता का क्या अर्थ था? इसकी सबसे अच्छी अभिव्यक्ति खुद उन्हीं के शब्दों में देखी जा सकती है। कर्नाटक की अम्बाबाई का विवाह 12 साल की उम्र में कर दिया गया था। 16 साल की उम्र में वह विधवा हो गई। उन्होंने उडीपी में विदेशी कपड़ों और शराब की दुकानों की घेरेबंदी की। उन्हें गिरफ्तार किया गया और सजा दी गई। रिहा होने पर उन्हें दोबारा गिरफ्तार कर लिया गया। जब भी वह जेल से बाहर होती, सभाओं में भाषण देतीं, बुनाई-कताई सिखाती और प्रभातफेरियों का आयोजन करतीं। अम्बाबाई इन्हें अपने जीवन के सबसे सुखद क्षण मानती थीं क्योंकि ऐसे क्षणों में उन्हें एक नया मकसद और प्रतिबद्धता दिखाई देती थी।

आंदोलन में हिस्सेदारी के अपने अधिकार को मनवाने के लिए महिलाओं को काफी जद्दोजहद करनी पड़ती थी। उदाहरण के लिए, नमक सत्याग्रह के दौरान शुरुआत में खुद महात्मा गांधी भी महिलाओं की हिस्सेदारी के समर्थन में नहीं थे। आखिरकार सरोजिनी नायडू ने उन्हें इस बात के लिए तैयार किया कि वे महिलाओं को भी आंदोलन में शामिल होने दें।

उन्होंने पानी उबालकर भी नमक बनाया। इस आंदोलन में किसानों, आदिवासियों और महिलाओं ने बड़ी संख्या में हिस्सा लिया। नमक के मुद्दे पर एक व्यावसायिक संघ ने पर्चा प्रकाशित किया। सरकार ने शांतिपूर्ण सत्याग्रहियों के निर्मम दमन के जरिए आंदोलन को कुचलने का प्रयास किया। हजारों आंदोलनकारियों को जेल में डाल दिया गया।

भारतीय जनता के साझा संघर्षों के चलते आखिरकार 1935 के गवर्मेंट ऑफ इंडिया एक्ट में प्रांतीय स्वायत्तता का प्रावधान किया गया। सरकार ने ऐलान किया कि 1937 में प्रांतीय विधायिकाओं के लिए चुनाव कराए जाएंगे। इन चुनावों के परिणाम आने पर 11 में से 7 प्रांतों में कांग्रेस की सरकार बनी।

 चित्र 13 - महात्मा गांधी के साथ सरोजिनी नायडू, पेरिस,

प्रांतीय स्तर पर 2 साल के कांग्रेसी शासन के बाद सिंतबर 1939 में दूसरा विश्व युद्ध छिड गया । हिटलर के प्रति आलोचनात्मक रवैये के कारण कांगेस के नेता ब्रिटेन के युद्ध प्रयासों में मदद देने को तैयार थे। इसके बदले में वे चाहते थे कि युद्ध के बाद भारत को स्वतंन्त्र कर दिया जाए। अंग्रेजो ने यह बात नही मानी। कांगेसी सरकारों ने विरोध में इस्तीफा दे दिया। 

सोत 5

वीर लखन नायक को फाँसी दे दी गई

तीस के दशक में नवरंगपुर कांग्रेस, उड़ीसा के अध्यक्षा, बाजी मुहम्मद लिखते हैं :

25 अगस्त 1942 को... 19 लोग नवरंगपुर स्थित पपरंदी में हुई पुलिस फायरिंग में मौके पर ही मारे गए। बहुत सारे लोग बाद में घावों के कारण मर गए। 300 से ज्यादा घायल हुए। 1000 से ज्यादा को कोरापुट जिले को जेल में डाल दिया गया। कई को गोली मार दी गई या फांसी पर लटका दिया गया। बीर लखन नायक (अंग्रेजों की अवहेलना करने वाले एक विख्यात जनजातीय नेता) को भी फाँसी पर लटका दिया गया। बाजी हमें बताते है कि लखन नायक अपनी फाँसी के बारे में चिंतित नहीं थे बल्कि उन्हें केवल इस बात को देख था कि वे स्वतंत्रता का प्रभात नहीं देख पाएंगे।

बाजी मुहम्मद ने राष्ट्रीय संघर्ष में शामिल होने के लिए 20,000 लोगों को लामबंद किया था। उन्होंने कई बार सत्याग्रह किया। उन्होंने दूसरे विश्व युद्ध के खिलाफ हुए विरोध और भारत छोड़ो | आंदोलन में हिस्सा लिया तथा कई बार लंबे समय तक जेल में रहे।

चित्र 14 - भारत छोड़ो आंदोलन, अगस्त 1962

प्रदर्शनकारी हर जगह पुलिस से लोहा ले रहे थे। हजारों लोग गिरफ्तार हुए. हजार से ज्यादा मारे गए और असंख्य लोग घायल हुए।

भारत छोड़ो और उसके बाद 

महात्मा गांधी ने दूसरे विश्व युद्ध के बाद अंग्रेजों के खिलाफ आंदोलन का एक नया घरण शुरू किया। उन्होंने अंग्रेजों को चेतावनी दी कि वे फौरन भारत छोड़ दें। गांधीजी ने भारतीय जनता से आह्वान किया कि वे 'करो या मरो' के सिद्धांत पर चलते हुए अंग्रेजों के विरुद्ध अहिंसक ढंग से संघर्ष करें। गांधीजी और अन्य नेताओं को फौरन जेल में डाल दिया गया। इसके बावजूद यह आंदोलन फैलता गया। किसान और युवा इस आंदोलन में बड़ी संख्या में शामिल हुए। विद्यार्थी अपनी पढाई-लिखाई छोड कर आंदोलन में कूद पड़े। देश भर में संचार तथा राजसत्ता के प्रतीकों पर हमले हुए। बहुत सारे इलाकों में लोगों ने अपनी सरकार का गठन कर लिया।

सबसे पहले अंग्रेजों ने बर्बर दमने का रास्ता अपनाया। 1943 के अंत तक 90,000 से ज्यादा लोग गिरफ्तार कर लिए गए थे और लगभग 1000 लोग पुलिस की गोली से मारे गए थे। बहुत सारे इलाकों में हवाई जहाजों से भी भीड़ पर गोलियाँ बरसाने के आदेश दिए गए। परंतु आखिरकार इस भारत को अंग्रेजों के नियंत्रण से विद्रोह ने ब्रिटिश राज को घुटने टेकने के लिए मजबूर कर दिया।

समाजवादी विचार रखने वाले आमूल परिवर्तनवादी राष्ट्रवादी सुभाषचंद्र बोस अहिंसा के गांणीनादी आदर्शों में निपनास नहीं रखते थे हालांकि "राष्ट्रपिता के रूप में गांधीजी का सम्मान करते थे। जनवरी 1941 में उन्होंने बिना किसी को बताए कलकत्ता छोड़ दिया और जर्मनी के रास्ते होते हुए सिंगापुर पहुँच गए। भारत को अग्रेजों के नियन्त्रण से मुक्त कराने के लिए उन्होंने वहाँ आजाद हिंद फौज (इडियन नैशनल आर्मीआईएनए) का गठन किया। 1944 में आजाद हिंद फौज ने इम्फाल और कोहिमा की ओर से भारत पर आक्रमण का प्रयास किया परंतु यह अभियान सफल नहीं हो पाया। आईएनए के सदस्यों को कैद कर लिया गया और उन पर मुकदमे चलाए गए। देश भर में तमाम तरह के लोगों ने आजाद हिंद फौज के सिपाहियों पर चलाए गए मुकदमों के खिलाफ चले संघर्षो में हिस्सा लिया।

स्वतंत्रता और विभाजन की ओर

1940 में मुसलिम लीग ने देश के पश्चिमोत्तर तथा पूर्वी क्षेत्रों में मुसलमानों के लिए "स्वतंत्र राज्यों" की माँग करते हुए एक प्रस्ताव पारित किया। इस प्रस्ताव में विभाजन या पाकिस्तान का जिक्र नहीं था। मुसलिम लीग ने उपमहाद्वीप के मुसलमानों के लिए स्वायत्त व्यवस्था की माँग क्यों की थी? | 1930 के दशक के आखिरी सालों से लीग मुसलमानों और हिंदुओं को अलग-अलग "राष्ट्र मानने लगी थी। इस पिपार रापा पपगे में बीस और तीस के दशकों में हिंदुओं और मुसलमानों के कुछ संगठनों के बीच हुए

चित्र 16 - मौलाना आजाद तथा कांग्रेस कार्यकारी समिति के अन्य सदस्य, सेवाग्राम् 1942

मौलाना आजाद का जन्म मक्का में हुआ था। उनके पिता बंगाली और माँ | अरब मुल की थीं। बहत सारी भाषाओं के जानकार आजाद इस्लाम के विद्वान और | वहादते-दीन यानी सभी धर्मों की बुनियादी एकता के हिमायती थे। गांधीवादी | आंदोलनों में हमेशा सक्रिय रहने वाले और हिंदू-मुसलिम एकता के पक्के हिमायती

थे। उन्होंने जिन्ना के दो-राष्ट्र सिद्धांत का विरोध किया था।

चित्र 20 - जवाहरलाल नेहरू कांग्रेस के बम्बई अधिवेशन से पहले महात्मा गांधी से बात कर रहे है।

जुलाई 1946 गांधीजी के शिष्य कांग्रेस समाजवादी और अंतर्राष्ट्रीवादी विचार रखने वाले नेहरू राष्ट्रीय आंदोलन तथा स्वंतन्त्र भारत की आर्थिक एवं राजनीतिक व्यवस्था के मुख्य शिल्पियों में से थे। 

तनावों का भी हाथ रहा होगा। 1937 के प्रांतीय चुनाव संभवतरू इससे भी ज्यादा बड़ा कारण रहे। इन चुनावों ने मुसलिम लीग को इस बात का यकीन दिला दिया था कि यहाँ मुसलमान अल्पसंख्यक हैं और किसी भी लोकतांत्रिक संरचना में उन्हें हमेशा गौण भूमिका निभानी पड़ेगी। लीग को यह भी भय था कि संभव है कि मुसलमानों को प्रतिनिधित्व ही न मिल पाए। 1937 में मुसलिम लीग संयुक्त प्रांत में कांग्रेस के साथ मिलकर सरकार बनना चाहती थी परंतु कांग्रेस ने इस प्रस्ताव को स्वीकार नहीं किया जिससे फासला और बढ़ गया।

तीस के दशक में मुसलिम जनता को अपने साथ लामबंद करने में कांग्रेस की विफलता ने भी लीग को अपना सामाजिक जनाधार फैलाने में मदद दी। चालीस के दशक के शुरुआती सालों में जिस समय कांग्रेस के ज्यादातर नेता जेल में थे, उस समय लोग ने अपना प्रभाव फैलाने के लिए तेजी से प्रयास किए। 1945 में विश्व युद्ध खत्म होने के बाद अंग्रेजों ने भारतीय स्वतंत्रता के लिए कांग्रेस और लीग से बातचीत शुरू कर दी। यह वार्ता असफल रहीं क्योंकि लीग का कहना था कि उसे भारतीय मुसलमानों का एकमात्र प्रतिनिधि माना जाए। कांग्रेस इस दावे को मंजूर नहीं कर सकती थी क्योंकि बहुत सारे मुसलमान अभी भी उसके साथ थे। 

1946 में दोबारा प्रांतीय चुनाव हुए। “सामान्य निर्वाचन क्षेत्रों में कांग्रेस का प्रदर्शन तो अच्छा रहा परंतु मुसलमानों के लिए आरक्षित सीटों पर लीग को बेजोड सफलता मिली। लीग 'पाकिस्तान' की माँग पर चलती रही। मार्च 1946 में ब्रिटिश सरकार ने इस माँग का अध्ययन करने और स्वतंत्र भारत के लिए एक सही राजनीतिक बंदोबस्त सुझाने के लिए तीन सदस्यीय परिसंघ भारत भेजा। इस परिसंघ ने सुझाव दिया कि भारत अविभाजित रहे। और उसे मुुस्लिम बहुत क्षेत्रो को कुछ स्वायत्तता देते हुए एक ढीले -ढाले महासंघ के रूप मे संगठित किया जाए। कांग्रेस और मुस्लिम लीग, दोनो ही इस प्रस्ताव के कुछ खास प्रावधानों पर सहमत नही थे। अब देश का विभाजन अवश्यभावी था। 

कैबिनेट मिशन की इस विफलता के बाद मसलिम लीग ने पाकिस्तान की अपनी माँग मनवाने के लिए जनांदोलन शुरू करने का फैसला लिया। उसने 16 अगस्त 1948 को "प्रत्यया कार्रवाई दिवस" मनाने का आह्वान किया। इसी दिन कलकत्ता में दंगे भड़क उठे जो कई दिन चलते रहे। इन दंगों में हजारों लोग मारे गए। मार्च 1947 तक उत्तर भारत के विभिन्न भागों में भी हिंसा फैल गई थी।

कई लाख लोग मारे गए। असंख्य महिलाओं को विभाजन की इस हिंसा में अकथनीय अत्याचारों का सामना करना पड़ा। करोड़ों लोगों को अपने घर-बार छोड़कर भागना पड़ा। अपने मूल स्थानों से बिछड़कर ये लोग रातोंरात अजनबी जमीन पर शरणार्थी बनकर रह गए। विभाजन का नतीजा यह भी हुआ कि भारत की शक्ल-सूरत बदल गई, उसके शहरों का माहौल बदल गया और एक नए देश - पाकिस्तान - का जन्म हुआ। इस तरह ब्रिटिश शासन से स्वतंत्रता का यह आनंद विभाजन की पीड़ा और हिंसा के साथ हमारे सामने आया।

उन्नीसवीं सदी के आखिर और वीसवीं सदी की शुरुआत में बहुत सारे अफ्रीकी और एशियाई देशों में राष्ट्रवाद का उदय हुआ। इनमें से बहुत सारे देशों में राष्ट्रवाद का उदय स्वतंत्रता के लिए | उपनिवेशवाद विरोधी संघर्षों के तहत हुआ था।

आफ्रीका में औपनिवेशिक शासन तानाशाही जैसा था। विदेशी शासकों के प्रतिनिधि के रूप में केवल मुखियाओं को ही शासन चलाने की छूट दी जाती थी। या फिर आफ्रीकियों के बारे में केवल गोरे प्रतिनिधियों वाली सभाएँ कानुन बनाती थीं। कम से कम दूसरे विश्व युद्ध के बाद तक आक्रोकियों के पास | निर्णय लेने या प्रतिनिधित्व की ताकत नहीं थी। स्थानीय भूस्वामियों या किसानों से जमीन का जबरन अधिग्रहण, करों में वृद्धि और खराब कार्यपरिस्थितियों की वजह से बहुत सारे आफ्रीकी आंदोलन शुरू हुए। | 1957 में घाना स्वतंत्रता पाने वाला उप-सहारा आफ्रीका का पहला देश बना। इससे पहले उसे गोल्ड | कोस्ट के नाम से जाना जाता था। यहाँ स्वतंत्रता आंदोलन का नेतृत्व कुआर्म नकरूमा को कन्वेंशन | पीपुल्स पार्टी कर रही थी। घाना की जनता ने स्वतंत्रता के लिए हड़ताल, बहिष्कार और जनांदोलनों का रास्ता अपनाया था। 1961 में कन्वेंशन पीपुल्स पार्टी को चुनावों में जबर्दस्त सफलता मिली थी। इस पार्टी ने उस प्रणाली का विरोध किया जिसमें ब्रिटिश शासकों ने मुखियाओं को विधान सभाओं में अपने प्रतिनिधियों को भेजने का अधिकार दिया हुआ था। इस पार्टी ने अंग्रेजों पर दबाव डाला कि वे ऐसी विधानसभा बनाएँ जिसमें कोई मनोनीत या विशेष सदस्य न हों। 1954 में इस मांग को मान लिया गया। 1066 में नई विधान परिषद के लिए चुनाव हुए। कन्वेंशन पीपुल्स पार्टी ने इन चुनावों में सफलता पाई और इस तरह 'चाना' के नाम से एक नवस्वाधीन राष्ट्र के निर्माण का मार्ग प्रशस्त किया।

 राष्ट्रीय आन्दोलन और राजस्थान

राजस्थान में किसान वर्ग ठिकानेदारों और जागीदारों के अत्याचारों से तंग आ चुका था। इसका पहला आभास तब हुआ जब बिजौलिया में जागीरदारों के खिलाफ किसान आन्दोलन शुरू हुआ। बिजौलिया में किसानों को 84 किस्म के कर देने पड़ते थे। 1913 ई. में साधु सीताराम दास के नेतृत्व में किसानों ने इस तरह की अत्याचारी कर व्यवस्था का विरोध किया। 1916 ई. में विजयसिंह पथिक और माणिक्यलाल वर्मा के नेतृत्व में किसानों ने बेगार करने से मना किया और कर भी नहीं दिए। आने वाले समय में अन्य रियासतों और ठिकानों के | किसानों ने भी बिजौलिया किसान आन्दोलन से ।

साधु सीताराम दास विजयसिंह पथिक सीख लेकर बेगार और कर बंद कर दिए।

पहले तो हर रियासत का किसान आंदोलन अलग-अलग चलता रहा। फिर वे हिन्दुस्तान के स्वतंत्रता आन्दोलन से जुड़ने लगे। लगभग सभी रियासतों में प्रजा मण्डल का गठन हुआ।

प्रजा मण्डल किसानों की समस्याओं के अलावा रियासतों में मौजूद बदहाली के खिलाफ भी आवाज उठा रही थी। हर रियासत में मौंग उठी कि रियासत में उत्तरदायी शासन स्थापित हो। कहीं-कहीं प्रजा मण्डल के ही नेताओं को स्थानीय मंत्रिमंडल में शामिल भी कर लिया गया। जब देश में 1942 ई. में भारत छोड़ो आंदोलन शुरू हुआ तो प्रजा मण्डल ने माँग रखी कि रियासतें भी अंग्रेजों से नाता तोड़ें।

इस पर कई नेताओं को जेल में डाल दिया गया। नेताओं के अंदीकरण से लगभग हर रियासत में लोग भड़क उठे और लोगों ने आंदोलन किया। डूंगरपुर में आदिवासियों की समस्याएँ भी प्रजा मण्डल ने उठाई। प्रतापगढ़ में अमृतलाल के नेतृत्व में हरिजन सेवा समिति का गठन किया गया।

गतिविधि

अपने क्षेत्र में प्रजामंडल में शामिल लोगों के नाम पता करो और जानो कि यहाँ प्रजामंडल किस तरह

से काम कर रहा था। 

राजस्थान के क्रान्तिकारी नेता

अर्जुन लाल सेठी - अर्जुनलाल सेठी का जन्म 1880 ई. में PRESE जयपुर में हुआ। इलाहाबाद विश्वविद्यालय से बी.ए. उत्तीर्ण किया। जब सेठी को जयपुर के प्रधानमंत्री का पद प्रस्तावित किया गया तो उन्होंने कहा श्रीमान् !  अर्जुनलाल नौकरी करेगा तो अंग्रेजों को कौन निकालेगा?

वे देश सेवा का व्रत ले चुके थे । सेठी जी ने केसरीसिंह बारहठ,गोपाल सिंह खरवा आदि के सहयोग से राजस्थान में एक कांतिकारी संस्था का निर्माण किया। अल्प समय में ही जयपुर में स्थापित वर्द्धमान विद्यालय देशभर के कांतिकारियों के प्रशिक्षण का मुख्य केन्द्र बन गया । निमाज हत्याकाण्ड तथा दिल्ली षडयंत्र में हाथ होने के सन्देह में आप पकड़े गये और बन्दीगृह में डाल दिये गये । सेठी जी के विरूद्ध कोई ठोस प्रमाण न मिलने के उपरान्त भी जयपुर में उन्हें नजर बन्द रखा गया तथा पाँच वर्ष पश्चात वेलूर जेल में भेज दिया गया। वहाँ जेल अधिकारियों के दुर्व्यवहार के कारण कई दिनों तक अनशन किया।

1920 ई. में रिहा होने पर सेठी कांग्रेस में शामिल हो गए पर नीति संबंधी मतभेदों के चलते कांग्रेस से अलग हो गए और जीवनयापन के लिए उन्होंने अजमेर की दरगाह में मुसलमान बच्चों को अरबी-फारसी पढ़ाना शुरू कर दिया। 22 सितम्बर, 1941 ई. को अजमेर में सेठी का देहांत हो गया।

राव गोपाल सिंह खरवा-अजमेर-मेरवाड़ा में खरवा ठिकाने के राव गोपाल सिंह राजस्थान के क्रान्तिकारी आंदोलन के साथ घनिष्ठ रूप से संबंधित रहे। वे आरंभ से ही आर्य समाज से प्रभावित थे।

प्रथम विश्वयुद्ध के दौरान रास बिहारी बोस व सचिन्द्रनाथ सान्याल ने भारत में सशस्त्र क्रांति की एक योजना तैयार की। राव गोपाल सिंह इस योजना से जुड़ गए, लेकिन क्रान्तिकारियों के एक सहयोगी ने योजना की सूचना पुलिस को दे दी। फलतः योजना विफल हो गई। जून, 1915 ई. में ब्रिटिश सरकार ने राव गोपाल सिंह को आदेश दिया कि वह 24 घंटे में खरवा छोड़कर 

टाडगढ़ चला जाए। टाडगढ़ में राव पुलिस निगरानी में रहे। 10 जुलाई 1916 ई. को वह टाडगढ़ से भाग निकले और सलेमाबाद में पकड़े गये और उन्हें दिल्ली के तिहाड़ जेल में भेज दिया गया । यहाँ से वे 1920ई. में रिहा हो गये । बाद में वे रचनात्मक कार्यों में लग गये । मार्च 1956ई. में उनका स्वर्गवास हो गया ।

केसरी सिंह बारहठ केसरीसिंह का जन्म 1872 ई. में शाहपुरा (भीलवाड़ा) के समीप गाँव देवपुरा में हुआ। बाद में वे उदयपुर के महाराणा के पास चले आए। इस दौरान श्यामजी कृष्ण वर्मा, रास बिहारी बोस व अन्य क्रांतिकारियों से उनका सम्पर्क हुआ। 1903 ई. में होने वाले दिल्ली दरबार में मेवाड़ के महाराणा फतहसिंह के सम्मिलित होने के समाचार मिले तो कांतिकारियों को महाराणा का यह कदम अनुचित लगा । महाराणा फतहसिंह जब दिल्ली दरबार में भाग लेने के लिए जाने लगे तो केसरीसिंह ने महाराणा को 13 सोरठे 'चेतावणी रा चुंगदया' भेजे। इन्हें पढ़कर महाराणा दिल्ली पहुँचकर भी दरबार में शामिल नहीं हुए।

सरकारी गोपनीय रिपोर्ट के अनुसार उन पर राजद्रोह, बगावत, ब्रिटिश फौज के भारतीय सैनिकों को शासन के विरूद्ध भड़काने व षड्यंत्र में शामिल होने के साथ-साथ प्यारेराम नामक साधु की हत्या का आरोप भी लगाया गया।

उन्हें 20 वर्षों की सजा देकर हजारीबाग सेन्ट्रल जेल भेज दिया गया, जहाँ से 1920 ई. में रिहा किया गया। केसरी सिंह का शेष जीवन कोटा में बीता। 1941 ई. में इस स्वातंत्र्य वीर का निधन हो गया।

प्रताप सिंह बारहठ केसरी सिंह बारहठ के पुत्र प्रताप सिंह बारहठ का जन्म 24 मई, 1893 ई. को उदयपुर में हुआ। प्रतापसिंह बारहठ ने उस परिवार में जन्म लिया, जिसमें देशभक्ति की भावना कूट-कूट कर भरी थी। केसरीसिंह ने प्रताप को अर्जुनलाल सेठी के वर्द्धमान स्कूल में पढ़ने भेजा। शीघ्र ही प्रतापसिंह भी कान्तिकारी गतिविधियों में संलग्न हो गये। हैदराबाद (सिंध) से बीकानेर लौटते हुए जोधपुर के पास 'आशानाड़ा' स्टेशन पर स्टेशन मास्टर ने धोखा देकर प्रतापसिंह को पकड़वा दिया। प्रतापसिंह को बरेली जेल में रखा गया।

अंग्रेज अधिकारी चार्ल्स क्लीवलैंड प्रताप पर रास बिहारी बोस व अन्य क्रान्तिकारियों की जानकारी देने के लिए दबाव डालता रहा, पर प्रताप टस से मस न हुआ। इस पर क्लीवलैंड ने कहा, 'तुम्हारी माँ तुम्हारे बिना दुःखी है, वह आँसू बहाती रहती है। तो प्रताप सिंह ने कहा'तुम कहते हो कि मेरी माँ मेरे लिए रात-दिन रोती है और बहुत दुःखी है, किन्तु मैं अन्य सैंकड़ों माताओं के रोने का कारण नहीं बन सकता। इस पर उसे तरह-तरह की घोर यातनाएँ दी जाने लगी, जिसके कारण 27 मई 1918 ई. को जेल में उनका देहांत हो गया।

जोरावर सिंह बारहठ यह प्रसिद्ध कान्तिकारी केसरीसिंह बारहठ के छोटे भाई थे। 1912 ई. को क्रान्तिकारी जोरावर सिंह बारहठ ने दिल्ली में वायसराय लार्ड हार्डिंग्ज के जुलूस में वायसराय पर बम फेंका। वायसराय बच गया, परन्तु महावत मारा गया। जोरावर सिंह भूमिगत हो गए। बाद में उनका अधिकांश समय

मालवा और वागड़ क्षेत्र में  साधु वेश में अमरदास वैरागी के रूप में व्यतीत किया। जोरावर सिहं पर निमाज हत्याकाण्ड केस के मुकदमें में वारट जारी था। परन्तु जोरावर सिंह आजीवन अंग्रेजो के पकड में नही आए। 

आओ करके देखे

भारतीय स्वाधीनता आन्दोलन में इन क्रान्तिकारियों के योगदान के बारे में जानकारी संकलित कीजिए। 

शब्दावली

वैधानिक - कानून सम्मत 

विसर्जित - बिखरना 

सविनय अवज्ञा- विनम्रता पूर्वक बात मानने से इन्कार करना 

अभ्यास प्रश्न 

प्रश्न एक व दो सही उत्तर कोष्टक में लिखे ।

1. भारतीय राष्ट्रीय कांग्रेस की स्थापना  कब हुई । 

(अ)1885

(ब)1919

(स)1942

(द)1905

2. चैरा चोरी काण्ड हुआ था। 

(अ)1919

(ब)1922

(स)1920

(द)1905

3. चेतावणी रा चुंगट्या किसकी रचना है?

4. राजस्थान के क्रान्तिकारियों के नाम लिखिए?

5. रोलट एक्ट क्या है?

6. लाल, बाल पाल के नाम से कौन प्रसिद्व हुए। नाम लिखे ?

7 जलियावाला बाग हत्याकाण्ड का वर्णन कीजिए?

8 असहयोग आन्दोलन से आप क्या समझते है।?

9 भारत छोडो आन्दोलन का वर्णन कीजिए ?

10 भारतीय राष्ट्रीय आन्दोलन की मुख्य घटनाओं का वर्णन कीजिए। 

25. स्वतंन्त्रता के बाद 

एक नया और खंडित राष्ट्र

अगस्त 1947 में जब भारत आजाद हुआ तो उसके सामने कई बड़ी चुनौतियाँ थीं| बँटवारे की वजह से 80 लाख शरणार्थी पाकिस्तान से भारत आ गए थे| इन लोगों के रहने का इंतजाम करना और उन्हें रोज़गार देना ज़रूरी था| इसके बाद रियासतों की समस्या थी| तकरीबन 500 रियासतें राजाओं या नवाबों के शासन में चल रही थीं| इन सभी को नए राष्ट्र में शामिल होने के लिए तैयार करना एक टेढ़ा काम था| शरणार्थियों और रियासतों की समस्या पर फौरन ध्यान देना लाजिमी था| लंबे दौर में इस नवजात राष्ट्र को एक ऐसी राजनीतिक व्यवस्था भी विकसित करनी थी जो यहाँ के लोगों की आशाओं और आकांक्षाओं को सबसे अच्छी तरह व्यक्त कर सके|

चित्र-1 इलाहाबाद में महात्मा गाँधी की अस्थियों का विर्सजन, फरवरी 1948

अभी स्वंत्रता को छ: महीने भी नहीं हुये थे कि सारा राष्ट्र गहरे शोक में पड़ गया| 30 जनवरी 1948 को कट्टर विचारों वाले नाथूराम गोडसे ने महात्मा गांधी की हत्या कर दी| वह गांधीजी के इस दृढ विश्वास से मतभेद रखता था कि हिन्दुओं और मुसलमानों को सद्भावना बनाते हुए इकट्ठे रहना चाहिए| उसी शाम हक्के-बक्के राष्ट्र ने आकाशवाणी पर जवाहरलाल नेहरू का भावुक भाषण सुना “दोस्तों, साथियों, हमारी जिंदगी की रोशनी बुझ गई और चारों तरफ अंधेरा है.... हमारे प्रिय नेता... राष्ट्रपिता अब नहीं रहे|"

1947 में भारत की आबादी काफी बड़ी थी- तकरीबन 34.5 करोड़| यह आबादी भी आपस में बंटी हुई थी| इसमें ऊँची जाति और नीची जाति, बहुल हिंदू समुदाय और अन्य धर्मों को मानने वाले भारतीय थे| इस विशाल देश के लोग तरह-तरह की भाषाएं बोलते थे, उनके पहनावों में भारी फर्क था, उनके खान-पान और  काम-धंधो में भारी विविधता थी| इतनी विविधता वाले लोगो को एक राष्ट्र -राज्य के रूप में  कैसे संगठित किया जा सकता था| 

 एकता की समस्या के साथ ही विकास भी एक बडी समस्या थी| स्वंतत्रता के समय भारत की एक विशाल संख्या गांवो में रहती थी| आजीविका के लिए किसान और काश्तकार बारिश पर निर्भर रहते थे| यही स्थिति अर्थव्यवस्था के गैर .कृषि क्षेत्रों की थी| अगर फसल चैपट हो जाती तो नाई ए बढईए बुनकर और अन्य कारीगरों की आमदनी पर भी संकट पैदा हो जाता था| शहरों में फेक्ट्री मजदूर भीड भरी झुग्गी बस्तियों में रहते थे जहा शिक्षा या स्वास्थ्य सुविधाओं की खास व्यवस्था नही थी| इस विशाल आबादी को गरीबी के चंगुल से निकालने के लिए न केवल खेती की उपज  बढ़ाना ज़रूरी था बल्कि नए उद्योगों का निर्माण भी करना था जहाँ लोगों को रोजगार मिल सके|

एकता और विकास की प्रक्रियाओं को साथ-साथ चलना था| अगर भारत के विभिन्न तबकों के बीच मौजद मतभेदों को दूर न किया जाता तो वे हिंसक और बहत खतरनाक टकरावों का रूप ले सकते थे| लिहाजा ऐसे टकराव देश के लिए मैंहगें भी पड़ते थे| कहीं ऊँची जाति और नीची जाति के बीच, कहीं हिंदुओं और मुसलमानों के बिच तो कहीं किसी और वजह से तनाव की आशंका बनी हुई थी| दूसरी तरफ, अगर आर्थिक विकास के लाभ आबादी के बड़े हिस्से को नहीं मिलते है तो और ज्यादा भेदभाव पैदा हो सकता था| ऐसी स्थिति में अमीर औरा गरीब, शहर और देहात, संपन्न और पिछड़े इलाकों को फर्क पैदा हो सकता था|

नए संविधान की रचना

दिसंबर 1946 से नवंबर 1949 के बीच तकरीबन 300 भारतीयों ने देश के राजनीतिक भविष्य के बारे में लंबा विचार-विमर्श किया| यद्यपि इस “संविधान समा" की बैठके नई दिल्ली में आयोजित की गई थीं परंतु इसके सदस्य पूरे देश में फैले हुए थे और वे बहुत सारी राजनीतिक पार्टियों के प्रतिनिधि थे| इन्हीं चर्चाओं के फलस्वरूप भारत का संविधान लिखा गया जिसे 26 जनवरी 1950 को लागू किया गया|

हमारे संविधान की एक खासियत यह थी कि उसमें सार्वभौमिक व्यस्क मताधिकार का प्रावधान किया गया था| इसका मतलब यह था कि 21 साल से ज्यादा उम्न के सभी भारतीयों को प्रांतीय और राष्ट्रीय चुनावों में वोट देने का अधिकार था| यह एक क्रांतिकारी कदम था| इससे पहले कभी भी भारतीयों को खुद अपने नेता चुनने का अधिकार नहीं मिला था| ब्रिटेन और अमरीका टुकड़ी-टुकड़ा महा सभी व्यस्क नागरिकों को मत देने दिया गया था| वहीं सबसे पहले संपन्न पुरूषों को वोट देने का का अधिकार अधिकर मिला| इसके बाद शिक्षित पुरुषों को भी मताधिकार दिया गया | मजदूर पुरुषों को काफी लंबे संघर्ष के बाद यह अधिकार मिला | महिलाओं को सबसे अंत में मताधिकार दिया गया- वह भी लंबे जुझारू संघर्ष के बाद | इसके विपरीत, भारत में आज़ादी के कुछ ही समय बाद ये 

चित्र-2 संविधान के उद्देश्यों पर रोशनी डालने वाले प्रस्ताव को पढ़ते हुए जवाहरलाल नेहरू 

फैसला ले लिया गया था कि देश के सभी स्त्री-पुरुषों को यह अधिकार दिया जाएगा भले ही वे अमीर हों या गरीब, पढ़े-लिखे हो या अनपढ़ हों|

संविधान की दूसरी विशेषता यह थी कि उसमें तमाम जातियों, धर्मों या किसी भी तरह की पृष्टभूमि से संबंध रखने वाले सभी नागरिकों को कानून की नज़र में समान माना गया| भारत के कुछ लोग चाहते थे कि भारत की राजनीतिक व्यवस्था हिंदू आदर्शों पर आधारित हो और भारत को एक हिंदू देश घोशित किया जाए| अपनी बात के समर्थन में उन्होंने पाकिस्तान का उदाहरण दिया जिसका गठन ही एक खास समुदाय -मुसलमानों के हितों की रक्षा के लिए किया गया था| पंरतु भारतीय प्रधानमंत्री जवाहरलाल नेहरू का स्पष्ट मत था कि भारत "हिंदू पाकिस्तान" नहीं बन सकता और नहीं बनना चाहिए|

मुसलमानों के अलावा भारत में सिख और ईसाइयों की भी बड़ी संख्या थी| इसके अलावा पारसी, जैन तथा अन्य धर्मों के लोग भी थे| नए संविधान में इन सभी समुदायों के लागों को भी वही अधिकार दिए गए जो अधिकार हिंदुओं को दिए गए थे| चाहे सरकारी या निजी क्षेत्र की नौकरियों का सवाल हो या कानून से संबंधित कोई मामला हो, इन सभी समुदायों के लोगों को भी वैसे ही अवसर देने का प्रावधान किया गया जैसे हिंदुओं को दिए जा रहे थे|

संविधान की तीसरी विशेषता यह थी कि इसमें समाज के निर्धन और सबसे वंचित तबकों के लिए विशेष सुविधाओं की व्यवस्था की गई थी| "भारत के सम्मान" को "कलंकित" करने वाली छुआछूत के चलन को खत्म कर दिया गया| अब तक हिंदूओं के मंदिरों में केवल ऊँची जातियों के लोग ही जाते थे लेकिन अब उन्हें सभी लोगों के खोल दिया गया| जिन्हें अब तक अछूत माना जाता था, अब वे भी मंदिरों में जा सकते थे| एक लंबी बहस के बाद संविधान सभा ने यह भी तय किया कि विधायिका की कुछ सीटें और सरकारी नौकरियों में कुछ हिस्सा "निचली जातियों के सदस्यों के लिए आरक्षित किया जाए| कुछ लोगों की दलील थी कि अछूत- जिन्हें उस समय हरिजन कहा जाता था- सोन| उम्मीदवारों के पास इतने अंक या शैक्षणिक योग्यता नहीं होती कि वे भारतीय प्रशासनिक सेवा जैसी प्रतिष्ठित नौकरियों में जा सकें| हमें उन्हें सुरक्षा और परंतु, जैसा कि संविधान सभा के सदस्य एच. जे. खांडेकर ने कहा | अधिकार देने चाहिए| था, हरिजनों की “अक्षमता के लिए" ऊँची जातियाँ जिम्मेदार हैं| अपने सुविधासंपन्न सहकर्मियों को संबोधित करते हुए खांडेरकर ने मुख्यमंत्रियों को लिखे एक पत्र में कहा था:

स्त्रोत 1 

हमें उन्हें सुरक्षा और अधिकार देने चाहिए|

मुख्यमंत्रियों को लिखे एक पत्र में| नेहरू ने कहा था

:....हमारे पास एक मुस्लिम अल्पसंख्यक समुदाय है जो संख्या की दृष्टि से इतना बड़ा है कि अगर वे चाहें तो भी कहीं नहीं जा सकते | यह एक बुनियादी तथ्य है जिसके बारे में बहस की कोई गुंजाइश नहीं है| पाकिस्तान के तरह से चाहे जितना उकसावा हो और वहाँ के गैर-मुसलमानों पर चाहे जो भी अत्याचार हो रहे हों, हमें इस अल्पसंख्यक समुदाय के साथ सभ्य ढंग से व्यवहार करना है| हमें इस समुदाय को भी वही सुरक्षा और अधिकार देने होंगे जो किसी लोकतांत्रिक राज्य के नागरिकों को मिलते है

हमें हजारों साल तक दबाकर रखा गया है| आप लोगों ने हमें अपनी सेवा में लगाए रखा और हमें इस कदर दबाया है कि अब न केवल हमारे मस्तिष्क और शरीर, बल्कि हमारा हृदय भी काम नहीं करता और नही हम आगे बढ़ पाने में सक्षम है| 

भूतपूर्व "अछूओं" के साथ-साथ आदिवासियों या अनुसूचित जनजातियों को भी विधायिका और नौकरियों में आरक्षण दिया गया | अनुसूचित जातियों की तरह इन भारतीयों को भी वंचित रखा गया था और उनके साथ भेदभाव किया गया था| आदिवासी आधुनिक स्वास्थ्य सुविधाओं और शिक्षा से वंचित थे| उनकी जमीन और जंगलों पर समुदाय से बाहर के ताकतवर लोगों का कब्जा होता जा रहा था | संविधान से उन्हें जो नए अधिकार मिले उनका उद्देश्य इस स्थिति में सुधार लाने का था|

संविधान सभा के सदस्यों ने केंद्र और राज्य सरकारों की शक्तियों और अधिकारों के बंटवारें पर भी लंबी चर्चा की| कुछ लोगों का मानना था कि केंद्र के हित सबसे महत्वपूर्ण होने चाहिए| उनका कहना था कि यदि केंद्र मजबूत होगा तो "तभी वह पूरे देश की उन्नति के लिए सोचने और योजना बनाने में सक्षम होगा|" कई अन्य सदस्यों का मानना था कि राज्यों को ज्यादा स्वायत्तता और आजादी मिलनी चाहिए| मैसूर के एक सदस्य का कहना था कि मौजूदा व्यवस्था में "लोकतंत्र दिल्ली में केंद्रित है और इसलिए बाकी देश में वह इसी भावना और अर्थ में साकार नहीं हो रहा है|"

गतिविधि ___एक मुस्लिम परिवार में बाप-बेटे के बीच हो रही बातचीत की कल्पना कीजिए| बेटा मानता है कि विभाजन के बाद परिवार को पाकिस्तान चले जाना चाहिए जबकि पिता का विश्वास है कि उन्हें भारत में ही रहना चाहिए| इस अध्याय (तथा अध्याय  24) में दी गई सूचनाओं के आधार पर अभिनय करके बताएं कि दोनों के तर्क क्या होंगे|

मद्रास के एक सदस्य का आग्रह था कि "राज्य स्तर पर लोगों की कुशलक्षेप का प्रारंभिक भार प्रांतीय सरकारों के उपर ही होना चाहिए|

इन मतभेदों को दूर करने के लिए संविधान में विभिन्न विषयों को तीन सूचियों में बांट दिया गया- केंद्रीय सूची, राज्य सूची और समवर्ती सूची| केंद्रीय सूची में कराधान, रक्षा और विदेशी मामलों आदि को रखा गया| ये ऐसे विषय थे जो केवल केंद्र सरकार के अधीन थे| राज्य सूची में शिक्षा और स्वास्थ्य जैसे विषय लिए गए जिनकी जिम्मेदारी मुख्य रूप से राज्य सरकारों के उपर थी| समवर्ती सूची में वन एवं कृशि आदि ऐसे विशयों को रखा गया जिनके बारे में केंद्र और राज्य सरकारें, दोनों संयुक्त रूप से फैसला ले सकते थे|

चित्र :-डॉ. बी. आर. अंबेडकर|

सवाल पर बड़ी तीखी बहस हुई| बहुत डॉ. बी.आर. अंबेडकर (1801-1988) को प्यार से लोग बाबासाहेब के नाम से सारे लोगों का मानना था कि अंग्रेजों के पुकारते थे| वह एक मराठी भाशी दलित परिवार से थे| डॉ. अंबेडकर एक साथ अंग्रेजी भाषा को विदा कर दिया जाने-माने वकील और अर्थशास्त्री थे| उन्हें दलितों का एक महान नेता और भारतीय संविधान का जनक माना जाता है| 

सविंधान सभा में भाषा के सवाल पर बडी तीखी बहस हुई| बहुत सारे लोगों का मानना था कि अंगे्रजो के साथ अंग्रेजी भाषा को विदा कर दिया जाना चाहिए| उनका कहना था कि अंग्रेजी की जगह हिंदी को अपनाया जाना चाहिए| परन्तु जो लोग हिन्दी नही बोलते थे उनकी राय अलग थी | संविधान सभा में बोलते हुए टी.टी. कृष्णामाचारी ने "दक्षिण के लोगों की ओर से चेतावनी देते हुए कहा कि अगर उन पर हिंदी थोपी गई तो वहाँ के बहुत सारे लोग भारत से अलग हो जाएंगे| इस विवाद से बचने के लिए आखिरकार बीच का रास्ता निकाल लिया गया| संविधान निर्माताओं ने हिंदी को भारत की "राजभाषा' का दर्जा दिया जबकि अदालतों, सेवाओं, विभिन्न राज्यों के बीच संचार आदि के लिए अंग्रेजी के इस्तेमाल का फैसला लिया गया|

संविधान की रचना में बहुत सारे भारतीयों ने योगदान दिया था इनमें सबसे महत्वूपर्ण योगदान संभवतः डॉ. बी.आर. अंबेडकर का था जो संविधान सभा की प्रारूप समिति के अध्यक्ष थे और जिनके नेतृत्व में दस्तावेज को अंतिम रूप दिया गया था| संविधान के सामने अपने आखिरी भाषण में डॉ. अंबेडकर ने कहा कि राजनीतिक लोकतंत्र के साथ-साथ आर्थिक और सामाजिक लोकतंत्र भी जरूरी है| यदि लोगों को वोट डालने का अधिकार दे दिया जाता है तो अंग्रेजी को भारत की एक इससे अमीर-गरीब या ऊँची और नीची जातियों का फासला अपने आप भाषा के रूप में बनाए रखने | के फैसले के आज की तारीख खत्म नहीं हो जाएगा| उन्होनें कहा कि नए संविधान के साथ भारतमें होने वाले एक फायदे और __ अंतर्विरोध के एक नए युग में प्रवेश करने जा रहा है| राजनीति में हमारे पास समानता होगी और सामाजिक व आर्थिक जीवन मे हम असमानता की राह पर चलेंगे| राजनीति में हम एक व्यक्ति, एक वोट और एक मूल्य के सिद्धांत का पालन करेंगे| इसके विपरीत, अपनी सामाजिक एवं आर्थिक संरचना के फलस्वरूप हम सामाजिक और आर्थिक जीवन में एक व्यक्ति, एक मूल्य के सिद्धांत का निषेध करते रहेंगे|

गतिविधि 

अंगे्रजी को भारत की एक भाषा के रूप में बनाए रखने के फेसले के आज की तारीख में होने वाले एक फायदे और एक नुकसान पर अपनी कक्षा में चर्चा कीजिए| 

राज्यों का गठन कैसे किया जाए?

1920 के दशक में स्वतंत्रता संघर्ष की मुख्य पार्टी- भारतीय राष्ट्रीय कांग्रेस – ने आश्वासन दिया था कि जैसे ही देश आजाद हो जाएगा, प्रत्येक बड़े भाषायी समूह का अपना अलग प्रांत होगा| आजादी मिलने के बाद कांग्रेस ने इस आश्वासन को पूरा करने के लिए कोई कदम नहीं उठाया| क्योंकि भारत धर्म के आधार पर बंट चुका था इसलिए महात्मा गांधी की तमाम इच्छाओं और प्रयासों के बावजूद यह स्वतंत्रता एक राष्ट्र को नहीं बल्कि दो राष्ट्रों को मिल रही थी| देश विभाजन के फलस्वरूप हिंदुओं और मुसलमानों के बीच भीषण दंगों में 10 लाख से ज्यादा लोग मारे गए थे| ऐसे में यह चिंता स्वाभाविक थी कि क्या हमारा देश भाषा के आधार पर इस तरह के और बंटवारे झेल सकता था?

प्रधानमंत्री जवाहरलाल नेहरू और उप-प्रधानमंत्री वल्लभभाई पटेल, दोनों ही भाषा के आधार पर पागों के गठन की नीति के निरोगी थे| निभाजन के बाद नेत्रफ ने कहा था कि "पदनकारी नृत्तिगौं फिर उठा रही है" जिन पर अंकुश लगाने के लिए राष्ट्र को शक्तिशाली और एकजट होना चाहिए| वरना. जैसा कि पटेल ने कहा:

.... इस समय भारत की पहली और आखिरी जरूरत यह है कि उसे एक राष्ट्र बनाया जाए.... | राष्ट्रवाद को बढ़ावा देने वाली हर चीज आगे बढ़नी चाहिए और उसके रास्ते में रुकावट डालने वाली हर चीज को खारिज कर दिया जाना चाहिए... | हमने यही कसौटी भाषायी प्रांतों के सवाल पर भी अपनाई है और इस कसौटी के हिसाब से हमारी राय में (इस मांग को) समर्थन नहीं दिया जा सकता|

क्योंकि कांग्रेस के नेता अपने वायदे से पीछे हट रहे थे इसलिए जगह-जगह असंतोष पैदा हुआ| कन्नडभाषी, मलयालम भाषी, मराठी भाषी सभी अपने-अपने राज्य के इंतजार में थे| सबसे गहरा असंतोष मद्रास प्रेजीडेंसी के तेलुगू भाषी जिलों में दिखाई दिया| जब 1952 के आम चुनावों में नेहरू वहीं चुनाव प्रचार के लिए गए तो लोगों ने उन्हें काले झंडे दिखाए और "हमें आंध्र चाहिए" के नारे लगाए| उसी साल अक्टूबर में वयोवृद्ध गांधीवादी पोट्टी श्रीरामुलु तेलुगूभाषियों के हितों की रक्षा के लिए आंध्र राज्य के गठन की मांग करते हुए भूख हड़ताल पर बैठ गए| जैसे-तैसे अनशन आगे बढ़ा, बहुत सारे लोग श्रीरामुलु के समर्थन में आगे आने लगे| श्रीरामुलु| जगह-जगह लोग हड़ताल करने लगे और जुलूस निकालने लगे| तेलुगूभाषियों के लिए अलग राज्य की 58 दिन के अनशन के बाद 15 दिसंबर 1952 को पोटटी श्रीरामुलु का देहांत हो गया| जैसा कि एक अखबार ने लिखा था, "श्रीरामुलु के देहांत की खबर ने पूरे आंध्र को अस्त-व्यस्त कर डाला|" विरोध इतना व्यापक और गहरा था कि केन्द्र सरकार को आखिरकार यह मांग माननी पड़ी| इस तरह 1 अक्टूबर 1953 को आंध्र के रूप में एक नए राज्य का गठन हुआ, जो बाद में आंध्र प्रदेश बना|

चित्र -4 गांधीवादी नेता पोट्टी श्रीरामुलु| 

तेलुगूभाषियों के लिए अलग राज्य की मांग करते हुए अनशन पर ही उनकी मृत्यु हो गई थी| 

आंध्र की स्थापना के बाद अन्य भाषायी समुदाय भी अपने-अपने अलग राज्यों की मांग करने लगे| फलस्वरूप, एक राज्य पुनर्गठन आयोग का गठन किया गया जिसने 1956 में अपनी रिपोर्ट सरकार को सौंप दी| आयोग ने सुझाव दिया कि असमिया, बंगला, उडिया, तमिल, मलयालम, कन्नड और तेलुगू भाषियों के लिए अलग-अलग प्रांतों का गठन करने के उद्देश्य से जिलों और प्रांतों की सीमा को पुनः तय किया जाए| उत्तर भारत के विशाल हिंदी भाषी क्षेत्र को बांट कर कई राज्य बना दिए गए| कुछ समय बाद, 1960 में बम्बई प्रांत को मराठी और गुजराती भाषी, दो अलग राज्यों में बांट दिया गया| 1966 में पंजाब का विभाजन हुआ और हरियाणा को अलग राज्य के रूप में मान्यता दी गईं| पंजाब में पंजाबी भाषियों (जिनमें से ज्यादातर सिख थे) और हरियाणा में हरियाणवी या हिंदी बोलने वालों की बहुतायत थी|

चित्र -6 महानदी के पानी को रोकने के लिए बनाया गया पुुल|

स्वंतन्त्र भारत में पुल और बाँध विकास का प्रतीक बन गए थे| 

विकास की योजनाएं बनाना

भारत और भारतीयों को गरीबी से मुक्त कराने और आधुनिक तकनीकी एवं औद्योगिक आधार निर्मित करना नए भारत का एक बड़ा लक्ष्य था| 1950 में सरकार ने आर्थिक विकास के लिए नीतियाँ बनाने और उनकों लागू करने के लिए एक योजना आयोग' का गठन किया| इस बारे में ज्यादातर सहमति थी कि भारत “मिश्रित अर्थव्यवस्था" के रास्ते पर चलेगा| यहाँ राज्य और निजी क्षेत्र, दोनों ही उत्पादन बढ़ाने और रोजगार पैदा करने में महत्वपूर्ण और परस्पर पूरक भूमिका अदा करेंगे| किस क्षेत्र की क्या भूमिका होगा- अर्थात कौन से उद्योग सरकार द्वारा और कौन से उद्योग बाजार द्वारा यानी निजी उद्योगपतियों द्वारा लगाए जाएंगे, विभिन्न क्षेत्रों और राज्यों के बीच किस तरह का संतुलन बनाया जायेगा इन सबकों परिभाषित करना योजना आयोग का काम था|

चित्र-7 गांधीसागर बाँध पर चल रहा काम 

मध्यप्रदेश स्थित चम्बल नदी पर बनाए गए चार बाँधो  मे से यह पहला इसका निर्माण 1960 में पूरा हुआ 

1956 में दूसरी पंचवर्षीय योजना तैयार की गई| इस योजना में इस्पात जैसे भारी उद्योगों और विशाल बाँध परियोजनाओं आदि पर सबसे ज्यादा जोर दिया गया| ये काम सरकारी नियंत्रण के अंतर्गत रखे गए| भारी उद्योग पर यह जोर और अर्थव्यवस्था की राज्य नियंत्रण की कोशिशें अगले कुछ दशकों तक आर्थिक नीति को प्रभावित करती रहीं| इस पद्वति के बहुत सारे सर्मथक थे तो कुछ मुखर विरोधी भी थे| कुछ लोगो को लगता था कि इस प्रणाली में खेतो पर पर्याप्त जोर नही दिया जा रहा है| 

स्रोत 2

पंचवर्षीय योजनाओं पर नेहरू के विचार

प्रधानमंत्री जवाहरलाल नेहरू योजना प्रक्रिया के भारी समर्थक थे| उन्होंने विभिन्न राज्यों के मुख्यमंत्रियों के नाम लिखे अपने पत्रों में नियोजन के आदर्शों और उद्देश्यों की व्याख्या की है| 22 दिसंबर 1952 के एक पत्र में उन्होने लिखा था

... पंचवर्षीय योजना के पीछे भारत की एकता और देश के विभिन्न जन-समूहों के विराट आपसी सहयोग की अवधारणा निहित है.... | हमें यह बात हमेशा याद रखनी चाहिए कि इस प्रक्रिया में सिर्फ सरकारी तंत्र का ही महत्व नही होता बल्कि जनता के उत्साह और सहयोग का महत्व इससे भी ज्यादा है| हमारे लोगों को एक विशाल उद्यम में साझेदारी का उत्साह, उन्हें अपने अगले उद्देश्य की ओर बढ़ते सहयात्री जेसा अहसास होना चाहिए| बेशक योजना बहुत सारे अर्थशास्त्रियों, सांख्यिकी विशेषज्ञों और ऐसे ही दूसरे लोगों की गणनाओं पर आधारित हो सकती है, और होगी| परंतु केवल आँकड़ों और संख्याओं से हालाकि ये महत्वपूर्ण है, ये किसी योजना में जीवन पैदा नहीं करते| जीवन का यह उच्छ्वास तो कहीं और से आता है| अब यह हमारी जिम्मेदारी है कि ठंडे अक्षरों में लिखी योजना को एक ऐसा जीवंत, गतिशील उद्यम बना दें कि वह लोगों की कल्पनाओं को साकार कर सकें|

गतिविधि - क्या मीरा बहन की यह मान्यता सही थी कि विज्ञान और मशीनरी मानव सभ्यता के लिए समस्याएं खड़ी कर देंगे| इस बात पर अपनी कक्षा में चर्चा कीजिए| इस चर्चा के लिए औद्योगिक प्रदुषण और जंगलों के विनाश से हमारी दुनिया पर पड़ रहे प्रभावों जैसे उदाहरणों के बारे में सोच सकते है|

चित्र-8 भिलाई इस्पात संयत्र जवाहरलाल नेहरू | मिलाई स्थित इस्पात कारखाने की स्थापना 1959 में तत्कालीन सोवियत संघ की सहायता से की गई थी| छत्तीसगढ़ के पिछड़े ग्रामीण इलाके में स्थित यह कारखानरा आधुनिक भारत के विकास का एक महत्वपूर्ण प्रतीक बन गया था|

कुछ लोगों का कहना था कि प्राथमिक शिक्षा की उपेक्षा हो रही है| कुछ अन्य लोगों का मानना था कि आर्थिक नीतियों के कारण पर्यावरण पर पड़ रहे प्रभावों पर उचित ध्यान नहीं दिया गया हैं महात्मा गांधी की अनुयायी मीरा बहन ने 1949 लिखा था, "विज्ञान और मशीनरी के द्वारा उसे (मानवता को) कुछ समय तक भारी फायदा हो सकता है लेकिन आखिरकार तबाही ही मिलेगी| हमें कुदरत के संतुलन का अध्ययन करके उसके नियमों के हिसाब से अपनी जिदंगी चलानी चाहिए. तभी हम स्वस्थ और नैतिक रूप से सभ्य प्रजाति के रूप में जीवित रह पाएंगे|

एक स्वतंत्र विदेश नीति की चाह |

 जिस समय भारत को आजादी मिली तब तक दूसरे विश्व युद्ध की तबाही को कुछ ही समय हुआ था| 1945 में गठित की गई नई अंतर्राष्ट्रीय संस्था- संयुक्त राष्ट्र- अभी अपने शैशवकाल में थी| 1950 और 1960 के दशकों में शीत युद्ध का उदय हुआ, शक्तिशाली देशों के बीच प्रतिद्वंद्विता पैदा हुई और अमरीका व सोवियत संघ के बीच वैचारिक टकराव गहरे होते गए| फलस्वरूप दोनों देशों ने अपने-अपने समर्थक देशों को मिलाकर सैनिक गठबंधन बना लिए| यही समय था जब औपनिवेशिक साम्राज्य ध्वस्त हो रहे थे और बहुत सारे देश स्वतंत्रता प्राप्त कर रहे थे| प्रधानमंत्री जवाहरलाल नेहरू नवस्वाधीन भारत के विदेश मंत्री भी थे| उन्होनें इस संदर्भ में स्वतंत्र भारत की विदेश नीति की रूपरेखा तैयार की| गुटनिरपेक्ष आंदोलन इसी विदेश नीति का मूल आधार था|

मिन, यूगोस्लाविया, इंडोनेशिया, घाना और भारत के राजनेताओं के नेतृत्व में गुटनिरपेक्ष आंदोलन में दुनिया के देशों से आह्वान किया कि वे इन दोनों मुख्य सैनिक गठबंधनों में शामिल न हों| परंतु गठबंधनों से दूर रहने की इस नीति का मतलब “अलग-थलग" या "तटस्थ" रहना नहीं था| अलग-थलग रहने का मतलब था कि विभिन्न देश अंतर्राष्ट्रीय मामलों से दूर रहें जबकि भारत जैसे गुटनिरपेक्ष देश तो अमेरिकी और सोवियत गठबंधनों के बीच सुलह-सफाई में एक अहम भूमिका अदा कर रहे थे| इन देशों ने युद्ध को टालने के प्रयास किए और अकसर युद्ध के खिलाफ मानवतावादी और नैतिक रवैया अपनाया| परंतु विभिन्न कारणों से भारत सहित बहुत सारे गुटनिरपेक्ष देशों को युद्ध का सामना करना पड़ा|

चित्र 9 बांडुंग 

इंडोनेशिया में एशिया और अफ्रिका के नेताओ की बैठक, 1935

इस प्रसिद्व सम्मेलन में 29 से ज्यादा नवस्वाधीन देशों के प्रतिनिधीयों ने इस बात की चर्चा की थी कि अफ्रिका -एशिया के  देश उपनिवेशवाद और पश्चिमी प्रभुत्व के वविरूद्व अपने प्रयास किस तरह जारी रख सकते है|

चित्र 10 संयुक्त राष्ट्र में जवाहरलाल नेहरू और कृष्ण मेनन कृष्णा मेनन ने 1952 के बीच संयुक्त राष्ट्र में भारतीय प्रतिनिधी मंडलों का नेतृत्व किया और गुटनिरपेक्षता की नीति के पक्ष में आवाज उठाई |

राज्यों का पुनर्गठन

स्वतन्त्र भारत में यह मांग उठी कि राज्यों की सीमाएँ भी फिर से तय की जाएँ, ताकि लोगों को राज्य प्रशासन के साथ व्यवहार करने में आसानी हो| स्वतंत्रता के पहले कई राज्यों का आकार बहुत बड़ा था| जैसे- एक राज्य थाबंबई| इस राज्य में वर्तमान का महाराष्ट्र और गुजरात आते थे|

मद्रास राज्य में वर्तमान तमिलनाडु. आन्ध्रप्रदेश और कर्नाटक के कुछ हिस्से आते में थे| 'सेंट्रल प्रोविन्सेज एंड बरार नाम के राज्य में मध्यवर्ती हिन्दुस्तान के अनेक इलाके शामिल थे| इनमें कई राज्य तो क्षेत्रफल और जनसंख्या की दृष्टि से दुनिया के अनेक देशों से भी ज्यादा बड़े थे| इसके अलावा 500 से ऊपर रियासतें थी, जिनको किसी न  किसी प्रशासनिक इकाई में शामिल करना था| राज्यों की सीमाएँ तय करने के लिए एक 'राज्य पुनर्गठन आयोग' का गठन किया गया| इसने कई विकल्पों को ध्यान में रखते हुए यह सलाह दी कि राज्यों को भाषा के आधार पर बनाना चाहिए| अतः मद्रास को मैसूर, आन्ध्र प्रदेश और मद्रास राज्यों में विभाजित किया गया| बाद में मद्रास को नया नाम दिया गया- 'तमिलनाडु | मैसूर का नाम बदल कर रखा गया-कर्नाटक| बंबई राज्य को गुजरात और महाराष्ट्र में बाँटा गया | मध्यवर्ती भारत में मध्य प्रदेश बनाया गया| राजस्थान, जिसके बनने की प्रक्रिया कई साल पहले ही प्रारम्भ हो चुकी थी, उसको भी एक स्थाई रूप दिया गया|

जैसा पहले कहा गया कि हिन्दुस्तान में राज्यों की सीमाएँ लोगों की सुविधा को ध्यान में रखकर बनायी गयी थी| अतः जब-जब ज़रूरत पड़ी. एवं लोगों ने यह दर्शाया कि उन्हें एक अलग राज्य की आवश्यकता है, तब-तब राज्यों का पुनर्गठन किया गया| इस तरह 1986 ई. में पंजाब और हरियाणा राज्य बने| नवम्बर 2000 ई. में उत्तरप्रदेश से अलग कर के उत्तराँचल बना| उत्तरांचल को ही बाद में उत्तराखंड का नाम दिया गया| साथ ही साथ मध्य प्रदेश को विभाजित कर के छत्तीसगढ़ बना और बिहार से झारखंड को अलग किया गया| हाल ही में आंध्र प्रदेश को विभाजित कर तेलंगाना बनाया गया| आज भी रह-रह कर नए राज्य बनाने की मांग होती रहती है| इस तरह की मांग बुंदेलखंड प्रदेश, विदर्भ प्रदेश के लिए भी उठी है, परन्तु अभी इन राज्यों का गठन नहीं हुआ है|

गतिविधि 

सन् 1953 ई, के भारत को मानचित्र की तुलना वर्तमान भारत के मानचित्र से कीजिए और राज्यों की स्थिति में आए बदलावों को लिखिए | 

राजस्थान का एकीकरण

आज जिस प्रदेश को राजस्थान के नाम से जाना जाता है वह स्वतन्त्रता के पहले राजपूताना के नाम से जाना जाता था| राजपूताना यानी राजपूतों की भूमि | राजपूताना में अनेक रियासतें थी| जिन पर यहाँ के शासक, अंग्रेज सरकार की देखरेख में शासन चलाते थे| अजमेर-मेरवाड़ा का इलाका सीधे अंग्रेजों के अधीन था| स्वतंत्रता के बाद इन सब इलाकों को इकट्ठा करके वर्तमान राजस्थान राज्य बना

हालांकि देशी रियासतों ने भारत में विलय पर सहमति दे दी| परन्तु उनमें कई रियासतें जनसंख्या व क्षेत्रफल की दृष्टि से इतनी छोटी थी कि उनका अलग राज्य के रूप में रहना प्रशासनिक दृष्टि से सम्भव नहीं था| इससे उनका विकास भी नहीं हो पाता | इसलिए रियासती विभाग ने तय किया कि जिन रियासतों की जनसंख्या 10 लाख से कम है या आय एक करोड रूपए से कम है उन्हें पास की बड़ी रियासतों में मिला दिया जाए| इसलिए प्रारम्भ में राजस्थान के राजाओं ने स्वयं प्रयास करके अपने संघ बनाने के प्रयास किये| जैसे मेवाड़ महाराणा नं राजस्थान के राजाओं का एकत्रित कर 'राजस्थान यूनियन' बनाने का प्रस्ताव रखा| डूंगरपुर महारावल ने वागड़ के राज्यों को मिलाकर 'वागड़ संघ' बनाने का प्रस्ताव दिया| कोटा महाराव ने हाडौती संघ' बनाने का प्रयास किया, किन्तु शासकों द्वारा किए गए ये प्रयास सफल नहीं हुए|

बहरहाल, सबसे पहले मेवात के इलाके से अलवर, _ भरतपुर, धौलपुर और करौली ने मार्च 1948 में इकट्ठा रहने का फैसला किया| इस संगठन को के.एम.मुंशी की सलाह पर इसके प्राचीन नाम के आधार पर 'मत्स्य संघ' नाम दिया गया| अलवर को मत्स्य संघ की राजधानी बनाया गया|

 कुछ ही दिन बाद दक्षिण-पूर्वी और दक्षिण की नौ रियासतों ने मिल कर संयुक्त राजस्थान नाम के संघ का गठन किया| इसमें बाँसवाड़ा, कोटा, बूंदी, टोंक, झालावाड़, प्रतापगढ़, शाहपुरा, किशनगढ़ और दूंगरपुर नामक रियासतें व दो चीफशीप कुशलगढ़ व लावा शामिल थे| कोटा को 'संयुक्त राजस्थान' की राजधानी बनाया गया|

तीन हफ्ते बाद मेवाड़ यानि उदयपुर रियासत भी इस संघ में शामिल हो गया संयुक्त राजस्थान' नाम के इस संघ की राजधानी उदयपुर को बनाया गया| राजप्रमुख मेवाड़ के महाराणा भूपालसिंह बने तथा माणिक्यलाल वर्मा को प्रधानमंत्री बनाया |

अगले साल, यानी 30 मार्च, 1949 ई.में बनी हुई चार रियासतें भी इस संघ में शामिल हो गयी| अतः अब संयुक्त राजस्थान संघ में जयपुर, जोधपुर, जैसलमेर, बीकानेर भी शामिल हो चुके थे| संघ का नाम बदलकर "वृहत राजस्थान" रख दिया गया| वृहत राजस्थान की राजधानी बना जयपुर और इसके महाराजप्रमुख बने मेवाड़ के महाराणा भूपालसिंह, राजप्रमुख बने जयपुर के मानसिंह तथा पंडित हीरालाल शास्त्री को 'प्रधानमंत्री बनाया गया| भारतीय संविधान के लागू होने के बाद सारे देश में राज्यों के 'प्रधानमंत्री को 'मुख्यमंत्री' कहा जाने लगा|

15 मई 1949 ई. को मत्स्य संघ भी वृहत राजस्थान में शामिल हो गया|

अब तक केवल सिरोही ही एक ऐसी रियासत थी, जिसका राजस्थान में विलय नहीं हुआ था| अतः 26 जनवरी 1950 ई. को, जब भारत का पहला गणतंत्र दिवस मनाया जा रहा था, इस समय देलवाड़ा एवं आबू क्षेत्र के अलावा बाकी सिरोही रियासत भी राजस्थान का हिस्सा बन गयी|

भारत सरकार द्वारा गठित राज्य पुनर्गठन कमीशन - के कहने पर 1956 ई. में अजमेर मेरवाड़ा के इलाके को भी

राजस्थान में मिला दिया गया | साथ ही साथ मध्यप्रदेश के सुनेल टप्पा और सिरोही की देलवाडा एवं आबू तहसील को भी राजस्थान का हिस्सा बना दिया गया तथा राजस्थान का सिरोज मध्यप्रदेश में मिला दिया गया|

इस तरह वर्तमान राजस्थान का 01 नवंबर, 1956 ई. को एकीकरण हुआ| किन्तु राजस्थान दिवस वृहत राजस्थान के आधार पर 30 मार्च को ही मनाया जाता है| वर्तमान राजस्थान क्षेत्रफल की दृष्टि से देश का सबसे बड़ा राज्य है और इसकी आबादी 2011 की जनगणना के आधार पर 6 करोड़ से भी ज्यादा है|

>क्या आप को मालूम है कि:

1. राजपूताना में जोधपुर रियासत सबसे बड़ी थी| 

2. राजपूताना में कुल 10 रियासतें, 3 चीफशीप व एक केन्द्र शासित प्रदेश अजमेर मेरवाडा शामिल

3. संविधान लागू होने से पूर्व राज्यों के मुख्यमंत्री को प्रधानमंत्री कहा जाता था|

गतिविधि

राजस्थान के एकीकरण में योगदान देने वाले कुछ प्रमुख व्यक्तियों नाम यहाँ दिये जा रहे है:

1. सरदार वल्लभ भाई पटेल 2. श्री वी. पी. मेनन 3. श्री जयनारायण व्यास 4. पंडित हीरालाल शास्त्री 5. श्री माणिक्यलाल वर्मा 8. श्री गोकुल भाई भट्ट

खोज कर के बताएँ कि

:1. ऊपर जिन लोगों के नाम दिए गए हैं, उनका राजस्थान के इतिहास में और क्या योगदान रहा है? 2. ऊपर दिए गए नामों के अलावा और किन लोगों ने राजस्थान के एकीकरण में योगदान दिया है?

नाम दूँढकर लाएं और बताएं|

अभ्यास प्रश्न 

1 संविधान निर्मात्री सभा की प्रारूप समिति के अध्यक्ष थे? 

(अ) जवाहर लाल नेहरू 

(ब)डाॅ. राजेन्द्र प्रसाद 

(स) डाॅ. भीमराव अम्बेडकर 

(द) सरदार पटेल  

2. गांधी नगर बांध बनाया गया ? 

(अ) यमुना नदी 

(ब)चम्बल नदी 

(स) बनास नदी 

(द) सरदार पटेल 

3. राज्यो की सीमाए तय करने के लिए कौनसा आयोग बनाया गया?

4. सार्वभौगिक व्यस्क मताधिकार से क्या आशय है?

5. नवस्वाधीन भारत के सामने कौनसी तीन समस्याएँ थी?

6. स्वतन्त्रता के बाद राज्यों के पुुर्नगठन की घटनाओं का वर्णन कीजिए?

7. संयुक्त राजस्थान में कौन -कौन सी रियासते शामिल थी?

8. राजस्थान के एकीकरण के विभिन्न चरणों का वर्णन कीजिए?

26. हमारे गौरव

भारत का इतिहास अत्यधिक गौरवशाली रहा है| इस गौरव को प्राप्त करने के लिए यहाँ के वैज्ञानिकों, साहित्यकारों, कलाकारों आदि की महत्वपूर्ण भूमिका रही है| इनमें से कतिपय प्रेरक महापुरुषों के कार्य की यहाँ जानकारी दी जा रही है|

चन्दबरदाई

चन्दबरदाई

चन्द बरदाई का जन्म सन् 1148 को लाहोर में हुआ| इनके पिता का नाम राव वैण था| राव वैण अजमेर के चौहानों के पुरोहित थे| इसी से चन्द को अपने पिता के साथ राजकुल के सम्पर्क में आने का अवसर मिला| बाल्यकाल से ही ये प्रतिभाशाली सिद्ध हुए और शीघ्र ही इन्होंने भाषा, साहित्य, व्याकरण, छन्द, पुराण, ज्योतिष आदि का ज्ञान प्राप्त कर लिया| दिल्ली के सम्राट पृथ्वीराज चौहान के न केवल राज्य-कवि घोषित हुए बल्कि उनके सलाहकार व मित्र भी बन गए| चन्दबरदाई केवल कवि ही नहीं थे, अस्त्र-शस्त्र की विधिवतशिक्षा भी इन्होने प्राप्त की थी और युद्ध के समय वे सदैव सेना के साथ रहकर अपने रण-कौशल का भी परिचय देते थे| ‘पृथ्वीराज रासो' चन्दबरदाई की प्रसिद्ध रचना है| ‘पृथ्वीराज रासो' हिन्दी का प्रथम महाकाव्य कहलाता है| इस ग्रन्थ से चन्दबरदाई की विद्वता, वीरता, सहृदयता और मित्र भक्ति का परिचय प्रचुर मात्रा में मिलता है|

गतिविधि- पढें व बताएं :

1. चन्दबरदाई के पिता का नाम क्या था?

2. चन्दबरदाई का जन्म कहाँ हुआ?

3. चन्दबरदाई में कवि के अतिरिक्त कौन-कौन से गुण थे?

4. चन्दबरदाई की प्रसिद्ध रचना कौन-सी है?

महान् गणितज्ञ ब्रह्मगुप्त

महान् गणितज्ञ ब्रह्मगुप्त

ब्रह्मगुप्त का जन्म 598 ई. में हुआ था| इनका जन्म स्थान भीनमाल (जालोर) राजस्थान में माना जाता है| ब्रह्मगुप्त गुप्तकाल के प्रमुख खगोल शास्त्री थे| उन्होने तीस वर्ष की आयु में 628 ई. में ‘ब्रह्मस्फुट सिद्धान्त' नामक ग्रन्थ की रचना की| यह ग्रन्थ भारतीय खगोल शास्त्र का प्रामाणिक ग्रन्थ है| इस ग्रन्थ के अलावा इन्होनें ‘खण्डखाद्यकम्' नामक ग्रन्थ की रचना भी की है| इसमें विशेषकर अन्तर्वेशन (interopolation) तथा समतल त्रिकोणमिति एवं गोलीय त्रिकोणमिति दोनों में sin (ज्या) और cosine (कोटिज्या) के नियम उपलब्ध है| ब्रह्मगुप्त के इन ग्रन्थों के अरबी और फारसी भाषा में अनुवाद के माध्यम से भारत का यह गणित एवं खगोल विज्ञान का ज्ञान अरब तथा बाद में पश्चिम के देशों को प्राप्त हुआ| ब्रह्मगुप्त ने अपने ग्रन्थों में वर्गमूल व घनमूल लिखने की सरल विधियाँ दी है| शून्य के गुणधर्म की व्याख्या भी इन ग्रन्थो में की गई है| ब्रह्मगुप्त का ज्यामिति के क्षेत्र में विशेष योगदान रहा है|

गतिविधि-

आओ जानकारी प्राप्त करें-

1. ब्रह्मगुप्त ने तीस वर्ष की आयु में ‘ब्रह्मस्फुट सिद्धान्त' नामक ग्रन्थ की रचना की|

2. यह ग्रन्थ भारतीय खगाोल शास्त्र का प्रामाणिक ग्रन्थ है|

3. इसके अलावा ब्रह्मगुप्त ने ‘खण्डखाद्यकम्' नामक ग्रन्थ की भी रचना की|

4. ब्रह्मगुप्त के इन ग्रन्थों का अनुवाद अरबी व फारसी भाषा में हुआ|

भारत का यह गणित एवं खगोल विज्ञान का ज्ञान अरब एवं बाद में पश्चिम देशों को प्राप्त हुआ|

विश्व के प्रथम शल्य चिकित्सक-महर्षि सुश्रुत

महर्षि सुश्रुत

सामान्यत: यह भ्रम है कि शल्य क्रिया का प्रारम्भ यूरोप में हुआ| पर हमारे देश में यह प्राचीन काल से ही अत्यन्त विकसित अवस्था में थी| शल्य क्रिया के क्षेत्र में सबसे प्रमुख नाम महर्षि सुश्रुत का है| ये एक कुशल एवं प्रसिद्ध शल्य चिकित्सक थे| सुश्रुत ही वे प्रथम चिकित्सक थे जिन्होने शल्य क्र्रिया को एक व्यवस्थित रुप प्रदान किया| उन्होने इसे परिष्कृत ही नहीं किया बल्कि इसके द्वारा अनेक मनुष्यों को शल्य क्रिया द्वारा स्वास्थ्य लाभ पहुंचाया | सुश्रुत महान् ऋषि विश्वामित्र के वंशज थे| सुश्रुत द्वारा रचित प्रसिद्ध ग्रन्थ ‘सुश्रुत संहिता' है| शल्य चिकित्सा के क्षेत्र में ‘सुश्रुत संहिता' को आज भी प्रामाणिक ग्रन्थ माना जाता है| प्लास्टिक सर्जरी को आजकल चिकित्सा विज्ञान की महत्त्वपूर्ण उपलब्धि माना जाता है| यद्यपि अमेरिका के विद्वान् इसका श्रेय लेते हैं, किन्तु सुश्रुत ने अपने इस ग्रन्थ में प्लास्टिक सर्जरी का उल्लेख सैकड़ों साल पहले ही कर दिया था| सुश्रुत की इस पद्धति का अनुसरण यूरोप ने किया| आज यह विश्वभर में प्रचलित हो गई है| यह भारत की विश्व को बड़ी देन है|

सुश्रुत द्वारा वर्णित शल्य चिकित्सा के कुछ उपकरण तथा यंत्र

शल्य चिकित्सा के लिए सुश्रुत ने सौ से अधिक औजारों तथा यन्त्रों का आविष्कार किया| इनमें से अधिकांश यन्त्रों का प्रयोग आज भी किया जाता है|

गतिविधि-

आओ उत्तर खोजें-

1. शल्य क्रिया के क्षेत्र में सबसे प्रमुख नाम किसका है?

2. शल्य क्रिया के क्षेत्र में प्राचीन भारतीय ग्रन्थ का नाम बताइये?

3. सुश्रुत संहिता ग्रन्थ किसके द्वारा लिखा गया है?

4. सुश्रुत ने एेसी कौनसी वस्तुओं का आविष्कार किया जिनका प्रयोग आज भी हो रहा है?

महान गणितज्ञ श्रीनिवास रामानुजन

श्रीनिवास रामानुजन्

महान् गणितज्ञ श्रीनिवास रामानुजन् का जन्म 22 दिसम्बर सन् 1887 को तमिलनाडू के इरोड नगर में हुआ| इनका पैतृक स्थान तंजोर जिले में कुम्बकोणम् हैं| इनके पिता का नाम श्रीनिवास आयंगर था| इनकी माता का नाम कोमलताम्मल था| रामानुजन की माँ धार्मिक प्रवृत्ति की थी| प्रारम्भ से ही रामानुजन् जिज्ञासुवृत्ति एवं कुशाग्र बुद्धि के थे| इनकी गणित में विशेष रुचि थी| हाई स्कूल तक वे अपनी कक्षा में सदैव प्रथम आते थे| हाई स्कूल की परीक्षा सन् 1904 ई. में उत्तीर्ण की और अच्छा स्थान प्राप्त करने पर उन्हे छात्रवृति मिली| 16 जनवरी 1913 ई. को रामानुजन् ने कैम्ब्रिज विश्वविद्यालय के प्रसिद्ध गणितज्ञ प्रोफेसर जी.एच. हार्डी को एक पत्र लिखा जिसमें उन्होने लगभग 120 प्रमेय भी भेजे| रामानुजन् की प्रतिभा को देखकर प्रो. हार्डी ने उन्हे इंगलैंड बुला लिया| उनके बुलावे पर 14 अप्रेल 1914 ई. को रामानुजन् लन्दन पहुंचे| इंगलैंड में उन्होने प्रोहार्डी के साथ अनुसंधान कार्य किया| केवल एक वर्ष में (1915 ई. में) रामानुजन् और प्रो. हार्डी ने सम्मिलित रुप से 9 शोध प्रकाशित किए | रामानुजन् को उनके शोध-पत्र के आधार पर बिना परीक्षा दिए मार्च 1916 ई. में स्नातक उपाधि प्रदान कर दी| 27 मार्च 1919 ई. को वे इंगलैंड से भारत पहँुचे तथा 26 अप्रेल 1920 ईको 33 वर्ष की आयु में उनका देहांत हो गया| वे इतने मितव्ययी थे कि गणितीय समस्याओं का हल करने के लिए स्लेट का प्रयोग करते थे और अंतिम परिणाम अपनी नोट बुक में लिखते थे| श्री रामानुजन् भारतीय सभ्यता व संस्कृति के सच्चे पुजारी थे| इंगलैंड जाते समय उन्होने अपने पिताजी को वचन दिया था कि मै इंगलैंड में भी हिन्दुस्तानी रहँूगा और एेसा कोई कार्य नहीं करुँगा, जिससे भारतीयता को चोट पहुँचे| विदेश में शोध कार्य करते हुए भी अपना निजी कार्य यथा भोजन बनाना आदि स्वयं अपने हाथ से करते थे| इतना होते हुए भी वे अभावों में ही रहे किन्तु अभावों की परवाह न करते हुए भी अध्ययन, अनुसंधान व लेखन का कार्य जीवन के अंतिम क्षण तक करते रहे|

बताइएं कब-क्या हुआ?
22 दिसम्बर 1887 ई.
16 जनवरी 1913 ई.
14 अप्रेल 1914. ई.
27 मार्च 1919 ई.
20 अप्रेल 1920 ई.

गतिविधि-

भारत के अन्य वैज्ञानिक कौन-कौन रहे है? अपने गुरुजी से जानकारी प्राप्त करें और सूची बनाएँ|

महाकवि माघ

महाकवि माघ

संस्कृत के महाकवि माघ का जन्म श्रीमालनगर (भीनमाल, राजस्थान) में हुआ था| माघ का समय सातवीं शताब्दी के उत्तरार्द्ध एवं आठवीं शताब्दी के पूर्वाद्ध में माना जाता है| महाकवि माघ बड़े उदार, सहृदय एवं दानी व्यक्ति थे| उनका विवाह एक कुलीन घर की कन्या माल्हण देवी के साथ हुआ था| माघ ने ‘शिशुपालवधम्' नामक काव्य की रचना की| माघ के कुछ समालोचक मानते है कि यदि भगवान् कृष्ण की आराधना करनी हो तो माघ-काव्य का अध्ययन करें| संभवत: श्री कृष्ण की आराधना करने के लिये ही माघ ने ‘शिशुपालवधम्' की रचना की थी| इनके पिता का नाम दत्तक था| माघ दानवीर थे| अत्यन्त दानशीलता के कारण जीवन के अंतिम दिनों में वे दरिद्र भी हो गए थे| उनकी पत्नी भी उनके समान दानशील थी| कहते हैं, विपिन्न अवस्था में एक ब्राह्मण अपनी पुत्री के विवाह के लिए याचक बनकर आया| रात्रि का प्रथम प्रहर बीत रहा था माघ अपनी सोई पत्नी के कक्ष में गए, उनके हाथ का एक कंगन उतार कर लाए और ब्राह्मण को दे दिया| इतने में उनकी पत्नी जग गई और दूसरे हाथ का भी कंगन लाकर याचक को दे दिया और कहा कि तुम्हारी पुत्री को दोनों हाथों में कंगन पहनने चाहिए| यह दृश्य देखकर - महाकवि माघ की आँखों से अश्रुधारा बहने लगी|

एक दन्त कथा

माघ जब रचना करते थे तब अपना ही रचित श्लोक अथवा पद उन्हें दूसरे दिन उपयुक्त नहीं लगता था, तो वे उसे काट देते थे| जिससे कोई भी रचना पूर्ण नहीं होती थी| एक रात उनकी पत्नी के स्वप्न में विद्या की देवी सरस्वती प्रकट हुई| माघ की पत्नी ने देखा कि विद्या की देवी के शरीर पर घाव लगे हैं और उससे रक्त बह रहा है| माघ-पत्नी माल्हण ने जब पूछा कि माँ! आपकी यह दशा किसने की? तो माँ ने कहा - ‘माघ प्रतिदिन पूर्व रचित पद्यों को दूसरे दिन काटता जायेगा तो ये घाव सदा रिसते ही रहेंगे|' माघ की पत्नी ने उपाय पूछा तो माँ ने कहा कि इसे जमीकन्द की सब्जियाँ खिलाओ| माघ पत्नी ने एक दिन माघ को जमीकन्द की सब्जी परोस दी| माघ ने उसे खा लिया| बाद में वे अपनी एक मात्र कृति ‘शिशुपालवधम्' को पूर्ण कर सके| यद्यपि इस दन्त कथा का कोई प्रामाणिक आधार तो नहीं है, किन्तु यह अनुमान लगाया जा सकता है कि काव्य-लेखन में उनकी पत्नी का भी अप्रत्यक्ष रुप से योगदान रहा है|

माध ने साहित्य, व्याकरण शास्त्र, नीतिशास्त्र, पुराण, आयुर्वेद, न्याय, ज्योतिष, प्राकृतिक-सौन्दर्य, ग्राम्य-जीवन, पशु-पक्षी जीवन, सौन्दर्य, काव्य, पदलालित्य एवं राजनीति शास्त्र के सिद्धान्तों का समावेश एक ही ग्रन्थ ‘शिशुपालवध' में कर दिया, जिससे अन्य ग्रन्थ रचने की आवश्यकता ही नहीं रही|

गतिविधि-

पढें, जानें एवं बताएँ-

1. माघ के माता-पिता का नाम क्या था?

2. माघ द्वारा लिखी गई काव्य रचना कौन सी है?

सूत्रधार मण्डन

सूत्रधार मण्डन ने अपने ग्रन्थों से भारतीय स्थापत्य शास्त्र परम्परा को अक्षुण्ण बनाए रखने में बड़ा योगदान दिया है| मण्डन उस काल में हुए जबकि मन्दिर, मूर्ति और चित्रकला आदि संकट में थे| एेसे में मण्डन ने अपने ग्रन्थों से स्थापत्य शास्त्रियों के लिए नियम देकर महल, घर, निवास, जलाशय, मन्दिर, प्रतिमा आदि के निर्माण में सहयोग किया| भारतीय वास्तुशास्त्र में मण्डन का योगदान सर्वाधिक माना जाता है| कुम्भलगढ जैसा अभेद्य दुर्ग मण्डन के मार्गदर्शन और योजना के अनुसार ही बना है| उसकी कुम्भलगढ में वट वृक्ष के नीचे प्रतिमा-गृह बनाने की योजना थी, जो पूरी नहीं हुई| किन्तु वे प्रतिमाएँ अभी उदयपुर के राजकीय संग्रहालय में सुरक्षित है|

भारतीय वास्तुशास्त्र के सैद्धान्तिक और व्याहारिक पक्षों के ख्यातनाम् जानकारों में सूत्रधार मण्डन का नाम महत्त्वपूर्ण है| वास्तुशास्त्र में कला पक्ष, गणित व ज्योतिष के क्षेत्र में उसके मत विगत साढे पाँच सौ सालों से हमारे यहाँ माने जाते रहे हैं|

सूत्रधार मण्डन

देवप्रासाद, वापी, जलाशय, प्रतिमा सम्बन्धी स्थापत्य कार्य का उसे काफी अनुभव था| मण्डन मेवाड़ के महाराणा कुम्भा का प्रिय वास्तुशिल्पी रहा है|

मण्डन गुजरात के सोमपुरा शिल्पज्ञ कुल से सम्बन्धित था| उसके परिजन सम्भवत: सोमनाथ, जिसे पुराणों में सोमपुर कहा गया है, से सम्बन्धित थे| मण्डन के पिता का नाम क्षेत्रार्क (खेता) था| मण्डन के लिखे गए ग्रन्थों में देवतामूर्ति प्रकरण, प्रासादमण्डनम्, वास्तुराजवल्लभं वास्तुशास्त्रमं्, वास्तुमण्डनम्, वास्तुसार, वास्तुमंजरी प्रमुख है|

महर्षि पाराशर

अन्नं हि धान्यासंजातं धान्यं कृष्या बिना न च|
तस्मात सर्व परित्यज्य कृषि यत्नेन कारयेत||

अर्थातअन्न धान्य (फसल) से उत्पन्न होता है और धान्य बिना कृषि के नहीं होता| इस कारण सब कुछ छोड़कर प्रयत्नपूर्वक कृषि कार्य करना चाहिए|

महर्षि पाराशर

प्रमुख रचनाकार महर्षि पाराशर का जन्म स्थल वर्तमान पुष्कर (अजमेर) था| इन्होंने ‘कृषि पाराशर' नामक ग्रन्थ की रचना की| इस ग्रन्थ में गौ-धन पूजा का प्राचीन सन्दर्भ, दीपावली के बाद पड़वा को करने का वर्णन है|

महर्षि पाराशर ने कृषि को कितना ऊँचा स्थान दिया है, उक्त श्लोक से ही स्पष्ट हो रहा है| वस्तुत: मनुष्य का जीवन अन्न में ही है और उसका उत्पादन कृषि के अतिरिक्त किसी अन्य साधन द्वारा सम्भव नहीं है| भारत चिरकाल से कृषि प्रधान देश रहा है| इस कारण भारतीय ऋषियों ने कृषि विषयक कई बातें कही और लिखी है| विभिन्न शास्त्रों में पाराशर ऋषि को ‘कृषिशास्त्र' के प्रवर्तक के रुप में स्मरण किया गया है|

`कृषि पाराशर' ग्रन्थ में पाराशर ऋषि ने वर्षा सम्बन्धी भविष्यवाणी की है, जिनका आज भी कृषक प्रयोग करते हैं| इस ग्रन्थ का दसवीं सदी में पुनर्लेखन किया गया| यह ग्रन्थ कृषि पचांग का कार्य करता है| कृषि कार्य कब शुरु करना चाहिए? कौनसी फसल कब खेत में उगाई जाए? खेती के काम में आने वाले पशुओं के साथ कैसा व्यवहार किया जाना चाहिए?अतिवृष्टि-अनावृष्टि की जानकारी, गौशाला तथा उसके रख-रखाव की जानकारी के साथ ही पशु-पक्षियों के व्यवहार, हवा की दिशा आदि से मौसम के पूर्वानुमान के बारे में इस ग्रन्थ में बताया गया है|

कृषि पाराशर के विषय

यह भी जानें

1. कौनसी फसल कब उगाई जाए?

2. खेती के काम आने वाले पशुओं के साथ कैसा व्यवहार किया जाए?

3. गौशाला व उसके रख-रखाव कैसे किया जाय?

4. मौसम का पूर्वानुमान कैसे लगाया जाए?

5. कृषि कार्य कब प्रारम्भ करना चाहिए?

चक्रपाणि मिश्र

महाराणा प्रताप के दरबारी पण्डित चक्रपाणि मिश्र ने चार ग्रन्थों की रचना की| यह थे- विश्ववल्लभ, मूहूर्तमाला, व्यवहारादर्श और राज्याभिषेक पद्धति| ‘विश्ववल्लभ' की रचना में पण्डित चक्रपाणि मिश्र ने जिस स्रोत-सामग्री का सहारा लिया है, उसमें वराहमिहिर कृत ‘वृहत्संहिता' मुख्य है| चक्रपाणि मिश्र वराहमिहिर से बड़ा प्रभावित था|

अपनी द्वितीय रचना ‘राज्याभिषेक पद्धति' में उसने वराहमिहिर की सामग्री का उपयोग किया है| चक्रपाणि मिश्र ने भूमिगत जलज्ञान बताने वाले ‘हरवा' का उल्लेख किया है| गाँवों में आज भी ‘हरवों' की बड़ी पूछ है| ‘हरवा' विभिन्न संकेतों के आधार पर पानी की उपलब्धता की दिशा और गहराई बताता है|

चक्रपाणि, उग्र मिश्र का पुत्र था| चित्तौड़ की तलहटी में बसा गाँव पीपली इस परिवार को मिला हुआ था| चक्रपाणि ने विष्णु धर्मोत्तर पुराण से लेकर वराहमिहिर की वृहत्संहिता में एकत्रित सामग्री का उपयोग करते हुए ‘विश्ववल्लभ' की रचना की| इस कृति में रोगोपचार विधियों में पेड़ की सिंचाई, पौध स्नान (फव्वारा), धूपन, छिड़काव-बुरकाव और मंत्र-पाठ मुख्य है| इनका उपयोग आज भीकिया जा रहा है| चक्रपाणि ने जल संसाधनों के विकास पर पर्याप्त बल देने को कहा है| चक्रपाणि को विभिन्न पेड़ों की प्रकृति, उनके औषधिय गुण-धर्मों की जानकारी थी| वह अच्छा वनस्पतिशास्त्री तो था ही, वास्तुविज्ञान के अन्तर्गत उसे जलाशय तथा जलस्रोतों के निर्माण का विशद् ज्ञान भी था|

महाराणा प्रताप के दरबारी पण्डित चक्रपाणि मिश्र ने ‘राज्याभिषेक पद्धति' में राजवल्लभ के श्लोकों को उद्धत किया और ‘विश्ववल्लभ-वृक्षायुर्वेद' में जलाशय वर्णन के सन्दर्भ में राजवल्लभ के श्लोकों को विस्तार दिया| शिल्पशास्त्रीय ग्रन्थों के सृजनकर्ताओं में चक्रपाणि मिश्र का स्थान ऋषि तुल्य है|

शारंगधर

शारंगधर हम्मीर (रणथम्भौर का शासक) के गुरु राघव देव का पौत्र व दामोदर का पुत्र था इसने हम्मीर रासो तथा शारंगधर संहिता ग्रन्थों की रचना की थी| शारंगधर का योगदान उसके द्वारा तैयार संगीत पद्धति से है| इसको उसके नाम पर ही सारंगधर पद्धति कहा जाता है| इसमें संगीत के लुप्त ग्रन्थ ‘गान्धर्वशास्त्र' का संक्षिप्त पाठ सुरक्षित है, जो मध्यकालीन भारतीय संगीत कला को जानने के लिए मुख्य आधार है| इसी पद्धति में ‘वृक्षायुर्वेद ग्रन्थ' का संक्षिप्त रुप है| जिनके आधार पर अनेक राजाओं और प्रजाजनों ने वाटिकाओं का विकास कर पर्यावरण की सुरक्षा में अपना योगदान किया|

शारंगधर

शारंगधर की पद्धति योग जैसे विषय को भी समाहित किए है| अष्टांग योग का वैज्ञानिक स्वरुप इस ग्रन्थ में स्वास्थ्य और निरापद जीवन के साथ जोड़ा गया है| वैज्ञानिक तरीके से ज्ञान के उपयोग को प्रस्तुत करने के दृष्टिकोण शारंगधर का योगदान उसकी अनेक सूक्तियों के लिए है| इसीलिए अनेक विदेशी विद्वानों ने शारंगधर के योगदान की प्रशंसा की है|

गतिविधि-पढें व बताएँ:

1. सूत्रधार मण्डन का योगदान सबसे अधिक किस क्षेत्र में माना जाता है?

2. वास्तुशास्त्र का मुख्य विषय क्या होता है?

3. महर्षि पराशर ने किस ग्रन्थ की रचना की?

4. चक्रपाणि मिश्र ने कौन-कौन से ग्रन्थों की रचना की?

5. ‘वृक्षायुर्वेद' ग्रन्थ की रचना किसने की?

शब्दावली

परिष्कृत - उन्नत

वापी - बावड़ी

शिल्पज्ञ - शिल्प कला का ज्ञाता

अभ्यास प्रश्न

प्रश्न एक का सही उत्तर कोष्ठक में लिखें-

1. ‘वृक्षायुर्वेद' ग्रन्थ की रचना की थी -

(अ) सूत्रधार मण्डन ने (ब) चक्रपाणि मिश्र ने

(स) महर्षि सुश्रुत ने (द) शारंगधर ने ()

2. निम्नलिखित को सुम्मेलित किजिए:-

लेखक | नाम पुस्तक
(1) चन्दबरदाई | शिशुपालवधम्
(2) ब्रह्मगुप्त | वास्तुमंजरी
(3) महर्षि सुश्रुत | कृषि पराशर
(4) महाकवि माघ | विश्ववल्लभ
(5) सूत्रधार मण्डन | ब्रह्मस्फुट सिद्धान्त
(6) महर्षि पराशर | सुश्रुत संहिता
(7) चक्रपाणि मिश्र | पृथ्वीराज रासो

3. रिक्त स्थानों की पूर्ति करें:-

(1) ...................... का जन्म भीनमाल में माना जाता है|

(2) भारत का यह गणित तथा खगोल विज्ञान का ज्ञान अरब तथा बाद में .............. को प्राप्त हुआ|

(3) ................... ही वे प्रथम चिकित्सक माने जाते हैं, जिन्होंने शल्य चिकित्सा को एक व्यवस्थित स्वरुप प्रदान किया|

(4) ................... को उनके शोधपत्रों के आधार पर बिना परीक्षा दिये स्नातक की उपाधि प्रदान की गई|

(5) ................... अत्यन्त दानशीलता के कारण दरिद्र हो गए|

(6) महाराणा प्रताप के दरबारी पण्डित श्री ..................... थे|

(7) महर्षि ................. का जन्म स्थल पुष्कर था|

4. निम्नलिखित प्रश्नों के उत्तर दीजिए :-

1. पृथ्वीराज चौहान के राज कवि का नाम बताइये?

2. चिकित्सा के क्षेत्र में प्लास्टिक सर्जरी का प्रयोग सबसे पहले किसने किया?

3. ब्रह्मगुप्त का गणित व खगोल के क्षेत्र में क्या योगदान रहा?

4. प्रसिद्ध गणितज्ञ रामानुजन के बारे में आप क्या जानते हैं?

5. सूत्रधार मण्डन ने कौन-कौन से शास्त्रों की रचना की?

6. कृषि के क्षेत्र में महर्षि पराशर का क्या योगदान रहा है?

आओ करके देखें :-

1. एक पन्ने पर महापुरुषों के चित्र बनायें अथवा चित्रों की कटिंग चिपकायें एवं चित्र के सामने उनके योगदान का वर्णन करें|

2. महर्षि सुश्रुत द्वारा वर्णित उपकरण के चित्र यहाँ दिये गये हैं| अन्य उपकरणों के चित्र खोजकर उनके चित्र अपनी नोट बुक में बनायें|

3. कला, साहित्य, संगीत, विज्ञान, ज्योतिष आदि के क्षेत्र में योगदान देने वाले अन्य महापुरुषों की जानकारी अपने शिक्षकों से प्राप्त करें| इसमें पुस्तकालय का भी उपयोग किया जाना चाहिए|

27. इतिहास के स्त्रोतो का तुलनात्मक अध्ययन 

प्राचीन भारत- कतिपय इतिहासवेत्ताओं का यह मानना है कि प्राचीन कालीन भारतीयों में कोई इतिहास बोध नहीं था, जबकि अन्य का मानना है कि इतिहास की कल्पना सीमित नहीं थी| उन्होंने टुकड़ों-टुकड़ों में इतिहास को नहीं देखा किन्तु सर्वागीणता में इतिहास को पाया है| निम्नांकित चार्ट से भी स्पष्ट हो जायगा|

उत्खनन- यह प्राचीन भारतीय इतिहास जानने का अनुपम स्रोत है| उत्खनन से प्राप्त स्थलों से भारतीय सभ्यता की गणना विश्व की प्राचीनतम सभ्यता में होने लगी हैं| सभ्यताओं को तीन काल में विभाजित किया जा सकता है|

1. पाषाण युग 2. ताम्र कांस्य युग 2. लौर काल

भारत में भी तीनों काल की सभ्यता के अवशेष प्राप्त होते हैं| किन्तु हड़प्पा के उत्खनन से भारतीय सभ्यता, मेसोपोटामिया तथा मिश्र की प्राचीन सभ्यता के समकालीन हो गई| अन्य उत्खनन से प्राप्त महत्वपूर्ण सभ्यता के केन्द्र मोहनजोदड़ो तथा राजस्थान की कालीबंगा है|

उक्त स्थानों की नगर योजना महत्वपूर्ण है| इतना ही नहीं अपितु उत्खनन से प्राप्त सामग्री के आधार पर तत्कालीन जनजीवन, धार्मिक एवं आर्थिक दशा का भी ज्ञान होता है| 

अभिलेख-ये अभिलेख पाषाण शिलाओं, स्तम्भों में उत्कीर्ण किये हुए होते है| अशोक कालीन शिलालेख पर्याप्त मात्रा में प्राप्त होते है| राज्य की सीमायें, शासकों की रूचियाँ, सामाजिक, आर्थिक, राजनीतिक आदि जीवन पर इनसे पर्याप्त प्रकाश पड़ता है|

 मुद्राएँ- काल निर्धारण में मुद्राओं का महत्वपूर्ण योगदान है| भारत के प्राचीनतम सिक्के आहत सिक्के कहलाते है| 

स्मारक- इसके अन्तर्गत प्राचीन भवन, मन्दिर, स्तूप. विहार आदि का अध्ययन किया जाता है| 

साहित्यिक स्रोत- इसमें वेद प्रमुख हैं जिनकी संख्या चार है| प्राचीनतम ऋग्वेद है| अन्य वेद सामवेद, यजुर्वेद एवं अथर्ववेद है| उपनिषद् वैदिक साहित्य के अंग माने जाते है| पुराण, महाकाव्य, जैन एवं बौद्ध साहित्य इसी स्रोत के अंग है| कौटिल्य की "अर्थशास्त्र' जैसी रचनाएँ भी इतिहास के अमूल्य स्रोत हैं|

इसी प्रकार विदेशी यात्रियों के यात्रा विवरण उपयोगी स्रोत है| फाहियान, होनसांग, मेगस्थनीज के विवरण अत्यधिक ऐतिहासिक महत्व के है| 

मध्यकाल- उपरोक्त स्रोतों के साथ - साथ मध्यकाल में पुरालेखीय स्रोत विशेष महत्व के हैं| इनको सुविधा की दृष्टि से अलग-अलग रूप में वर्गीकृत किया गया है| यथा

1. फरमान - मुगल शासको द्वारा भेजे गये पत्रों को फरमान कहते है|

 2. निशान - मुगल राजकुमारों तथा मुगल राजपरिवार के सदस्यों द्वारा भेजे गये पत्र निशान कहलाते है|

 3. खरीता- एक शासक द्वारा दूसरे शासक को भेजे गये पत्र खरीता कहलाते है| 

आधुनिक युग-इस काल में ऐतिहासिक सामग्री यथेष्ट मात्रा में प्राप्त होती है| राष्ट्रीय अभिलेखागार, नई दिल्ली में भारत सरकार के दस्तावेज संरक्षित है| ये दस्तावेज ब्रिटिश ईस्ट इंडिया कम्पनी, 1858 के बाद ब्रिटिश शासन, देशी राज्यों, तथा स्वतंत्र भारत सरकार से सम्बन्धित है| इन दस्तावेजों सम्बन्धी नीति निर्माण का कार्य इंडियन हिस्टोरिकल रिकार्ड कमीशन और भारत सरकार के गृह विभाग द्वारा किया जाता है|

इस काल खण्ड में घटित विविध घटनाओं को लेकर भी अनेक ग्रन्थ लिखे गये हैं यथा 1857 ई. का विद्रोह उदाहरण के रूप में प्रस्तुत किया जा सकता है| इस पर तत्कालीन अंग्रेज पदाधिकारी, इतिहासवेत्ताओं ने भी अपनी कलम चलायी है| राष्ट्रीय आन्दोलन के इतिहास पर भी विविध स्रोत के लेखकों ने अपने विचार लिखे हैं| 

 मध्यकालीन लेखन से एक अन्तर यह भी दृष्टिगोचर होता है कि इस काल खण्ड में अधिकांश लेखन राजकीय संरक्षण में हुआ किन्तु आधुनिक काल खंड में व्यक्तिगत एवं संस्थागत प्रयास भी हुए.. है| अतः लेखक की विचारधारा के आधार पर इतिहासवेत्ताओं का अनेक रूप में वर्गीकरण भी किया | जाने लगा है| इनमें राष्ट्रीय एवं वामपंथी इतिहासकार प्रमुख है|

इसी प्रकार मध्यकाल में राजनैतिक इतिहास पर भी लेखन प्रमुख रूप से हुआ किन्तु इस काल - में सामाजिक, राजनैतिक, आर्थिक पक्षों पर भी इतिहास लिखे गये है|

मुगलकाल में राजस्व व्यवस्था में जब्त प्रणाली लागू की गई थी किन्तु आधुनिक काल में उनका स्थान महालवाड़ी, स्थायी बन्दोबस्त, रैयतवाड़ी जैसी व्यवस्था ने ले लिया|

शब्दावली

उत्खनन - खुदाई

उत्कीर्ण - खुदा हुआ लेख

विहार -बौद्ध भिक्षाओं के रहने का स्थान

पुरालेख -  प्राचीन स्मृति चिह्न अथवा दस्तावेज

 स्रोत-    साधन या साक्ष्य

                                                               अभ्यास प्रश्न

1. निम्न प्रश्नों का सही उत्तर कोष्ठक में लिखिए

(1) भारत के प्राचीनतम सिक्के क्या कहलाते थे?

 (अ) पंचमार्क आहत सिक्का 

 (ब) दाम 

 (स) टका

 (द) जीतल 

(ii) राष्ट्रीय अभिलेखागार किस शहर में स्थित है?

 (अ) नई दिल्ली

(ब) जयपुर

 (स) कोलकाता

(द) मुम्बई 

2 पुरातात्विक स्रोतों में किन स्रोतों को सम्मिलित किया जाता है?

 3. वेद की संख्या कुल कितनी है?

 4. फ़रमान को परिभाषित कीजिए?

 5. राष्ट्रीय अभिलेखागार में मुख्यतः किस विभाग के दस्तावेज रखे गये हैं?

 6. इतिहास के विभिन्न कालों से सम्बंधित स्रोतों का तुलनात्मक अध्ययन कीजिए?

28. आधुनिक काल में कला का विकास  

औपनिवेशिक शासन में अनेक प्रकार के नए कला रूपों, शैलियों, सामग्री और तकनीकी का सूत्रपात हुआ|

 स्थापत्य कला

औपनिवेशिक काल में भारत में सार्वजनिक भवनों के निर्माण के लिए निम्न स्थापत्य शैलियों का प्रयोग किया गया| 

1. नवशास्त्रीय शैली- भवन निर्माण की इस शैलीको नियोक्लासिकल शैली के नाम से भी जाना जाता है| यह शैली मूल रूप से प्राचीन रोम की भवन निर्माण शैली से निकली थी और इसे यूरोपीयन पुनर्जागरण के दौरान लोक प्रिय किया गया था| बडे-बड़े स्तम्भों के पीछे रेखागणितीय संरचनाओं का निर्माण इस शैली की विशेषता थी| भारत में ब्रिटिश साम्राज्य के लिए इसे विशेष रूप से अनुकूल माना जाता था| अंग्रेजो को लगता था कि इस शैली में रोम की शाही भव्यता दिखाई देती थी, इसे भारत के शाही वैभव की अभिव्यक्ति के लिए भी प्रयोग किया जा सकता है| 1833 ई. में इस स्थापत्य शैली से बम्बई के टाउनहॉल का निर्माण किया गया था|

 2. नवगॉथिक शैली- भवन निर्माण की इस शैली का जन्म उन इमारतों से, जो मध्यकाल में उत्तरी यूरोप में बनाई गई थी, हुआ| इस स्थापत्य शैली को 19 वीं शताब्दी के मध्य में इंग्लैण्ड में पुनः अपनाया गया| इस शैली की प्रमुख विशेषता ऊँची उठी हुई छतें. नोकदार मे हराब और बारीक साज -सज्जा थी| बम्बई मे सचिवालय, बम्बई विश्वविद्यालय एवं उच्चन्यायालय की इमारतें इसी शैली में बनाई गई| इस शैली में निर्मित इमारत का सबसे अच्छा उदाहरण विक्टोरिया टर्मिनस है, जो ग्रेट इण्डियन पेनिन्स्यूलर रेल्वे कम्पनी का स्टेशन व मुख्यालय हुआ करता था|

3. इण्डोसारसेनिक शैली-20 वीं शताब्दी के प्रारम्भ में एक नयी मिश्रित स्थापत्य शैली का विकास हुआ, जो भारतीय एवं ईरानी शैलियों का मिश्रण थी| इस शैली को इण्डोसारसेनिक शैली के नाम से जाना गया था| इण्डो शब्द हिन्द का संक्षिप्त रूप था जबकि सरसेन शब्द को यूरोप के लोग मुसलमानों को सम्बोधित करने के लिए उपयोग में लेते थे| इस स्थापत्य शैली पर यहाँ की मध्यकालीन इमारतों-गुम्बदों, छतरियों एवं मे हराबों आदि का बहुत प्रभाव पडा|

सार्वजनिक वास्तुशिल्प में भारतीय भवन निर्माण शैलियों का समावेश करके अंग्रेज यह दर्शाना चाहते थे कि वे यहाँ के वैद्य एवं स्वाभाविक शासक है|

1911 ई. मेंब्रिटेन के राजा जॉर्ज पंचम एवं उनकी पत्नी मेरी के स्वागत के लिए गेट वे ऑफ इण्डिया का निर्माण परम्परागत गुजराती शैली में किया गया|

निश्चय ही इमारतें तथा स्थापत्य शैलियों तात्कालीन शासन तथा संस्कृति का प्रत्यक्ष रूप से वर्णन करती है| इनके माध्यम से उस समय के सौन्दर्यात्मक पक्षों तथा उनमें समाहित विविधता का पता चलता है| 

चित्रकला- अठाहरवीं सदी से यूरोप के बहुत सारे कलाकार अपने अंग्रेज व्यापारियों और शासकों के साथ भारत आने लगे थे| ये कलाकार चित्रकारी की नई शैलियों और नई परम्पराएँ भी अपने साथ लाए थे|

यूरोपीय कलाकार अपने साथ यथार्थवाद का विचार लेकर आए थे| यह विचार इस मान्यता पर आधारित था कि कलाकारों को अपनी आँखों से चीजों को गौर से देखना चाहिए और उन्हें यथावत चित्रित करना चाहिए| यानि कलाकार जो बनाएँगें वह असली और जीवन्त दिखना चाहिए| यूरोपीय कलाकार तैलचित्रों की तकनीक भी अपने साथ लाए थे|

औपनिवेशिक काल में चित्रकारी की संकर शैली विकसित हुई, जिसने राजपूत, मुगल और अन्य भारतीय शैलियो की चित्रकलाओं को यूरोपीय तत्वो से संयुक्त किया| 

राजा रवि वर्मा की कला-

राजा रवि वर्मा, भारत के सर्वाधिक महान चित्रकारों में से एक थे| जिन्होंने आधुनिक और राष्ट्रीय कला शैली विकसित करने में योगदान दिया| रवि वर्मा केरल में त्रावणकोर राजवंश के परिवार से थे और उन्हे राजा कहकर ही सम्बोधित किया जाता था| उन्होंने तैल चित्रकारी और यथार्थपरक जीवन अध्ययन की पश्चिमी कला पर महारत हासिल की थी, परन्तु भारतीय पुराणों के चित्र बनाए| उन्हें रामायण और महाभारत महाकाव्य पर आधारित चित्रकलाओं के लिए राष्ट्रव्यापी पहचान प्राप्त हुई|

अपने उत्कृष्ट कला कौशल और जीवन चित्रकलाओं के कारण उन्हें "पर्व का राफेल" के नाम से सम्बोधित किया जाता था

बंगाल की कला शैली - बंगाल में राष्ट्रवादी कलाकारों का एक नया समूह अवीन्द्रनाथ टैगोर के इर्द-गिर्दजुट ने लगा|

इस समूह के कलाकारों का मानना था कि पेटिंग की असली भारतीय शैलीगैर-पश्चिमी कला परम्पराओं पर आधारित होनी चाहिए और इसे पूरी दुनिया के आध्यात्मिक तत्व को पकडना चाहिए| इस तरह उन्होंने तैल चित्रकारी और यथार्थपरक शैली से दूरी बनाई और लघुचित्रों की मध्यकालीन भारतीय परम्परा और अजन्ता की गुफाओं में बने विभिन्न चित्रों की प्राचीनकला से प्रेरणा ली|

अवनींद्रनाथ टैगोर एक गम्भीर आध्यात्मिक व्यक्ति थे और यह तथ्य उनकी अनेक चित्रकलाओं में प्रदर्शित होता हैं| उनके अनेक शिष्य आगे चलकर बंगाल शैली के प्रसिद्ध चित्रकार बने| 

भारत में लोक चित्रकारी मधुबनी चित्रकला- परम्परागत रूप से मधुबनी शहर के आस पास ग्रामीण महिलाओं द्वारा की जाने वाली इस चित्रकारी को मिथिला चित्रकारी भी कहाजाता हैं| यह कला ने पाल में तराई के निकटवर्ती क्षेत्रों में विस्तारित हैं इन चित्रकलाओं की विषयवस्तु एक समान है और सामान्य रूप से हिन्दुओं के धार्मिक रूपांकनों, जैसे कृष्ण, राम, दुर्गा, लक्ष्मी और शिव आदि से प्रेरित हैं

पटट चित्र - उड़ीसा की पारंपरिक चित्रकारी जिसे पट्टचित्र कहा जाता है| का नाम करण संस्कृत शब्द पट्ट अर्थात कैनवास/कपडा और चित्र से मिलकर हुआ है| यह चित्रकला शास्त्रीय और लोक तत्वों के मिश्रण को प्रदर्शित करती है, जिसमें लोक तत्वों के प्रति अधिक झुकाव है| 

शब्दावली 

स्थापत्य शैली - भवन निर्माण संबंधित शैली 

सारसेनिक -ईरानी 

औपनिवेशिक -किसी देश द्वारा अपनी नीतियों के अनुसार 

अभ्यास प्रश्न 

1. नवगाॅथिक शैली के भवनो के नाम लिखिए?

2. नवगाॅथिक शैली की प्रमुख विशेषताए पर प्रकाश डालिए?

3. इण्डोसारसेनिक शैली की प्रमुख इमारतो के उदाहरण बताइए?

4. राजा रवि वर्मा के चित्रो को राष्ट्रपति भावना वाले चित्र कैसे कहा सकता है?

5. औपनिवेशिक काल में विकसित भारत की विभिन्न स्थापत्य शैलियो की विवेचना कीजिए?